 1 Ministerul Afacerilor Interne al Republicii Moldova Academia „Ştefan cel Mare” Cu titlu de manuscris CZU: 343.359.3(043.3) SOBIEŢKI Rostislav CONTRABANDA: ASPECTE JURIDICO-PENALE Specialitatea 12.00.08 – Drept penal (drept penal) Teză de doctor în drept Conducător ştiinţific: Viorel V. Berliba, conferenţiar universitar, doctor în drept Autorul: Chişinău, 2011 2 © SOBIEŢKI Rostislav, 2011 3 CUPRINS ADNOTARE...................................................................................................................................4 LISTA ABREVIERILOR…….....................................................................................................7 INTRODUCERE...........................................................................................................................8 1. ANALIZA SITUAŢIEI GENERALE PRIVIND RĂSPUNDEREA PENALĂ PENTRU INFRACŢIUNEA DE CONTRABANDĂ……………........................................................15 1.1. Analiza doctrinară asupra temei tezei prin prisma materialelor ştiinţifice publicate peste hotare....................................................................................................15 1.2. Analiza materialelor ştiinţifice la tema tezei publicate în Republica Moldova...........22 1.3. Problema de cercetare şi evaluarea principalelor obiective ale tezei de doctorat.........29 1.4. Concluzii la Capitolul 1.................................................................................................34 2. CARACTERISTICA GENERALĂ A INFRACŢIUNII DE CONTRABANDĂ...............36 2.1. Contrabanda – manifestare a criminalităţii transfrontaliere.........................................36 2.2. Analiza cantitativă a criminalităţii care efectează regimul vamal al Republicii Moldova.......................................................................................................41 2.3. Situaţia reală din domeniul antreprenorial autohton, analizată prin prisma contrabandei, evaziunii fiscale şi relaţiilor delicvente cu firme fantomă.......51 2.4. Factori principali ai infracţiunii de contrabandă şi elemente de profilaxie..................54 2.5 Concluzii la Capitolul 2.................................................................................................59 3. ASPECTE JURIDICO-PENALE VIZÎND INFRACŢIUNEA DE CONTRABANDĂ....62 3.1. Obiectul juridic şi obiectul material al infracţiunii....................................................63 3.1.1. Semne definitorii care particularizează obiectul material al infracţiunilor de contrabandă şi de eschivare de la achitarea plăţilor vamale.........................71 3.1.2. Valorile culturale – ca obiect material al infracţiunii de contrabandă..............79 3.2. Subiectul infracţiunii...................................................................................................83 3.3. Latura obiectivă a infracţiunii.....................................................................................88 3.4. Latura subiectivă a infracţiuni...................................................................................107 3.5. Semne circumstanţiale agravante ale infracţiunii.....................................................109 3.6. Modalităţi faptice ale infracţiunii de contrabandă cu droguri, armament şi valori culturale..........................................................................................................113 3.7. Delimitarea de alte infracţiuni omogene...................................................................123 3.8. Elemente de drept penal comparat în materie de contrabandă..................................128 3.9. Concluzii la capitolul 3.............................................................................................151 CONCLUZII GENERALE ŞI RECOMANDĂRI..................................................................153 BIBLIOGRAFIE........................................................................................................................159 DECLARAŢIA PRIVIND ASUMAREA RĂSPUNDERII....................................................174 CV-UL AUTORULUI...............................................................................................................175 4 ADNOTARE Numele, prenumele: Sobieţki Rostislav Tema tezei de doctorat: Contrabanda: aspecte juridico-penale Gradul ştiinţific solicitat: doctor în drept Localitatea: Chişinău Anul perfectării tezei: 2011 Structura tezei: introducere, trei compartimente, concluzii generale şi recomandări, bibliografia din 213 de titluri, 125 de pagini de text de bază, 2 tabele, 12 figuri Numărul de publicaţii la tema tezei: rezultatele obţinute sunt publicate în 9 lucrări ştiinţifice. Cuvinte-cheie: contrabandă, pseudocontrabandă, regim vamal, frontieră vamală, taxă vamală, bun, eludare, tăinuire, fraudulos, valoare, proporţii. Domeniul de studiu şi obiectivele lucrării. Studiul ştiinţific a fost axat pe domeniul dreptului penal special, atenţie fiind acordată unei norme separate sub aspectul caracteristicii propriu-zise şi corelative – norma prevăzută în art.248 CP al RM – contrabanda şi accentuarea gradului prejudiciabil al modalităţilor faptice incidente. Obiective: analiza evoluţiei fenomenului contrabandei în Republica Moldova; analiza evoluţiei fenomenului contrabandei în unele state străine; desfăşurarea unor interpretări istorico-comparative ale fenomenului prin prisma unor reglementări pozitive curente şi anterioare, privite prin perspectiva de modelare a cadrului normativ în vigoare; elucidarea naturii juridico-penale a infracţiunii de contrabandă; cercetarea minuţioasă a semnelor preexistente şi a conţinutului constitutiv al infracţiunii de contrabandă prevăzut în art.248 CP al RM; enunţarea unor elemente de drept penal comparat în materie de contrabandă; analiza practicii judiciare a RM în domeniul combaterii contrabandei; evidenţierea factorilor care generează comiterea delictelor aferente regimului vamal (în special, contrabanda şi alte fraude vamale); analiza măsurilor de prevenire şi combatere a fenomenului contrabandei etc. Noutatea şi originalitatea ştiinţifică a rezultatelor obţinute. Au fost înaintate următoarele idei finale principiale: excluderea normei de trimitere de art.133 CP al RM în legătură cu analiza sintagmei „valori culturale”; modificarea şi cumularea dispoziţiilor art. 248 alin. (2) şi (3) CP al RM; excluderea circumstanţelor agravante prevăzute de art. 248 alin.(5) CP al RM; excluderea circumstanţelor agravante prevăzute de art. 249 alin. (2)-(3) CP al RM; majorarea limitelor sancţiunii pentru infracţiunea prevăzută de art. 249 alin. (1) CP al RM; includerea în legea penală a normei care prevede răspunderea penală pentru pseudocontrabandă, faptă care scapă de sub incidenţă penală la momentul actual. Problema ştiinţifică importantă soluţionată prin intermediul cercetării ştiinţifice realizate reiese din conturarea unei politici clare a Republicii Moldova în ceea ce priveşte combaterea contrabandei prin mijloace de drept penal, reieşind, în principal, din crearea unor limite de cadru normativ mai eficiente în aplicare, excluderea diferitor controverse sub aspect de norme adoptate şi aflate în acţiune la momentul actual, precum şi includerea în circuitul normativ a unor norme care să supună răspunderii penale faptele ilegale de pseudocontrabandă. Semnificaţia teoretică şi valoarea aplicativă a lucrării. Importanţa teoretică a studiului realizat reiese din cercetarea operată pe baza unui subiect sub aspect juridico-penal – infracţiunea de contrabandă. Investigarea a fost realizată prin elucidarea unui şir de soluţii expuse în literatura de specialitate, opinii de certă valoare ştiinţifică, toate acestea trecute prin filtrul propriu de analiză al autorului şi în corespundere strictă cu dispoziţiile normative în vigoare din RM şi alte state, ce reprezintă diferite sisteme de drept. Valoarea aplicativă a lucrării reiese din faptul că teza de doctorat a fost elaborată, ţinîndu-se cont de ultimele cerinţe impuse de practica de urmărire penală şi judiciară, fapt consemnat prin prisma complexităţii de soluţii înregistrate cu referire la infracţiunea de contrabandă şi direcţiile propuse de către autor în vederea soluţionării acestora. Aceste propuneri, inclusiv cele cu caracter de lege ferenda, pot fi luate în vedere de către legiuitor în procesul modificării normelor penale, precum şi de către practicieni la cercetarea genului respectiv de infracţiuni. Implementarea rezultatelor ştiinţifice. Rezultatele tezei au fost expuse în 9 articole ştiinţifice, dezbătute cu succes în cadrul mai multor conferinţe ştiinţifice, inclusiv la Conferinţa ştiinţifică internaţională Aspecte economico-financiare şi sociale ale economiei Republicii Moldova în contextul transformărilor sistemice şi integrării în spaţiul european (Chişinău: USM, 2010), Conferinţa ştiinţifico- practică internaţională Reformele cadrului legal şi instituţional din Republica Moldova prin prisma practicilor europene. (Chişinău, USEM, 2010) etc. 5 РЕЗЮМЕ Фамилия и имя: Собиецки Ростислав Тема кандидатской диссертации: Контрабанда: уголовно-правовые аспекты Требуемая ученая степень: доктор юридических наук Город: Кишинев Год составления диссертации: 2011 Структура диссертации: введения, три главы, заключения, библиография из 213 ссылок, 125 страниц основного текста Количество публикаций по теме диссертации: Результаты исследования опубликованы в 9 научных работах. Ключевые слова: контрабанда, псевдоконтрабанда, таможенный режим, таможенная граница, таможенные платежи, ценности, сокрытие, обман. Область исследования и основные направления диссертации. Исследования было особенно сосредоточено на уголовном праве, внимание, уделяясь отдельной норме с точки зрения фактической и корреляционной характеристики – норма, предусмотренная ст.248 Уголовного кодекса - контрабанда и акцентирование степени вреда фактических выражений преступления. Задачи: проанализировать эволюцию контрабанды в Республике Молдова; анализ феномена контрабанды в некоторых зарубежных странах; проведение сравнительно-исторической интерпретации контрабанды с точки зрения текущих и предыдущих методов регламентирования, рассмотренных через призму перспективного моделирования существующих правовых норм; разъяснение уголовно-правовой природы контрабанды; подробная исследование составляющих признаков и содержания контрабанды предусмотренной ст.248 Уголовного кодекса; утверждение некоторых элементов уголовного права сравнительно контрабанды; анализ судебной практики РМ в борьбе с контрабандой; выделение факторов, порождающих совершение преступлений, связанных с таможенными процедурами (особенно контрабанды и других таможенных махинаций); анализ мер по предотвращению и борьбе с контрабандой и т.д. Научная актуальность достигнутых результатов. Были выдвинуты следующие основные предложения и идеи: исключение из ссылаемой нормы Уголовного кодекса статьи 133, в связи с результатами анализа понятия "культурных ценностей"; изменение и слияние положений частей (2) и (3) ст.248 УК; исключение отягчающих обстоятельств, указанных в ч.(5) ст.248 Уголовного кодекса; исключение отягчающих обстоятельств, предусмотренных частями (2) и (3) ст.249 УК; увеличение наказания за совершение преступления предусмотренного ст.249 Уголовного кодекса; введение в уголовное законодательство нормы предусматривающею уголовную ответственность за совершение псевдоконтрабанды, то что не учтено сегодня в уголовном законодательстве. Основая научная проблема рассмотренная в работе – это аспекты уголовно-правовой политики Республики Молдова на современном этапе и выделение основных направлений в области борьбы и предупреждения контрабанды с точки зрения уголовно-правовых средств, а также включения дополнений в уголовном законе в области ответственности за псевдоконтрабанду. Теоретическая и практическая значимость работы. Теоретическая значимость работы исходит из исследования контрабанды – как преступление – с уголовно-правовой точки зрения. Исследование проводилось путем толкования множество мнений, выдвинутых в специальной литературе. Эти мнения были анализированы автором в строгом соответствии с нормами права, действующие в Республики Молдове и в других странах. Практическая ценность работы следует из того, что диссертация была разработана с учетом последних требований выдвинутых судебной практикой и процессом уголовного преследования, то что было подмечено разнообразием решений, принятых по отношению к преступлению контрабанды и направлениям, предложенных автором виду их решения. Эти предложения, могут быть приняты во внимание законодателем в процессе усовершенствования уголовных норм, а также работниками государственных структур при расследовании этого вида преступлений. Внедрение научных результатов: Результаты работы были изложены в 9 научных публикаций, а также выводы были обсуждены на ряде конференций, в частности при проведении Научно- практической конференции «Финансово-экономические и социальные аспекты экономики Республики Молдова в контексте систеймных изменений и европейской интеграции» (Кишинэу, ГУМ, 2010), Международной конференции «Реформы законодательного и институционного характера в Республики Молдова с учетом европейской практики» (Кишинэу, ЕУМ, 2010) и др. 6 SUMMARY Full name: Sobietski Rostislav Thesis of the dissertation: Smuggling: Legal and criminal aspects The required degree: Doctor of Laws City: Kishinev Compiled dissertation: 2011 The structure of the dissertation: introduction, three chapters, conclusion and bibliography of 213 references, 125 pages of the main text Publications on the topic of the dissertation: The study is published in the 9 scientific papers. Keywords: smuggling, pseudo smuggling, customs regime, customs border, customs duties, good, value ratios, concealment, deception Study area and the main directions of the dissertation. The study was particularly focused on criminal law, attention, paying particular norm in terms of actual and correlation characteristics - the standards set art.248 Penal Code - smuggling and highlighting the degree of harm to the actual expressions of the crime. Objectives: To analyze the evolution of smuggling in the Republic of Moldova, the analysis of the phenomenon of smuggling in some foreign countries, conducting comparative- historical interpretation of smuggling from the perspective of current and previous methods of regulation considered from the perspective of prospective modeling of existing legal norms, explaining criminal nature of smuggling, as detailed study constituent features and content of smuggling under art.248 Penal Code; approval of some elements of criminal law relatively smuggling; analysis of judicial practice of Moldova in the fight against smuggling; selection factors leading to crimes related to customs procedures (especially smuggling and other customs frauds); analysis measures to prevent and combat smuggling, etc. The scientific relevance of the results achieved. Were put forward the following main proposals and ideas: the exclusion of the referenced provisions of the Penal Code article 133 in connection with the analysis of the concept of "cultural property"; change and merger provisions of subsections (2) and (3) art.248 Penal Code, with the exception of aggravating circumstances, specified in part (5) art.248 Penal Code, with the exception of aggravating circumstances provided for in parts (2) and (3) art.249 Penal Code, and increase penalties for committing a crime under the Penal Code art.249; introduction to criminal law standards providing criminally responsible for a psevdokontrabandy, something that is not accounted for today in the criminal law. The important scientific problem resovved within the framework of the thisis is related to clarify the penal policy of the Republic of Moldova in the fight against smuggling by criminal means, resulting mainly from the creation of more effective legal framework limits the application, exclusion of various controversies in terms of rules adopted and currently in action and inclusion in the regulatory circuit of rules to obey illegal acts psevdokontrabandy criminal liability. The theoretical value of the work comes from a study of trafficking - a crime - a criminal law point of view. The study was conducted by interpreting a set of opinions put forward in the literature. These views were analyzed by the author in strict accordance with the law in force in the Republic of Moldova and other countries. The practical value of the work follows from the fact that the thesis has been developed taking into account recent claims made by the judicial practice and process of criminal prosecution, it was noted that a variety of decisions taken in relation to the crime of smuggling and the directions proposed by the author referring to their decision. These proposals may be taken into account by the legislator in the process of improving criminal provisions, as well as employees of government agencies in the investigation of this type of crime. Implementation of scientific results: The achievements of the study have been exposed in 9 scientific articles, also succesufully debated within multiple scientific conferences, inclusively at International Conference „Financial and social economic aspects of the Moldovan economy in the context of system transformation and integration in Europe” (2010), International Conference „The legal and institutional reforms in the Republic of Moldova in terms of European practices” (Chisinau, 2010). 7 LISTA ABREVIERILOR RM - Republica Moldova SUA - Statele Unite ale Americii FR - Federaţia Rusă CSI - Comunitatea Statelor Independente RUMB - Regatul Unit al Marii Britanii MAI - Ministerul Afacerilor Interne CCCEC - Centrul pentru Combaterea Crimelor Economice şi Corupţiei CP al RM - Codul penal al Republicii Moldova CP al FR - Codul penal al Federaţiei Ruse CP al Ucr. - Codul penal al Ucrainei CP al Georg. - Codul penal al Georgiei CP al Turcm. - Codul penal al Tucmenistanului CP al Armen. - Codul penal al Armeniei CP al Cîrg. - Codul penal al Cîrgîstanului CP al Cazah. - Codul penal al Cazahstanului CP al Azerb. - Codul penal al Azerbaidjanului CV al RB - Codul vamal al Republicii Belarus CV al Rom. - Codul vamal al României CV al RM - Codul vamal al Republicii Moldova C.văm.fr. - Codul vămilor francez TULV - Textul unit al legilor vamale Ccon. al RM - Codul contravenţional al Republicii Moldova TVA - Taxa pe valoare adăugată Art. - articol Alin. - alineat Lit. - literă Pct. - punct P. - pagină 8 INTRODUCERE Actualitatea şi importanţa problemei abordate Deşi legislaţia penală cu referire la diferite fapte considerate infracţiuni diferă de la un stat la altul, problema fenomenului infracţional rămîne a fi una şi aceeaşi. Avînd la bază această ultimă premisă, activitatea de prevenire şi combatere a criminalităţii, pentru a fi eficientă, trebuie să urmeze, de asemenea, unele standarde acceptate de fiecare stat în parte, care realizează activitatea de combatere a criminalităţii. În cadrul tumultului de elemente infracţionale, o pondere aparte şi un statut special în cadrul luptei cu criminalitatea în ansamblu îl are infracţiunea de contrabandă. Dintotdeauna, contrabanda a fost considerată o încălcare gravă a legii, deoarece prin săvîrşirea ei se pun în pericol şi se lezează valori sociale de maximă importanţă pentru ordinea de drept. Dincolo de eventualitatea sau realitatea prejudiciilor cauzate intereselor fiscale ale statului se află interesele legitime ale cetăţenilor, periclitate prin introducerea sau scoaterea frauduloasă a mărfurilor în/din ţară. Asemenea practici au ca principal efect întreţinerea aşa- numitei „economii tenebre” şi, în consecinţă, subminarea celei de „suprafaţă”, adică a celei legale. Incriminarea infracţiunii de contrabandă este un imperativ absolut pentru asigurarea ordinii în domeniul raporturilor juridico-vamale, adică pentru protejarea regimului juridic vamal. Desfăşurarea normală a raporturilor juridico-vamale condiţionează realizarea unor interese ale statului, cum ar fi protecţia finanţelor publice, siguranţa operaţiunilor comerciale, desfăşurarea normală a unor procese economice etc. Orice activitate economică efectuată într-un cadru legal devine ineficientă în condiţii de concurenţă cu alta - situată în afara prescripţiilor legii, iar în final, activitatea economică legală poate fi sufocată de cea subterană. Pentru a limita cît mai mult producerea unor asemenea fenomene, statul intervine cu măsuri care, de cele mai multe ori, urmăresc un scop reparatoriu (amenzi, confiscări speciale). Sunt situaţii, însă, cînd încălcările reglementărilor legale, datorită gravităţii lor, nu pot fi stabilite doar prin sancţiuni civile, fiind necesare măsuri represive cu caracter penal. Acestea se înfăptuiesc prin incriminarea contrabandei şi a celorlalte infracţiuni legate de regimul vamal. Luînd în consideraţie, că fenomenul contrabandei, în esenţa sa, este o manifestare prejudiciabilă a comportamentului ilicit, avînd în vedere scopul determinant al făptuitorului de a trece tainic peste frontiera vamală anumite valori, se poate aprecia că incriminarea infracţiunii a avut drept scop principal asigurarea disciplinei vamale şi, nu în ultimul rînd, respectarea politicii economice interne a statului. Un alt moment, în acest context, este format de manifestarea comportamentului ilicit aferent eludării taxelor vamale, incriminarea căreia - ca infracţiune - a 9 avut drept cauză asigurarea încasării acestor taxe. Or, de la începuturi, taxele vamale au oscilat între a avea un rol economic sau unul fiscal. În timpuri de criză, de dificultăţi financiare, obiectivul fiscal a prevalat în raport cu cel economic. Taxele asupra mărfurilor importate sau exportate au avut totdeauna un rol protecţionist pentru economia naţională. Rezultă, că evaluarea şi încadrarea juridică corectă a contrabandei reprezintă o garanţie a contracarării acesteia. Studiile şi analizele ştiinţifice şi ştiinţifico-aplicative de specialitate au relevat că temperarea spiritului fiscal, creşterea producţiei de mărfuri, în general, îmbunătăţirea stării comerciale, a nivelului de trai şi educarea contribuabililor pot determina în mod natural reducerea fraudelor vamale. Obligaţia statului de a incrimina şi a combate infracţiunile vamale, în special contrabanda, derivă şi din prevederile unor acte normative internaţionale la care Republica Moldova este parte. În temeiul acestora, Republica Moldova şi-a asumat obligaţia de a asigura drepturile şi libertăţile tuturor persoanelor, indiferent de cetăţenie sau naţionalitate, aflate pe teritoriul său vamal, inclusiv eliminarea riscului vreunui prejudiciu cauzat prin săvîrşirea infracţiunii de contrabandă. Reieşind din cele menţionate, subliniem că norma penală, fiind adoptată, prezumă necesitatea unei interpretări adecvate şi, drept efect, aplicarea justă a acesteia. Această ultimă constatare a devenit de fapt premisa studiului ştiinţific realizat pe parcursul mai multor ani. Actualitatea investigaţiei reiese şi din complexitatea problemei supuse analizei, predominant sub aspect aplicativ. Multitudinea de soluţii şi decizii luate în cadrul unor cauze penale de contrabandă, prin esenţă normativă asemănătoare, însă diferite ca concluzie, a determinat necesitatea şi oportunitatea studierii contrabandei sub aspect juridico-penal. Scopul şi obiectivele tezei de doctorat Scopul studiului ştiinţific realizat constă în elucidarea esenţei contrabandei – ca infracţiune separată, prevăzută de legislaţia penală a Republicii Moldova, precum şi de legislaţiile mai multor state, punctarea fiind adresată analizei minuţioase a elementelor constitutive ale conţinutului normativ al infracţiunii de contrabandă (elementele preexistente ale infracţiunii şi conţinutul constitutiv) şi accentuarea gradului prejudiciabil al modalităţilor faptice incidente, precum şi a fenomenului socialmente periculos numit contrabandă. Toate acestea au fost corelate cu identificarea unor cauze şi condiţii care au favorizat comiterea infracţiunilor vamale, în special, a contrabandei, în vederea descifrării unor măsuri de prevenire şi combatere a fenomenului contrabandei la nivel naţional şi internaţional. Prezentul studiu şi-a propus următoarele obiective: • analiza evoluţiei fenomenului contrabandei în Republica Moldova; • analiza evoluţiei fenomenului contrabandei în unele state străine; 10 • desfăşurarea unor interpretări istorico-comparative a fenomenului prin prisma unor reglementări pozitive curente şi precedente, privite din perspectiva de modelare a cadrului normativ în vigoare; • elucidarea naturii juridico-penale a infracţiunii de contrabandă; • cercetarea minuţioasă a semnelor preexistente (în special, obiectul material al contrabandei, corelat cu cel al infracţiunii de eschivare de la achitarea plăţilor vamale) şi a conţinutului constitutiv al infracţiunii de contrabandă prevăzut de art.248 CP al RM; • enunţarea unor elemente de drept penal comparat în materie de contrabandă; • analiza practicii judiciare a Republicii Moldova în domeniul combaterii contrabandei; • evidenţierea factorilor care generează comiterea delictelor legate de regimul vamal (în special, contrabanda şi alte fraude vamale); • analiza unor măsuri de prevenire şi combatere a fenomenului contrabandei. La baza elaborării tezei de doctorat au fost puse un şir de lucrări de certă valoare ştiinţifică din Republica Moldova şi din străinătate. Mai cu seamă, au fost examinate lucrările autorilor A. Barbăneagră, [4, 5] A. Borodac, [9, 10, 11] S. Brînză, [14] V. Stati, [14] X. Ulianovschi, [14] M. Mutu, [75] S. Maimescu, [67, 68, 69, 70, 71] V. Cuşnir, [4, 39] V. Berliba, [4, 5, 7, 8, 207] V.Bujor [15] (Republica Moldova), C. Bulai, [16] O. Predescu, [86] C. Voicu, [95, 96, 97, 98, 99, 100] F. Sandu, [89] M. Pantea, [84] R. Noană, [79, 80] M. Pana [83] (România), M. Гельфер, [120] Б. Волженкин, [113, 114] В. Верин, [111] В. Ларичев, [149] Н. Гильмутдинова, [149] Н. Коржанский, [136] Ю. Ляпунов, [153] В. Таций, [175] П. Яни, [205, 206] A. Бойко, [105] Л. Роднина, [105, 167] Г. Meретуков, [155] A. Meретуков, [155] A. Витвицкий, [112] С. Бутырин [106] (Federaţia Rusă) ş.a. Noutatea ştiinţifică a rezultatelor obţinute Operînd pe parcursul studiului ştiinţific cu o amplă bază metodologică (metoda logică, sistematică, istorică, comparativă, analitică, de sinteză etc.), evidenţiindu-se cu claritate multiple premise care au stat la baza concluziilor înaintate pe parcursul descrierii conţinutului propriu-zis, indicăm în continuare asupra celor mai importante dintre cele din urmă, care, de fapt, au format noutatea ştiinţifică a studiului realizat: - A fost simplificată posibilitatea de interpretare a normei prevăzute de art. 248 CP al RM prin excluderea unor elemente de trimitere care caracterizează dispoziţia normei, în particular excluderea art. 133 CP al RM (în legătură cu analiza sintagmei „valori culturale”). 11 - Crearea unui sistem aplicativ mai eficient şi unificat, operîndu-se anumite cumulări ale dispoziţiei normei prevăzute de art. 248 CP al RM, în special unificarea dispoziţiilor prevăzute de art. 248 alin. (2) şi alin. (3) CP al RM. - Renunţarea la circumstanţele agravante prevăzute la art. 248 alin. (5) CP al RM. - Excluderea circumstanţelor agravante prevăzute de art. 249 alin. (2) - (3) CP al RM. - Reducerea limitelor de conţinut normativ în contextul dispoziţiei art. 248 alin. (4) CP al RM comparativ cu varianta-tip a infracţiunii, în special referitor la modalităţile normative ce pot cădea sub incidenţă penală, dictează posibilităţi de evitare a normativului penal sub acest aspect. Valoarea culturală, neputînd fi evaluată în bani, poate uneori lua o altă formă, poate fi încadrată în baza altui conţinut normativ, cu mult mai rezonabil pentru infractor, avîndu-se în vedere modalitatea faptică de realizare a elementului material. În acest context, a fost propusă soluţia de lege ferenda, capabilă a crea o ambianţă aplicativă, în special sub aspectul direcţionării aplicării normelor în corespundere cu gradul prejudiciabil al faptei comise, dar nu datorită unor prescripţii uneori incorect adoptate de către legiuitor. - Majorarea limitelor sancţiunii pentru infracţiunea prevăzută de art. 249 alin. (1) CP al RM. - Includerea în legea penală a normei care prevede răspunderea penală pentru pseudocontrabandă, faptă care scapă de sub incidenţă penală la momentul actual etc. Astfel, problema ştiinţifică importantă soluţionată prin intermediul cercetării ştiinţifice realizate reiese din conturarea unei politici clare a Republicii Moldova în ceea ce priveşte combaterea contrabandei prin mijloace de drept penal, reieşind, în principal, din crearea unor limite de cadru normativ mai eficiente în aplicare, excluderea diferitor controverse sub aspect de norme adoptate şi aflate în acţiune la momentul actual, precum şi includerea în circuitul normativ a unor norme care să supună răspunderii penale faptele ilegale de pseudocontrabandă. Importanţa teoretică şi valoarea aplicativă a lucrării Importanţa teoretică a studiului ştiinţific realizat reiese din cercetarea complexă şi cu titlu de amănunt operată pe baza unui subiect (sub aspect juridico-penal) şi anume – infracţiunea de contrabandă. Investigarea a fost realizată prin reflectarea unui şir de idei, opinii şi soluţii reieşite din literatura de specialitate, opinii de certă valoare ştiinţifică expuse tangenţial de către unii autori autohtoni, însă, în mare măsură, propuse de către autorii străini, toate acestea trecute prin filtrul propriu de analiză al autorului şi în corespundere strictă cu dispoziţiile normative în vigoare din Republica Moldova şi din alte state cu diferite sisteme de drept. 12 Valoarea aplicativă a lucrării reiese din faptul că teza de doctorat a fost elaborată ţinîndu- se cont de ultimele cerinţe impuse de practica de urmărire penală şi judiciară, fapt consemnat prin prisma complexităţii de soluţii înregistrate cu referire la infracţiunea de contrabandă şi direcţiile propuse de către autor în vederea soluţionării acestora. Aceste propuneri, inclusiv cele cu caracter de lege ferenda, pot fi luate în vedere de către legiuitor în procesul modificării normelor penale, precum şi de către practicieni la cercetarea genului respectiv de infracţiuni. Aprobarea rezultatelor Concluziile şi opiniile expuse în conţinutul tezei de doctorat au constituit subiect al discuţiilor în cadrul diferitor foruri ştiinţifice şi ştiinţifico-practice naţionale şi internaţionale, au fost utilizate în practica judiciară la examinarea numeroaselor cauze care afectează regimul vamal, precum şi enunţate în circa 9 articole ştiinţifice. În particular, este vorba de: Conferinţa ştiinţifico-practică internaţională Tendinţe globale şi regionale ale terorismului la etapa contemporană. Probleme de cooperare a poliţiei în contracararea terorismului, Academia „Ştefan cel Mare”, 2007; Conferinţa ştiinţifico-practică internaţională Protecţia juridică a valorilor culturale în Republica Moldova, Academia „Ştefan cel Mare”, 2008; Conferinţa ştiinţifică internaţională Aspecte economico-financiare şi sociale ale economiei Republicii Moldova în contextul transformărilor sistemice şi integrării în spaţiul european, Universitatea de Stat din Moldova, 2010; Conferinţa ştiinţifico-practică internaţională Reformele cadrului legal şi instituţional din Republica Moldova prin prisma practicilor europene, ICEŞD, 2010; Conferinţa ştiinţifică internaţională anuală a tinerilor cercetători Edificarea statului de drept şi punerea în valoare a patrimoniului cultural şi istoric al Moldovei în contextul integrării europene, IISD al AŞM, 2011. Sumarul compartimentelor tezei Teza de doctorat numără 176 de pagini şi este structurată în trei compartimente, inclusiv analiza situaţiei în domeniu. În ansamblu, sunt analizate subiectele prin descrierea în conţinut a optsprezece subcompartimente, care conţin anumite paragrafe. De asemenea, la teză sunt anexate: bibliografia, adnotarea tezei (în limba română, rusă şi engleză), declaraţia privind asumarea răspunderii şi cv-ul autorului. 1. Analiza situaţiei generale privind răspunderea penală pentru infracţiunea de contrabandă conţine patru subcompartimente: 1.1. Analiza doctrinară asupra temei tezei prin prisma materialelor ştiinţifice publicate peste hotare; 1.2. Analiza materialelor ştiinţifice la tema tezei publicate în Republica Moldova; 1.3. Problema de cercetare şi evaluarea principalelor obiective ale tezei de doctorat; 1.4. Concluzii la capitolul 1. 13 Pornind de la faptul că reglementarea juridico-penală a infracţiunii de contrabandă comportă, prin sine, pecetea atribuită de sistemul ex-sovietic, evident că, în acest context, a fost necesară studierea literaturii de specialitate publicată în Federaţia Rusă, Ucraina, Georgia. Or, prin opiniile lansate de către autorii ruşi la etapa actuală, multe dintre ele ar soluţiona problema combaterii fenomenului contrabandei în Republica Moldova. Nu au fost lăsate fără acoperire ştiinţifică şi ideile autorilor români, care au anumite studii fundamentale în domeniul criminalităţii afacerilor, iar în particular – al criminalităţii transfrontaliere. Ideea unui studiu ştiinţific sistematizat vine şi din iniţiativele incluse în activitatea ştiinţifică de către autorii din ţara noastră, în special, S. Maimescu, R. Noană, V. Cuşnir, M. Mutu, S. Brînză, V. Stati, V. Berliba etc. Capitolul 1 al lucrării face referire şi la anumiţi paşi concreţi care au format conţinutul realizării scopului şi obiectivelor tezei de doctorat. 2. Caracteristica generală a infracţiunii de contrabandă include ca subcompartimente: 2.1. Contrabanda – manifestare a criminalităţii transfrontaliere; 2.2. Analiza cantitativă a criminalităţii care afectează regimul vamal al Republicii Moldova; 2.3. Situaţia reală din domeniul antreprenorial autohton, analizată prin prisma contrabandei, evaziunii fiscale şi relaţiilor delicvente cu firme fantomă; 2.4. Factori principali ai infracţiunii de contrabandă şi elemente de profilaxie; 2.5 Concluzii la capitolul 2. Acest element structural al lucrării este unul de iniţiere şi cu caracter general în materia de fond a cercetării ştiinţifice. Pornind de la ideea că contrabanda a avut o evoluţie istorică îndelungată, specificul reglementării acestui domeniu a variat de la timp la timp şi de la ţară la ţară. Or, punctînd elementele evolutive ale contrabandei, se identifică faptul că această infracţiune, deşi are caracter transfrontalier, a fost examinată ca infracţiune prevăzută de diferite capitole ale CP al RM. Pentru a elucida esenţa problematicii contrabandei penale, cercetarea include şi anumite elemente de ordin criminologic (cauzele, condiţiile şi împrejurările care au determinat, favorizat sau înlesnit săvîrşirea infracţiunii de contrabandă; elemente de profilaxie a contrabandei), precum şi redarea unei situaţii reale din domeniul antreprenoriatului autohton, inclusiv prin prisma contrabandei. 3. Aspecte juridico-penale vizînd infracţiunea de contrabandă conţine 9 subcompartimente: 3.1. Obiectul juridic şi obiectul material al infracţiunii; 3.2. Subiectul infracţiunii; 3.3. Latura obiectivă a infracţiunii; 3.4. Latura subiectivă a infracţiuni;3.5. Semne circumstanţiale agravante ale infracţiunii; 3.6. Modalităţi faptice ale infracţiunii de contrabandă cu droguri, armament şi valori culturale; 3.7. Delimitarea de alte infracţiuni omogene; 3.8. Elemente de drept penal comparat în materie de contrabandă; 3.9. Concluzii la capitolul 3. 14 Acest compartiment al tezei de doctorat este de bază şi implică în materializarea obiectivului principal – analiza conţinutului infracţiunii de contrabandă din perspectiva cumulului de opinii expuse în literatura de specialitate autohtonă şi străină, în vederea modificării şi ajustării cadrului normativ în vigoare la realitatea obiectivă, standardele europene şi internaţionale. De la începutul compartimentului au fost prezentate anumite interpretări de ordin istoric, după care se nuanţează natura juridică a componenţei infracţiunii de contrabandă şi analiza propriu-zisă a acestei componenţe de infracţiune. Unele semne, pentru a li se accentua necesitatea elucidării şi oportunitatea identificării în cauzele de contrabandă, au fost evidenţiate şi în cuprinsul tezei. Importantă în analiză se prezintă a fi şi evaluarea unor modalităţi faptice prin care se manifestă infracţiunea de contrabandă. În finalul acestui compartiment se fac incursiuni de analiză comparativă a normelor care vizează răspunderea penală pentru încălcarea regimului vamal în diferite state ale lumii. 15 1. ANALIZA SITUAŢIEI GENERALE PRIVIND RĂSPUNDEREA PENALĂ PENTRU INFRACŢIUNEA DE CONTRABANDĂ 1.1. Analiză doctrinară asupra temei tezei prin prisma materialelor ştiinţifice publicate peste hotare La etapa actuală de dezvoltare a relaţiilor sociale, în special de europenizare şi globalizare a acestora, problema legată de infracţionalitatea transfrontalieră, infracţionalitatea transnaţională, în special contrabanda, a devenit una de maximă importanţă. În acest scop au fost iniţiate anumite studii ştiinţifice. În viziunea noastră, au fost realizate asemenea cercetări ştiinţifice la nivel comunitar şi internaţional. Punem accent anume pe literatura ştiinţifică publicată în Federaţia Rusă, România, Franţa, Italia, SUA etc. Subiectul contrabandei a constituit o direcţie de cercetare în cadrul multiplelor manuale publicate în România, în special elaborate de către autorii V. Dongoroz, C. Bulai, G. Antoniu, A. Boroi, V. Dobrinoiu, Gh. Nistoreanu etc., care, de rînd cu alte infracţiuni incluse în legislaţia României, au supus interpretării doctrinale şi infracţiunea de contrabandă. O atenţie specială asupra infracţionalităţii transnaţionale şi contrabandei au acordat-o autorii români F. Sandu [89] şi C. Voicu. [96] În acest context, C. Voicu menţionează că fiecare guvernare nouă este preocupată să spună şi să demonstreze cît de coruptă a fost guvernarea anterioară, refuzînd să accepte că aspectele criminalităţii afacerilor şi cele ale crimei organizate se vor prelungi şi intensifica, uneori la cote mult mai ridicate. Or, asemenea situaţie o identificăm şi prin realitatea Republicii Moldova, prin care, de rînd cu acutizarea crizei politice şi economice, nivelul cantitativ şi calitativ al contrabandei se majorează cu tempou rapid. Cu referire la cercetările efectuate în limitele spaţiului Federaţiei Ruse, se constată studii de înaltă valoare ştiinţifică, care, în esenţă, stau la baza investigaţiilor realizate în teza de doctorat în cauză. Evident, amintim celebrele lucrări cu caracter interpretativ în materie de drept penal special elaborate de către autorii ruşi Н. Кудрявцев, Л. Гаухман, В. Лебедев, A. Фоков etc. Problematica contrabandei a fost studiată amplu şi de către autorii A. Бойко, Л. Роднина, [105] В. Ларичев, Н. Гильмутдинова (ultimii s-au axat pe problematica infracţiunilor care afectează regimul vamal). [149] Ce este contrabanda? Care sunt măsurile generale de combatere a contrabandei? Care sunt limitele reglementărilor juridice în materie de luptă cu contrabanda? Cine sunt contrabandiştii? Care sunt metodele de apărare a valorilor culturale? etc. Acestea sunt doar cîteva întrebări la care oferă răspuns autorii И. Кисловский şi A. Круглов. [129] Cercetarea realizată de către aceşti autori este consacrată, în particular, luptei inspectorilor vamali cu fenomenul contrabandei din momentul naşterii statului moscovit şi pînă în zilele noastre. [129, p. 16 2] În baza utilizării materialelor documentare, literaturii generale şi speciale, paginile lucrării completează conţinutul subiectului legat de istoria luptei cu contrabanda, sunt enunţate etapele dezvoltării legislaţiei vamale etc. Noţiunea de contrabandă provine de la termenul italian „contrabando”, „contra” – împotriva, „bando” – act guvernamental, adică trecerea bunurilor şi mărfurilor peste frontiera vamală cu tăinuirea lor de controlul vamal, se menţionează în lucrarea elaborată de către autorul rus A. Фоков. [199] Anume nivelul cantitativ al criminalităţii în domeniul vamal determină necesitatea reglementării problemelor legate de sistematizarea practicii judiciare de cercetare a infracţiunilor de contrabandă. În acest context, susţinem ideea lui A. Фоков, precum că aprecierea concretă a momentului consumării infracţiunii are loc în dependenţă de forma şi modalitatea de manifestare a infracţiunii, precum şi cu identificarea etapelor de trecere a frontierei vamale (tranzit internaţional, declarare prealabilă etc.). În legătură cu invocarea categoriilor de bunuri care cad sub incidenţa valorilor culturale, legislaţia Federaţiei Ruse operează cu Legea despre importul / exportul valorilor culturale, o lege organică separată, care prevede şi valorile culturale care nu pot fi scoase din Federaţia Rusă. Or, legislaţia Republicii Moldova, are anumite lacune la capitolul reglementare a conţinutului noţiunii de valoare culturală. Pe bună dreptate, opinează autorul rus Л. Рогатых, [165] infracţiunea de contrabandă este o infracţiune comisivă, metodele de manifestare avînd caracter diferit. În acest sens, se subliniază faptul că dispoziţia normei este descriptivă. Autorul menţionează că acest ultim lucru este principial, deoarece, după cum se indică în literatura de specialitate, deseori se enunţă asupra unei dispoziţii de blanchetă vis-à-vis de infracţiunea de contrabandă. [165, p. 56] Drept urmare a acestei formulări, apare situaţia că toate noţiunile relevate din conţinutul normativ al contrabandei trebuie identificate reieşind din dispoziţiile Codului vamal. Л. Рогатых consemnează că, în acest sens, se ignorează însuşi conţinutul normei privind contrabanda. Spre deosebire de această opinie, alţi autori ruşi, С. Бутырин, В. Соболев, С. Душкин subliniază că dispoziţia contravenţiei şi infracţiunii de contrabandă este una de blanchetă. [106, p. 14; 170, p. 55] În opinia noastră, caracterul dispoziţiei acestei norme este complex, prin ea descifrîndu-se conţinutul noţiunii de contrabandă în aspect penal (de blanchetă, esenţa unor termeni fiind stabiliţi doar operîndu-se cu normele din legislaţia vamală şi de trimitere, în unele cazuri, operarea fiind făcută la reglementările conţinute în Partea generală a CP al RM). Pînă la urmă, ideea clară ar fi excluderea unor elemente de reglementare a relaţiilor sociale din domeniul vamal prin alte categorii de norme decît cele care formează sistemul legii vamale. 17 În viziunea autorului Л. Рогатых, nu toate semnele, prin conţinutul lor, pot şi trebuie identificate prin legea vamală. În acest sens, se menţionează că legislaţia penală şi legislaţia vamală sunt în corelaţie strînsă. Aceasta din urmă este condiţionată prin faptul că prin conţinutul lor se reglementează relaţiile sociale din acelaşi domeniu – al economiei externe. Însă fiecare ramură de drept, ca efect, în funcţie de specificul metodei de reglementare a relaţiilor sociale interzice ori permite comiterea unor sau altor fapte. În normele CV al RM se enunţă caracterul acţiunilor faţă de bunuri, inclusiv la trecerea acestora peste frontiera vamală a ţării, prin stabilirea drepturilor şi obligaţiunilor participanţilor la activitatea economică externă, a persoanelor care trec frontiera de stat fără a realiza o activitate comercială, a organelor vamale. În normele legislaţiei penale se conţin interdicţii privind comiterea unor sau altor fapte cu bunuri la anumite etape ale schimbului economic extern, cu bunuri trecute inclusiv în afara activităţii comerciale. [165, p. 56] Aici identificăm o contradicţie a celor spuse de către autorul din urmă citat. Ambele ramuri de drept trebuie să se impună concomitent, însă una – reglementează relaţiile sociale din domeniul vamal, iar alta - le pedepseşte în măsura cadrului normativ. În concluzie, reglementările normative în domeniul vamal trebuie să se conţină, în cea mai mare parte, în CV al RM, unele noţiuni, legate de categoria bunurilor ce formează obiectul material al contrabandei, trebuie să se regăsească în conţinutul altor acte normative separate. Legislaţia penală nu trebuie să se impună cu reglementări în această materie – domeniul vamal – ci trebuie să prevadă răspunderea pentru unele încălcări ale relaţiilor sociale din acest sistem şi doar în măsura în care comportă gradul prejudiciabil al infracţiunii. După cum menţionează, pe bună dreptate, autorii В. Вдовенков şi В. Широков, [110] gradul prejudiciabil înalt al infracţiunii de contrabandă reiese din faptul că prin această infracţiune se cauzează o daună economică substanţială intereselor statului, iar, în anumite cazuri, şi o daună politică, ameninţînd securitatea statului (în cazul contrabandei cu muniţii, armament etc.). [110, p. 28] În acest sens, autorii, operînd cu indicii statistici stabiliţi în Federaţia Rusă, arată asupra faptului că infractorii - contrabandişti sunt diferiţi după vîrstă, sex, stare socială etc. Referindu-se la vîrsta acestor infractori, s-a constatat că ponderea cea mai mare o au cei cu vîrsta între 30 şi 40 ani (52%), urmată de categoria 40 - 50 ani (25%); 25 - 30 ani (13%); pînă la 25 şi după 50 ani (cîte 5% fiecare categorie). Aceste date diferă, deşi nesemnificativ, de la o ţară la alta şi necesitatea identificării lor rezidă, în primul rînd, în crearea unei politici clare de prevenire a fenomenului infracţional şi orientarea mijloacelor şi forţelor în direcţia necesară. [110, p. 28] În contextul infracţiunii de contrabandă, un rol aparte revine şi problemelor de ordin procesual. În particular, reieşind din esenţa juridică a probelor în cazurile de contrabandă, este 18 vădită prezenţa unui număr mare de documente, legate de oformarea vamală, activitatea economică externă, concluziile de expertiză. Л. Белецкая [104] specifică că analiza practicii judiciare în asemenea cauze a identificat trei grupuri de factori care influenţează puterea juridică a probelor. La primul grup se referă cazurile, cînd este încălcată procedura de acumulare a probelor, care, în ansamblu, nu determină pierderea puterii juridice a probelor; la cea de-a doua categorie – situaţiile în care defecţiunile legate de probe nu pot în niciun caz să fie excluse de către instanţă din cadrul şedinţei judiciare (aceste momente pot fi condiţionate de necesitatea desfăşurării unor măsuri operative de investigaţie ori a acţiunilor de urmărire penală, rezultatele cărora pot agrava situaţia procesuală a inculpatului); grupul al treilea îl formează cazurile care nu influenţează în niciun mod puterea juridică a probelor (spre exemplu, folosirea unui formular învechit de ascultare). [108, p. 30]. În opinia autorului A. Вакуленко [108]) contrabanda poate fi sesizată ca un fenomen juridic atît la nivel naţional, cît şi internaţional. În primul caz, se menţionează că delictele legate de contrabandă prezintă pericol doar pentru un stat şi doar legislaţia acestui stat determină care dintre acestea constituie contrabandă, în cel de-al doilea caz - sunt antrenate în limitele prejudicierii intereselor a două sau mai multor state. [108, p. 48] Susţinem ideea lui A. Вакуленко, potrivit căreia activitatea de contrabandă poate fi sesizată ca o infracţiune ori ca o contravenţie, aceasta avînd loc în dependenţă de gradul prejudiciabil al celor comise şi obiectul material al contrabandei. [108, p. 48] Obiectele materiale ale contrabandei, în viziunea autorului citat, se clasifică în trei grupuri. Primul grup îl formează mărfurile, scoaterea ori introducerea cărora pe teritoriul unui anumit stat este limitat din intenţii economice (spre exemplu, în vederea obţinerii unor mijloace băneşti suplimentare la bugetul public naţional). Cea de-a doua grupă o formează bunurile, introducerea ori scoaterea cărora este interzisă ori este reglementată strict de legislaţia internaţională şi cea naţională, deoarece circulaţia lor ilegală poate prezenta pericol pentru sănătatea publică, precum şi pentru securitatea internaţională (spre exemplu, mijloacele narcotice, armamentul etc.). A treia grupă se referă la trecerea ilegală a persoanelor de pe teritoriul unui stat pe teritoriul altuia, care iau forma unor asemenea infracţiuni, precum trecerea ilegală a frontierei de stat, migraţiunea ilegală etc. În viziunea noastră, faptele care formează grupul al treilea nu trebuie atribuite la categoria contrabandei, avînd în vedere inclusiv obiectul juridic al acestei infracţiuni. [108, p. 48] A. Вакуленко subliniază că, în condiţiile actuale, a crescut necesitatea de a acorda o atenţie sporită din partea societăţii la perceperea esenţei juridice a contrabandei şi unificarea 19 forţelor şi mijloacelor în vederea elaborării măsurilor efective de luptă cu delictele legate de contrabandă. Se optează în vederea elaborării unui acord sistematizat de către state, care ar defini contrabanda ca delict internaţional. De asemenea se impune, în viziunea specialistului citat, de a elabora anumite principii generale ale statelor în lupta cu acest fenomen socialmente periculos. [108, p. 48] Avînd la bază acest ultim deziderat, A. Вакуленко [107] enunţă că eficacitatea sistemului de drept în domeniul cooperării statelor în ansamblu depinde de două circumstanţe: - nivelul integrării şi corelării sistemelor de drept ale statelor părţi şi - corelarea normelor dreptului internaţional şi celui naţional. [107, p. 8] Normele de drept internaţional, vis-a-vis de cooperarea statelor în lupta cu încălcările legate de contrabandă, sunt create pe trei nivele: universale, regionale şi bilaterale. La nivel universal, de regulă, se adoptă acte internaţionale, care reflectă pericolul general al contrabandei – ca fenomen, şi se evidenţiază necesitatea luptei cu fenomenul în cauză. În acest sens, opinează autorul A. Вакуленко, aceste acte pot determina anumite reguli şi principii generale de introducere şi scoatere a mărfurilor de pe teritoriul unui stat pe teritoriul altuia, încălcarea cărora, în unele situaţii, poate fi apreciată drept contrabandă. [107, p. 8] La nivel regional, acordurile internaţionale se încheie în limitele unei anumite regiuni ori grupuri de state, care au relaţii strînse în domeniul economic, politic etc. Concomitent cu primele două categorii de acte internaţionale, pot apărea şi diferite acorduri bilaterale, care în mod mai amplu reglementează relaţiile a două state în domeniul combaterii fenomenului vizat, ca efect dezvoltînd ideea actelor normative universale. În acest context, acordurile bilaterale satisfac interesele atît naţionale, cît şi internaţionale. [107, p. 8] Or, pînă la urmă, cu certitudine urmează susţinută ideea autorului citat, precum că mecanismul cooperării statelor în domeniul combaterii contrabandei trebuie să se afle în continuă dezvoltare, iar pentru eficientizarea acestuia, acest mecanism trebuie operativ şi concret să reacţioneze la toate schimbările din cadrul metodelor de realizare a contrabandei, precum şi la particularităţile modificării obiectului material al contrabandei. La apariţia noilor modalităţi faptice de contrabandă, neprevăzute normativ, statul trebuie să reacţioneze prin calificarea acestor fapte drept infracţiuni în legislaţia naţională. În viziunea noastră, la acest compartiment este necesară includerea normei privind răspunderea penală pentru faptele legate de pseudocontrabandă. [103, p. 8] O cercetare de nuanţă monografică se prezintă lucrarea elaborată de către autorul А.П. Коротков. [137] Potrivit opiniilor autorului citat, cauzele unei lupte neefective contra infracţiunilor economice constă în: - stereotipul vechi al ofiţerului de urmărire penală; 20 - cunoaşterea slabă a dispoziţiilor de bază ale legislaţiei civile şi fiscale; - neclaritatea unor termeni, noţiuni utilizate în dispoziţiile multor articole ale legii penale etc. [137, p.29-30] Pornind de la ideea că infracţiunea de contrabandă şi contravenţia de contrabandă se deosebesc prin gradul prejudiciabil şi obiectul material al infracţiunii, С. Бутырин [106] subliniază că contravenţia contrabandei încalcă două grupuri de relaţii sociale: a. relaţiile sociale legate de ordinea stabilită de legislaţia vamală, de trecere a mărfurilor şi mijloacelor de transport; b. ordinea de control vamal. [106, p. 14] Statistica penală, relatează cercetătorii Н. Иванов şi И. Романов, [127] în cazul infracţiunilor de contrabandă constituie o metodă principială de cercetare, care permite a releva legităţile şi tendinţele acestui tip de infracţiuni. Dirijarea eficientă a procesului de luptă cu contrabanda presupune prezenţa unei informaţii de calitate superioară, care este rezultatul înregistrării, sistematizării şi studierii faptelor de trecere peste frontiera vamală a bunurilor, armamentului, mijloacelor narcotice etc. Anume informaţia statistică permite crearea unor pronosticuri vizînd modificarea stării criminalităţii, a evalua eficacitatea activităţii organelor de drept, a aprecia perspectivele reglementărilor juridice. [127, p. 116] Or, determinarea corectă şi corespunzătoare a etapelor comiterii contrabandei, indică autorii В. Соболев, С. Душкин, [170] va permite aplicarea, în acest caz, a renunţării de bună voie la săvîrşirea infracţiunii. Infracţiunea de contrabandă are tangenţe comune cu infracţiunea de eschivare de la achitarea plăţilor vamale. În esenţă, menţionează O. Круглова şi A. Котельников [141], deşi aceste două infracţiuni pot să se manifeste prin aceleaşi metode, ele se deosebesc prin caracterul obiectului nemijlocit şi al laturii obiective. Obiectul nemijlocit al contrabandei îl constituie relaţiile sociale care asigură ordinea de trecere a bunurilor şi mijloacelor de transport peste frontiera vamală a ţării, iar obiectul nemijlocit al eschivării de la achitarea plăţilor vamale este format de cumulul de relaţii sociale, a căror existenţă şi desfăşurare normală este condiţionată de achitarea plăţilor vamale. [141, p. 20] Propunerea autorului rus В. Филимонов de a unifica aceste două norme, susţinută de cercetătorii O. Круглова şi A. Котельников, inclusiv prin faptul că dauna mare pentru asemenea infracţiuni este diferită, nu este, în opinia noastră, justificată. De asemenea, această ultimă poziţie are la bază şi argumentul prin care infracţiunile invocă deosebiri esenţiale sub aspectul semnelor obiective ale infracţiunii. [141, p. 20] În continuarea ideii, literatura de specialitate stabileşte că dificultăţile delimitării infracţiunii de contrabandă şi a celei de eschivare de la achitarea plăţilor vamale, în mare măsură, 21 sunt condiţionate de faptul că ambele norme au caracter de blanchetă şi pentru interpretarea acestora se cere operarea cu normele conţinute în legislaţia vamală. [138, p. 39] Scopul infracţiunii de eschivare de la achitarea plăţilor vamale, susţine И. Красиков, [138] conţine ca scop însăşi această eschivare, nefiind completată de limitele intenţiei de trecere a frontierei vamale. Adică, în afara eschivării de la achitarea plăţilor vamale, această trecere este legală, [138, p. 39] fapt susţinut şi de către noi în ansamblu. Luînd în calcul necesitatea aplicării legii penale modificate pe parcursul acţiunii acesteia, se impune examinarea problemei legate de retroactivitatea normei în cazul infracţiunii de contrabandă, menţionează Л. Роднина. [167] În viziunea noastră, anumite particularităţi ale acţiunii legii penale în timp, în special vis-a-vis de principiul retroactivităţii legii penale, nu identificăm în cazul infracţiunii de contrabandă, aceasta urmînd a fi realizată pe baze generale. Alta, însă, este problema legată de aplicarea legislaţiei referitoare la contrabandă în spaţiu. Nuanţele controversate se impune la limitele implicării suverane a statelor cu reglementări în acest domeniu, faptei de contrabandă nefiindu-i imprimată posibilitatea de a fi ca dublă incriminare. În acest sens, în marea majoritate a cazurilor, infracţiunea de contrabandă prevăzută de legislaţia unor state nu cade sub incidenţa contrabandei prevăzute de cadrul normativ al altor state. Astfel, în Federaţia Rusă contrabandă presupune trecerea în proporţii mari peste frontiera vamală a Federaţiei Ruse a bunurilor .... (art. 188 CP al FR), [133, p. 423] în Ucraina - trecerea bunurilor peste frontiera vamală a Ucrainei .... (art. 201 CP al Ucr.), [197] în Georgia – introducerea ori scoaterea peste frontiera vamală a Georgiei..., (art. 214 CP al Geor.) [187] în Turcmenistan – trecerea în proporţii mari peste frontiera vamală a Turcmenistanului..., (art. 254 CP al Turcm.) [196] în Armenia – trecerea peste frontiera vamală a Republicii Armenia a bunurilor..., (art. 215 CP al Armen.) [190] în Republica Cîrgîstan - trecerea în proporţii mari peste frontiera vamală a Republicii Cîrgîstan..., (art. 204 CP al Cîrg.) [188] în Cazahstan – trecerea în proporţii mari peste frontiera vamală a Republicii Cîrgîstan..., (art. 209 CP al Cazah.) [194] în Republica Belarus – trecerea în proporţii mari peste frontiera vamală a Republicii Belarus..., (art. 228 CP al RB) [192] în Republica Azerbaidjan – trecerea în proporţii mari peste frontiera vamală a Republicii Azerbaidjan... (art. 206 CP al Azerb.) [186] etc. Deci, caracterul suveran al reglementării regimului vamal de către diferite state în parte indică asupra lipsei unei incriminări duble în cazul infracţiunii de contrabandă, aceasta fiind de natură a fi sancţionată doar la locul comiterii faptei prejudiciabile în cauză, care, de altfel, în alt stat (pe baza includerii în acţiune a semnului specific frontiera vamală a statului [...]) nu constituie infracţiune. 22 1.2. Analiza materialelor ştiinţifice la tema tezei publicate în Republica Moldova În ceea ce vizează Republica Moldova, cercetările ştiinţifice cu referire la problematica contrabandei şi a infracţiunilor vamale comportă un caracter modest, ele fiind la nivelul unor materiale publicate cu ocazia organizării unor conferinţe ştiinţifice şi ştiinţifico-practice naţionale şi internaţionale, precum şi unele articole ştiinţifice. La nivel general, nu pot fi lăsate în umbră primele manuale publicate în domeniul dreptului penal şi al încadrării juridice a infracţiunilor, comentarii, precum şi monografii elaborate de către unii autori autohtoni pe baza infracţiunilor economice. În acest ultim sens, avem în vedere lucrările autorilor S. Brînză, X. Ulianovschi, V. Stati, I. Ţurcanu, V. Grosu, [14] A. Borodac, [11] A. Barbăneagră, V. Berliba, T. Macari, M. Gheorghiţă. [4, 5] Prin lucrările amintite se urmăreşte acelaşi scop – interpretarea juridică a normelor incluse în legislaţia penală a Republicii Moldova - deşi metodele de cercetare alese, iar uneori şi termenii doctrinali utilizaţi, diferă de la lucrare la lucrare. Oricum, pînă la etapa actuală de dezvoltare a Republicii Moldova nu există o altă evaluare mai detaliată, la nivel de manual, decît cea inclusă în lucrarea autorilor S. Brînză, X. Ulianovschi, V. Stati etc. şi cea a domnului A. Borodac, iar la nivel de comentarii rămîn a fi cele elaborate de un colectiv de autori sub redacţia profesorului A. Barbăneagră. Pornind de la ideea că istoria luptei cu contrabanda indispensabil este legată de dezvoltarea sistemului vamal, a economiei statului, a comerţului intern şi extern, R. Noană [80, p. 55] indică asupra faptului că izvorul apariţiei şi evoluţiei contrabandei urmează a fi căutat încă în antichitate, anume la momentul instituirii taxei pentru mărfurile introduse sau scoase din ţară. Creşterea nivelului şi mărimii contrabandei decurgea proporţional creşterii taxelor vamale şi a fost legată de trecerea ilegală şi clandestină a valorilor materiale prin ocolirea vămilor ori prin acestea din urmă, dar cu tăinuirea prealabilă a bunurilor. [80, p. 55] Indicii statistici, menţionează autorul R. Noană, denotă faptul că sistemul economic mondial, integrat şi globalizat, preia anual miliarde de dolari proveniţi din activităţi infracţionale şi diverse fraude. [80, p. 55] Banii murdari - ca produs financiar al afacerilor prejudiciabile manifestate prin contrabandă şi delicte vamale, însoţite de un şir de alte fapte socialmente periculoase (corupţie, trafic de influenţă, evaziune fiscală, contrafacere a mărfurilor, piraterie industrială şi intelectuală etc.), sunt injectaţi în bănci, instituţii de investiţii sau chiar, frecvent în ţara noastră, în crearea filierelor avansate de fraudare a bugetului şi îmbogăţire a unor categorii separate de indivizi (deseori devenind monopolişti pe pieţele interne ale statelor unde sunt rezidenţi, după ce (aceşti bani) parcurg o cale camuflată în circuitele bancare pentru legalizare prin metode aparent nedetectabile). [80, p. 55] 23 În viziunea autorului citat, prin contrabandă se înţelege o încălcare cu vinovăţie a cadrului normativ (penal, contravenţional), inclusiv urmărindu-se şi eludarea taxelor vamale impuse la trecerea mărfurilor peste frontieră, a prohibiţiilor şi cotelor comerciale de import- export. În acest context, se subliniază ca premisă - un regim juridic vamal [80, p. 55]. Specificîndu-se că regimul juridic vamal constituie un dat pentru intervenţia dreptului penal în vederea sancţionării contrabandei, inexistenţa acestuia ar face inutilă orice discuţie în legătură cu infracţiunea supusă analizei. Fără instituirea unor reguli la trecerea mărfurilor peste frontiere, contrabanda - ca acţiune de înfrîngere a legii (infractio, onis), subliniază R. Noană, nu ar fi existat niciodată. [80, p. 55] Susţinem ideea autorului sus-numit că contrabanda este o fraudă care afectează grav raporturile sociale din domeniul regimului vamal sau care interesează acest regim. Ea este o faptă de rea-credinţă şi de inducere în eroare a autorităţilor vamale în legătură cu situaţia unor bunuri, generînd nesiguranţă şi dezordine în sfera trecerii mărfurilor peste frontieră, într-un cuvînt creează pericol social. [80, p. 55] În vorbirea curentă, [80 p. 55] prin contrabandă se înţelege trecerea clandestină peste hotare a unor mărfuri interzise sau sustrase de la plata taxelor vamale. Termenul are o origine şi semnifică aceeaşi acţiune de introducere ilegală într-o ţară a unor mărfuri prohibite sau supuse unor taxe, cu intenţia de a frauda interesele financiare ale statului în propriul scop material [80, p. 55]. Constatăm, de asemenea, că între definiţia infracţiunii de contrabandă cuprinsă în Convenţia internaţională privind asistenţa administrativă reciprocă pentru prevenirea, investigarea şi reprimarea infracţiunilor vamale din 9 iunie 1977 [32] – fraudă vamală care constă în trecerea peste frontiere a mărfurilor pin orice mijloc clandestin, precum şi CPRV din 15 iunie 1874 şi acea din CP al RM în vigoare, există diferenţe notabile. Acest lucru îşi are explicaţia în intervalul de timp existent, timp în care s-a produs un tumult de transformări în domeniul reglementării relaţiilor supuse protecţiei prin aceste norme şi chiar vis-a-vis de aceste relaţii. [80, p. 55] Pe bună dreptate, concluzionează R. Noană, în ciuda acestor transformări înregistrate de tehnică legislativă, limbajul comun, cel folosit în comunicarea cotidiană, a păstrat pentru asemenea încălcări ale legii vamale aceeaşi denumire - contrabandă. Fie numai şi pentru aceste considerente se impune ca o necesitate cunoaşterea exactă a evoluţiei incriminărilor contrabandei, a condiţiilor (în special, economice) care le-au influenţat şi a textelor legale actuale. Totodată, cele enumerate constituie premise ale aplicării corecte a legii şi temeiuri ale previziunilor ce ar putea fi dezvoltate. [80, p. 55] 24 În fond, menţionează autorul M.-M. Pana, [83]) esenţa noţiunii de contrabandă este sustragerea de la plata obligaţiilor vamale (taxe - în general), eludarea lor. Căutînd să oprească asemenea fapte dăunătoare intereselor economice ale statului, legiuitorii au inclus în textele de incriminare toate acţiunile prin care s-ar fi putut realiza această fraudă. Însă, condiţiile care influenţează făurirea legilor se modifică de la o etapă la alta, ceea ce antrenează, desigur, schimbări în domeniul reglementărilor incriminatorii. [83, p. 26] Reglementările de natură penală din legea vamală actuală a României, se specifică în lucrarea citată imediat anterior, sunt departe de cele existente în ţări precum Franţa, Italia şi altele. Totuşi, orice reglementare poate fi modificată, îmbunătăţită, perfecţionată. Aderarea României la Uniunea Europeană a impus ca obligativitate armonizarea legislaţiei naţionale cu cea europeană. [83, p. 26] În viziunea autorului R. Noană [79]) contrabanda reprezintă una dintre principalele surse de alimentare a economiei subterane, care se realizează fie prin contrabandă efectiv, fie prin supraevaluarea flagrantă în vamă a bunurilor introduse sau scoase din ţară. [79, p. 30] Modalităţile de manifestare a fenomenului contrabandei, în opinia lui R. Noană, sunt: 1. traficul de stupefiante (traficul şi consumul de droguri reprezintă un flagel din ce în ce mai periculos pentru omenire, atingînd în prezent o amploare deosebită); 2. traficul cu autoturisme furate (un fenomen ce a atins cote alarmante, care s-a extins foarte mult în România, reprezentînd o amplă afacere ilicită, avînd drept obiect furtul de autoturisme de lux din ţările occidentale şi valorificarea lor prin anumite filiere în ţările est- europene; [79, p. 30]) 3. traficul cu armament şi muniţii (reprezintă un real pericol pentru ordinea publică, liniştea cetăţenilor şi chiar pentru siguranţa naţională. Acesta se realizează în scopul aprovizionării zonelor în care se desfăşoară conflicte armate, interne sau interstatale, în care au loc des conflicte între bande de răufăcători pentru autoapărarea traficanţilor, contrabandiştilor şi, mai ales, a capilor diferitor organizaţii sau grupări criminale); 4. traficul cu bunuri de larg consum, metale preţioase şi obiecte de patrimoniu. [79, p. 30] Acestea sunt, în opinia noastră, nişte modalităţi faptice clare, deşi, în măsura dezvoltării relaţiilor sociale legate de comerţul extern şi punerea în circulaţie a unor noi bunuri, această serie de metode poate fi mult mai variată. Cu certitudine, subliniază S. Maimescu, [69] acţiunile de trecere ilegală a frontierei, care, conform art. 165 CP al RM, sunt calificate ca trafic de fiinţe umane, au tangenţe şi cu alte componenţe de infracţiuni, alcătuind astfel un concurs de infracţiuni. Astfel, menţionează autorul, la trecerea frontierei pot fi comise şi alte infracţiuni, precum: traficul de copii (art. 206 25 CP al RM); scoaterea ilegală a copiilor din ţară (art. 207 CP al RM); contrabanda (art. 248 CP al RM) etc. [69, p.19] Referindu-se la aspectele comune pe care le au infracţiunile de trafic de fiinţe umane şi contrabandă, S. Maimescu distinge: a) ambele infracţiuni au, în principiu, acelaşi obiect general juridic de atentare; b) atît infracţiunea de contrabandă, cît şi infracţiunea de trafic de fiinţe umane acţionează în acelaşi fel asupra potenţialului economic al statului, deci au unul şi acelaşi obiect generic, deşi în cazul traficului de fiinţe umane acest spectru de relaţii este cu mult mai larg decît în cazul contrabandei; c) la comiterea infracţiunii de contrabandă, precum şi a traficului de fiinţe umane se încalcă acelaşi regim juridic de trecere legală a frontierei de stat, obiectul nemijlocit fiind inviolabilitatea frontierei de stat; d) prin comiterea ambelor infracţiuni se încalcă în aceeaşi măsură regimul juridic de securitate economică (sistem de relaţii economice care asigură dezvoltarea economiei statului la un nivel ce ar permite populaţiei un trai decent, dezvoltarea, sub variate aspecte, a diferitelor forme de proprietate, invulnerabilitatea intereselor economice ale statului, astfel ca ele să nu fie afectate de careva atentate atît din interiorul ţării, cît şi din afara ei [129, p. 21]) a statului. [69, p. 19] Printre deosebirile cu referire la obiectul material se numără următoarele: a) la infracţiunea de contrabandă, ca obiect material sunt recunoscute toate bunurile materiale trecute ilegal peste frontieră; b) la traficul de fiinţe umane, ca obiect material parţial pot fi recunoscute organele, ţesuturile sau celulele umane, iar în unele cazuri şi integritatea corporală; c) infracţiunea de contrabandă ţine de infracţiunile formal-materiale; în majoritatea cazurilor ea poate fi numai formală, deci, nu este necesar să parvină consecinţele prejudiciului material cauzat; d) infracţiunea de trafic de fiinţe umane cauzează atît prejudiciu material, cît şi moral, deci consecinţele prejudiciului moral sau material trebuie obligatoriu să parvină. Ultimele aprecieri legate de momentul consumării infracţiunilor şi categoria componenţelor înaintate de către S. Maimescu nu le susţinem pe deplin, subliniind, în acest sens, că şi infracţiunea de contrabandă şi cea de trafic de fiinţe umane sunt descrise, din punct de vedere normativ, prin intermediul unor componenţe formale, dar nu materiale. [69, p. 19] În acest cadru de idei, ne raliem la opinia citată şi admisă de către M. Mutu [75] de a face o distincţie între cele două infracţiuni, pornind de la nişte parametri mai stabili: dacă nedeclararea sau declararea neautentică a mărfurilor se aflau sau s-ar fi putut afla în legătură cauzală cu luarea deciziei de a permite trecerea mărfurilor peste frontiera vamală, atunci această faptă întruneşte elementele constitutive ale contrabandei. Or, contrabanda nu poate absoarbe eschivarea de la achitarea plăţilor vamale, iar între ele poate exista doar un concurs real de infracţiuni. [75, p. 26] 26 Pornind de la opinia că subiect al infracţiunii de contrabandă poate fi atît persoana fizică, cît şi cea juridică, invocăm viziunea autorului S. Maimescu [70]) precum că pentru a atrage persoana juridică la răspundere penală în cazul comiterii infracţiunii de contrabandă, pe lîngă cele trei condiţii generale indicate în norma de drept penal, prevăzută de art. 21 CP al RM, sunt strict necesare şi alte condiţii speciale, acţiuni concrete care ar fi întreprinse de către persoanele juridice. Drept condiţii speciale urmează a fi menţionate: a) persoana juridică trebuie să fie recunoscută în calitate de agent economic; b) persoana juridică trebuie să fie recunoscută drept agent economic participant la activitatea economică externă a statului. Această ultimă opinie, constată S. Maimescu, reiese nu numai din sugestiile doctrinare proprii, din practica vamală internaţională, ci şi nemijlocit din arhivele instituţiilor vamale, amplasate de-a lungul frontierei vamale externe a Republicii Moldova, precum şi din instituţiile vamale interne ale statului. Practica activităţii organelor vamale din Republica Moldova, îndeosebi arhivele instituţiilor vamale amplasate la frontiera vamală externă a statului, consemnează autorul S. Maimescu, indică asupra faptului că la trecerea frontierei vamale externe a statului, iar în unele situaţii şi a frontierei vamale interne, persoanele juridice, agenţii economici, participanţi la activitatea economică a statului, dispun de statut juridic deosebit. În opinia autorului citat, agenţii economici participanţi la activitatea economică a statului, care, la trecerea frontierei vamale interne şi externe a statului, figurează numai ca persoane juridice, urmează a fi clasificaţi în următoarele categorii: 1) persoanele juridice - agenţi economici participanţi la activitatea economică externă a statului care importă mărfuri pe teritoriul vamal al statului pentru comercializare; 2) persoanele juridice - agenţi economici participanţi la activitatea economică externă a statului, care exportă mărfurile produse pe teritoriul statului naţional pentru a fi comercializate în afara teritoriului vamal al statului; 3) persoanele juridice - agenţi economici participanţi la activitatea economică externă a statului, care sunt proprietarii mărfurilor la trecerea acestora peste frontiera vamală a statului; 4) persoanele juridice - agenţi economici participanţi la activitatea economică externă a statului, care sunt posesorii mărfurilor la trecerea acestora peste frontiera vamală a statului; 5) persoanele juridice - agenţi economici participanţi la activitatea economică externă a statului, care sunt reprezentanţi ai mărfii la trecerea acesteia peste frontiera vamală a statului; 6) persoanele juridice - agenţi economici participanţi la activitatea economică externă a statului, care efectuează transportarea/trecerea mărfurilor, încărcăturilor, obiectelor peste frontiera vamală externă şi internă a statului; 7) persoanele juridice - agenţi economici participanţi la activitatea economică externă a statului, care efectuează transportarea mărfurilor, încărcăturilor aflate în tranzitul clasic internaţional prin teritoriul vamal naţional al statului; 8) persoanele juridice rezidente ai statului naţional - agenţi 27 economici participanţi la activitatea economică externă a statului, care se ocupă de prestarea serviciilor legale, reieşite din statele de funcţii, în afara teritoriului vamal al statului; 9) persoanele juridice străine - agenţi economici participanţi la activitatea economică externă a statului, aflate temporar pe teritoriul statului întru prestarea de servicii ce reies din statutul ei juridic de specializare şi prestare de servicii. Susţinem parţial opinia lui S. Maimescu, că în cazul în care în adresa persoanei juridice ar fi fost intentată cauza penală pe infracţiunea de contrabandă, conform art. 248 CP al RM, nu ar mai fi necesară calificarea faptei potrivit art. 361 CP al RM, argumentul invocat fiind: înseşi condiţiile normei de drept penal, prevăzute de art. 248 CP al RM, stipulează ca modalitate de contrabandă prezentarea frauduloasă a documentelor comerciale, mărfare de însoţire care au stat la baza întocmirii fictive a documentelor vamale. Am menţionat parţial, pentru că ne referim doar la folosirea frauduloasă a documentelor vamale, iar falsul propriu-zis al acestor documente determină o calificare prin concurs a ambelor norme. Un moment cu care nu putem fi de acord, reieşind din cele anterior amintite, este divizarea de către autorul S. Maimescu a frontierei vamale a Republicii Moldova în frontieră vamală „externă” şi „internă”, fapt care nu-şi găseşte explicaţie nici în legislaţia naţională în vigoare şi nici în analiza practicii cotidiene. Art. 4 CV al RM determină strict frontiera vamală ca fîşia frontierei de stat, a perimetrelor zonelor libere şi antrepozitelor vamale. Într-o concluzie, autorul citat indică asupra înlăturării lacunelor existente în practica vamală şi penală din Republica Moldova, prin materializarea următoarelor propuneri: 1) să fie efectuate modificările şi completările respective în CV al RM, prin care şefilor instituţiilor vamale să li se permită aplicarea sancţiunilor administrative în formă de confiscare specială a bunurilor care formează obiectul material al încălcării regulilor vamale, proprietarul cărora nu poate fi stabilit la trecerea frontierei vamale externe sau interne a statului; 2) să fie efectuate modificările şi completările în CP al RM, prin care organului vamal din Republica Moldova să i se permită aplicarea sechestrului, cu confiscarea ulterioară a bunurilor care formează obiectul material al infracţiunii de contrabandă, proprietarul cărora nu a fost stabilit la trecerea frontierei vamale a bunurilor; 3) să fie introduse modificările şi completările respective în art. 63 CP al RM, prin care să fie introdusă categoria de pedeapsă cu confiscarea bunurilor persoanelor juridice, recunoscute subiect al infracţiunii de contrabandă, care au sediul în afara hotarelor Republicii Moldova; 4) să fie efectuate modificările şi completările respective în CV al RM, prin care organelor vamale să li se permită de a pune sechestru asupra bunurilor transportate în mod ilegal în proporţii echivalente amenzii aplicate conform categoriei de pedeapsă penală pentru persoanele juridice care au sediul în afara hotarelor Republicii Moldova. 28 În viziunea noastră, propunerile sunt obiective şi motivate prin analiza practicii vamale, dar ele nu pot fi acceptate, după noi, din mai multe considerente: 1. Confiscarea specială deja este prevăzută de legislaţia penală şi contravenţională, şi este reuşit aplicabilă în practică, stabilindu-se ca organ pentru aplicarea ei – instanţa de judecată, fapt care exclude elementul subiectivităţii deciziei de sancţionare din partea organului constatator, precum şi eventuala revizuire a acestei decizii în instanţa de judecată, în baza plîngerii persoanei vinovate. 2. Aplicarea sechestrului este una dintre măsurile excepţionale, aplicabile prin decizia instanţei de judecată competentă, dat fiind faptul, că atinge cîteva dintre drepturile fundamentale ale omului şi nu poate fi abuziv acordată prin legislaţie autorităţilor constatatoare. Mai mult ca atît, în cazul în care se vorbeşte despre asigurarea integrităţii şi siguranţei bunurilor depistate în cazurile trecerii lor ilicite peste frontiera vamală a Republicii Moldova, organul de urmărire penală, precum şi agentul constatator, este în drept de a ridica acest bun de la posesor şi a-l recunoaşte ca corp delict, nefiind necesară emiterea unei hotărîri suplimentare privind sechestrarea acestui bun. 3. O altă problemă este cea de confiscare specială a bunurilor, al căror proprietar nu este identificat. Legislaţia naţională în vigoare, precum şi un şir de acte internaţionale de profil clar reglementează condiţia că confiscarea poate fi efectuată doar de la proprietarul bunului care prezintă obiectul sau instrumentul comiterii faptei prejudiciabile. Astfel, bunurile ridicate şi recunoscute ca corpuri delicte, dar al căror proprietar nu este identificat, urmează a fi trecute în posesia statului ca obiecte cu statut de „bunuri fără stăpîn”, în conformitate cu procedura stabilită de legislaţia naţională în vigoare, precum şi în condiţiile existenţei încheierii instanţei judecătoreşti. 4. Modificarea şi completarea art. 63 CP al RM, prin care să fie introdusă categoria de pedeapsă cu confiscarea bunurilor persoanelor juridice, recunoscute subiect al infracţiunii de contrabandă, nu este acceptabilă din simplul motiv că bunurile dobîndite licit nu pot fi confiscate, fapt prevăzut atît în art. 46 din Constituţia Republicii Moldova, cît şi în actele internaţionale la care Republica Moldova este parte. Avînd la bază o varietate circumstanţială a contrabandei - contrabandă comisă în proporţii deosebit de mari, S. Maimescu [71] stipulează că este relativ nouă în practica vamală a ţării. În acest sens, se arată că în legislaţiile penale ale statelor vecine, ale ţărilor Comunităţii Statelor Independente, îndeosebi în legislaţia penală a Federaţiei Ruse, acest semn calificativ nu este inclus în componenţa contrabandei. Or, pînă la urmă (avînd la bază proporţiile vechi ce erau fixate în art. 126 CP al RM) autorul S. Maimescu concluzionează că contrabanda trebuie 29 calificată ca comisă în proporţii deosebit de mari numai în cazul dacă valoarea bunurilor ce constituie obiectul contrabandei va depăşi nu de 1000 de ori, ci de 3500 de ori mărimea salariului minim stabilit la momentul săvîrşirii faptei (echivalentul a 5000 dolari SUA, sumă permisă rezidenţilor Republicii Moldova de a fi scoasă la ieşire din ţară fără prezentarea documentelor de provenienţă). [71, p. 30] Suntem de acord cu această ultimă idee şi o precizăm în contextul legislaţiei în vigoare: deoarece suma în valută permisă de a fi scoasă din Republica Moldova nu trebuie să depăşească 10000 euro, iar în anumite cazuri – 50000 euro, aceasta poate cădea sub incidenţă penală doar în cazul în care depăşeşte această ultimă sumă şi nu cea de 5000 u.c. – valoarea proporţiilor deosebit de mari prevăzută de art. 126 alin. (1) CP al RM. Pînă la urmă, totuşi, optăm în vederea excluderii tuturor circumstanţelor agravante ale infracţiunii de contrabandă. 1.3. Problema de cercetare şi evaluarea principalelor obiective ale tezei de doctorat Problema ştiinţifică importantă soluţionată prin intermediul cercetării ştiinţifice realizate reiese din conturarea unei politici clare a Republicii Moldova în ceea ce priveşte combaterea contrabandei prin mijloace de drept penal, reieşind, în principal, din crearea unor limite de cadru normativ mai eficiente în aplicare, excluderea diferitor controverse sub aspect de norme adoptate şi aflate în acţiune la momentul actual, precum şi includerea în circuitul normativ a unor norme care să supună răspunderii penale faptele ilegale de pseudocontrabandă. În acest sens, teza de doctorat este corelată cu direcţiile prioritare ce reies din conţinutul Programului de activitate al Guvernului Republicii Moldova - Integrarea Europeană: Liberate, Democraţie, Bunăstare (2011 - 2014), [57,] care determină ca acţiune prioritară asigurarea stabilităţii bugetului public naţional, crearea unui cadru bugetar-fiscal previzibil, menţinerea deficitului bugetar la un nivel rezonabil şi consolidarea administrării fiscale şi vamale. De asemenea, tema tezei se înscrie în limitele Acordului de parteneriat între Guvernul Republicii Moldova şi Academia de Ştiinţe a Moldovei pentru anii 2009-2012. [51, 55] Scopul investigaţiei ştiinţifice constituind o reflectare a unor obiective propriu-zise, a determinat necesitatea evidenţierii limitelor acestora. În sarcina prezentului studiu au fost puse următoarele obiective: Analiza evoluţiei fenomenului contrabandei în Republica Moldova. Contrabanda ca fenomen ilegal este supus mai multor reglementări normative, graţie cărui fapt se impune un studiu sub aspect pluridisciplinar. În acest sens, fenomenul contrabandei nu prezumă limitarea cadrului faptic al acestuia la nivelul reglementărilor juridico-penale, fiind necesară analiza 30 contravenţiilor vamale în ansamblu. În acest sens, s-a operat cu indicii statistici poliţieneşti şi ai Centrului pentru Combaterea Crimelor Economice şi a Corupţiei pentru perioada ultimilor zece ani, datele statistice oferite de către Ministerul Justiţiei, precum şi cu multiple alte informaţii cantitative, obţinute cu prilejul participării la diferite seminare, mese rotunde, conferinţe ştiinţifico-practice internaţionale. Oricum, includerea în orbita studiului realizat a unui asemenea obiectiv a fost determinată de ideea că fenomenul ca atare comportă anumite particularităţi generice prin care am putea separa inclusiv încălcarea normativă sub forma contrabandei supuse răspunderii penale. Însă, la nivel de caracteristici nu întotdeauna poate fi raportată la infracţiunea de contrabandă. Or, aceasta este cu neputinţă prin determinarea gradului prejudiciabil al faptei comise, condiţiilor de incriminare, reglementărilor impuse ori a altor particularităţi definitorii. Analiza evoluţiei fenomenului contrabandei în unele state străine. Fenomenul contrabandei subsumează multiplele încălcări legate de trecerea bunurilor (mărfurilor) peste frontiera vamală a statului/statelor, determinîndu-se, în esenţă, corelaţia între acest fenomen – fenomenul contrabandei – şi criminalitatea transnaţională, criminalitatea transfrontalieră. Anume contrabanda apare ca o reflectare, manifestare obiectivă a celor din urmă. În acest context, studiul contrabandei a fost inevitabil necesar de realizat prin prisma analizei evaluării fenomenului în diferite state, în special în cele aflate la hotar cu Republica Moldova (Ucraina, România), precum şi în alte state de origine ori de destinaţie. În acest sens, contrabanda apare ca un fenomen universal, legiuitorul neimplicîndu-se în necesitatea identificării statelor de origine, statelor de tranzit ori de destinaţie în aspect de reglementare normativă. Analiza propriu-zisă a fenomenului contrabandei în alte state a fost realizată pe baza studiului indicilor statistici oficiali, reflectaţi de către acestea pe paginile Internet ale autorităţilor publice, precum şi în sinteza anuală obţinută la diferite întruniri cu reprezentanţii organelor abilitate cu lupta contra fenomenului contrabandei. De asemenea, luînd în vedere faptul că frontiera vamală nu coincide cu frontiera de stat, impunîndu-se determinarea unor particularităţi de chintesenţă legate de specificul amplasării teritoriale a Republicii Moldova şi a unor probleme de acest ordin, studiul ştiinţific al fenomenului s-a bazat pe un cerc amplu de modalităţi faptice de manifestare a fenomenului contrabandei la nivel de republică. Interpretarea istorico-comparativă a fenomenului prin prisma unor reglementări pozitive curente şi anterioare, privite prin perspectiva de modelare a cadrului normativ în vigoare. Elucidarea esenţei normelor de incriminare şi a specificului de reglementare adoptat la o etapă ori alta de dezvoltare a societăţii este posibilă inclusiv în eventualitatea realizării unor studii istorico-comparative. Luînd în vedere că în Republica Moldova relaţiile sociale legate de regimul 31 juridic vamal şi regimul vamal au fost supuse protecţiei şi reglementărilor diferite, pentru operarea în vederea susţinerii unor opinii aplicative a fost demarată ideea unor evaluări comparative. În special, evidenţiem, că deşi în Republica Moldova a acţionat pe o perioadă mai bine de 42 de ani CP al RM adoptat în anul 1961, anumite modificări esenţiale nu au parvenit pe parcursul anilor la nivel de reglementare. Sub aspect de esenţă, nici legea penală, adoptată în anul 2002 şi pusă în acţiune în anul 2003 (în vigoare la etapa actuală), nu a schimbat aspectul de incriminare, doar invocîndu-se unele condiţiuni de incriminare penală şi de delimitare cu contravenţia în forma contrabandei, precum şi unele forme circumstanţiale. Aceste condiţiuni determină un studiu comparativ nu numai a reglementărilor normative, ci şi a situaţiei economice generale, înregistrată în Republica Moldova în ultima perioadă de timp. Elucidarea naturii juridico-penală a infracţiunii de contrabandă. Avînd drept premisă analiza finală subsumată prin prisma obiectivului anterior, s-a desfăşurat o analiză sistematică a naturii juridico-penale a infracţiunii de contrabandă. De fapt, s-au conturat limitele cadrului normativ în materie penală în delimitare de cel privit sub aspect contravenţional. Or, bunurile de contrabandă prezumă o anumită evaluare materială (în special bănească), graţie cărui fapt se determină natura juridică a unei contrabande supuse răspunderii penale şi celei contravenţionale. În ordinea de idei expusă, s-au evidenţiat anumite problematici determinate de modificările operate în cadrul normativului penal sub forma unor remanieri de condiţii cantitative de incriminare. Natura juridico-penală a contrabandei a fost relevată şi prin intermediul corelării diferitor conţinuturi normative prevăzute de legea penală. În acest sens, s-a operat cu infracţiunile legate de expedierea, transportarea substanţelor narcotice, psihotrope, a precursorilor peste frontiera vamală a Republicii Moldova şi, evident, infracţiunea de eschivare de la achitarea plăţilor vamale. Cercetarea minuţioasă a semnelor preexistente şi a conţinutului constitutiv al infracţiunii prevăzute de art. 248 CP al RM – Contrabanda. Specificul normei de incriminare prezumă anumite semne de calificare juridică. În acest sens, pe lîngă semnele obligatorii ale infracţiunii (obiectul juridic al infracţiunii în toate formele tipice de manifestare – obiect general, obiect generic, obiect nemijlocit, latura obiectivă caracterizată prin intermediul elementului material care determină şi esenţa consumării obiective a infracţiunii; latura subiectivă descrisă prin semnul vinovăţiei şi a subiectului activ general al infracţiunii), s-a impus necesitatea studiului minuţios şi a unor semne facultative cu statut de semne constitutive (esenţiale) în cazul infracţiunii de contrabandă, precum obiectul material al infracţiunii, evaluarea diferită a acestuia impunînd calificarea juridică a faptei infracţionale comise prin intermediul diferitor forme 32 normative prevăzute de art. 248 alin. (1) - (4) CP al RM; metoda de comitere a infracţiunii, diferită uneori de la un obiect material la altul şi cu multiple nuanţe de reflectare faptică incidentă în materie penală; locul de săvîrşire a infracţiunii, fapt care denotă esenţa relaţiilor sociale supuse protecţiei penale şi, evident, nuanţarea specificului de prevenire şi combatere a fenomenului de contrabandă în ansamblu. Nu mai puţin importante sub aspectul analizei au fost semnele circumstanţiale ale infracţiunii. Specificul incriminator în formă agravantă (art. 248 alin. (5) CP al RM) comportă anumite particularităţi sub aspectul comiterii infracţiunii în diferite forme tipice şi evaluarea unei singure modalităţi agravante. Aceste particularităţi au mai mult un caracter practico-aplicativ, însă, esenţa normativă propriu-zisă s-a încercat a fi analizată minuţios prin intermediul studiului ştiinţific în cauză. Enunţarea unor elemente de drept penal comparat în materie de contrabandă. Deşi legislaţia penală cu referire la diferite fapte considerate infracţiuni diferă de la un stat la altul, problema fenomenului infracţional ca atare rămîne a fi una şi aceeaşi. Avînd la bază această ultimă premisă, activitatea de prevenire şi combatere a criminalităţii, pentru a fi eficientă, trebuie să urmeze, de asemenea, unele standarde acceptate de fiecare stat în parte, care realizează activitatea de combatere a criminalităţii. Problematica contrabandei, fiind una de complexitate majoră atît în aspect teoretic, cît şi practic, a fost abordată în mai multe studii ştiinţifice. Or, soluţia legislativă din ultimii ani, în Republica Moldova, deşi a avut caracter relativ stabil, la nivel de criminalizare / decriminalizare a realizat anumiţi paşi hotărîţi (majorînd proporţiile contrabandei săvîrşite pentru a fi considerată infracţiune de la 10000 lei (anterior) la 50000 lei (în prezent). Însă, cu titlu de rezultate ale comparaţiilor se impune perfecţionarea cadrului normativ în vigoare în eventualitatea condiţiilor propriu-zise, precum şi a normei penale în vigoare în vederea generalizării din perspectiva eficientizării aplicative. Analiza practicii judiciare a Republicii Moldova în domeniul combaterii contrabandei. În lipsa unor interpretări legale complexe, precum şi prin vizorul unor idei diferite de la caz la caz, Republica Moldova are la dispoziţie o bogată practică judiciară în materie de contrabandă, în special Decizii ale Colegiului Penal al Curţii Supreme de Justiţie a Republicii Moldova, sentinţe pronunţate de instanţe de diferite nivele, inclusiv devenite definitive. Această practică judiciară, din perspectiva opiniilor expuse în studiul ştiinţific realizat, nu-şi găsesc întotdeauna o acceptare potrivită, fiind argumentată opinia vis-a-vis de aplicarea corectă a normei prevăzute de legea penală la art. 248 CP al RM, precum şi ideea care a stat la baza adoptării modelului legal abstract al infracţiunii. Aceste aprecieri reale, de multe ori diferite, sunt dictate, în viziunea noastră, de 33 multitudinea de coliziuni, contraziceri admise între diferite acte normative care reglementează relaţiile sociale cu caracter vamal, în special cu referire la unele bunuri care formează categoria obiectului material al contrabandei. Evidenţierea factorilor care generează comiterea delictelor legate de regimul vamal (în special, contrabanda şi alte fraude vamale). Pentru a supune studiului complex infracţiunea de contrabandă şi a confirma unele ajunsuri / neajunsuri ale normei adoptate, în special la nivel de consumare a infracţiunii, este necesară relevarea factorilor, condiţiilor care au favorizat comiterea infracţiunilor de contrabandă. În particular, această necesitate reiese din ipoteza posibilităţilor de previziune normativă a unor infracţiuni la alte etape de comitere – aşa numitele infracţiuni-cauze. De asemenea, legiuitorul, prin norma elaborată, implică luarea de atitudine din partea organelor de resort la un anumit moment, moment care urmează a fi studiat şi sub aspect de cauzalitate. Or, esenţa normei penale este dictată şi de elementul preventiv. Evidenţierea unor măsuri de prevenire şi combatere a fenomenului contrabandei. Determinarea factorilor care generează infracţiunile de contrabandă, în special, şi a delictelor legate de regimul vamal, în ansamblu, impun trasarea unor sarcini concrete în vederea prevenirii şi combaterii fenomenului. În acest sens, aceste măsuri de prevenire şi combatere se impun a fi cunoscute în vederea eradicării fenomenului şi creării posibilităţilor reale de asigurare a unui climat social-juridic eficient în cadrul statului. În acest sens, este necesară delegarea perfectă a atribuţiilor unor organe competente şi limitarea dublării de atribuţii în cadrul unor asemenea activităţi. Avînd la bază faptul că scopul studiului ştiinţific realizat constă în elucidarea esenţei contrabandei – ca infracţiune (sau contravenţie) separată prevăzută de legislaţiile mai multor state, am considerat necesară efectuarea unei analize minuţioase a elementelor componenţei infracţiunii de contrabandă (elementele preexistente ale infracţiunii şi conţinutul constitutiv) şi accentuarea gradului prejudiciabil al modalităţilor faptice incidente, precum şi a fenomenului socialmente periculos numit contrabandă. Evident, că contrabanda – infracţiune, contrabanda – delict şi contrabanda - fenomen socialmente periculos comportă subtilităţi şi nuanţe cu multiple caracteristici definitorii, fapt care a impus, cu necesitate, realizarea unei cercetări şi din aceste perspective. Scopul esenţial special al tezei elaborate a fost stabilirea corelaţiei între fenomenul contrabandei (cumulul de delicte vamale legate de trecerea ilegală a bunurilor peste frontiera vamală a statului/statelor), contrabanda – delict vamal separat şi contrabanda supusă răspunderii penale (ori contravenţionale) prin prisma reglementărilor normative cuprinse de fiecare cadru, pentru ca, mai apoi, să se reuşească a supune studiului ştiinţific o singură normă – cea prevăzută 34 de art.248 CP al RM – Contrabanda – şi a determina legătura de esenţă cu alte infracţiuni (în special, infracţiunea prevăzută de art.249 CP al RM – eschivarea de la achitarea plăţilor vamale). Luînd în considerare obiectivele expuse mai sus, în cele ce urmează vor fi abordate aspectele importante în vederea tratării problemei în cauză. 1.4. Concluzii la Capitolul 1 1. Problema ştiinţifică importantă soluţionată prin intermediul cercetării ştiinţifice realizate reiese din conturarea unei politici clare a Republicii Moldova în ceea ce priveşte combaterea contrabandei prin mijloace de drept penal, reieşind, în principal, din crearea unor limite de cadru normativ mai eficiente în aplicare, excluderea diferitor controverse sub aspect de norme adoptate şi aflate în acţiune la momentul actual, precum şi includerea în circuitul normativ a unor norme care să supună răspunderii penale faptele ilegale de pseudocontrabandă. 2. Contrabanda – infracţiune, contrabanda – delict şi contrabanda - fenomen socialmente periculos comportă subtilităţi şi nuanţe cu multiple caracteristici definitorii. 3. Activitatea de contrabandă poate fi sesizată ca o infracţiune, ori ca o contravenţie, aceasta avînd loc în dependenţă de gradul prejudiciabil al celor comise şi obiectul material al contrabandei. 4. Normele de drept internaţional, vis-a-vis de cooperarea statelor în lupta cu încălcările legate de contrabandă, sunt create pe trei nivele: universale, regionale şi bilaterale. 5. Contravenţia contrabandei încalcă două grupuri de relaţii sociale: relaţiile sociale legate de ordinea stabilită de legislaţia vamală, de trecere a mărfurilor şi mijloacelor de transport şi ordinea de control vamal. 6. Indicii statistici denotă faptul că sistemul economic mondial, integrat şi globalizat, preia anual miliarde de dolari proveniţi din activităţi infracţionale şi diverse fraude. 7. Practica activităţii organelor vamale din Republica Moldova, îndeosebi arhivele instituţiilor vamale amplasate la frontiera vamală externă a statului, indică asupra faptului că la trecerea frontierei vamale a statului, persoanele juridice, agenţii economici, participanţi la activitatea economică a statului, dispun de statut juridic deosebit. 8. Confiscarea specială este prevăzută de legislaţia penală şi contravenţională şi este reuşit aplicabilă în practică, stabilindu-se ca organ pentru aplicarea ei – instanţa de judecată, fapt care exclude elementul subiectivităţii deciziei de sancţionare din partea organului constatator, precum şi eventuala revizuire a acestei decizii în instanţa de judecată, în baza plîngerii persoanei vinovate. 35 9. Aplicarea sechestrului este una dintre măsurile excepţionale, aplicabile prin decizia instanţei de judecată competentă, dat fiind faptul, că atinge cîteva dintre drepturile fundamentale ale omului şi nu poate fi abuziv acordată prin legislaţie autorităţilor constatatoare. Mai mult ca atît, în cazul în care se vorbeşte despre asigurarea integrităţii şi siguranţei bunurilor depistate în cazurile trecerii lor ilicite peste frontiera vamală a Republicii Moldova, organul de urmărire penală, precum şi agentul constatator, este în drept de a ridica acest bun de la posesor şi a-l recunoaşte ca corp delict, nefiind necesară emiterea altei hotărîri suplimentare privind sechestrarea acestui bun. 10. Sofisticatul mecanism de traficare ilicită a mărfurilor – contrabanda, funcţionează, în cele mai dese cazuri, cu suportul, consultanţa şi creaţia funcţionarilor publici meniţi să curme astfel de fapte şi a întreprinzătorilor aflaţi în faza de dezvoltare, identificîndu-se la linia de demarcaţie dintre activităţile licite şi cele ilicite. 36 2. CARACTERISTICA GENERALĂ A INFRACŢIUNII DE CONTRABANDĂ 2.1. Contrabanda – manifestare a criminalităţii transfrontaliere Istoria luptei cu contrabanda indispensabil este legată de dezvoltarea sistemului vamal, a economiei statului, a comerţului intern şi extern. Izvorul apariţiei şi evoluţiei contrabandei urmează a fi căutat în antichitate, cînd a fost instituită taxa pentru mărfurile introduse sau scoase din ţară. Creşterea volumului contrabandei decurgea proporţional creşterii taxelor vamale şi a fost legată de trecerea ilegală şi clandestină a valorilor materiale prin ocolirea vămilor sau prin vamă, dar cu tăinuirea preventivă a bunurilor. Acceptînd parţial opinia autorului П.А. Модестов că prin contrabandă se înţelege o încălcare cu vinovăţie a legii penale, inclusiv urmărindu-se şi eludarea taxelor vamale impuse la trecerea mărfurilor peste frontiere [156, p. 23], a prohibiţiilor şi cotelor comerciale de import - export, observăm că existenţa acesteia presupune ca premisă un regim juridic vamal. Cu alte cuvinte, după expresia autorului român F. Sandu [89, p. 6], regimul juridic vamal constituie un dat pentru intervenţia dreptului penal în vederea sancţionării contrabandei. Inexistenţa unui asemenea regim juridic ar face inutilă orice discuţie în legătură cu infracţiunea de care ne ocupăm. Fără instituirea unor reguli la trecerea mărfurilor peste frontiere, contrabanda, ca acţiune de înfrîngere a legii (infractio, onis) nu ar fi existat niciodată [89]. În esenţă, menţionează C. Voicu, contrabanda este o fraudă care afectează grav raporturile sociale din domeniul regimului vamal sau care interesează acest regim. Ea este o faptă de rea-credinţă şi de inducere în eroare a autorităţilor vamale în legătură cu situaţia unor bunuri, generînd nesiguranţă şi dezordine în sfera trecerii mărfurilor peste frontieră, într-un cuvînt creează pericol social [96, p. 200-201]. Operînd cu dispoziţiile legislaţiei vamale a Republicii Moldova, prin regim juridic vamal se înţelege ansamblul dispoziţiilor cuprinse în CV al RM şi alte acte normative interne şi internaţionale ratificate de statul nostru şi care cuprind prevederi referitoare la domeniul vamal. Aceste dispoziţii reglementează controlul vamal al mărfurilor şi mijloacelor de transport, impunerea vamală prin aplicarea tarifului vamal şi alte operaţiuni specifice activităţii de vămuire. În activitatea vamală, precum şi în reglementările vamale, se utilizează şi noţiunea de regim vamal. Potrivit pct. 17) al art. 1 din CV al RM [28], regimul vamal cuprinde totalitatea reglementărilor vamale care determină statutul mărfurilor şi al mijloacelor de transport în funcţie de scopul operaţiunii comerciale şi de destinaţia mărfurilor; orice regim vamal începe cu prezentarea către organele vamale a mărfurilor şi mijloacelor de transport şi se încheie prin 37 acordarea liberului de vamă. În conformitate cu art. 23 CV al RM, regimurile vamale sunt grupate în definitive sau suspensive. În viziunea noastră, regimul juridic vamal nu trebuie să se confunde cu regimul vamal, între aceste noţiuni existînd raporturi ca de la gen la specie, primul constituind noţiunea generală, iar al doilea - noţiunea specială. Regimurile juridice vamale au avut o evoluţie istorică strîns legată de evoluţia principalelor instituţii ale statului şi a sistemelor juridice. Cu siguranţă că apariţia lor a fost determinată de interesul statului de a impune taxe şi restricţii la frontiere. Primele reglementări în acest domeniu, cunoscute în antichitate, se caracterizau printr-o diversitate a autorităţilor care le instituiau, dar şi a formelor de aducere la îndeplinire. Fiind vorba despre un interes financiar, se presupune că orice încălcare a normelor vamale era sancţionată cu fermitate. Cu toate acestea, reglementări riguroase şi sistematizate în această direcţie nu au apărut decît în epoca modernă. Tot de atunci datează şi conceptul (noţiunea) de contrabandă. C. Mladen constată că politica comercială comună se materializează în politici tarifare (politica vamală) şi politici netarifare (protecţionismul netarifar). [74, p. 20] În viziunea autorilor C. Mladen, Gh. Caraiani, C. Cazacu politica vamală reprezintă o componentă a politicii comerciale care cuprinde totalitatea reglementărilor şi normelor emise de stat prin instituţiile abilitate care vizează intrarea sau ieşirea în şi din ţară a mărfurilor şi care implică: controlul mărfurilor şi mijloacelor de transport, cu ocazia trecerii frontierei vamale; îndeplinirea formalităţilor vamale; impunerea vamală prin plata creanţelor vamale; alte formalităţi specifice, reglementate prin acte normative. [18, p. 19; 74, p. 20] Sistemul vamal, însă, se instituie ca structură complexă care cuprinde pîrghiile utilizate de stat pentru influenţarea activităţii vamale, metodele administrative şi de conducere, cadrul instituţional alcătuit din instituţii şi organe cu atribuţii în domeniul vamal, cadrul juridic, format din legi, decrete, hotărîri şi alte reglementări cu caracter normativ în domeniul activităţii vamale. [18, p. 21] Pe bună dreptate se menţionează, că în promovarea intereselor naţionale, statele lumii îşi apără, într-un fel sau altul, economia proprie prin intermediul unor instrumente de politică comercială, sub forma taxelor vamale, a restricţiilor cantitative, a restricţiilor valorice şi a altor măsuri care constituie adesea din punct de vedere al partenerilor comerciali, obstacole în calea pătrunderii mărfurilor străine pe diferite pieţe. Aceste măsuri şi instrumente sunt promovate şi prin sistemul vamal propriu fiecărui stat în funcţie de politica promovată de acesta la un anumit moment. [18, p. 21] După cum consemnează C. Mladen, amprenta statului asupra circulaţiei bunurilor pe teritoriul unde îşi exercită suveranitatea a căpătat pregnanţă şi legitimitate prin dobîndirea unui caracter de continuitate. Aplicarea continuă, de către aceeaşi structură a puterii, 38 a unei perceperi pe circulaţia bunurilor prin teritoriul său cere existenţa unor reguli în interiorul cărora fluctuaţia să fie controlată. [74, p. 7] Pe bună dreptate, menţionează Gh. Caraiani, C. Cazacu, că în ultimii ani s-a constatat o exacerbare fără precedent, la nivel mondial, a noilor forme de manifestare, tot mai sofisticate şi ofensive, a crimei organizate, pe fondul corupţiei generalizate, materializate îndeosebi prin traficul ilicit de droguri, arme şi materii radioactive, fraude bancare şi acte de mare contrabandă, spălarea banilor, criminalitatea informatică, jocurile de noroc şi, nu în ultimul rînd, pirateria prin încălcarea drepturilor de autor, a Legii copyrightului. [18, p. 239] În vorbirea curentă, prin contrabandă se înţelege trecerea clandestină peste graniţă a unor mărfuri interzise sau sustrase de la plata taxelor vamale. Termenul, de origine italiană, [166, p. 15] a fost asimilat prin „filieră franceză”, limbi în care semnifică aceeaşi acţiune de introducere ilegală într-o ţară a unor mărfuri prohibite sau supuse unor taxe, cu intenţia de a frauda interesele financiare ale statului în propriul profit material; [209, p. 223; 213, p. 517] în limba de provenienţă era un cuvînt compus din prefixul „contra” care înseamnă împotrivă şi cuvîntul „bando” - cu înţelesul de proclamaţie, decret, act cu putere de lege. Aşadar, împotriva legii, contrar legii, sau pe scurt: contrabando. [166, p. 15] Din analiza primelor texte de incriminare a acestei infracţiuni rezultă că semnificaţia termenului de contrabandă a fost determinată, iniţial, de reglementarea legală. Adică, încărcătura semantică a cuvîntului era dată de conţinutul infracţiunii definit de textul de lege. Cu timpul, deşi semnificaţia cuvîntului s-a păstrat aproape nealterată, în plan legislativ, conţinutul infracţiunii desemnată prin această vocabulă s-a schimbat substanţial. Astfel, se poate observa cu uşurinţă că între definiţia infracţiunii de contrabandă cuprinsă în Convenţia internaţională privind asistenţa administrativă reciprocă pentru prevenirea, investigarea şi reprimarea infracţiunilor vamale din 9 iunie 1977 [32] – „fraudă vamală care constă în trecerea peste frontiere a mărfurilor pin orice mijloc clandestin”, precum şi în CPRV din 15 iunie 1874 [27] şi acea din CP al RM în vigoare, există diferenţe foarte mari. Situaţia pare cu totul firească şi explicabilă, avînd în vedere că între aceste acte există un interval substanţial de timp, în care s-a produs un şir de transformări în domeniul de reglementare al acestora. Totuşi, termenul contrabandă păstrează acelaşi înţeles de la început, ceea ce înseamnă că între el şi noţiunea juridică cu aceeaşi denumire nu există identitate. În fond, esenţa noţiunii de contrabandă este sustragerea de la executare a obligaţiilor vamale, eludarea lor. Căutînd identificarea faptelor dăunătoare intereselor economice ale statului, legiuitorii au inclus în textele de incriminare toate acţiunile prin care s-ar fi putut realiza această fraudă. Însă, condiţiile care 39 influenţează adoptarea legilor se modifică de la o etapă la alta, ceea ce antrenează, desigur, schimbări în domeniul reglementarilor incriminatorii. Însemnătatea eficienţei luptei cu contrabanda, eschivarea de la achitarea plăţilor vamale, scoaterea ilegală a capitalului din Republica Moldova sub masca desfăşurării operaţiunilor de import-export şi financiare, cu spălare de bani, actualmente este greu de supraapreciat. Acum a devenit evident caracterul ofensiv al acestui tip de criminalitate, subliniază autorul П.А. Модестов [156, p. 17] iar organele de drept nu sunt pregătite pentru a da riposta corespunzătoare. Problematica contrabandei are tangenţă directă cu problematica securităţii statului, iar tendinţele negative se manifestă, în aşa mod, încît nefiind curmate la faza iniţială, pot provoca consecinţe neprevăzute pentru întreaga societate. Nu trebuie ignorată legătura strînsă între toate fraudele vamale, în special cu totalitatea infracţiunilor economice, firesc fiind şi faptul necesităţii delicvenţilor de a spăla banii proveniţi din aceste activităţi infracţionale. Relevarea contrabandei şi altor fraude vamale, într-o expunere mai restrînsă, poate fi înfăptuită sau prin urmărirea tranzacţiei de la momentul iniţial pînă la final, sau prin depănarea cozii (urmei) lăsate de banii sau marfa provenită prin contrabandă, pe care infractorii, menţionează T. Диканова, В. Осипов, sunt nevoiţi să le legalizeze, evident, pentru folosirea lor în scopuri personale sau punerea lor în noul circuit ilegal. [123, p. 3] Începutul noului mileniu ne-a înfăţişat amploarea deosebită a activităţilor economice ce se desfăşoară în statele puternic dezvoltate din Europa, America şi Asia. Relaţiile economice internaţionale cunosc un dinamism fără precedent, fiind integrate noi state şi sisteme economice. Fără îndoială, acest nesfîrşit teritoriu al economiei se iniţiază, dezvoltă şi finalizează un număr impresionant de afaceri ilegale, care alcătuiesc ceea ce, foarte des, este cunoscut ca fenomen de criminalitate a afacerilor, unde un loc de frunte îl ocupă contrabanda. Contrabanda lezează economia în ansamblul ei, cauzează imense pierderi financiare, slăbeşte stabilitatea socială, ameninţă structurile democratice, determină pierderea încrederii în sistemul economic, corupe şi compromite instituţiile economice şi sociale. Preocupată de problematica criminalităţii afacerilor transfrontaliere, Comunitatea Internaţională a analizat cauzalitatea şi efectele acesteia, recomandînd statelor membre să adopte măsuri concrete pentru limitarea ei. Diversitatea legislaţiilor, cuplată cu particularităţile economico-sociale, derivînd din stadiile de dezvoltare ale ţărilor europene şi celorlalte state, au făcut practic imposibilă redactarea unei definiţii precise a criminalităţii afacerilor transfrontaliere. Este cazul să precizăm aici cele două dimensiuni ale criminalităţii afacerilor: 40 • dimensiunea naţională, respectiv totalitatea infracţiunilor incriminate în legile penale sau speciale ale fiecărei ţări, care se produc în interiorul sistemului economic şi financiar şi nu comportă sau nu includ elementul de extraneitate; • dimensiunea internaţională, respectiv totalitatea infracţiunilor care se comit şi se finalizează cu participarea elementului de extraneitate (persoane, firme, corporaţii etc.). Cele două dimensiuni nu au avut şi nici nu vor avea un caracter static. Astăzi, este evidentă internaţionalizarea afacerilor de tip infracţional. În cele mai esenţiale cazuri de contrabandă, trafic de persoane, operaţiuni de import-export ilegale, s-a realizat şi perfecţionat continuu parteneriatul pentru crimă. Contrabanda cu alcool sau ţigări, traficul de droguri şi armament nu pot fi concepute fără participarea afaceriştilor aflaţi pe întreg teritoriul lumii. Drept urmare, este imposibil de cuantificat, de măsurat exact, dimensiunea criminalităţii transfrontaliere, cu deosebire în componenta ei internaţională. Dar nu numai componenta internaţională a acestui fenomen este greu de cuantificat. Această componentă nici nu poate fi corect sau măcar aproximativ cuantificată atîta timp cît componenta naţională, cea interioară, a criminalităţii transfrontaliere este ea însăşi o mare necunoscută, o aproximaţie totală, departe de realitate. Este foarte adevărat că pînă în prezent, nici o societate nu a reuşit să-şi construiască un asemenea dispozitiv preventiv şi represiv, apt să constate şi să sancţioneze toate fraudele vamale. Pe acest fond (care are suficient de multe determinări de ordin obiectiv) devine explicabilă atitudinea autorităţilor din majoritatea statelor, care afirmă că unele aspecte, componente sau forme concrete de manifestare a criminalităţii transfrontaliere, nu se manifestă sau nu sunt semnificative ca intensitate, pentru simplul motiv că ele (autorităţile) nu cunosc adevărata stare de fapt existentă în perimetrul economiei şi finanţelor. Este o axiomă faptul că activitatea infracţională din domeniul vamal nu se desfăşoară şi nu se finalizează la vedere. Peste tot în lume se comit un şir de acte ilegale, de combinaţii şi construcţii infracţionale în zona subterană a societăţii - zonă în care organele de drept pătrund foarte greu pentru a sesiza şi a constata cu adevărat ce se întîmplă. Toate societăţile, mai mult sau mai puţin avansate din punct de vedere democratic, au componenta lor paralelă, nevăzută şi nearătată public, ce se dezvoltă prin multiple canale ilegale şi a cărei dimensiune este de natură să producă serioase dezechilibre în plan general. În acest context, funcţionează frica autorităţilor faţă de această zonă a necunoscutului, frică care se încearcă a fi învinsă doar în momentul sau în situaţii cînd devine vizibil şi nu mai poate fi contestat. Autorul român C. Voicu menţionează că fiecare guvernare nouă este preocupată să 41 spună şi să demonstreze cît de coruptă a fost guvernarea anterioară, refuzînd să accepte că aspectele criminalităţii afacerilor şi cele ale crimei organizate se vor prelungi şi intensifica, uneori la cote mult mai ridicate. [97, p. 16] Susţinem părerea autorului român, potrivit căruia politizarea activităţilor de luptă contra criminalităţii este cauza fundamentală a reacţiei scăzute faţă de pericolul acesteia, elementul care determină puternica consolidare a ei în societatea de astăzi. Într-un asemenea climat, structurile care acţionează în domeniul contrabandei şi-au construit, dezvoltat şi perfecţionat un management performant, caracterizat de eficienţă maximă, specializare riguroasă, logistică ultramodernă, mult mai superioară celei aflate la dispoziţia organelor de drept. Analiştii fenomenului criminalităţii transfrontaliere avertizează asupra faptului că importante fonduri rezultate din contrabandă şi evaziuni fiscale sunt vărsate în organisme şi structuri politice şi administrative, pentru ca acestea să se menţină la putere şi să poată garanta grupărilor criminale succesul în multitudinea afacerilor murdare pe care le iniţiază. Scopul primordial al acestor grupări este aceea de a face inoperante, ineficiente şi de a paraliza structurile abilitate să lupte împotriva lor. Şi în Republica Moldova s-a produs de multă vreme fuziunea elitelor: elita lumii interlope, camuflate cu activităţi „legale” şi elita vieţii publice. Acestea acţionează împotriva ordinii şi a legii, în perimetrul degradant al imoralităţii, afacerilor veroase, luxului şi desfrîului. Exponenţii acestor elite au în proprietate restaurante, cazinouri, întreprinderi profitabile, case de modă, hoteluri, autoturisme de lux, locuinţe de vacanţă, inclusiv peste hotarele ţării şi, nu în ultimul rînd, substanţiale conturi bancare în străinătate. Este, aşadar, limpede pentru omul de rînd care asistă neputincios la acest spectacol demenţial, că în teritoriul ocupat de contrabandişti şi alţi infractori, acţionează profesionişti din lumea comerţului, investiţiilor, finanţelor şi băncilor într-o perfectă articulare cu exponenţii puterii. O asemenea afacere ilegală de mare amploare cum este contrabanda nu poate fi iniţiată, derulată şi finalizată fără existenţa unui parteneriat între delicvenţii autohtoni şi cei corespondenţi din alte state. 2.2. Analiza cantitativă a criminalităţii care afectează regimul vamal al Republicii Moldova Reieşind din cele expuse în literatura de specialitate, criminalitatea este descrisă prin intermediul unui aspect calitativ şi a unui cadru cantitativ. Astfel, din punct de vedere cantitativ, operînd cu opinia autorului В. Кудрявцев, criminalitatea constituie ansamblul tuturor infracţiunilor, comise pe un anumit teritoriu într-o perioadă de timp determinată. [140, p. 14] În 42 acest sens, autorii români G. Nistoreanu şi C. Păun vorbesc despre acest conţinut specific în cazul existenţei unei criminalităţi reale, care, în fapt, constituie un concept cantitativ al criminalităţii. [78, p. 39] Tot în acelaşi curs de idei, I. Ciobanu, precum şi В. Кудрявцев, evidenţiază starea (or, В. Кудрявцев indică că pentru evaluarea laturii cantitative a criminalităţii deseori este utilizat termenul de stare a criminalităţii [140, p. 14]) şi nivelul criminalităţii – ca noţiuni ce formează caracteristica cantitativă a criminalităţii, [21, p. 22] indicînd asupra stării criminalităţii în sensul de criminalitate reală, enunţată de G. Nistoreanu şi C. Păun, şi în sens de criminalitatea în aspect cantitativ, evidenţiată de В. Кудрявцев. În ansamblu, susţinem ideea autorului I. Ciobanu, după care criminalitatea în aspect cantitativ nu poate fi evaluată doar prin intermediul stării acesteia, impunîndu-se, cu necesitate, identificarea şi nivelului ei, care, de altfel, constituie valoarea determinată din numărul total de infracţiuni săvîrşite pe un teritoriu determinat într-o perioadă de timp stabilită, raportat la numărul exact de populaţie. [21, p. 22] Evident, că anume indicii cantitativi ai criminalităţii reflectă tendinţele generale caracteristice societăţii respective şi determinate, într-un final, de categoria relaţiilor sociale considerate dominante în aceasta. [140, p. 14-15] Pe lîngă conceptele de criminalitate reală, ştiinţa criminologică operează şi cu criminalitatea aparentă (totalitatea infracţiunilor semnalate sistemului justiţiei penale şi înregistrate ca atare [78, p. 39]), criminalitatea legală (totalitatea faptelor penale pentru care s-au pronunţat hotărîri de condamnare rămase definitive [78, p. 39]) etc. Avînd în vedere că diferenţa dintre criminalitatea reală şi criminalitatea aparentă este denumită cifra neagră a criminalităţii şi reprezintă faptele antisociale care, din diverse motive, rămîn necunoscute organelor din sistemul justiţiei penale, [78, p. 39] constatăm că, în dinamică, această cifră neagră a criminalităţii în domeniul vamal nu poate fi identificată, criteriile pe baza cărora au fost incluşi în bazele de date indicii statistici fiind diferite pe parcursul anilor. Astfel, dacă în anul 2000 numărul infracţiunilor de contrabandă nedescoperite constituia 44,27%, atunci în anul 2002 a fost de 19,72%, iar ulterior această evidenţă la nivelul Ministerului Afacerilor Interne în genere a fost anulată. Astfel, în anul 2000, în Republica Moldova, au fost înregistrate 192 (indicele bazei fixe – 100%) infracţiuni de contrabandă (ceea ce constituie criminalitatea reală). Ulterior, indicii statistici au evaluat în felul următor: 2001 – 279 de infracţiuni (145,31%; +45,31), 2002 – 218 de infracţiuni (113,54%; -21,86%), 2003 – 243 de infracţiuni (126,56%; +11,47%), 2004 – 431 de infracţiuni (224,48%; +77,37%), 2005 – 482 de infracţiuni (251,04%; +11,83), 43 2006 – 495 de infracţiuni (257,81%; +2,7%), 2007 – 406 de infracţiuni (211,46%; -17,98%). (Tabelul nr.1, Figura nr. 1). Infracţiunile înregistrate şi anchetate pe linia Poliţiei economice în Republica Moldova (art. 75 CP) în anii 2000-2007 Înregistrate Remise judecăţii Nedescoper ite Prejudiciul material Asigurarea restituirii 2000 Republica Moldova 192 93 85 15028525 12435156 Mun.Chişinău 24 3 7 9257363 8242501 2001 Republica Moldova 279 90 36 26090320 13800848 Mun.Chişinău 53 13 17 7180196 6812390 2002 Republica Moldova 218 86 43 18076880 14205231 Mun.Chişinău 73 14 18 7855570 7582647 2003 Republica Moldova 243 100 - 20973520 13443962 Mun.Chişinău 99 61 - 9140437 9205849 2004 Republica Moldova 431 247 - 12462629 12085989 Mun.Chişinău 66 103 - 3971403 3904922 2005 Republica Moldova 482 317 - 25352864 26718464 Mun.Chişinău 182 159 - 15663128 17324864 2006 Republica Moldova 495 369 - 22308512 21522688 Mun.Chişinău 198 189 - 12458549 12618658 2007 Republica Moldova 406 313 - 26468592 25432512 Mun.Chişinău 149 118 - 12622852 12458043 Tabelul nr.1 44 Astfel, se observă din anii 2000 spre 2007 o creştere clară cu circa 111,46% (de la 192 infracţiuni la 406 infracţiuni) a infracţionalităţii de contrabandă comisă în Republica Moldova, acest ultim fapt indicînd asupra existenţei unui pericol social sporit al acestor fapte infracţionale. Prejudiciul material constatat prin infracţiunea de contrabandă a crescut de la 15.028.525 lei în anul 2000 la 26.468.592 lei – în anul 2007 (ceea ce constituie +76,12%), iar restituirea acestui prejudiciu a evaluat de la 12.435.156 lei – în anul 2000 la 25.432.512 – în 2007 (ceea ce constituie +104,52%). Or, dacă în anul 2000 raportul dintre prejudiciul material cauzat şi restituirea acestuia a constituit 82,74%, atunci în anul 2007 acesta a crescut pînă la 96,08%. (Tabelul nr.1) Figura nr.1 Cu referire la aceeaşi perioadă de timp, în mun. Chişinău identificăm următoarea situaţie infracţională în raport cu infracţiunea de contrabandă: 2000 – 24 de infracţiuni (indicele bazei fixe – 100%), 2001 – 53 de infracţiuni (220,83%; +120,83%), 2002 – 73 de infracţiuni (304,17%; +37,73%), 2003 – 99 de infracţiuni (412,5%; +35,62%), 2004 – 66 de infracţiuni (275%; -33,33%), 2005 – 182 de infracţiuni (758,33%; +175,76%), 2006 – 198 de infracţiuni (825%; +8,79%), 2007 – 149 de infracţiuni (620,83%; -24,75%). (Tabelul nr.1, Figura nr. 2). 0 50 100 150 200 250 300 350 400 450 500 2000 2001 2002 2003 2004 2005 2006 2007 Infracţiuni de contrabandă înregistrate în Republica Moldova pe linia Poliţiei economice de către MAI în perioada anilor 2000-2007 45 Figura nr.2 În perioada imediat următoare, indicii statistici oficiali descriu situaţia în ansamblu cu referire la infracţiunile ce vizează regimul vamal, şi anume: contrabanda (art. 248 CP al RM) şi eschivarea de la achitarea plăţilor vamale (art. 249 CP al RM). Infracţiuni înregistrate pe linia Poliţiei economice în Republica Moldova (art. 248, 249 CP al RM) în perioada anilor 2007-2011 Înregistrate Remise judecăţii Prejudiciul material Asigurarea restituirii 2007 Total MAI 428 331 27050688 25981424 Mun.Chişinău 149 118 12622852 12458043 2008 Total MAI 309 144 34294128 28144944 Mun.Chişinău 165 74 18287872 16035030 2009 Total MAI 146 53 18250240 11035663 Mun.Chişinău 39 12 9200597 6235035 2010 Total MAI 99 35 29336000 26048208 Mun.Chişinău 27 14 16590474 15764956 2011 (primele două luni) Total MAI 23 3 9615103 5001 Mun.Chişinău 13 1 9234802 - Tabelul nr.2 Astfel, în anul 2007, în Republica Moldova, au fost înregistrate de către MAI 428 (indicele bazei fixe – 100%) infracţiuni de contrabandă şi eschivare de la achitarea plăţilor vamale. 0 50 100 150 200 2000 2001 2002 2003 2004 2005 2006 2007 Infracţiuni de contrabandă înregistrate în mun.Chişinău pe linia Poliţiei economice de către MAI în perioada anilor 2000-2007 46 Ulterior, situaţia cantitativă a luat următoarea formulă dinamică: 2008 – 309 infracţiuni (72,20%; -27,8), 2009 – 146 infracţiuni (34,11%; -52,75%), 2010 – 99 infracţiuni (23,13%; -32,19%), 2011 (primele două luni) – 23 infracţiuni. (Tabelul nr.2, Figura nr. 3). Figura nr.3 În acest ritm, luînd în calcul gradul prejudiciabil al faptelor socialmente periculoase săvîrşite, deşi constatăm, în fapt, o descreştere a criminalităţii de acest gen, indicăm şi asupra unei daune mai esenţiale cauzată relaţiilor sociale a căror existenţă şi normală desfăşurare este condiţionată de asigurarea corespunzătoare a regimului vamal. Astfel, dacă numărul de infracţiuni de contrabandă (art. 248 CP al RM) şi eschivare de la achitarea plăţilor vamale (art. 249 CP al RM) /luate în ansamblu/ înregistrate de MAI de la 2007 la 2010 a fost în descreştere(de la 428 de infracţiuni – în anul 2007, la 99 de infracţiuni – în 2010), atunci dauna materială cauzată prin aceste infracţiuni a fost esenţial mai mare. Figura nr.4 0 100 200 300 400 500 2007 2008 2009 2010 2011 (primele 2 luni) Infracţiuni de contrabandă şi eschivare de la achitarea plăţilor vamale înregistrate în Republica Moldova pe linia Poliţiei economice de către MAI în perioada anilor 2007-2011 0 50 100 150 200 2007 2008 2009 2010 2011 (primele 2 luni) Infracţiuni de contrabandă şi eschivare de la achitarea plăţilor vamale înregistrate în mun. Chişinău pe linia Poliţiei economice de către MAI în perioada anilor 2007-2011 47 Dacă în anul 2007, dauna materială cauzată prin 428 de infracţiuni analizate constituia 27.050.688 de lei (fiind asigurată restituirea în proporţie de 25.981.424, ceea ce constituie 96,05%), atunci în anul 2010, prin cele 99 de infracţiuni de contrabandă şi eschivare de la achitarea plăţilor vamale înregistrate, dauna cauzată constituie 29.336.000 de lei (restituirea fiind în proporţie de 26.048.208, ceea ce constituia 88,79%). La nivel mediu printr-o infracţiune de contrabandă ori eschivare de la achitarea plăţilor vamale înregistrată de MAI în anul 2007 dauna cauzată evalua în proporţie de 63.202,54 lei, iar în anul 2010 – 296.323,23 lei (+233.120,69 lei; +368,85%). (Tabelul nr.2) Figura nr.5 Referitor la perioada de timp 2007-2010, în mun. Chişinău, a fost stabilită următoarea situaţie statistică în domeniul înregistrării de către MAI a infracţiunilor de contrabandă şi eschivare de la achitarea plăţilor vamale: 2007 – 149 infracţiuni (indicele bazei fixe – 100%), 2008 – 165 infracţiuni (110,73%; +10,73%), 2009 – 39 infracţiuni (26,17%; -76,36%), 2010 – 27 infracţiuni (18,12%; -30,77%). (Tabelul nr. 2, Figura nr. 4). Figura nr.6 0 100 200 300 400 2000 2001 2002 2003 2004 2005 2006 2007 Cauze penale de contrabandă remise judecăţii în Republica Moldova pe linia Poliţiei economice de către MAI în perioada anilor 2000-2007 0 20 40 60 80 100 120 2007 2008 2009 2010 2011 (primele 2 luni) Cauze penale pe contrabandă şi eschivare de la achitarea plăţilor vamale remise judecăţii în mun. Chişinău pe linia Poliţiei economice de către MAI în perioada anilor 2007-2011 48 În mun. Chişinău, în anul 2010 raportul dintre infracţiunile vamale şi numărul de persoane care formau populaţia municipiului constituia 1 infracţiune la 29.000 de persoane, iar dauna cauzată prin aceasta era de 21,1 lei pentru fiecare chi inăuian (numărul populaţiei în anul 2010 în mun. Chişinău era de 786.300 persoane [17]), adică 611.9 lei la (Tabelul nr.2, Figura nr.12) cele 29.000 de persoane (baza de referinţă). Figura nr.7 Cu siguranţă, nivelul şi starea criminalităţii în evoluţie dinamică a avut la bază un ansamblu de factori, evaluînd pe parcursul anilor în mod diferit. Astfel, anumite elemente de decriminalizare a legislaţiei penale cu referire la contrabandă, incluse în acţiune mai cu seamă în ultimii cinci ani nu au putut să nu influenţează starea şi nivelul criminalităţii în acest domeniu. Figura nr.8 Oricum, infracţionalitatea care afectează regimul vamal denotă o dezvoltare rapidă, metodele şi formele de manifestare fiind şi ele în modificare permanentă. În plus, unele nuanţe controversate legate de aplicarea eronată a normelor penale în vigoare îşi imprimă de asemenea implicaţia în numărul infracţiunilor luate la evidenţă de către autorităţile de stat. În această ordine de idei, avînd ca perioadă de referinţă anii 2007-2010, stabilim că numărul cauzelor remise în judecată în Republica Moldova de către MAI pe parcursul acestei perioade (în baza infracţiunilor prevăzute 0 50 100 150 200 2000 2001 2002 2003 2004 2005 2006 2007 Cauze penale de contrabandă remise judecăţii în mun.Chişinău pe linia Poliţiei economice de către MAI în perioada anilor 2000-2007 0 100 200 300 400 2007 2008 2009 2010 2011 (primele 2 luni) Cauze penale pe contrabandă şi eschivare de la achitarea plăţilor vamale remise judecăţii în Republica Moldova pe linia Poliţiei economice de către MAI în perioada anilor 2007-2011 49 de art. 248, 249 CP al RM) a fost în descreştere: de la 331 cauze – în anul 2007, la 35 cauze penale - în anul 2010. În mun. Chişinău situaţia era următoarea: 2007 – 118 cauze; 2008 – 74 cauze; 2009 – 12 cauze; 2010 – 14 cauze. Figura nr.9 Evident, pare a fi situaţia clară, reieşind strict din numărul infracţiunilor în ansamblu înregistrat în ritm de descreştere. Însă, analiza cantitativă a criminalităţii în acest domeniu ne evidenţiază un cu totul alt tablou situaţional. (Tabelul nr.2, Figurile 5-8) Astfel, dacă în anul 2007, în Republica Moldova cota parte a cauzelor penale remise în judecată de către MAI (din totalul infracţiunilor înregistrate) o constituia 77,34%, atunci în anul 2010 aceasta era cotată la 35,35% (Figura nr.7). Aceeaşi situaţie o identificăm nu numai la nivel de ţară, ci şi la nivel de mun. Chişinău: 2007 – 79,19%; Figura nr.10 0 5000000 10000000 15000000 20000000 25000000 30000000 2000 2001 2002 2003 2004 2005 2006 2007 Prejudiciul material cauzat prin infracţiunile de contrabandă înregistrate în Republica Moldova pe linia Poliţiei economice de către MAI în perioada anilor 2000-2007 şi asigurarea restituirii lui Prejudiciul cauzat Asigurarea restituirii 0 5000000 10000000 15000000 20000000 2000 2001 2002 2003 2004 2005 2006 2007 Prejudiciul material cauzat prin infracţiunile de contrabandă înregi strate în mun.Chişinău pe linia Poliţiei economice de către MAI în perioada anil or 2000-2007 şi asigurarea restituirii lui Prejudiciul cauzat Asigurarea restituirii 50 2008 – 44,85%; 2009 – 30,77%; 2010 – 51,85% (Figura nr.8). În viziunea noastră, această ultimă situaţie este dictată de incoerenţele admise între diferite acte normative, care formează reglementează relaţiile sociale din domeniul vamal, fapt care impune aplicarea, uneori eronată a legislaţiei penale în vigoare. Figura nr.11 Figura nr.12 Toate cele enunţate evidenţiază necesitatea studiului minuţios a conţinutului normativ al contrabandei şi propunerea unor soluţii eficiente de combatere a acestui fenomen socialmente periculos, inclusiv propuneri de modificare a legislaţiei în vigoare, de racordare a acesteia la standardele internaţionale şi europene, precum şi evaluarea de fapt a situaţiei Republicii Moldova din perspective dezvoltării relaţiilor sociale din domeniul vamal. Prejudiciul cauzat prin infracţiunile de de contrabandă şi eschivare de la achitarea plăţilor vamale înregistrate în Republica Moldova pe linia Poliţiei economice de către MAI în perioada anilor 2007-2011 şi restituirea acestuia 0 5000000 10000000 15000000 20000000 25000000 30000000 35000000 40000000 2007 2008 2009 2010 2011 (primele 2 luni) Prejudiciul cauzat Asigurarea restituirii Prejudiciul cauzat prin infracţiunile de de contrabandă şi eschivare de la achitarea plăţilor vamale înregistrate în mun. Chişinău pe linia Poliţiei economice de către MAI în perioada anilor 2007-2011 şi restituirea acestuia 0 5000000 10000000 15000000 20000000 2007 2008 2009 2010 2011 (primele 2 luni) Prejudiciul cauzat Asigurarea restituirii 51 2.3. Situaţia reală din domeniul antreprenorial autohton, analizată prin prisma contrabandei, evaziunii fiscale şi relaţiilor delicvente cu firme fantomă Contrabanda, eschivarea de la achitarea plăţilor vamale, evaziunea fiscală constituie fenomene complexe, complicate şi universale. Oricum, majoritatea fenomenelor cu caracter negativ existente într-o societate umană sunt legate între ele în anumită măsură. Aceste legături dintre multiplele fenomene existente la o etapă sau alta a dezvoltării societăţii trebuie constatate, mai ales din ipoteza stabilirii locului acestui fenomen antisocial în cadrul sistemului de fenomene antisociale şi care sunt determinantele valorice ale lui. De la bun început, este necesar de a determina criteriile şi obiectivele, care au la bază fenomenul de „firmă fantomă”, menirea acestuia în economia naţională şi care sunt consecinţele survenite în climatul antreprenorial autohton şi economia naţională, în general. Este vădit, că fraudarea TVA-ului aferent tranzacţiilor interne a fost şi este principala ţinta a agenţilor economici cu activităţi ilicite de comerţ pe piaţa internă. Firmele implicate direct în tranzacţiile fiscale delicvente sunt schimbate periodic, fiind abandonate, eventual cesionate, purtînd asupra lor integral obligaţiile fiscale aferente tranzacţiilor înfăptuite. Evaziunea fiscală, ca o consecinţă generală a activităţii firmelor fantomă, reprezintă componenta-cheie a economiei tenebre, manifestîndu-se prin folosirea abuzivă a posibilităţilor oferite de lege într-o afacere, încît să minimizeze obligaţia fiscală, paralel făcîndu-se uz de procedee ilicite, calificate ca infracţiuni. Un factor care generează avansarea fenomenului respectiv este majorarea taxelor şi impozitelor, ceea ce măreşte nivelul de nesupunere fiscală, fiind afectat modul în care este apreciat riscul ascunderii veniturilor impozabile. În economia tenebră, majorarea taxelor măresc, de asemenea, profitabilitatea relativă a desfăşurării activităţii clandestine, ceea ce atrage mai mulţi agenţi economici în acest sector prejudiciabil. Contrabanda – ca principală problemă cu care se confruntă în prezent economia naţională, constituie unul dintre elementele fundamentale ale economiei tenebre, fiind un catalizator atît pentru evaziunea fiscală, cît şi pentru crima organizată. Sumele extrem de importante pierdute de către stat prin evitarea plăţii taxelor vamale şi a accizelor pentru mărfurile introduse ilegal în ţară accelerează reţeaua distructivă menţionată anterior, cauzată de relaţia dintre evaziunea fiscală şi mărirea nivelului taxelor şi impozitelor. În sursele de informare în masă tot mai des se vehiculează ideea că măsurile întreprinse de către autorităţile publice competente în direcţia relevării firmelor fantomă şi anihilării activităţilor lor delicvente au un caracter adecvat şi se bucură de succes, ceea ce, de fapt, în viziunea noastră, nu corespunde adevărului. 52 În ciuda faptului că MAI al RM nu îi revin atribuţiile de monitorizare a activităţii fiscale a întreprinderilor şi combatere a evaziunilor fiscale, totuşi, în ultima perioadă, structurile de profil ale MAI au iniţiat studii operative complexe ale activităţilor infracţionale ale unor agenţi economici autohtoni, bazate, în mare parte, pe operări frauduloase cu actele false ale firmelor delicvente şi eschivarea de la achitarea în buget a obligaţiilor fiscale corespunzătoare. Analizînd rezultatele, de exemplu ale CCCEC şi Serviciului Fiscal, s-a stabilit, că, în mare parte, firmele delicvente se declară ca fantomă şi li se suspendă operaţiunile financiare deja cînd ele nu mai înfăptuiesc tranzacţii esenţiale, iar pe conturile bancare curente ale acestora nu se mai află careva surse băneşti, ceea ce exclude posibilitatea recuperării pagubei pricinuite de către ele. Or, prejudiciul cauzat bugetului în rezultatul operaţiunilor delicvente efectuate prin intermediul firmelor fantomă depăşeşte lunar zeci de milioane de lei, pe cînd constatările efectuate de către organele de drept şi recuperările pagubelor abia depăşesc un milion de lei în perioada unui an. Totuşi, care este caracterul schemei frauduloase ce necesită implicarea firmelor fantomă? Care sunt parametrii ce pot caracteriza identitatea unei firme delicvente? Care sunt procedeele de anihilare a activităţii unei firme delicvente? Acestea sunt întrebări adresate deseori de către mulţi specialişti din cadrul autorităţilor publice abilitate cu funcţii de control. La acest capitol ţinem să constatăm, pe alocuri, şi nivelul nesatisfăcător de pregătire profesională a funcţionarilor organelor de resort, care, de asemenea, are impact negativ asupra procesului de combatere a contrabandei. În linii generale, se poate afirma, că principalele aspecte care pot suspecta firma de relaţii delicvente sunt: • modificarea listei fondatorilor, în multe cazuri înregistrîndu-se persoane tinere sau cu vîrstă majorată, precum şi cei ce au reşedinţa în regiunea transnistreană, fapt care împiedică monitorizarea adecvată a activităţii de către organele de control; • lichidarea concomitentă a filialelor teritoriale şi schimbarea sediului juridic al întreprinderii, precum şi desfăşurarea activităţii economice în alt loc decît cel prevăzut ca sediu juridic; • înfăptuirea tranzacţiilor regulate cu alţi agenţi economici delicvenţi sau deja recunoscuţi ca firme fantomă; • efectuarea operaţiunilor comerciale a căror valoare de fiecare dată depăşeşte 100.000 lei; 53 • ridicarea de pe contul bancar a sumelor băneşti mari; • înregistrarea tranzacţiilor de vînzare a mărfurilor în proporţii de milioane de lei în lipsa filialelor comerciale teritoriale, precum şi în lipsa autorizaţiilor respective eliberate de autorităţile publice locale pentru comerţ. Există şi alţi parametri care pot include întreprinderea în lista firmelor de risc, dar care pot fi controlate doar de autorităţi cu acces limitat la bazele informaţionale. Deci, rolul principal urmărit de către agenţii economici în cazul solicitării „serviciilor de lichefiere” a banilor prin firmele delicvente este eschivarea de la achitarea TVA, astfel încît suma respectivă a TVA este reflectată în contabilitate ca transferată firmei delicvente, iar aceasta din urmă precum că urmează s-o plătească în buget. De fapt, nimic din TVA transferat pe contul firmei delicvente în buget nu ajunge, ci se lichefiază şi ajunge la agentul economic şi persoanele care curează activitatea firmelor fantomă, de obicei, ultimii obţinînd pentru „serviciile prestate” circa 5-7% din suma tranzacţiei. Se presupune, că respectiva taxă pentru serviciile de lichefiere se repartizează între organizatorul schemei, responsabilii din cadrul instituţiilor bancare, autorităţile fiscale şi organele de drept, menite să prevină şi să combată această manifestare prejudiciabilă. Cu siguranţă realizarea schemelor frauduloase de lichefiere a banilor are loc prin coruperea funcţionarilor publici cu înalte funcţii de răspundere în organele ce au menirea să combată evaziunea fiscală. Deseori activitatea prejudiciabilă a principalelor firme delicvente se muşamalizează cu anihilarea activităţii firmelor fantomă deja inactive, respectiv şi prejudiciul recuperat este extrem de mic faţă de cel cauzat. Operînd cu elementele componente ale economiei tenebre moldoveneşti, este de remarcat, că extinderea din ultimii ani a fenomenului de spălare şi lichefiere a banilor - expresie a crimei organizate transfrontaliere contemporane - este şi rezultatul crizei de autoritate a instituţiilor statului. În plus, contrabanda, evaziunea fiscală, solicitarea unor rambursări necuvenite, sustragerea de la plata taxelor vamale, toate au fost posibile prin utilizarea firmelor fantomă. Una dintre căile „sigure” de diminuare a economiei tenebre, influenţată doar în mică măsură de parametrii sociali sau politici, este cea a armonizării sistemului fiscal din Republica Moldova şi elaborării procedeelor moderne de monitorizare a tranzacţiilor financiare pe piaţa internă. Acest lucru oricum este ireversibil şi constituie parte a proceselor de ieşire a ţării noastre din circuitul crizei economice mondiale, evitînd, respectiv, şi urmările devastatoare ale acestui fenomen. 54 Referindu-ne la procedeele moderne de monitorizare, am ţinut să menţionam despre sistemele informaţionale integrate, cu un nivel adecvat de securizare, care ar reflecta on-line inclusiv operaţiunile aparatelor de casă (ce urmează a fi unite într-un circuit unic naţional). Nu mai puţin importantă pentru lichidarea condiţiilor de apariţie a firmelor fantomă este operarea normativă şi crearea unei trepte suplimentare de investigare a actelor de fondare a întreprinderii, înregistrare ca plătitor de TVA sau modificarea listei fondatorilor întreprinderii, cu scopul includerii unor noi fondatori şi excluderii celor iniţiali. În acest sens, se impune crearea unei comisii în cadrul CCCEC sau Serviciului Fiscal, menite să chestioneze persoanele care tind să înfăptuiască una dintre acţiunile anterior menţionate, încît să asigure asumarea responsabilităţii depline a acestora (fondatorilor) pentru activitatea firmei, precum şi însăşi (comisia) să fie responsabilă pentru calitatea inspectării respective efectuate. În concluzie, fenomenul economiei subterane este, în prezent, sub influenţa unor factori interni şi externi, pe alocuri favorizanţi. În contextul acestor idei, nu ar trebui trecute cu vederea noile dimensiuni ale unor asemenea fenomene periculoase, precum contrabanda, evaziunea fiscală, prin esenţa cărora se stimulează evoluţia procesului economiei subterane. Pentru limitarea dezvoltării economiei subterane se impune amplificarea măsurilor economice ce au rolul de a favoriza o creştere economică susţinută, o reducere a presiunii fiscale, precum şi realizarea unei reale stabilităţi legislative. Pentru a reda, cu titlu de efect, o anumită idee, invocăm că economia tenebră este dispusă dincolo de frontierele legalităţii, alături de evaziunea fiscală, finanţarea terorismului, contrabandă, spălarea de bani, corupţie. Spre deosebire de economia de suprafaţă, care se regăseşte într-o zonă a legalului, economia subterană se manifestă într-o zonă a ilegalului. Spălarea banilor constituie aici procesul de transformare a rezultatelor obţinute în mod ilegal în venituri legale, iar corupţia, finanţarea terorismului, evaziunea fiscală, contrabanda, fiind strîns legate între ele, constituie posibilităţi de transformare a stării legale în stare ilegală. [9, p. 63] 2.4. Factori principali ai infracţiunii de contrabandă şi elemente de profilaxie Incontestabil ar fi faptul, că în toate timpurile şi în fiecare societate au persistat vicii care provocau comiterea de fapte ilegale, indiferent de natura acestora sau de modul de săvîrşire. Aceste vicii au fost şi sunt perpetuu alimentate atît de nivelul de trai scăzut a păturii majoritare din populaţia unui stat, cît şi de gradul diminuat de cultură (în micşorare continuă) şi conştiinţa juridică (minimă ori, după caz, lipsa acesteia) din societate. Eradicarea infracţiunii de contrabandă nu este posibilă fără cunoaşterea factorilor care au favorizat sau au înlesnit 55 săvîrşirea infracţiunii. Pe baza analizelor acestor elemente, la nivelul întregii ţări pot fi luate ori propuse unele măsuri corespunzătoare de prevenire. Cauzele principale ale apariţiei şi extinderii criminalităţii organizate sunt de natură economică, menţionează Gh. Rusu, deoarece forţa motrică este posibilitatea căpătării veniturilor mari în termene restrînse. [88, p. 86] Operînd cu opţiunea autorului F. Sandu, susţinem că lista factorilor care au determinat, favorizat sau înlesnit săvîrşirea infracţiunii de contrabandă, poate fi aproximativ următoare: ־ necorespunderea cadrului normativ-legislativ existent la moment în Republica Moldova la capitolul vizat; ־ incapacitatea economiei naţionale de a produce suficiente produse de larg consum care să fie competitive şi pe plan mondial; ־ conformaţia geopolitică existentă în această parte a Europei; ־ existenţa diferitelor interdicţii sau limitări cu privire la importul sau exportul unor categorii de mărfuri; ־ existenţa unor măsuri de protecţie a economiei naţionale prin instituirea taxelor vamale, a accizelor, la toate acestea adăugîndu-se necesitatea obţinerii unor categorii diferite de bunuri provenite din alte state; ־ intensificarea traficului de mărfuri şi de călători; ־ existenţa unor preţuri sau a unor calităţi diferite la aceleaşi produse; ־ corupţia şi traficul de influenţă; ־ inflaţia; ־ lipsa de control sau controlul superficial efectuat la punctele de control vamal, condiţionat, iarăşi, de insuficienţa reglementărilor normative; ־ înţelegerea eronată a democraţiei şi tendinţa unor persoane de a se îmbogăţi în scurt timp şi pe orice cale; ־ posibilitatea relativ uşoară de a falsifica unele documente şi chiar a unor ştampile, aparţinînd diferitelor instituţii ale statului, datorită simplităţii lor; [89, p. 12] ־ statutul incert al zonei transnistrene, avînd în vedere autoproclamata republică moldovenească nistreană; ־ informarea insuficientă a populaţiei din partea organelor de resort la capitolul impactului negativ al contrabandei şi consecinţelor de manifestare a acesteia în societate şi stat; ־ lipsa de transparenţă în cauzele cu rezonanţă socială, cercetate de organele de drept şi numărul sporit al cauzelor penale clasate, (Tabelul nr.1, 2) fapt care stimulează 56 contrabandiştii potenţiali să comită şi să instige alte persoane la comiterea contrabandei şi altor fraude vamale etc. C. Vociu susţine că o cauză generală care influenţează negativ comiterea contrabandei este activitatea criminală a persoanelor străine în materie de contrabandă [96] pe teritoriul Republicii Moldova. Aceştia fie că sunt absolviţi în general de răspundere penală sau în foarte puţine cazuri sunt pedepsiţi corespunzător. Spre exemplu, cetăţeanul Ucrainei care transporta deseori droguri din Turcia spre Rusia prin teritoriul Republicii Moldova, fiind reţinut în flagrant delict cu 8.5 kg de heroină, a fost absolvit de răspundere penală. La fel, în categoria acestor factori pot fi atribuite şi lacunele stabilite în activitatea slab coordonată a subdiviziunilor CCCEC, MAI şi a instituţiilor vamale, lipsa unui mecanism de coordonare a acţiunilor lucrătorilor operativi ai acestor organe. Organele implicate în lupta cu criminalitatea economică şi, în special, contrabanda, nu dispun de mijloace performante care să înlesnească depistarea infractorilor şi descoperirea contrabandei. Evident, unele organe de stat precum CCCEC şi MAI au posibilitate să descopere operativ cazurile de contrabandă şi să ofere ajutor organelor vamale în situaţia cînd făptuitorul nu poate fi găsit. În scopul contracarării acestui fenomen infracţional ar fi rezonabil, de a forma grupuri operative care ar include lucrători calificaţi ai organelor vamale, ai CCCEC şi MAI. Aceste grupuri operative profesioniste trebuie să activeze în comun pentru a descoperi reţeaua de contrabandişti. Ar fi important să menţionăm că un alt factor este controlul slab organizat de organele interne asupra comercializării mărfurilor pe teritoriul ţării, importate de peste hotare, asupra persoanelor fizice ce se ocupă cu comercializarea ilegală a valutei, a obiectelor de valoare, precum şi asupra persoanelor care pleacă peste hotare în baza paşapoartelor false, eliberate de secţiile de vize şi paşapoarte. Aceşti factori necesită o studiere aprofundată pentru a înţelege mai bine esenţa lor şi pentru a elabora metode de combatere şi profilaxie a acestui fenomen. Analizînd factorii ce contribuie la comiterea contrabandei, este necesar să evidenţiem şi metodele de prevenire a acesteia, ele putînd fi divizate în două grupe: a) măsuri îndreptate spre înlăturarea factorilor ce au contribuit la săvîrşirea contrabandei, nefiind adresate unor subiecţi concreţi – profilaxia generală; b) măsuri ce vizează anumite persoane concrete, care, în virtutea comportării ilegale în trecut sau prezent, comit noi fapte de contrabandă – profilaxie individuală. Dacă este cazul să facem apel la profilaxia generală, menţionăm că în această direcţie o importanţă deosebită o reprezintă educarea populaţiei, cultivarea spiritului legalităţii prin intermediul mijloacelor de informare în masă. Această propagare a culturii juridice în rîndul 57 cetăţenilor este condiţionată de faptul că majoritatea nu cunosc ce acţiuni formează componenţa concretă, care sunt pedepsele aplicate şi care este gravitatea acestei încălcări penale. De aceea, explicaţia legislaţiei vamale, a regulilor legislaţiei vamale, a regulilor de trecere peste frontiera vamală a mărfurilor şi altor obiecte reprezintă o modalitate de iniţiere a populaţiei în acest domeniu. Dacă raportăm propaganda juridică la profilaxia specială, evidenţiem că în acest caz persoanelor care au comis deja încălcări vamale sau celor care au întreprins tentativa de trecere ilegală peste frontiera vamală a mărfurilor şi obiectelor, trebuie să li se explice consecinţele juridice în cazul nerespectării legislaţiei vamale. Un rol important revine conducătorilor firmelor turistice în propagarea legislaţiei vamale. Acestea trebuie să familiarizeze persoanele care pleacă peste hotare cu drepturile şi obligaţiile de care dispun, cu sancţiunile aplicate în cazul comiterii contrabandei. Contrabanda poate fi prevenită şi de anumite asociaţii ştiinţifice, organizaţii de stat şi obşteşti sau de alte organe, activitatea cărora este legată de plecarea din ţară sau sosirea în ţară a cetăţenilor Republicii Moldova sau a persoanelor străine. Munca de educare trebuie să fie înfăptuită în comun, atît de către organele vamale, cît şi de cele menţionate. Prevenirea contrabandei se asigură prin respectarea regulilor de introducere şi scoatere a mărfurilor, obiectelor şi valorilor de către cetăţeni şi organele care înfăptuiesc controlul asupra respectării regulamentelor şi normelor vamale. Organele care sunt investite cu funcţii de organizare a controlului asupra transportării mărfurilor, obiectelor şi persoanelor fizice peste frontiera de stat efectuează anumite măsuri organizatorice care includ: - sistematizarea datelor despre cauzele care au contribuit la comiterea contrabandei; - studierea şi analiza metodelor şi mijloacelor de tăinuire a contrabandei. [96, p. 190] O măsură eficientă în materia combaterii contrabandei constă în schimbul de informaţie între organele de interne şi organele vamale. Organele MAI, dispunînd de date cu privire la pregătirea contrabandei, trebuie să informeze organele vamale pentru ca acestea să intensifice controlul vamal şi să descopere la hotar persoanele care încalcă normele de drept. Un rol deosebit îl are şi profilaxia individuală a persoanelor care sunt capabile să săvîrşească o astfel de infracţiune, luînd în considerare faptul că în trecut au comis asemenea fapte. Profilaxia individuală are drept scop: - împiedicarea recidivei din partea persoanelor care anterior au comis contrabandă; - prevenirea infracţiunilor din partea persoanelor care sunt capabile de a le comite etc. În situaţia în care măsurile expuse vor fi respectate, fenomenul contrabandei se va reduce treptat, căci numai într-o strînsă colaborare a organelor de drept se va ajunge la un efect scontat. 58 Măsurile speciale de prevenire a contrabandei pot fi clasificate după cum urmează: a) măsuri, îndreptate spre înlăturarea cauzelor de comitere a contrabandei şi a condiţiilor care au contribuit la comiterea ei, nefiind adresate persoanelor concrete (profilaxia generală); b) măsuri, efectuate în adresa persoanelor concrete de la care, în virtutea comportării antisociale în trecut sau în prezent, se poate aştepta comiterea faptelor de contrabandă (profilaxia individuală). Prevenirea contrabandei se desfăşoară în trei direcţii principale, şi anume: 1) relevarea şi înlăturarea condiţiilor, circumstanţelor care influenţează săvîrşirea contrabandei; 2) stabilirea persoanelor predispuse la săvîrşirea contrabandei şi influenţa asupra lor prin măsuri de profilaxie; 3) prevenirea, curmarea contrabandei în fazele de intenţionare, pregătire, tentativă. Reieşind din cele menţionate, prevenirea contrabandei constituie realizarea unui complex de măsuri atît cu caracter public, cît şi secrete şi cu caracter administrativ cu implicarea tuturor forţelor, mijloacelor din dotarea poliţiei şi altor servicii, în cooperare cu alte organe de stat şi nestatale îndreptate spre relevarea şi înlăturarea condiţiilor ce favorizează infracţiunea spre prevenirea şi curmarea ei. Studierea practicii judiciare permite a conchide că persoanele, care ar putea comite contrabanda şi cărora li se cer a fi aplicate măsuri cu caracter educativ, trebuie deosebite de persoanele: a) anterior condamnate: - pentru comiterea contrabandei; - pentru încălcarea regulilor privind operaţiile valutare, cu valorile mobiliare, comise în cîrdăşie cu cetăţenii străini; - pentru comercializarea nelegitimă a mărfurilor de provenienţă străină, importate de peste hotare; b) care nu au antecedente penale, dar al căror mod de viaţă permite de a presupune că ei pot comite contrabanda. Aceste persoane trebuie identificate şi din numărul: - celor reţinuţi pentru încălcarea regulilor vamale; - celor reţinuţi sau demascaţi la încălcarea regulilor vamale; - celor reţinuţi pentru comercializarea nelegitimă pe piaţa internă a mărfurilor importate de peste hotare; - persoanelor care în mod repetat pleacă sau care s-au aflat o perioadă peste hotare şi comercializează substanţe interzise; 59 - persoanelor care au rude peste hotare şi în mod frecvent primesc colete de peste hotare sau le expediază în afara ţării. Caracterul măsurilor de profilaxie aplicate acestor persoane trebuie să fie constant, ţinîndu-se seama de informaţiile obţinute din surse oficiale şi neoficiale despre modul de trai şi comportamentul lor social. Însă tactica aplicării acestor măsuri diferă de la caz la caz. Cele mai efective măsuri de profilaxie, aplicate persoanelor care ar putea comite contrabanda cu droguri, pot fi: 1) măsurile de influenţă nemijlocită asupra conştiinţei persoanelor luate la evidenţă cu scopul de a le convinge că modul de viaţă şi comportarea lor se află sub controlul şi supravegherea organelor de stat şi a celor obşteşti; 2) măsurile care asigură parvenirea sistematică a informaţiei despre intenţia manifestată de aceste persoane de a se ocupa cu contrabanda şi care ar permite reacţionarea la timp la intenţia lor; 3) măsurile îndreptate spre înlăturarea condiţiilor nefaste în stare să influenţeze persoanele supuse măsurilor de profilaxie. În scopul combaterii contrabandei, conlucrării organelor de resort, profilaxiei contrabandei, S. Maimescu a propus încă în anul 1999: - elaborarea metodelor de luptă şi prevenire a contrabandei cu participarea activă a organelor de resort în combaterea ei; - crearea unui Centru de Informaţii unic pentru organele de resort şi cel financiar, privind lupta cu contrabanda; - soluţionarea problemei referitor la determinarea hotarelor Republicii Moldova, României, Ucrainei, inclusiv a zonei transnistrene. [67, p. 67] Deci, lupta contra infracţiunilor care afectează regimul vamal este complexă şi multidimensională şi trebuie să includă măsuri cu caracter organizatorico-administrativ, social, juridic, procesual, tehnic, psihologic etc. [174, p. 378] 2.5. Concluzii la Capitolul 2 1. Cele două dimensiuni ale criminalităţii afacerilor sunt: dimensiunea naţională, respectiv totalitatea infracţiunilor incriminate în legile penale sau speciale ale fiecărei ţări, care se produc în interiorul sistemului economic şi financiar şi nu comportă sau nu includ elementul de extraneitate; dimensiunea internaţională, respectiv totalitatea infracţiunilor care se comit şi se finalizează cu participarea elementului de extraneitate (persoane, firme, corporaţii etc.). 60 2. Istoria luptei cu contrabanda indispensabil este legată de dezvoltarea sistemului vamal, a economiei statului, a comerţului intern şi extern. Izvorul apariţiei şi evoluţiei contrabandei urmează a fi căutat în antichitate, cînd a fost instituită taxa pentru mărfurile introduse sau scoase din ţară. 3. Se impune cu necesitate un studiu minuţios a conţinutului normativ al contrabandei şi propunerea unor soluţii eficiente de combatere a acestui fenomen socialmente periculos, inclusiv propuneri de modificare a legislaţiei în vigoare, de racordare a acesteia la standardele internaţionale şi europene, precum şi evaluarea de fapt a situaţiei Republicii Moldova din perspective dezvoltării relaţiilor sociale din domeniul vamal. 4. Prin contrabandă se înţelege o încălcare cu vinovăţie a legii penale, urmărindu-se inclusiv eludarea taxelor vamale impuse la trecerea mărfurilor peste frontiere, a prohibiţiilor şi cotelor comerciale de import – export. Existenţa acesteia presupune ca premisă un anumit regim juridic vamal. 5. Regimul juridic vamal nu trebuie confundat cu regimul vamal, între cele două noţiuni existînd raporturi ca de la gen la specie, primul constituind noţiunea generală, iar al doilea, noţiunea specială. 6. Contrabanda lezează economia în ansamblul ei, cauzează imense pierderi financiare, slăbeşte stabilitatea socială, ameninţă structurile democratice, determină pierderea încrederii în sistemul economic, corupe şi compromite instituţiile economice şi sociale. 7. Contrabanda constituie unul dintre elementele fundamentale unei economiei tenebre, fiind un catalizator atît pentru evaziunea fiscală, cît şi pentru crima organizată. 8. Economia tenebră este dispusă dincolo de frontierele legalităţii, alături de evaziunea fiscală, finanţarea terorismului, contrabandă, spălarea de bani, corupţie. Spre deosebire de economia de suprafaţă, care se regăseşte într-o zonă a legalului, economia subterană se manifestă într-o zonă a ilegalului. Spălarea banilor constituie aici procesul de transformare a rezultatelor obţinute în mod ilegal în venituri legale, iar corupţia, finanţarea terorismului, evaziunea fiscală, contrabanda, fiind strîns legate între ele, constituie posibilităţi de transformare a stării legale în stare ilegală. 9. Limitarea dezvoltării economiei subterane impune amplificarea măsurilor economice ce au rolul de a favoriza o creştere economică susţinută, o reducere a presiunii fiscale, precum şi realizarea unei reale stabilităţi legislative. 10. Principalele aspecte care pot suspecta firma de relaţii delicvente sunt: modificarea listei fondatorilor, în multe cazuri înregistrîndu-se persoane tinere sau care au atins majoratul, precum şi cei ce au reşedinţa în regiunea transnistreană, fapt care împiedică monitorizarea 61 adecvată a activităţii de către organele de control; lichidarea concomitentă a filialelor teritoriale şi schimbarea sediului juridic al întreprinderii, precum şi desfăşurarea activităţii economice în alt loc decît cel prevăzut ca sediu juridic; înfăptuirea tranzacţiilor regulate cu alţi agenţi economici delicvenţi sau deja recunoscuţi ca firme fantomă; efectuarea operaţiunilor comerciale a căror valoare de fiecare dată depăşeşte 100.000 de lei; ridicarea de pe contul bancar a sumelor băneşti mari; înregistrarea tranzacţiilor de vînzare a mărfurilor în proporţii de milioane de lei în lipsa filialelor comerciale teritoriale, precum şi în lipsa autorizaţiilor respective eliberate de autorităţile publice locale pentru comerţ. 11. Prevenirea contrabandei constituie realizarea unui complex de măsuri atît cu caracter public, cît şi secrete şi cu caracter administrativ cu implicarea tuturor forţelor, mijloacelor din dotarea poliţiei şi altor servicii, în cooperare cu alte organe de stat şi nestatale îndreptate spre relevarea şi înlăturarea condiţiilor ce favorizează infracţiunea, spre prevenirea şi curmarea ei. 12. Lupta contra infracţiunilor care afectează regimul vamal este complexă şi multidimensională şi trebuie să includă măsuri cu caracter organizatorico-administrativ, social, juridic, procesual, tehnic, psihologic etc. 62 3. ASPECTE JURIDICO-PENALE VIZÎND INFRACŢIUNEA DE CONTRABANDĂ Autorul Э.Г. Гасанов subliniază, pe drept cuvînt, că esenţa şi direcţionarea politicii în domeniul luptei cu criminalitatea transnaţională, inclusiv contrabandei, se ascunde în esenţa următoarelor noţiuni: - infracţiune transnaţională şi criminalitate transnaţională; - politică penală naţională; - forme ale politicii penale naţionale; - politică penală în domeniul luptei cu criminalitatea transnaţională. [116, p. 9] În acest sens, incriminarea infracţiunii de contrabandă constituie o necesitate evidentă a etapei actuale de dezvoltare a societăţii, în particular din perspectiva asigurării ordinii în domeniul raporturilor juridice vamale, adică pentru protejarea regimului juridic vamal. Cu siguranţă că o calificare juridică corectă a contrabandei reprezintă o garanţie a descurajării şi contracarării ei. Ea singură, însă, nu este suficientă. Studiile şi analizele de specialitate au relevat că temperarea spiritului fiscal, creşterea producţiei de mărfuri, îmbunătăţirea stării comerciale, a nivelului de trai şi educarea contribuabililor pot determina în mod natural reducerea fraudelor vamale. Obligaţia statului de a incrimina şi combate infracţiunile vamale, în principal, contrabanda, derivă şi din prevederile unor acte normative internaţionale la care Republica Moldova este parte. În temeiul acestora, Republica Moldova şi-a asumat obligaţia de a asigura drepturile şi libertăţile tuturor persoanelor indiferent de cetăţenie sau naţionalitate aflate în teritoriul său vamal, inclusiv eliminarea riscului vreunui prejudiciu cauzat prin săvîrşirea infracţiunii de contrabandă. Infracţiunile care afectează regimul vamal pot fi identificate prin prisma unui grup separat, care are semne specifice. Astfel, infracţiunile vamale pot fi definite ca fiind acele fapte socialmente periculoase, săvîrşite cu vinovăţie, pasibile de pedeapsă penală, care atentează la domeniul activităţii economice legat de ordinea trecerii peste frontiera vamală a Republicii Moldova a mărfurilor indiferent de interdicţia juridică impusă. Ca caracteristici generale şi comune ale infracţiunilor vamale, operînd cu opinia autorilor В.Г. Драганов, М.М. Рассолов, Н.Д. Эриашвили, apar: - descriere normativă prin intermediul unor dispoziţii de blanchetă; - orientarea spre încălcarea reglementărilor vamale în diferite sfere ale activităţii; - cauzarea unei daune substanţială activităţii organelor vamale; - complexitatea obiectului de atentare; 63 - intenţionalitatea infracţiunilor; - diversitatea subiecţilor infracţiunilor vamale; [174, p. 381-382] - manifestarea obiectivă atît sub aspect comisiv, cît şi omisiv, modalităţile fiind cu caracter comisiv. Aceeaşi autori fac distincţie între trei tipuri de contrabandă: - simplă; - calificată; - deosebit de calificată. [174, p. 384] Legislaţia Republicii Moldova, prin conţinutul art. 248 CP al RM face referire, în viziunea noastră, între contrabanda simplă, contrabanda specială şi contrabanda calificată. Or, componenţa infracţiunii prevăzute la art. 248 alin. (2) – (3) CP al RM nu este o formă agravantă a infracţiunii, ci o indicare a aplicării regulilor de delimitare a infracţiunii pe bază de obiect material. De asemenea, unele modalităţi normative nu-şi găsesc incidenţă în cazul tuturor acestor conţinuturi de lege. În ceea ce vizează componenţa infracţiunii prevăzute de art. 248 alin. (5) CP al RM, aceste este un conţinut circumstanţial agravant. 3.1. Obiectul juridic şi obiectul material al infracţiunii În teoria dreptului penal este unanim recunoscut că obiectul infracţiunii, care constituie un element preexistent al tuturor infracţiunilor [166, p.32], este format din valorile sociale ocrotite de legea penală contra atentatelor infracţionale [84, p. 112]. Doctrina penală priveşte obiectul infracţiunii sub dublu aspect: - ca obiect juridic; - ca obiect material [166, p. 106-107]. Importanţa obiectului juridic constă în faptul că acesta prezintă interes pentru determinarea gravităţii diferitelor infracţiuni. Mai mult decît atît, acesta are importanţă şi pentru corecta calificare juridică a infracţiunii. Obiectul juridic al infracţiunii se poate prezenta sub forma: - obiectului general, - obiectului generic (de grup), şi - obiectului nemijlocit (special) al infracţiunii [166, p. 106-107]. În ceea ce priveşte infracţiunea de contrabandă, în literatura de specialitate s-a conturat ideea că obiectul acesteia poate fi divizat în: • obiect general; • obiect generic (de grup, specie); 64 • obiect de subgrup; • obiect nemijlocit. [133, 134] Obiectul general al infracţiunii este format din ansamblul relaţiilor sociale, a căror normală existenţă şi desfăşurare sunt condiţionate de asigurarea ordinii de drept în Republica Moldova, reglementată şi protejată prin normele de drept penal în vigoare. Acest sistem de relaţii sociale integrate este specific întregului şir de fapte infracţionale, necesitatea stabilirii lui impunîndu-se la delimitarea infracţiunilor de alte încălcări de lege. Problema obiectului integrat a fost cercetată de către savantul rus Ю. Таций. [175] Obiectul generic îl constituie relaţiile sociale care se bazează pe principiile realizării activităţii economice. Acestea sunt principiile legalităţii, libertăţii activităţii de întreprinzător, concurenţei loiale. Din cele expuse reiese că principiile reprezintă conţinutul relaţiilor sociale. Acest fapt poate fi contestat, deoarece principiile, fiind idei călăuzitoare, exercită o influenţă asupra acestor relaţii, determinînd comportamentul persoanelor. În sfera activităţii economice, aceasta din urmă constituie conţinutul relaţiilor sociale. Obiect tipizat sau de subgrup este format din totalitatea relaţiilor sociale, conţinutul cărora îl formează libera activitate economică externă, politica economică externă şi securitatea economică a statului. Prin securitatea economică a statului, economiştii înţeleg corespunderea rezultatelor activităţii economice externe a statului cu interesele acestuia. Cu cît concordanţa este mai mare, cu atît securitatea economică este mai stabilă. Astfel, circuitul economic mondial joacă un rol preponderent în viaţa internaţională. [47, p. 535] Obiectul nemijlocit reprezintă o anumită categorie de relaţii sociale, altfel zis, prin intermediul obiectului nemijlocit, legea penală apără o anumită valoare şi relaţiile sociale care se referă la aceasta, vătămate prin săvîrşirea unei sau mai multor infracţiuni. În mod special, contrabanda atentează la principiul interdicţiei comportamentului criminal în activitatea economică. În viziunea autorului rus В. Лебедев obiectul infracţiunii este principiului interzicerii formelor criminale vădite în activitatea economică, principiul corectitudinii şi sincerităţii subiecţilor activităţii economice. [131, p. 457-460; 469-470] Clasificarea obiectelor contrabandei în obiect general, generic, tipizat şi nemijlocit reprezintă o clasificare pe verticală. De asemenea, se poate elucida şi o clasificare pe orizontală a obiectului special (nemijlocit): obiect de bază şi obiect facultativ. Obiectul nemijlocit de bază îl formează valoarea socială protejată de legea penală de atentatele criminale, acest fapt realizîndu-se prin incriminarea faptei de contrabandă. Obiectul 65 nemijlocit facultativ (adiacent, suplimentar) este obiectul care nu întotdeauna este lezat în urma săvîrşirii infracţiunii; în cazul săvîrşirii infracţiunii, uneori poate fi lezat, în alte situaţii rămîne intact. În viziunea autorilor V. Bujor, O. Pop, contrabanda este una dintre cele mai grave fapte, care este susceptibilă de a fi săvîrşită în sfera raporturilor juridice vamale fiindcă, prin comiterea ei se ameninţă sau se lezează efectiv atît economia naţională şi implicit bugetul statului, cît şi valori de maximă importanţă într-o democraţie reală: ordinea publică, interesele legitime ale cetăţenilor. [15, p. 25] Сu adevărat, contrabanda constituie una dintre cele mai periculoase infracţiuni economice, legiuitorul apreciind-o anume ca o infracţiuni din sfera economică. [105, p. 81] O. Predescu, făcînd referire la întreg sistemul de infracţiuni care afectează regimul vamal, consemnează că obiectul juridic comun al acestor infracţiuni (infracţiuni specifice dreptului vamal [86, p. 258-261]) îl constituie relaţiile sociale referitoare la trecerea peste frontiera de stat, numai prin punctele de control vamal, a mărfurilor şi altor obiecte ale persoanelor fizice sau juridice şi numai pe bază de documente autentice şi conforme realităţii. [111, p. 259] În opinia autorului В. Верин contrabanda atentează la monopolul comerţului extern al statului cu toate efectele negative produse prin aceasta pentru economia ţării. [111, p. 86] După А.И. Бойко, Л.Ю. Роднина, obiectul juridic generic al infracţiunii este constituit din totalitatea relaţiilor economice care stau la baza realizării activităţilor economice. Este vorba despre principiul legalităţii, libertăţii activităţii economice, concurenţei loiale etc. [105, p. 121] Or, sistemul de principii nu poate fi egalat cu totalitatea relaţiilor sociale care stau la baza realizării activităţilor economice. C. Voicu, A. Boroi, F. Sandu, I. Molnar opinează că prin definiţie, contrabanda este o infracţiune de fraudă fiindcă include prin comiterea ei frauda în sfera raporturilor sociale din domeniul regimului vamal şi astfel fiind, prin natura sa intrinsecă, în cazul săvîrşirii implică o activitate de amăgire (de inducere în eroare) a autorităţilor vamale asupra unor bunuri şi astfel generează, în ultimă analiză, nelinişte şi nesiguranţă în spiritul populaţiei; este deci de natură să creeze pericol social. [99, p. 260-261] În viziunea noastră, obiectul juridic generic al infracţiunilor privind regimul vamal îl constituie acele relaţii sociale referitoare la regimul vamal – ca parte componentă ce formează sistemul activităţilor economice (Sistemul economic constituie un ansamblu de procese sociale, intervenite în baza relaţiilor sociale existente în societate şi a formelor diferite de organizare a acestora. Principalele elemente ale sistemului economic sunt: relaţiile social-economice, bazate pe formele de proprietate asupra resurselor şi rezultatelor activităţii economice; formele 66 organizaţionale ale activităţii economice; raporturile economice concrete între subiecţii economici [149, p. 134-135]) - a căror naştere şi normală desfăşurare sunt condiţionate de ocrotirea specială a regulilor de trecere legală a bunurilor peste frontiera vamală a Republicii Moldova. Ne raliem, cu titlul de concluzie, la opinia autorului C. Mladen, stabilind că obiectul juridic al infracţiunii este unul complex. Pe de o parte, acesta este constituit din relaţiile sociale, de natură economică, ce apar în procesul formării şi realizării în formă bănească a resurselor necesare statului pentru îndeplinirea funcţiilor sale. Pe de altă parte, obiectul juridic este constituit de relaţiile sociale referitoare la sănătatea publică, primejduite sau afectate prin deţinerea, circulaţia, traficarea produselor şi a substanţelor stupefiante, psihotrope sau toxice. [74, p. 249] Nu admitem, reieşind din legislaţia penală a Republicii Moldova în vigoare, că infracţiunea de contrabandă vizează chiar relaţiile sociale privitoare la viaţa şi integritatea corporală a persoanei. [74, p. 249] Complexitatea relaţiilor din domeniul vamal – ca parte componentă a celor din domeniul economic determină şi o mare complexitate a actelor normative care le reglementează. [202, p. 34] După cum consemnează G.Ş. Diaconu evoluţia şi perfecţionarea raporturilor juridice vamale este într-o permanentă dinamică datorată nemijlocit nu doar prevederilor legale în domeniu, ci şi implementării, aplicării în practică a respectivelor reglementări, atît de către colaboratorii vamali, care prin definiţie sunt participanţi ai respectivelor raporturi, cît şi de către agenţii economici şi persoanele fizice implicate în acest proces. [citat de E. Sîrbu, V. Melnic în 90, p. 7] Deci, reglementările din domeniul vamal nu sunt importante doar pentru crearea condiţiilor favorabile pentru subiecţii activităţilor economice externe, dar şi pentru asigurarea intereselor statului, în particular protecţia intereselor economice şi politice ale ţării. [200, p. 12] Obiectul juridic nemijlocit al infracţiunii de contrabandă este format din ansamblul de relaţii sociale referitoare la regimul vamal, relaţii a căror normală desfăşurare şi dezvoltare este condiţionată de respectarea regulilor impuse de lege pentru controlul vamal de mărfuri sau de alte bunuri. [100, p. 261] În sistemul de drept comun în vigoare regimul vamal cuprinde, în opinia autorilor C. Voicu, A. Boroi, F. Sandu, I. Molnar I., totalitatea normelor prevăzute în legislaţia internă ce se aplică în cadrul procedurii de vămuire, în funcţie de scopul operaţiunii comerciale şi de destinaţia mărfii, în conformitate cu normele dreptului internaţional, ale tratatelor, acordurilor, convenţiilor şi protocoalelor încheiate de un stat cu alte state. [100, p. 257] Trebuie de menţionat că, în conformitate cu art.3 CV al RM, politica vamală este parte integrantă a politicilor interne şi externe ale statului, care urmăreşte asigurarea eficienţei 67 operaţiunilor vamale, reglementării schimburilor de mărfuri pe teritoriul vamal al Republicii Moldova, contribuţiei la rezolvarea problemelor politice şi comerciale privind protecţia pieţei interne şi stimularea dezvoltării economiei naţionale, precum şi alte obiective stabilite de legislaţie. Infracţiunea de contrabandă poate avea şi un obiect nemijlocit facultativ, care poate să reprezinte şi relaţiile de proprietate, relaţiile din sfera activităţii aparatului de stat, de exemplu, instituţiile vamale, de asemenea, poate fi şi securitatea publică. Aşadar, dacă contrabanda este legată de deteriorarea sau distrugerea patrimoniului, acest fapt fiind prezent de multe ori în cazul pregătirii locurilor speciale pentru ascunderea mărfurilor, în acest caz se atentează la relaţiile patrimoniale. Evident că se are în vedere faptul că se deteriorează neînsemnat patrimoniul public, de altfel, am fi în prezenţa concursului real al două infracţiuni separate: contrabanda şi distrugerea sau deteriorarea intenţionată a bunurilor. Contrabanda săvîrşită de o persoană cu funcţie de răspundere cu folosirea situaţiei de serviciu – are ca obiect nemijlocit facultativ – relaţiile sociale care asigură activitatea normală a organelor de control vamal. În secundar, infracţiunea de contrabandă aduce atingere regimului juridic al frontierei de stat. [100, p. 261] Analizînd obiectul juridic al contrabandei, concluzionăm asupra caracterului complex al infracţiunii şi înaltul grad prejudiciabil pe care-l comportă fapta infracţională respectivă. În literatura de specialitate s-a mai expus opinia, potrivit căreia, în calitate de obiect al acestei infracţiuni pot fi mărfurile şi alte obiecte transportate ilegal peste frontiera vamală a statului. În mod special, o astfel de opinie este susţinută de autorul E. Галанжин, care afirmă că aceste mărfuri reprezintă obiectul acestei încălcări de lege. [citat după 156, p. 26] Ultima opinie invocată nu este în măsură deplină susţinută, deoarece, afirmînd acest fapt, trebuie să se concretizeze că nu va fi în prezenţa obiectului juridic, ci a obiectului material al infracţiunii. Referindu-ne la obiectul material, trebuie să menţionăm că acesta reprezintă un bun material aflat în posesia unei persoane, asupra căreia a fost îndreptată infracţiunea. Astfel, obiectul material al contrabandei, după cum indică А.И. Бойко, Л.Ю. Роднина, ca temei al apariţiei şi legitate (condiţie) a realizării raportului social, conţinutul căruia este format din activitatea economică externă a subiecţilor economici, materializează ori realizează însăşi această categorie socială. Acest tip de relaţii sociale este reprezentată, exprimată, materializată în bunurile şi mărfurile trecute peste frontiera vamală a ţării. [105, p. 138] C. Mladen susţine că obiectul material al contrabandei este constituit din bunul interzis trecerii peste graniţă, autorizaţii şi documente vamale, de transport sau comerciale falsificate ori 68 cuprind date nereale; [74, p. 249] infracţiunea de contrabandă are ca obiect material fie o masă nedeterminată de bunuri, fie anume bunuri determinate de legiuitor, care sunt supuse regimului autorizării. [74, p. 249] C. Voicu, A. Boroi, F. Sandu, I. Molnar subliniază că obiectul material îl formează orice bun (sau orice pluralitate de bunuri) care, în temeiul legii, este supus controlului vamal; asupra unor astfel de bunuri, pentru care reglementările legale în materie stabilesc un anumit regim vamal, cade sau se răsfrînge acţiunea sau omisiunea care formează elementul material al infracţiunii de contrabandă, săvîrşită fie cu prilejul scoaterii bunurilor din ţară, fie cu ocazia introducerii în ţară a bunurilor. Prin mărfuri sau alte bunuri se înţeleg orice lucruri care se găsesc în sfera patrimonială a făptuitorului şi pentru care legea stabileşte un regim vamal la trecerea peste frontiera de stat a acestora. Nu formează obiect material al contrabandei persoanele, fiinţele umane, deşi oamenii aflaţi în viaţă, pot fi aduşi la condiţia de lucruri comerciale prin punerea sau ţinerea într-o stare de dependenţă integrală ori prin traficul de fiinţe umane. [100, p. 261] Conform art. 248 CP al RM, în calitate de obiect material se poate evidenţia: 1) mărfurile, obiectele şi alte valori în proporţii mari, trecute peste frontiera vamală în mod legal, care pot fi valută străină, ceasuri, tehnică cu diferită destinaţie etc.; 2) substanţele narcotice; 3) substanţele psihotrope; 4) substanţe cu efecte puternice; 5) substanţe toxice; 6) substanţe otrăvitoare; 7) substanţe radioactive; 8) substanţe explozive; 9) deşeuri nocive; 10) armament; 11) dispozitive explozive; 12) muniţii; 13) valori culturale. Trebuie să evidenţiem că la categoria „mărfuri deplasate peste frontiera vamală” se atribuie şi obiectele preţioase precum: aurul, argintul, platina şi metalele din grupa platinei. De asemenea, la categoria obiectelor preţioase se atribuie şi diamantele, perlele, smaraldele şi safirul. Mărfurile includ valorile mobiliare, cecurile, obligaţiile. Atribuirea acestora la categoria obiectului material al infracţiunii nu este întîmplătoare, deoarece o trăsătură a valorilor mobiliare 69 rezidă în faptul că acestea pot fi convertite în bani prin diverse modalităţi: vînzare-cumpărare, stingerea datoriilor etc. Totodată, menţionăm că calitatea de obiect material al contrabandei o au şi substanţele narcotice. Substanţe narcotice – substanţe de origine naturală sau sintetică, precum şi preparate conţinînd astfel de substanţe, care provoacă dereglări psihice şi dependenţă fizică la consumul lor abuziv. [82, p. 83-91; 103, p. 57] La substanţele narcotice se atribuie marijuana (cînepa), haşişul, opiul, macul, morfina, heroina, promedolul etc. Substanţe psihotrope – substanţe de origine naturală sau sintetică, precum şi preparate conţinînd astfel de substanţe, care influenţează asupra psihicului persoanei, avînd efecte sedative (amobarbitalul, dimofanul, chetaminul etc.). [103, p. 57] Referindu-ne la Legea cu privire la circulaţia substanţelor narcotice şi psihotrope, observăm faptul că între definiţia substanţei narcotice şi psihotrope nu există deosebire. Distincţia o putem sesiza doar în literatura de specialitate, care indică asupra faptului că substanţele psihotrope, spre deosebire de cele narcotice, au efecte sedative. Trebuie să menţionăm că organul de control asupra drogurilor este Comitetul de Control asupra Drogurilor din cadrul Ministerului Sănătăţii. Acest Comitet eliberează şi retrage autorizaţii pentru activităţi cu substanţe narcotice, psihotrope şi precursori; prezintă Comisiei şi Comitetului Internaţional de Control asupra Drogurilor informaţii despre circulaţia substanţelor narcotice şi psihotrope în Republica Moldova; exercită alte atribuţii stabilite prin lege. Substanţe cu efecte puternice – substanţe care provoacă intoxicaţie şi cauzează prejudiciu sănătăţii sau vieţii omului (de exemplu, arsuri), chiar dacă este administrată o doză nesemnificativă (amizil, diazepan, sibazon, clofelin, alcoolul etilic sintetic etc.). Substanţe toxice – substanţe cu un conţinut înalt de toxine. Ele influenţează asupra căilor respiratorii şi asupra sistemului nervos central, provocînd distrugerea acestor organe (clorul, iperita, fosgenul etc.). Substanţe otrăvitoare – care provoacă intoxicarea şi, în final, moartea (veninul de şarpe, cianura de calciu, alcoolul metilic, veninul de albină curăţat, mercurul, fosforul galben, cianura de potasiu etc.). La categoria substanţelor radioactive se atribuie substanţele care nu reprezintă materiale nucleare, dar care elimină luminescenţă ionizantă. În aşa fel, conceptul de substanţe radioactive nu-l include pe cel de materiale nucleare, acestea din urmă reprezentînd materiale capabile să producă substanţe nucleare divizibile. De aceea, nu trebuie să considerăm că termenul „substanţe nucleare” înglobează atît substanţele radioactive, precum şi materialele nucleare. Substanţele radioactive şi materialele nucleare pot fi transportate peste frontiera vamală sub orice formă: fie 70 deşeuri radioactive, care includ materiale nucleare, fie substanţe radioactive, utilizarea cărora devine imposibilă. Substanţe explozive – substanţe folosite pentru explozii în industrie sau în domeniul militar. Substanţele explozive reprezintă îmbinări ale substanţelor chimice şi mecanice capabile să provoace o explozie (trotilul, carburantul tare de rachetă etc.). Armamentul – ansamblul armelor de diferite tipuri cu care sunt înzestrate Forţele Armate ale Republicii Moldova. Dispozitiv exploziv – o instalaţie specială, capabilă să provoace o explozie, care nu se atribuie la categoria armelor, dar care foloseşte diferite explozive – substanţe (mijloace) care asigură producerea exploziei (de exemplu, detonatorul etc.). Muniţie – denumire dată cartuşelor pentru arma de infanterie, grenadelor, proiectilelor de artilerie, bombelor de aviaţie. Deşeuri nocive – conform Dicţionarului Explicativ al Limbii Române, [41] deşeul reprezintă un rest dintr-un material prelucrat. Deşeurile nocive presupun consecinţa prelucrării substanţelor explozive şi radioactive, care sunt periculoase pentru viaţa şi sănătatea oamenilor. O condiţie obligatorie pentru incriminarea contrabandei în mod penal este săvîrşirea acesteia în proporţii mari, cu excepţia cazurilor prevăzute de art. 248 alin. (2) – (4) CP al RM. [111, p. 86; 105, p. 166] Proporţia mare semnifică, conform art.126 CP al RM, că valoarea bunurilor trecute peste frontiera vamală depăşeşte, la momentul săvîrşirii infracţiunii, 2500 unităţi convenţionale de amendă, adică 50000 lei. Anume semnul esenţial „proporţii mari” indică asupra gradului prejudiciabil al infracţiunii şi face delimitarea infracţiunii de contrabandă de contravenţia cu o altă denumire, dar ca esenţă asimilată contrabandei. Este vorba de art. 287 Ccon. al RM - Încălcarea regulilor vamale, care, prin alin. (10) prevede răspunderea contravenţională pentru trecerea mărfurilor, obiectelor şi altor valori peste frontiera vamală a Republicii Moldova eludîndu-se controlul vamal ori tăinuindu-le de el în locuri special pregătite sau adaptate în acest scop, ori cu folosirea frauduloasă a documentelor sau a mijloacelor de identificare vamală, ori prin nedeclarea sau declararea neautentică în documentele vamale sau în alte documente de trecere a frontierei, dacă aceste acţiuni nu constituie infracţiune de contrabandă sau o altă infracţiune, sancţionîndu-le cu amendă de la 25 la 75 de u.c. Principalul semn care face delimitarea infracţiunii de contrabandă (art. 248 CP al RM) de contravenţia de încălcare a regulilor vamale în forma contrabandei (art. 287 alin. (10) Ccon. al RM [22]) este gradul prejudiciabil al infracţiunii şi previziunea normei în legea penală. [149, p. 178] Or, gradul prejudiciabil constituie caracteristica rezultatului influenţei faptei asupra grupului de relaţii sociale determinate prin norma juridico-penală. [149, p. 179] 71 3.1.1. Semne definitorii care particularizează obiectul material al infracţiunilor de contrabandă şi de eschivare de la achitarea plăţilor vamale Avînd la bază formularea normativă din art. 51 alin. (1) CP al RM, după care temeiul real al răspunderii penale îl constituie fapta prejudiciabilă săvîrşită, iar componenţa de infracţiune, stipulată în legea penală, reprezintă temeiul juridic al răspunderii penale, precum şi cea care vizează că componenţa infracţiunii reprezintă baza juridică pentru calificarea infracţiunii potrivit unui articol concret din legea penală, cuprinsă în art. 52 alin. (2) CP al RM, [24] indicăm asupra faptului, că lipsa unui careva semn obligatoriu al infracţiunii determină lipsa unui conţinut al infracţiunii, precum şi a infracţiunii în ansamblu. Or, operînd cu art. 52 alin. (1) CP al RM componenţa de infracţiune cuprinde totalitatea semnelor obiective şi subiective, stabilite de legea penală, care califică o faptă prejudiciabilă drept infracţiune concretă. [24] Din această ultimă noţiune stabilim o anumită clasificare a semnelor care formează componenţa de infracţiune, şi anume: semne obiective şi semne subiective. Deşi, ne raliem la opinia autorului român C. Mitrache (citată după un alt autor român T. Dima [42, p. 157]) după care nu trebuie neglijată în niciun caz ideea că toate elementele sunt strîns legate între ele, într-o intercondiţionare în configurarea infracţiunii şi că studierea lor separată se face doar din considerente metodologice, [42, p. 157-158] evidenţiem necesitatea unor asemenea clasificări şi în vederea perceperii la justa valoare a conceptului legiuitorului implementat prin conţinutul fiecărei infracţiuni în parte. La categoria unor semne obiective ale componenţei de infracţiune atribuim semnele care descriu obiectul infracţiunii şi latura obiectivă (anume în baza acestora se identifică temeiul real al răspunderii penale), iar semnele care se referă la subiectul infracţiunii şi latura subiectivă a infracţiunii formează categoria semnelor subiective. Numai în cumul (toate împreună) se poate constata prezenţa unei componenţe de infracţiune. Nu mai puţin importantă este şi clasificarea semnelor componenţei de infracţiune potrivit criteriului care are în vedere existenţa condiţiilor în raport cu momentul săvîrşirii faptelor. Din punctul de vedere al acestui criteriu, semnele pot fi: preexistente, concomitente şi subsecvente. Condiţiile preexistente se situează anterior comiterii infracţiunii şi, după cum indică pe bună dreptate T. Dima, ele pot viza subiectul activ al infracţiunii sau, în alte cazuri, obiectul material al acesteia. [42, p. 159] Semnele concomitente sunt cele în care se săvîrşeşte fapta în mod concret şi pot privi locul şi timpul comiterii faptei interzise, iar cele subsecvente – semnele care se situează în timp după comiterea infracţiunii şi pot privi producerea anumitor urmări. [42, p. 160] 72 De asemenea, ţinem să precizăm clasificarea semnelor componenţei de infracţiune în: semne obligatorii şi semne facultative (secundare, adiacente). Or, semnul obligatoriu este caracteristic tuturor componenţelor de infracţiune incluse în normativul penal, iar semnele facultative devin obligatorii doar în anumite cazuri, în raport cu voinţa legiuitorului. Din cele consemnate anterior stabilim locul obiectului material al infracţiunii în cadrul componenţei infracţiunii. Obiectul material se cataloghează la categoria semnelor obiective, preexistente şi facultative (obiectul material nu există la orice infracţiune, ci numai la acelea la care valoarea socială ocrotită se exprimă printr-o entitate materială [12, p. 107]). Obiectul material al infracţiunii, alături de obiectul juridic, formează categoria obiectului infracţiunii. În asemenea mod, unele componenţe de infracţiune sunt formate în asemenea mod, că prin conţinutul lor nu se indică asupra obiectului juridic. În acest ultim caz relevarea obiectului juridic este favorizată de invocarea prin normă a obiectului material al acesteia. [136, p. 86] Fără stabilirea obiectului material în multe cazuri se creează dificultăţi la concretizarea obiectului juridic al infracţiunii. În acest sens, în doctrina penală şi practica judiciară, constată A. Boroi, Gh. Alecu, s-a mai susţinut existenţa unui obiect material (numit şi obiect direct al infracţiunii, iar în opinia autorului A. Mariţ - şi obiect fizic [72, p. 116]), alături de obiectul generic (de grup) şi cel special al acesteia. În opinia autorilor români, obiectul material este format din bunul, lucrul sau valoarea împotriva căruia se îndreaptă acţiunea - inacţiunea incriminată şi asupra căruia se răsfrîng urmările provocate, aducîndu-se astfel atingere relaţiilor sociale ocrotite de norma de drept penal. [12, p. 107] Autorul A. Borodac identifică obiectul material prin următoarea definiţie: obiectul material al infracţiunii este un obiect al relaţiilor obiective asupra căruia atentează nemijlocit făptuitorul. Obiectul material nu mai este o relaţie socială, ci elementul ei constitutiv, premisa materială necesară a existenţei şi dezvoltării relaţiilor sociale. [10, p. 79] T. Dima opinează asupra faptului că obiectul material al infracţiunii îl constituie lucrul sau persoana asupra căreia se execută direct actul de conduită ilicit. [42, p. 165] Ar fi de menţionat, indică autorul citat, că obiectul material al infracţiunii nu constituie un element al acesteia, ci un factor preexistent care uneori reprezintă o condiţie esenţială pentru existenţa infracţiunii. [42, p. 166] Infracţiunile care au un obiect material fac parte din categoria infracţiunilor de rezultat, iar cele care nu au obiect material fac parte din categoria infracţiunilor de pericol sau de punere în primejdie, consemnează autorii români. [42, p. 166] Aici se impune o precizare legată de distincţia între aşa-numitele infracţiuni materiale ori nemateriale, pe de o parte, şi infracţiuni cu 73 componenţe materiale ori formale, pe de altă parte. Prezenţa ori lipsa obiectului material în conţinutul normativ adoptat determină identificarea prezenţei unei infracţiuni materiale ori nemateriale, nu, însă şi a unei categorii de conţinut al infracţiunii. Acesta din urmă reiese din structura laturii obiective a infracţiunii. Deci, cunoaşterea obiectului material este importantă din mai multe puncte de vedere. În primul rînd, pentru că obiectul material fiind expresia materială a valorii sociale ocrotite prin incriminare, ajută la determinarea obiectului juridic, de care este legată în mod hotărîtor calificarea juridică a infracţiunii. În al doilea rînd, pentru că vătămarea produsă prin acţiunea sau inacţiunea incriminată se răsfrînge asupra obiectului material, iar natura şi gravitatea acestei vătămări constituie un criteriu de individualizare a pedepsei. [42, p. 166] Autorul Н. Коржанский subliniază, că importanţa juridico-penală a obiectului material se determină, în primul rînd, nu prin particularităţile sale fizice, ci prin caracterul şi conţinutul relaţiilor sociale exprimate prin acesta. [136, p. 89] Anume obiectul material face legătura între obiectul juridic al infracţiunii şi latura obiectivă a acesteia (adică a semnelor obiective). [136, p. 133] În acest context, o să parcurgem anumite analize vis-a-vis de particularităţile definitorii ale obiectului material al infracţiunilor de contrabandă (art. 248 CP al RM) şi eschivare de la achitarea plăţilor vamale (art. 249 CP al RM), care nu depăşesc cadrul referirilor generale expuse anterior. Au fost semnalate aceste infracţiuni, avînd la bază premisa invocată de В. Ларичев şi Н. Гильмутдинова, după care dificultăţile legate de calificarea juridică corectă a infracţiunii de eschivare de la achitarea plăţilor vamale este dictată şi de faptul că infracţiunea în cauză comportă anumite particularităţi legate de specificul faptei prejudiciabile respective. [149, p. 158] Se constată, că legea penală nu se impune de pe poziţii clare în ceea ce vizează delimitarea între infracţiunea de contrabandă (art. 248 CP al RM) şi cea de eschivare de la achitarea plăţilor vamale (art. 249 CP al RM). Delimitarea acestor infracţiuni constituie o problemă principială identificată în practica judiciară. [149, p. 188-189] Avînd la bază constatarea potrivit căreia în delimitarea infracţiunii de contrabandă şi cea de eschivare de la achitarea plăţilor vamale un criteriu principial este constituit din obiectul material al infracţiunii, o să facem anumite referiri la opiniile expuse în literatura de specialitate. A. Barbăneagră, Gh. Alecu, V. Berliba etc. consideră, că obiectul material al infracţiunii de eschivare de la achitarea plăţilor vamale îl formează plăţile vamale. În acest sens, se operează cu o particularitate, condiţie a acestui obiect material - valoarea acestuia trebuie să depăşească 2500 u.c. de amendă. [4, p. 542] 74 În opinia autorilor S. Brînză, X. Ulianovschi, V. Stati etc., obiectul material al infracţiunii prevăzute la art. 249 CP al RM (eschivarea de la achitarea plăţilor vamale) este constituit din plăţile vamale în proporţii mari. [14, p. 476] A. Наумов, В. Кудрявцев constată ca obiect material al infracţiunii de eschivare de la achitarea plăţilor vamale - plăţile vamale, [157, p. 451; 131, p. 469-470] fără a face careva referiri la valoarea acestuia în calitate de semn care întregeşte categoria obiectului material. Deci, în viziunea noastră, nu plăţile vamale în proporţii mari formează categoria obiectului material al infracţiunii, ci doar plăţile vamale. În esenţă, gradul prejudiciabil al infracţiunii este identificat prin prisma condiţiei de incriminare, care, de fapt, se referă la obiectul material al infracţiunii, adică la plăţile vamale. Autorii ruşi Л. Гаухман, В. Ларичев, С. Максимов, Н. Гильмутдинова consideră că obiectul material al eschivării de la achitarea plăţilor vamale este caracterizat prin semne calitative şi semne cantitative. Semnele calitative constau în faptul că obiectul material este format din plăţile vamale, determinate prin intermediul legislaţiei vamale. [149, p. 139] Semnul cantitativ al obiectului material se exprimă în valoarea plăţilor vamale neachitate. În acest sens, norma face referire la proporţia mare a plăţilor vamale neachitate. [184, p. 213-214] Aceste semne sunt caracteristice şi infracţiunii de contrabandă, doar că în ipoteza caracteristicii calitative apar mărfurile, obiectele, alte valori, iar semnul cantitativ este specific doar în cazul în care determinăm infracţiunea potrivit art. 248 alin. (1) CP al RM ori această modalitate normativă exprimată în formă circumstanţială (art. 248 alin. (5) CP al RM). A. Borodac, făcînd referire la latura obiectivă a infracţiunii de eschivare de la achitarea plăţilor vamale, menţionează că aceasta, fiind o infracţiune materială, are latura obiectivă formată din trei elemente: 1) sustragerea de la achitarea plăţilor vamale; 2) daune în proporţii mari; 3) legătura cauzală dintre acţiunile şi consecinţele indicate. Nu susţinem acest ultim punct de vedere, apreciind că valoarea plăţilor vamale nu constituie un semn al laturii obiective, ci un semn cantitativ al obiectului material al infracţiunii. În acest sens, operînd cu o regulă generală precizată de către autorul rus Н. Коржанский, susţinem pe deplin că obiectul material al infracţiunii trebuie examinat anume în calitate de semn care caracterizează obiectul infracţiunii. Nu există niciun temei de a atribui acest semn la elementul laturii obiective a infracţiunii, [136, p. 131] aşa precum o admit unii autori citaţi anterior şi ulterior. 75 Important este a preciza, în această gamă de idei, că eschivarea de la achitarea plăţilor vamale este, în principiu, o infracţiune care afectează domeniul fiscal. În acest mod, plăţile vamale nu pot fi percepute pentru anumite activităţi legate de trecerea ilegală a mărfurilor, obiectelor şi a altor valori peste frontiera vamală a Republicii Moldova. Plata vamala este strict predeterminată şi doar în ipoteza unor activităţi desfăşurate în conformitate cu normativul vamal în vigoare. В. Ларичев şi Н. Гильмутдинова opinează, că obiectul material al infracţiunii de eschivare de la achitarea plăţilor vamale este format din plăţile pentru mărfurile transportate în proporţii mari ori deosebit de mari. [149, p. 190] Nu susţinem această ultimă formulare în măsură deplină. În acest sens, remarcăm, că în ceea ce priveşte semnul cantitativ al plăţilor vamale, este principial a invoca asupra faptului, că în cazul infracţiunii prevăzute la art. 249 CP al RM proporţia mare ori deosebit de mare se referă la suma totală a plăţilor neachitate, neluînd în calcul valoarea mărfurilor trecute peste frontiera vamală a Republicii Moldova. De regulă, valoarea bunurilor, mărfurilor, altor valori trecute peste frontiera vamală este mult mai mare. De aici şi ideea după care, în majoritatea cazurilor, eschivarea de la achitarea plăţilor vamale constituie o premisă a infracţiunii de contrabandă. Gradul prejudiciabil al acestor infracţiuni, în viziunea noastră, este, cel puţin, de acelaşi nivel, fapt care impune majorarea limitelor de pedeapsă pentru infracţiunea prevăzută la art. 249 CP al RM (eschivarea de la achitarea plăţilor vamale) pînă la limita minimă a celei de contrabandă. În continuare, operînd cu obiectul material al contrabandei, după cum am constatat şi anterior, acesta posedă caracteristici calitative, semnul cantitativ fiind prezent doar în varianta normativă a art. 248 alin. (1) CP al RM – adică cînd se operează cu trecerea peste frontiera vamală a Republicii Moldova a mărfurilor, obiectelor şi a altor valori în proporţii mari, eludîndu-se controlul vamal ori tăinuindu-le de el, prin ascundere în locuri special adaptate în acest scop, ori cu folosirea frauduloasă a documentelor sau a mijloacelor de identificare vamală, ori prin nedeclararaea sau declararea neautentică în documentele vamale sau în alte documente de trecere a frontierei [24] ori în cazul formelor normative circumstanţiale (accidentale) anume ale acestei fapte prejudiciabile (art. 248 alin. (5) CP al RM în cazul în care apare ca componenţă cu circumstanţe agravante la art. 248 alin. (1) CP al RM). Celelalte modalităţi normative se identifică ca forme de evaluare a semnelor calitative ale obiectului material al infracţiunii. În acest sens, autorul rus A. Наумов consideră, că obiectul material al contrabandei îl constituie mărfurile şi obiectele trecute peste frontiera vamală a statului. [157, p. 441] 76 Л. Гаухман şi С. Максимов indică, că obiectul material al contrabandei este format din oricare mărfuri sau alte bunuri în proporţii mari, cu excepţia celor care apar în alte forme de manifestare normativă. [184, p. 298] De aici şi deducţia logică pe care o înaintează autorii S. Brînză, X. Ulianovschi, V. Stati etc. precum că obiectul material al contrabandei trebuie cercetat în funcţie de varianta concretă a acestei infracţiuni. [14, p. 470] Or, implicaţiile sunt de natură pur calitativă. M. Журавлев şi С. Никулин nu indică la existenţa vreunui obiect material al infracţiunii de contrabandă. Semnele care identifică obiectul material al infracţiunii de contrabandă (bunurile şi proporţia mare a acestora) sunt analizate în contextul laturii obiective a infracţiunii. [181, p. 506-507] Acelaşi lucru este stabilit şi în cazul infracţiunii de eschivare de la achitarea plăţilor vamale. [181, p. 514] În acest context, amintim constatarea anterioară că obiectul material face legătura între obiectul juridic şi latura obiectivă a infracţiunii, însă nu constituie nicidecum un semn care caracterizează latura obiectivă a infracţiunii. Multe state fac distincţie între diferite tipuri de contrabandă, indicînd asupra obiectului infracţiunii, inclusiv cel material. Astfel, în literatura de specialitate, se operează distincţia între: - Contrabanda economică: obiectul material al acesteia este constituit din mărfuri, bani, valori mobiliare etc.; iar obiectul juridic special – interesele economice în domeniul comerţului interior şi exterior. - Contrabanda militară: obiectul material – armamentul, resursele militare; obiectul juridic special – regimul embargoului, acordurilor internaţionale şi bilaterale, precum şi interesele securităţii personale. - Contrabanda bunurilor prohibite, interzise pentru import ori export: obiectul material – substanţele narcotice, mijloacele de comitere a infracţiunii; obiectul juridic special – sănătatea publică, fizică şi psihică a populaţiei. - Contrabanda ecologică: obiectul material – deşeurile toxice ori radioactive; animalele ori plantele care se află în pragul dispariţiei; obiectul juridic special – securitatea ecologică. [149, p. 190] Luînd în vedere faptul, că conţinutul infracţiunii de contrabandă prevăzut la art. 248 CP al RM include mai multe tipuri de contrabandă, acest ultim fapt defavorizează aplicarea corectă a normelor de drept penal, subliniază В. Ларичев şi Н. Гильмутдинова. [149, p. 191] Or, aici anume se statuează lipsa unor criterii clare de delimitare a contrabandei de traficul ilicit de droguri, armament etc. În acest sens, autorii ruşi susţin poziţia (făcîndu-se referire la legislaţia penală a Cazahstanului) prin care la capitolul infracţiunilor economice trebuie atribuită doar contrabanda economică şi eschivarea de la achitarea plăţilor vamale. Celelalte tipuri de 77 contrabandă, se menţionează, urmează a fi incluse în sistemul infracţiunilor contra ordinii publice şi securităţii publice. [149, p. 191] În această gamă variată de probleme indicăm că, într- un final, normativul penal prin capitolul infracţiunilor din sfera economică trebuie să supună protecţiei anumite relaţii sociale care se referă la regulile de desfăşurare a activităţilor economice, iar acestea din urmă nu pot fi percepute în cadrul unor limite ilegale. De asemenea, ţinem să subliniem că nu suntem de acord cu opinia lansată în literatura de specialitate referitoare la comasarea acestor două componenţe de infracţiuni (contrabanda şi eschivarea de la achitarea plăţilor vamale) în una singură. Autorii în cauză afirmă, că contrabanda se săvîrşeşte numai cu scopul eschivării de la achitarea plăţilor vamale şi deja din aceste afirmaţii decurg şi concluziile ulterioare. În viziunea noastră, însă, asemenea afirmaţii par a fi puţin eronate, în practică contrabanda fiind adeseori comisă fără urmărirea scopului de eschivare de la achitarea plăţilor vamale. De exemplu, trecerea ilegală peste frontiera vamală a mărfurilor cu acte de însoţire false pentru camuflarea provenienţei reale a acestor mărfuri, a caracterului acestora sau a altor particularităţi, ce puteau face imposibilă trecerea frontierei vamale. Pe lîngă multe alte nuanţe definitorii, propunîndu-se comasarea acestor două componenţe de infracţiuni în una singură, promotorii acestei idei au scăpat din vedere faptul că în art. 248 CP al RM proporţia mărfurilor trecute peste frontiera vamală constituie valoarea totală a acestora, spre deosebire de infracţiunea prevăzută la art. 249 CP al RM – cînd proporţia constituie suma totală a plăţilor neachitate, indiferent de valoarea mărfurilor trecute ilegal peste frontiera vamală. Unele probleme în ipoteza infracţiunii de contrabandă apar în raport cu recunoaşterea valutei naţionale sau străine falsificate în calitate de obiect material al infracţiunii de contrabandă. În acest sens, susţinem practica judiciară a Republicii Moldova prin care s-a promovat opţiunea după care valuta falsificată se consideră obiect material al contrabandei. Cu totul alte particularităţi apar în situaţia identificării mijloacelor de transport în calitate de obiect material al contrabandei. În conformitate cu normativul vamal în vigoare, la categoria mijloacelor de transport se atribuie mijloacele auto, aeriene, fluviale, feroviare. În acest sens, urmează a se sublinia faptul, că mijloacele de transport în cadrul infracţiunii de contrabandă pot avea o dublă semnificaţie: - ca marfă, trecută ilegal peste frontiera vamală a Republicii Moldova; - ca mijloc destinat transportării mărfii, obiectelor, altor valori, care constituie obiect material al contrabandei. În acest context, dacă în prima situaţie se poate alega mijlocul de transport ca obiect material al contrabandei, atunci cel de-al doilea caz identifică mijlocul de transport – ca semn al 78 laturii obiective a infracţiunii, şi anume mijloacele de comitere a infracţiunii. În al doilea caz, mijloacele de transport reprezintă un mijloc de transportare a mărfurilor şi bagajelor pe teritoriul vamal al Republicii Moldova sau de pe acest teritoriu. De aceea, în acest caz, nu putem vorbi despre mijloc de transport - ca obiect material al contrabandei. Dacă ne referim la mijloacele de transport ca marfă, deplasate peste frontiera vamală, putem menţiona că persoanele fizice rezidente au dreptul de a introduce pe teritoriul Republicii Moldova: a) mijloace de transport auto cu termen de exploatare ce nu depăşeşte 7 ani, procurate, obţinute prin donaţie în străinătate, cu condiţia declarării şi achitării drepturilor de import la organul vamal situat în punctul de trecere al frontierei vamale. Mijloacele de transport menţionate trebuie să fie scoase de la evidenţă de la autoritatea competentă a statului de expediere; b) mijloace de transport auto, obţinute în folosinţă cu termen de exploatare, ce nu depăşeşte 7 ani, cu condiţia că ele se vor afla la evidenţă permanentă în alt stat şi vor fi declarate la intrare în ţară fără achitarea drepturilor de import. Persoanele fizice n-au dreptul de a introduce pe teritoriul Republicii Moldova mijloace de transport auto cu termen de exploatare de peste 7 ani, indiferent de regimul ales. Persoanele fizice nerezidente au dreptul de a introduce pe teritoriul Republicii Moldova mijloace de transport auto, inclusiv cu termen de exploatare de peste 7 ani, cu condiţia că nu vor fi plasate în careva regim vamal, nu vor fi folosite pentru transportul de pasageri şi al mărfurilor în folos public şi că mijlocul de transport menţionat se află la evidenţă permanentă în alt stat. De asemenea, persoanelor fizice li se interzice introducerea pe teritoriul Republicii Moldova a motoarelor şi caroseriilor cu termen de exploatare de peste 7 ani, cu excepţia motoarelor şi caroseriilor introduse pe teritoriul ţării de persoane fizice nerezidente, în conformitate cu regimul vamal de tranzit, cu condiţia escortării obligatorii a acestora de către serviciul de supraveghere şi escortare. Pînă la urmă, cu certitudine urmează susţinută ideea autorului A. Вакуленко, precum că mecanismul cooperării statelor în domeniul combaterii contrabandei trebuie să se afle în continuă dezvoltare, iar pentru eficientizarea acestuia, acest mecanism trebuie operativ şi concret să reacţioneze la toate schimbările din cadrul metodelor de realizare a contrabandei, precum şi la particularităţile modificării obiectului material al contrabandei. La apariţia noilor modalităţi faptice de contrabandă, neprevăzute normativ, statul trebuie să reacţioneze prin calificarea acestor fapte drept infracţiuni în legislaţia naţională. În viziunea noastră, la acest compartiment 79 se atribuie la perfecţie necesitatea includerii normei privind răspunderea penală pentru faptele legate de pseudocontrabandă. [107, p .8] În această ordine de idei, deşi se atestă o infracţiune materială, obiectul material nu este format din careva bunuri, mărfuri, alte valori trecute peste frontiera vamală a Republicii Moldova. Această trecere, deşi are loc, nu are ca semn prezenţa acestui obiect material. Totuşi daunele comise în urma pseudoactivităţilor desfăşurate sunt considerabile pentru bugetul public naţional. În concluzie, norma care ar incrimina acţiunea de pseudoexport sau pseudoimport trebuie să-şi găsească incidenţă în cadrul normativului penal ori contravenţional, în dependenţă de semnul cantitativ al daunelor cauzate. În sensul legii penale se propune includerea în acţiune a art. 248 CP al RM, care să conţină următoarea formulă legislativă: Articolul 248/1. Pseudocontrabanda Pseudotrecerea peste frontiera vamală a mărfurilor, dacă aceste acţiuni au cauzat daune în proporţii mari, se pedepseşte cu amendă în mărime de la 200 la 500 unităţi convenţionale sau cu muncă neremunerată în folosul comunităţii de la 180 la 240 de ore ori cu închisoare de pînă la 3 ani, iar persoana juridică se pedepseşte cu amendă în mărime de la 2000 la 5000 unităţi convenţionale cu privarea de dreptul de a exercita o anumită activitate. 3.1.2. Valorile culturale – ca obiect material al infracţiunii de contrabandă Analizată din perspectiva etiologiei criminalităţii şi a delincvenţei legate de valorile culturale, se constată o angajare de numeroase opinii, teze, teorii, toate gravitînd în jurul unor întrebări de esenţă: Care este necesitatea protecţiei şi în ce măsură este supus reglementării juridice în materie patrimoniul cultural naţional? Cum pot fi prevenite încălcările legate de valorile culturale? Cum trebuie de acţionat în cazul unor asemenea încălcări? etc. De fapt, sesizăm în contextul acestor subiecte o tematică destul de îngustă, însă cu contradicţii şi problematici fără limite. Remarcăm, cu cea mai promptă certitudine, necesitatea protecţiei juridice a relaţiilor sociale privitoare la valorile culturale, bunurile culturale ori, altfel spus, a întregului patrimoniu cultural. În contextul reglementărilor pozitive, constatăm că, în esenţă, problematica cercetării şi documentării încălcărilor legate de patrimoniul cultural îşi are punct de reper nu atît în dificultatea constatării unor elemente ale conţinutului constitutiv, precum latura obiectivă şi subiectivă, ci în anumite condiţii preexistente, în special, obiectul acesteia. La nivelul 80 conţinutului constitutiv se tinde doar de a evalua mai clar şi mai complex activitatea ilegală supusă incriminării. Coliziunile existente în materia interpretărilor legale, adoptate la nivel internaţional şi naţional, impun cu certitudine şi interpretări subiective diferite, urmate de soluţii şi practici controversate şi diverse de la caz la caz. Orientarea atenţiei spre contrabandă – ca variantă-tip a infracţiunii în ansamblu, precum şi a modalităţilor normative speciale, a determinat relevarea unor dificultăţi, mai ales în ipoteza combaterii acestui fenomen, aceasta din urmă statuîndu-se la nivel de importanţă deosebită. Orice incriminare a unei fapte are în vedere protecţia unei valori sociale. Caracteristica de bază a faptei incriminate ca infracţiune este periculozitatea ei socială. O faptă prezintă pericol social numai în raport cu o valoare socială, adică cu un obiect. La infracţiunea de contrabandă se poate lua în discuţie existenţa unui obiect material – ca semn obligatoriu reprezentat de lucrurile care încorporează valorile sociale ocrotite de norma de incriminare. În literatura de specialitate s-a exprimat opinia conform căreia infracţiunea se îndreaptă împotriva valorilor sociale ocrotite penal şi nu împotriva aspectului material al obiectului infracţiunii. Totuşi, s-a admis că fapta incriminată de legea penală se îndreaptă nemijlocit asupra unor lucruri, iar efectele se răsfrîng asupra relaţiilor sociale pe care le ocroteşte norma juridică penală. Aceste lucruri pot fi şi valorile culturale. În contextul legislaţiei penale în vigoare, se operează cu noţiunea de valoare culturală doar în ipoteza normei prevăzute de art. 248 alin. (4) CP al RM – Contrabanda cu aceste valori, în sensul art. 248 alin. (5) CP al RM, aceasta fiind dedusă în ipoteza unei variante circumstanţiale de infracţiune. În conformitate cu art. 133 CP al RM prin valori culturale se înţeleg valorile culturale cu caracter religios sau laic, adică cele indicate în Convenţia Organizaţiei Naţiunilor Unite pentru Educaţie, Ştiinţă şi Cultură din 14 noiembrie 1970 privind măsurile îndreptate spre interzicerea şi prevenirea introducerii, scoaterii şi transmiterii ilicite a dreptului de proprietate asupra valorilor culturale. În primul rînd, se constată, în ipoteza normei-noţiuni, utilizarea unei trimiteri la un act normativ internaţional încă în anul 2002, fără ca acesta să fie recunoscut de către statul nostru. Abia la 21 iunie 2007 a fost ratificată Convenţia respectivă, însă sub un alt titlu. De asemenea, se observă o interpretare restrictivă a sintagmei utilizate, reducîndu-se noţiunea de valori culturale în ansamblu la categoria unor valori culturale cu caracter religios sau laic. Art. 4 lit. i) al CV al RM defineşte prin conţinutul normativ noţiunea de bun drept mărfuri ale persoanelor fizice şi juridice, trecute peste frontiera vamală pentru vînzare- cumpărare, schimb, arendă sau alte tranzacţii economice; iar ca obiecte se înţeleg orice obiect 81 trecut peste frontiera vamală, inclusiv mijloace de transport, valută naţională şi străină, titluri şi obiecte de valoare; lucruri de uz personal trecute peste frontiera vamală. De fapt, valorile culturale îşi găsesc relevanţă în cadrul noţiunii de obiecte de valoare. În conformitate cu art. 2 al Legii culturii, [60] prin valoare culturală se înţelege un rezultat al activităţii creatoare, care are putere de semnificaţie într-un anumit spaţiu socio- cultural. În dispoziţiile acestui act normativ se operează şi cu noţiunea de bun cultural, care semnifică un produs al activităţii culturale a cărui valoare poate avea un preţ exprimat monetar. În plus, se specifică, că patrimoniul cultural reprezintă totalitatea valorilor şi bunurilor culturale. Unele acte normative internaţionale, precum Protocolul la Convenţia privind importul de publicaţii cu caracter instructiv, ştiinţific şi cultural din 1 martie 1977, face referire la noţiunea de obiecte de artă şi de colecţie cu caracter instructiv, ştiinţific sau cultural, avînd în vedere, în mare parte, anumite valori culturale. Convenţia privind protecţia patrimoniului mondial, cultural şi natural din 23 noiembrie 1972 pune accent pe patrimoniu cultural, înţelegînd monumentele (operele de arhitectură, de sculptură sau de pictură monumentală, elemente sau structuri cu caracter arheologic, inscripţii, grote şi grupuri de elemente, care au o valoare universală excepţională din punct de vedere istoric, artistic sau ştiinţific); ansamblurile (grupuri de construcţii izolate sau grupate, care, datorită arhitecturii lor, unităţii şi integrării lor în peisaj, au o valoare universală excepţională din punct de vedere istoric, artistic sau ştiinţific); siturile (lucrări ale omului sau opere rezultate din acţiunile conjugate ale omului şi ale naturii, precum şi zonele incluzînd terenurile arheologice care au o valoare universală excepţională din punct de vedere istoric, estetic, etnologic sau antropologic). Art.1 al Convenţiei pentru protecţia bunurilor culturale în caz de conflict armat, adoptată la Haga la 14 mai 1954 pune accentul pe noţiunea de bunuri culturale, avîndu-se în vedere: a) bunurile, mobile sau imobile, care prezintă o mare importanţă pentru patrimoniul cultural al popoarelor, cum sunt monumentele de arhitectură, de artă sau istorice, religioase sau laice, terenurile arheologice, grupurile de construcţii care, în ansamblu, prezintă un interes istoric sau artistic, operele de artă, manuscrisele, cărţile şi alte obiecte de interes artistic, istoric sau arheologic, precum şi colecţiile ştiinţifice şi colecţiile importante de cărţi, arhive sau de reproduceri ale bunurilor definite mai sus; b) edificiile, a căror destinaţie principală şi efectivă este de a conserva sau de a expune bunurile culturale mobile definite la litera a), cum sunt muzeele, marile biblioteci, depozitele de arhive, precum şi adăposturile destinate să adăpostească, în caz de conflict armat, bunurile culturale mobile definite la litera a); 82 c) centrele, în cuprinsul cărora se află un număr considerabil de bunuri culturale, aşa cum sunt definite la literele a) şi b), denumite centre monumentale. Legea privind cultele religioase şi părţile lor componente în art. 3 utilizează noţiunea de obiecte de cult şi nu le consideră drept valori culturale, idee evidenţiată şi în o cauză penală (dosar nr.200704408) pornită împotriva lui Prodan Nicolae Petru şi lui Moţoc Petru Mihail, care, în anul 2007, au fost reţinuţi în momentul introducerii prin contrabandă prin punctul vamal Criva a unor obiecte de cult în sumă de 50.000 lei. Cauza penală a fost pornită pe baza art. 248 alin. (5) CP al RM, avîndu-se în vedere valoarea obiectului material. Astfel, în ipoteza legii prin obiecte de cult se înţelege obiectele folosite în cadrul serviciilor religioase, cum ar fi vasele liturgice, icoanele metalice şi cele litografice, crucile, crucifixele, mobilierul bisericesc, cruciuliţele şi medalioanele cu imagini religioase specifice cultului religios respectiv, obiectele de colportaj religios şi altele. Obiectelor de cult li se asimilează şi calendarele religioase, ilustratele, pliantele, albumele de artă bisericească, filmele, etichetele cu imaginea lăcaşurilor de cult sau a obiectelor de artă bisericească, cu excepţia celor care fac parte din patrimoniul cultural naţional. Convenţia culturală europeană, adoptată la Paris, la 19 decembrie 1954, utilizează noţiunea de obiecte de valoare culturală. Este de observat, din cele consemnate anterior, că există un cumul de divergenţe în ceea ce vizează etimologia unei singure entităţi materiale, care, la rîndul ei, poate dicta interpretarea diferită. Pornind de la faptul, că o interpretare extensivă defavorabilă nu este admisă de legea penală în vigoare, precum şi că contradicţiile de legislaţie se aplică în interesul persoanei vinovate, determinăm, din start, că noţiunea de valori culturale, utilizată în dispoziţia art.248 alin.(4) CP al RM, în viziunea noastră, nu corespunde pe deplin sensului avut în vedere de legiuitor. Alegaţia abordată doar în Convenţia de la Paris din 1970 nu este pe deplin justificată, impunîndu-se şi o referire la alte acte normative de nivel naţional şi internaţional, care o completează. În esenţă, considerăm necesară excluderea normei de trimitere de la art. 133 CP al RM, în legătură cu analiza sintagmei „valori culturale”. În acest sens, se impune racordarea dispoziţiei la norma prevăzută în Legea culturii. Dat fiind faptul, că anume aceasta conţine explicarea noţiunii de valoare culturală şi bun cultural. În continuarea ideii de analiză a infracţiunii de contrabandă, menţionăm că Convenţia privind protecţia patrimoniului mondial, cultural şi natural din 23 noiembrie 1972 specifică că fiecare dintre statele participante la prezenta convenţie recunoaşte obligaţia de a asigura identificarea, ocrotirea, conservarea, valorificarea şi transmiterea către generaţiile viitoare a patrimoniului cultural şi natural, care este situat, în primul rînd, pe teritoriul său. 83 3.2. Subiectul infracţiunii După O. Predescu, la infracţiunile vamale subiect activ poate fi orice persoană care răspunde din punct de vedere penal. [86, p. 259] Adică, subliniază C. Voicu, A. Boroi, F. Sandu, I. Molnar, C. Mladen, A. Borodac, subiectul activ poate fi orice persoană responsabilă penal, legea neimputînd o anumită calitate pentru făptuitor [100, p. 262; 11, p. 334] (subiect activ necircumstanţiat [74, p. 249]). Conform prevederilor art. 21 alin. (1) CP al RM sunt pasibile de răspundere penală persoanele fizice responsabile care, la momentul săvîrşirii infracţiunii, au atins vîrsta de 16 ani. Reieşind din art. 21 alin. (3) CP al RM, în prezenţa unor anumitor condiţiuni, se stipulează că poate fi atrasă la răspundere penală şi persoana juridică. Pornind de la dispoziţia art. 21 CP al RM şi art. 248 CP al RM, constatăm că în calitate de subiecţi ai contrabandei pot fi: orice persoană (subiect activ general); persoana cu funcţie de răspundere, colaboratori ai organelor vamale (subiect activ special). Trebuie de menţionat că în cazul în care persoana cu funcţie de răspundere săvîrşeşte infracţiunea fără folosirea situaţiei de serviciu, se consideră că suntem în prezenţa subiectului general şi nu special al infracţiunii. Condiţiile subiectului activ general sunt aceleaşi ca şi în cazul celorlalte infracţiuni: responsabilitatea şi vîrsta. Subiect al infracţiunii poate fi persoana fizică responsabilă, care la momentul săvîrşirii infracţiunii a atins vîrsta de 16 ani. În ceea ce priveşte subiectul activ special - persoana cu funcţie de răspundere cu folosirea situaţiei de serviciu - trebuie să clarificăm noţiunea de persoană cu funcţie de răspundere. Potrivit art. 123 CP al RM, prin persoană cu funcţie de răspundere se înţelege persoana căreia într-o întreprindere, instituţie, organizaţie de stat sau a administraţiei publice locale ori într-o subdiviziune a lor i se acordă permanent sau provizoriu, prin stipularea legii, prin numire, alegere, sau în virtutea unei însărcinări, anumite drepturi şi obligaţii în vederea exercitării funcţiilor autorităţii publice sau a acţiunilor administrative de dispoziţie ori organizatorico- economice. Exercitarea funcţiilor autorităţilor publice semnifică exercitarea de către funcţionarii organelor de stat a anumitor acţiuni, aceştia fiind abilitaţi să înainteze cerinţe faţă de toate persoanele fizice şi juridice, indiferent de apartenenţa lor departamentală şi forma de proprietate (deputaţii, consilierii, procurorii etc.). [6, p. 616] 84 Acţiunile administrative de dispoziţie presupun exercitarea unor atribuţii de administrare a patrimoniului, de păstrare, prelucrare, comercializare, asigurare a operaţiunilor de administrare (şefii serviciilor contabile, ai serviciilor financiare etc.) [6, p. 616]. Acţiunile organizatorico-economice includ funcţiile de exercitare a conducerii colectivelor de muncă în cadrul întreprinderilor şi subdiviziunilor acestora, conducerea activităţii unor lucrători aparte, selectarea cadrelor, aplicarea sancţiunilor disciplinare faţă de lucrători (şefii diviziunilor structurale, conducătorii întreprinderilor etc.) [6, p. 616]. Persoane cu funcţie de răspundere sunt: - persoanele care exercită funcţii de control la frontiera republicii; - persoanele care au dreptul de a se afla în zona de supraveghere vamală; - persoanele care exercită funcţiile de reprezentant al puterii de stat la trecerea frontierei; - persoanele responsabile pentru transportarea peste frontiera vamală a mărfurilor, obiectelor şi a altor valori care sunt pasibile pentru controlul vamal; - persoanele care se bucură de facilităţi vamale în baza legislaţiei în vigoare. În cazul în care contrabanda este săvîrşită de către o persoană cu funcţie de răspundere cu folosirea situaţiei de serviciu, acest fapt presupune acţiunile acestei persoane ce abuzează de putere sau de situaţia de serviciu pentru a săvîrşi contrabanda. După cum am menţionat anterior, drept subiect activ special al infracţiunii poate fi şi colaboratorul vamal. Conform art. 1 pct. 11 CV al RM, colaboratorul vamal este persoana căreia i se acordă permanent sau provizoriu, în virtutea legii, anumite drepturi şi obligaţii în vederea exercitării atribuţiilor organului vamal sau acţiunilor administrative de dispoziţie organizatorice şi economice. În baza art. 21 alin. (4) CP al RM, persoanele juridice, cu excepţia autorităţilor publice, răspund penal pentru infracţiunile pentru săvîrşirea cărora este prevăzută sancţiunea pentru persoanele juridice în Partea specială a CP al RM. Sancţiunea art. 248 CP al RM prevede posibilitatea aplicării pedepsei şi pentru persoana juridică, datorită cărui fapt deducem pasibilitatea de răspundere penală a persoanei juridice potrivit aceastei norme. Reieşind din art. 21 alin. (3) CP al RM, persoana juridică, cu excepţia autorităţilor publice, este pasibilă de răspundere penală pentru o faptă prevăzută de legea penală dacă există una din următoarele condiţii: 85 a) persoana juridică este vinovată de neîndeplinirea sau îndeplinirea necorespunzătoare a dispoziţiilor directe ale legii, ce stabilesc îndatoriri sau interdicţii pentru efectuarea unei anumite activităţi; b) persoana juridică este vinovată de efectuarea unei activităţi ce nu corespunde actelor de constituire sau scopurilor declarate c) fapta care cauzează sau creează pericolul cauzării de daune în proporţii considerabile persoanei, societăţii sau statului a fost săvîrşită în interesul acestei persoane juridice sau a fost admisă, sancţionată sau aprobată, utilizată de organul sau persoana împuternicite cu funcţii de conducere a persoanei juridice respective. Răspunderea penală a persoanei juridice nu exclude răspunderea persoanei fizice pentru infracţiunea săvîrşită. Pornind de la opinia că drept subiect al infracţiunii de contrabandă poate fi atît persoana fizică, cît şi cea juridică, este importantă invocarea ideii autorului S. Maimescu [70]) precum că pentru a trage persoana juridică la răspundere penală în cazul comiterii infracţiunii de contrabandă, pe lîngă cele trei condiţii generale, indicate în norma de drept penal, prevăzută în art. 21 CP al RM, sunt strict necesare şi alte condiţii speciale, acţiuni concrete care ar fi întreprinse de persoanele juridice concrete. Se consideră, în acest sens, că drept condiţii speciale urmează a fi recunoscute: a) persoana juridica trebuie să fie recunoscută în calitate de agent economic; b) persoana juridică trebuie să fie recunoscută drept agent economic participant la activitatea economică externă a statului. Această ultimă opinie reiese nu numai din sugestiile doctrinare proprii ale autorului, din practica vamală internaţională, ci şi nemijlocit din arhivele instituţiilor vamale amplasate de-a lungul frontierei vamale externe a Republicii Moldova, precum şi din instituţiile vamale interne ale statului. Practica activităţii organelor vamale din Republica Moldova, îndeosebi arhivele instituţiilor vamale amplasate la frontiera vamală externă a statului, consemnează autorul S. Maimescu, indică asupra faptului că la trecerea peste frontiera vamală externa a statului, iar în unele situaţii şi a frontierei vamale interne, persoanele juridice, agenţii economici participanţi la activitatea economică a statului dispun de statut juridic deosebit. În opinia autorului citat, agenţii economici participanţi la activitatea economică a statului, care, la trecerea frontierei vamale interne şi externe a statului, figurează numai ca persoane juridice, urmează a fi clasificaţi în următoarele categorii: 1) persoane juridice - agenţi economici participanţi la activitatea economică externă a statului, care importă mărfuri pe teritoriul vamal al statului pentru comercializare; 2) persoane juridice - agenţi economici participanţi la activitatea economică externă a statului, care exportă mărfuri produse pe teritoriul statului naţional pentru a fi 86 comercializate în afara teritoriului vamal al statului; 3) persoane juridice - agenţi economici participanţi la activitatea economică externă a statului, care sunt proprietari ai mărfurilor la trecerea acestora peste frontiera vamală a statului; 4) persoane juridice - agenţi economici participanţi la activitatea economică externă a statului, care sunt posesori ai mărfurilor la trecerea acestora peste frontiera vamală a statului; 5) persoane juridice - agenţi economici participanţi la activitatea economică externă a statului, care sunt reprezentanţi ai mărfii la trecerea acesteia peste frontiera vamală a statului; 6) persoane juridice - agenţi economici participanţi la activitatea economică externă a statului, care efectuează transportarea/trecerea mărfurilor, încărcăturilor, obiectelor peste frontiera vamală externă şi internă a statului; 7) persoane juridice - agenţi economici participanţi la activitatea economică externă a statului, care efectuează transportarea mărfurilor, încărcăturilor aflate în tranzitul clasic internaţional prin teritoriul vamal naţional al statului; 8) persoane juridice rezidende ale statului naţional - agenţi economici participanţi la activitatea economică externă a statului, care se ocupă de prestarea serviciilor legale, reieşite din statele de funcţii, în afara teritoriului vamal al statului; 9) persoane juridice străine - agenţi economici participanţi la activitatea economică externă a statului, aflate temporar pe teritoriul statului întru prestarea de servicii ce reies din statutul lor juridic de specializare şi prestare de servicii. Pe lîngă categoriile de subiecţi speciali ai contrabandei, enumeraţi în Hotărîrea Plenului Curţii Supreme de Justiţie, unii autori îi clasifică în următoarele categorii: a) persoane cu funcţie de răspundere care efectuează controlul vamal privind respectarea monopolului de stat asupra comerţului exterior, adică controlul la trecerea peste frontiera vamală a Republicii Moldova a cetăţenilor, mărfurilor, obiectelor, a altor valori şi a unităţilor de transport; b) persoane cu funcţie de răspundere care exercită funcţia de reprezentant al puterii de stat la trecerea frontierei; c) persoane responsabile pentru trecerea peste frontiera vamală a mărfurilor, obiectelor, a altor valori; d) persoane care se bucură de facilităţi vamale, adică care au un statut juridic deosebit în sensul înlesnirilor vamale [96, p. 72]. La prima categorie de persoane cu funcţie de răspundere se atribuie persoanele care nemijlocit exercită controlul mărfurilor, obiectelor, valorilor şi persoanelor fizice care trec peste frontieră. Aceştia sunt lucrătorii instituţiilor vamale, trupelor de grăniceri, poliţia de frontieră, serviciul veterinar şi fitosanitar – acesta în măsura în care la trecerea mărfurilor respective peste frontieră este necesară permisiunea sau certificatul veterinar sau fitosanitar. 87 Lucrătorii instituţiilor vamale sunt obligaţi să exercite controlul privind respectarea monopolului de stat asupra comerţului exterior, să lupte cu încălcarea regulilor vamale şi cu contrabanda şi să contribuie la combaterea terorismului internaţional. Ei exercită controlul unităţilor de transport care pleacă peste frontieră sau sosesc de peste hotare, asupra mărfurilor transportate de acestea. Dacă persoanele cu funcţie de răspundere din instituţiile vamale sau punctele de trecere sau control se folosesc de situaţia lor de serviciu pentru a trece nelegitim peste frontieră mărfuri, obiecte, aceste acţiuni atrag răspunderea conform art. 248 CP al RM. Nu este necesară calificarea suplimentară conform art. 327 CP al RM. Autorul Н. Меньшагин menţionează că, în pofida faptului că persoana cu funcţie de răspundere comite fapta de contrabandă folosindu-se de situaţia de serviciu, comite într-o oarecare măsură şi o infracţiune de serviciu, dar acţiunile ei atentează totuşi la interesele monopolului de stat asupra comerţului exterior. [172] Nu se exclude posibilitatea tragerii acestor persoane la răspundere penală pentru alte infracţiuni cum ar fi coruperea pasivă. Savantul А. Кириченко afirmă că dacă în cazul coruperii sunt săvîrşite infracţiuni de serviciu, răspunderea va surveni pentru concurs de infracţiuni – corupere pasivă şi infracţiunea comisă. [128] La a doua categorie de persoane cu funcţie de răspundere se atribuie persoanele care exercită funcţiile de reprezentant al puterii de stat la trecerea frontierei vamale. Menţionăm că în această categorie se încadrează şefii instituţiilor vamale de frontieră, adjuncţii lor, şefii punctelor de trecere şi control, şefii poliţiei de frontieră şi reprezentanţii consulatelor Ministerului Afacerilor Externe aflate în zona de frontieră. Evidenţiem că pericolul acţiunilor acestor persoane constă în neîntocmirea proceselor verbale în cazurile de comitere a contrabandei. La categoria a treia se atribuie persoanele responsabile pentru trecerea peste frontiera vamală a mărfurilor, obiectelor şi altor valori. Cei care pot fi recunoscuţi drept subiecţi ai categoriei date sunt comandanţii de nave aeriene şi şefii trenurilor internaţionale. Comandanţii navelor aeriene sunt împuterniciţi să prezinte organului vamal toate documentele mărfurilor transportate sau listele pasagerilor aflaţi la bordul navei. La ultima categorie se atribuie persoanele care se bucură de înlesniri vamale şi de statutul juridic deosebit pe care-l deţin. Aceştia sunt membrii delegaţiilor guvernamentale, delegaţiilor internaţionale, membrii reprezentanţelor diplomatice şi consulare ale statelor străine în Republica Moldova. Pericolul social rezidă în faptul că persoana profită de statutul său şi de dreptul care o eliberează pe ea şi bagajul său de controlul vamal, facilitîndu-i trecerea mărfii pe cale de contrabandă. [96, p. 77] 88 Pentru această categorie de subiecte se stabileşte o ordine deosebită de trecere a mărfurilor şi obiectelor peste frontiera vamală. Facilităţile constau în eliberarea de procedura perfectării vamale sau perceperea taxelor vamale. Persoanele respective pot să treacă fără obstacole mărfuri şi obiecte peste frontiera vamală, însă în cazul trecerii nelegitime a obiectelor de valoare, acţiunile lor pot fi calificate ca contrabandă comisă de persoana cu funcţie de răspundere, folosindu-se de situaţia de serviciu, capabilă de a fi trasă la răspundere conform art. 248 CP al RM. Conform Hotărîrii Plenului Curţii Supreme de Justiţie, ca persoane cu funcţie de răspundere se consideră şi cele care se află în zona de supraveghere vamală. Nu suntem de acord cu această ultimă opinie, deoarece ele nu se află în coraport de serviciu cu persoanele, mărfurile, obiectele supuse vămuirii şi n-au dreptul de a da dispoziţii cu caracter administrativ. Cu privire la subiectul pasiv, ne raliem la aserţiunile expuse în literatura de specialitate, precum că în calitatea acestuia apare întotdeauna statul, [74, p. 249] ca titular al valorii sociale protejate prin norma de incriminare. [100, p. 262] 3.3. Latura obiectivă a infracţiunii Latura obiectivă a infracţiunii reprezintă totalitatea circumstanţelor care, în ansamblul lor, caracterizează „procesul socialmente periculos” şi ilegal care atentează asupra valorilor protejate de legea penală, privite sub aspect exterior, ce începe cu elementul material (fapta în forma acţiunii sau inacţiunii) şi se termină cu intervenirea unei anumite urmări imediate. Altfel zis, latura obiectivă este latura exterioară a comportamentului infracţional al persoanei şi care produce modificări în lumea înconjurătoare. În conformitate cu legea penală, latura obiectivă a contrabandei o alcătuiesc următoarele semne: 1. acţiunea de trecere a mărfurilor, obiectelor şi a altor valori peste frontiera vamală; 2. inacţiunea de nereturnare pe teritoriul vamal al Republicii Moldova a valorilor culturale scoase din ţară în cazul în care întoarcerea lor este obligatorie; 3. metoda eludării controlului vamal; 4. metoda tăinuirii de controlul vamal prin ascundere în locuri special pregătite sau adaptate în acest scop; 5. metoda folosirii frauduloase a documentelor sau a mijloacelor de identificare vamală; 6. metoda nedeclarării mărfurilor şi a altor obiecte; 89 7. metoda declarării neautentice în documentele vamale sau în alte documente de trecere a frontierei vamale; 8. condiţia de comitere a infracţiunii în proporţii mari în unele cazuri (varianta tipică generală a infracţiunii). Elementul material în formă comisivă se manifestă prin trecerea mărfurilor peste frontiera vamală (este modalitatea principală de săvîrşire a infracţiunii, celelalte modalităţi trebuie să corespundă celei de bază) a bunurilor, mărfurilor. Caracterizînd latura obiectivă a contrabandei, trebuie să clarificăm noţiunea de frontieră vamală. Deci, frontiera vamală reprezintă limitele teritoriului vamal al Republicii Moldova, incluzînd şi perimetrul zonelor libere şi a depozitelor vamale libere. Un moment cu care nu putem fi de acord, reieşind din cele anterior amintite, este divizarea de către autorul S. Maimescu a frontierei vamale a Republicii Moldova în frontieră vamală „externă” şi „internă”, [70] fapt care nu-şi găseşte explicaţie nici în legislaţia naţională în vigoare şi nici în analiza practicii cotidiene. Art. 4 din CV al RM determină strict frontiera vamală ca fîşia frontierei de stat, a perimetrelor zonelor libere şi antrepozitelor vamale. Conform art. 4 CV al RM, teritoriul vamal include teritoriul terestru, apele interioare, apele teritoriale şi spaţiul aerian de deasupra acestora. În acelaşi articol se stipulează că frontiera de stat a Republicii Moldova, perimetrul zonelor libere şi al depozitelor vamale libere reprezintă frontiera vamală a Republicii Moldova. Menţionăm, că în urma modificărilor intervenite în CV al RM, regimul de depozit vamal a fost înlocuit cu regimul de antrepozit vamal, de aceea urmează să se efectueze modificări în art. 4 CV al RM. De asemenea, este necesar să definim noţiunea de „antrepozit vamal” şi „zonă liberă”. Art. 50 CV al RM indică că antrepozitul vamal este locul aprobat de organul vamal şi aflat sub supravegherea acestuia, unde pot fi depozitate mărfurile străine, fără aplicarea drepturilor de import şi măsurilor de politică economică şi mărfurile autohtone destinate exportului. Zona liberă, potrivit art. 85 CV al RM, este o parte a teritoriului vamal în care mărfurile străine sunt introduse şi utilizate fără plata drepturilor de import şi fără aplicarea măsurilor de politică economică potrivit procedurii stabilite CV al RM şi de alte acte normative, în cazul cînd legislaţia nu prevede altfel, iar mărfurile autohtone sunt introduse şi utilizate cu respectarea condiţiilor stabilite pentru regimul vamal de export. [32] В. Верин susţine că trecerea presupune introducerea pe teritoriul vamal al ţării ori scoaterea de pe aceasta prin oricare mijloc a mărfurilor ori a altor bunuri. [111, p. 86] 90 În corespundere cu afirmaţiile autorilor C. Voicu, A. Boroi, F. Sandu, I.Molnar prin „trecere” se înţelege faptul comisiv de a trece, de a merge fără oprire printr-un loc, în cazul de faţă pe traseul care depăşeşte linia de demarcaţie între un stat şi statele vecine, linie care constituie frontiera de stat a statului respectiv. [100, p. 262] În viziunea noastră, frontiera vamală nu corespunde întotdeauna cu frontiera de stat, fapt care a impus, în anul 2002, intervenţia legiuitorului Republicii Moldova în modificarea sintagmei din frontieră de stat în frontieră vamală. Pentru existenţa acestei infracţiuni nu are importanţă dacă persoanele care săvîrşesc fapta au trecut frontiera în mod legal ori fraudulos, deoarece această incriminare are în vedere în mod exclusiv încălcarea reglementărilor vamale privitoare la mărfuri şi alte bunuri, iar nu regimul legal al trecerii persoanelor peste frontieră. [100, p. 262] Însă în cazul în care are loc trecerea ilegală a frontierei Republicii Moldova, fapta urmează a fi calificată şi în baza art. 362 CP al RM. Referindu-ne la modalitatea principală de săvîrşire a infracţiunii, trebuie să menţionăm că trecerea obiectelor şi mărfurilor se realizează în două moduri: 1) trecerea „de facto” a frontierei vamale, adică introducerea mărfurilor şi obiectelor pe teritoriul vamal al Republicii Moldova şi introducerea de pe teritoriul zonelor libere şi a antrepozitelor vamale pe cealaltă parte a teritoriului vamal al Republicii Moldova; 2) prezentarea declaraţiei vamale sau efectuarea altei acţiuni care este îndreptată nemijlocit spre introducerea sau scoaterea mărfurilor, altfel zis, al doilea mod se realizează prin scoaterea mărfurilor de pe teritoriul vamal al Republicii Moldova şi introducerea lor de pe cealaltă parte al teritoriului vamal al Republicii Moldova pe teritoriul zonelor libere şi a antrepozitelor vamale. Urmînd descifrarea structurii laturii obiective a infracţiunii, trebuie să identificăm şi momentul de consumare a infracţiunii. Astfel, C. Voicu, A. Boroi, F. Sandu, I.Molnar considerăm că infracţiunea se consumă în momentul realizării elementului material şi al producerii urmării, respectiv atunci cînd bunurile sau alte mărfuri sunt trecute peste frontieră fără a fi prezentate biroului vamal competent. În acest sens, se susţine că infracţiunea este susceptibilă de a fi săvîrşită în formă continuată, fiind în consecinţă susceptibilă de epuizare, în momentul săvîrşirii ultimei acţiuni de introducere sau scoatere din ţară de mărfuri sau alte bunuri fără respectarea dispoziţiilor legale. [100, p. 263] А.И. Бойко, Л.Ю. Роднина susţin că infracţiunea de contrabandă se consideră consumată la trecerea de fapt a frontierei vamale a ţării. [105, p. 151] C. Mladen indică asupra consumării infracţiunii în mod indirect, fărcînd referire la faptul că tentativa se delimitează prin intreruperea acţiunii infracţionale indiferent de voinţa 91 făptuitorului, înainte ca bunurile să fi depăşit linia de frontieră sau de a fi efectiv sustrase controlului vamal. [74, p. 251] În viziunea noastră, putem vorbi de momentul consumării infracţiunii în funcţie de modalitatea de trecere peste frontiera vamală. Nu susţinem ideea autorului П. Moдестов care consideră că infracţiunea trebuie formulată normativ ca componenţă formal-redusă, fiind considerată consumată din momentul săvîrşirii unor acţiuni în scopul de a trecere ilegal bunurile peste frontiera vamală a statului [156, p. 220]. În cazul introducerii mărfurilor pe teritoriul vamal al Republicii Moldova, contrabanda se consideră consumată din momentul trecerii „de facto” a frontierei vamale. În al doilea caz, cînd mărfurile sunt scoase de pe teritoriul vamal, infracţiunea se consumă din momentul prezentării declaraţiei vamale sau săvîrşirii altei acţiuni care este îndreptată spre realizarea: 1) scoaterii obiectelor de pe teritoriul vamal al Republici Moldova; 2) introducerii mărfurilor de pe cealaltă parte a teritoriului vamal pe teritoriul zonelor libere şi pe teritoriul antrepozitelor vamale. Trecerea peste frontiera vamală este un semn care poartă un caracter de blanchetă, deoarece face trimitere în mod tacit la CV al RM şi va constitui latura obiectivă a infracţiunii de contrabandă în cazul în care va fi însoţită de una din modalităţile prescrise de norma de incriminare (aşa-numite semne facultative alternative). De fapt, majoritatea dispoziţiilor de blanchetă nu fac referire directă la actele normative de referinţă. Acest fapt pune, într-o anumită măsură, în dificultate aplicarea normelor de blanchetă. Însă, această practică pare a fi raţională. Or, includerea în dispoziţia normei de blanchetă a trimiterii la actele concrete cu caracter nepenal ar fi lipsit-o pe aceasta de stabilitate în perioada unor remanieri permanente de legislaţie. [202, p. 57-59] Legislaţia penală în vigoare nu operează cu infracţiunea sistematică - ca infracţiune unică complexă, fapt care determină anumite precizări la acest moment. Contrabanda, în legea penală, precum şi în norma contravenţională, nu este prevăzută ca comisă printr-o singură faptă ori mai multe fapte infracţionale, precum şi printr-un singur act ori mai multe acte. Operînd cu art. 30 CP al RM se consideră infracţiune prelungită fapta săvîrşită cu intenţie unică, caracterizată prin două sau mai multe acţiuni infracţionale identice, comise cu un singur scop, alcătuind în ansamblu o infracţiune. În acest sens, mai multe fapte infracţionale, cu toate condiţiunile care o caracterizează comisă în prezenţa unei singure rezoluţii infracţionale va fi evaluată în calitate de contrabandă prelungită. Nedeterminarea unităţii de rezoluţie poate indica asupra calificării faptei prin concurs de infracţiuni. În ceea ce vizează comiterea contrabandei prin diferite acte (care este 92 evaluată sub formă de infracţiune unică simplă [149, p. 180]), acestea din urmă acestea pot apărea şi sub forma unor contravenţii, însă fiind unite de asemenea de o singură rezoluţie infracţională. În caz contrar, este vorba despre un concurs de contravenţii. În continuare, este important să analizăm fiecare dintre semnele facultative pentru a înţelege mai bine latura obiectivă a contrabandei. Mai întîi de toate, trebuie să elucidăm problema controlului vamal la care sunt supuse mărfurile trecute peste frontiera vamală. În conformitate cu art. 1 pct. 21 CV al RM, controlul vamal reprezintă îndeplinirea de către organul vamal a operaţiunilor de verificare a mărfurilor, a existenţei şi autenticităţii documentelor, examinarea evidenţelor financiar-contabile, controlul mijloacelor de transport, controlul bagajelor şi al altor mărfuri transportate, efectuarea de anchete şi alte acţiuni similare pentru a se asigura respectarea reglementărilor vamale şi altor norme aplicabile mărfurilor aflate sub supraveghere vamală. La efectuarea controlului vamal pot fi aplicate mijloace tehnice de control care nu prezintă nici un pericol pentru sănătatea şi viaţa oamenilor, animalelor şi plantelor şi care nu cauzează prejudicii mărfurilor şi mijloacelor de transport. Regulile de efectuare a controlului vamal sunt stabilite de Serviciul Vamal, acest fapt menţionîndu-se în art. 185 alin. (3) CV al RM. Pentru efectuarea controlului vamal, organul vamal este în drept să antreneze specialişti din cadrul organelor de drept şi de control, din diferite unităţi economice, indiferent de tipul de proprietate şi de forma de organizare juridică, precum şi experţi. Potrivit art. 189 CV al RM, pentru a efectua controlul vamal, colaboratorul vamal este în drept să intre cu legitimaţie de serviciu şi cu autorizaţia şefului de vamă sau a conducerii Serviciului Vamal pe teritorii sau încăperi unde se pot afla mărfuri şi mijloace de transport supuse controlului vamal, documentele necesare efectuării controlului vamal sau unde se desfăşoară activităţi aflate sub supraveghere vamală cu excepţia cazurilor prevăzute de legislaţia Republicii Moldova sau de acordurile internaţionale la care aceasta este parte. În ceea ce priveşte identificarea mărfurilor, mijloacelor de transport, încăperilor şi altor spaţii în care se află sau se pot afla mărfuri şi mijloace de transport supuse controlului vamal, se efectuează prin aplicarea de plombe, sigilii, ştampile, marcaje, semne de identificare, prin preluarea de probe şi mostre, prin descrierea mărfurilor şi mijloacelor de transport, prin desenarea planului, fotografiere, utilizarea documentelor de însoţire a mărfurilor şi altor acte, prin alte mijloace de identificare. [163, p. 18] Mijloacele de identificare pot fi schimbate sau nimicite numai de către organul vamal sau cu autorizarea lui. Vorbind despre cazurile de exonerare de unele forme de control vamal, menţionăm că nu se supune controlului vamal bagajul personal al Preşedintelui Republicii Moldova şi al 93 membrilor lui de familie care îl însoţesc. De asemenea, sunt exonerate de control vamal navele militare străine maritime, aeriene, precum şi tehnica militară. Exonerarea de unele forme de control vamal prevăzută de acordurile internaţionale se efectuează după ratificarea acestora de către Parlamentul Republicii Moldova. În cele ce urmează, vom analiza modalităţile prin care se exprimă elementul material în cazul infracţiunii de contrabandă, pentru întregirea laturii obiective a acestei fapte prejudiciabile. Eludarea controlului vamal constă în trecerea frontierei vamale în alte locuri decît cele unde sunt amplasate organele vamale (birouri vamale, posturi vamale) sau trecerea în locurile unde sunt dislocate organele vamale, dar scăpînd de controlul vamal. [105, p. 157-158] Cu alte cuvinte, eludarea controlului vamal prezumă intrarea sau ieşirea din ţară prin alte locuri decît cele destinate pentru aceasta şi nu are importanţă dacă se recurge sau nu la diferite metode pentru mascarea mărfurilor, obiectelor sau a altor valori. Eludarea controlului vamal se consideră aceleaşi acţiuni în cazul intrării sau ieşirii din ţară şi prin locuri destinate pentru aceasta, dacă trecerea sau ieşirea a fost săvîrşită forţat, neautorizat sau fără permisiunea organului vamal. [53] Tăinuirea mărfurilor şi obiectelor de controlul vamal prin ascundere în locuri special pregătite sau adaptate în acest scop – cea mai frecventă modalitate de săvîrşire a infracţiunii – constituie trecerea obiectelor prin ascunderea lor de controlul vamal în locuri speciale spre a evita acest control. [11, p. 329] Tăinuirea, de regulă, se face în locuri special pregătite sau adaptate în acest scop. [105, p. 158-160] Trecerea obiectelor cu mijloace reutilate sau acomodate drept ascunziş sau prin atribuirea unor bunuri a formei altor bunuri de asemenea este o tăinure. [53] Conceptul de „loc special pregătit” este destul de larg şi depinde de fiecare caz în parte. Practica demonstrează că infractorii recurg la diverse şiretlicuri pentru a transporta mărfurile peste frontiera vamală. Aceste locuri special pregătite sau adaptate în acest scop pot fi: 1) corpul infractorului sau printre lucrurile personale ale acestuia (într-o bucată de săpun, în tubul pastei de dinţi, în tocul încălţămintei, într-un buzunar special pregătit al hainei etc.); 2) bagajul personal al infractorului care se află la el sau separat; 3) mijloacele de transport cu care infractorul transportă mărfurile peste frontiera vamală. [105, p. 159-160; 11, p. 329] Nu raliem la punctul de vedere al autorului Н. Загородников, care susţine că trecerea bunurilor peste frontiera de stat prin ascunderea acestora în cavitatea corpului uman nu constituie contrabandă, săvîrşită prin tăinuirea bunurilor în locuri speciale. [124, p. 285] 94 Trecerea frontierei vamale cu folosirea frauduloasă a documentelor sau a mijloacelor de identificare vamală. [105, p. 160-163] Combaterea contrabandei constituie o direcţie prioritară a statului, [157, р. 4] în special în perioada procesului de europenizare şi globalizare a relaţiilor sociale. În acest sens, un element esenţial care anticipează eficacitatea luptei cu infracţionalitatea în ansamblu, iar în special cu contrabanda, este perfecţionarea cadrului normativ în vigoare care să corespundă standardelor naţionale şi internaţionale şi să ofere soluţii clare în vederea contracarării fenomenului infracţional. Avînd la bază tiparul normativ adoptat prin art. 248 alin. (1) CP al RM, identificăm latura obiectivă a infracţiunii prin următoarele semne obligatorii: elementul material în forma trecerii peste frontiera vamală a Republicii Moldova a mărfurilor, obiectelor şi a altor valori, modalitatea de comitere a infracţiunii (metoda) [157, р. 441] – manifestată în mod alternativ prin eludarea controlului vamal; tăinuirea de controlul vamal, prin ascundere în locuri special pregătite sau adaptate în acest scop; folosirea frauduloasă a documentelor sau a mijloacelor de identificare vamală; nedeclararea; declararea neautentică în documentele vamale sau în alte documente de trecere a frontierei; locul comiterii infracţiunii – frontiera vamală a Republicii Moldova, [4, р. 538; 14, р. 472; 75, р. 26] coroborate cu anumite condiţii (proporţia mare a bunurilor trecute peste frontiera vamală) [122, р. 459] şi, uneori, mijloace (documentele, mijloacele de identificare vamală etc.) de comitere a infracţiunii. În ipoteza unor elemente de cercetare ştiinţifică am acoperit segmentul problematic vizînd posibilitatea de identificare a contrabandei în modalitatea folosirii frauduloase a documentelor. Forma determinată oferă infracţiunii un caracter comisiv deplin, reieşind atît din manifestarea obiectivă a realizării elementului material, cît şi a modalităţii de comitere a infracţiunii. Potrivit art. 187 alin. (1)-(2) CV al RM, persoanele care trec mărfuri şi mijloace de transport peste frontiera vamală sau care desfăşoară activităţi aflate sub supraveghere vamală sunt obligate să prezinte organului vamal documentele şi informaţiile necesare efectuării controlului vamal. Lista documentelor şi informaţiilor, procedura lor de prezentare sunt stabilite de Serviciul Vamal. [28] Din această perspectivă, modalitatea normativă pune accentul pe anumite mijloace de comitere a contrabandei: documentele. [4, p. 539] Legislaţia vamală a Republicii Moldova, prin conţinutul art. 224 CV al RM, oferă o interpretare extensivă fără efect normei prevăzute de art. 248 CP al RM, invocînd distincţia între folosirea frauduloasă a documentelor vamale şi folosirea frauduloasă a altor documente [28] – ca 95 modalităţi de manifestare a infracţiunii de contrabandă penală. În acest sens, am anunţat că este o interpretare legală lipsită de efect, deoarece CP al RM se referă la folosirea frauduloasă a documentelor, avînd în vedere toate documentele care oferă posibilitatea trecerii bunurilor peste frontiera vamală a Republicii Moldova (mijloacele vamale de fixare a informaţiei, cît şi alte documente care se referă la tipul, calitatea, caracteristicile bunurilor trecute peste frontiera vamală [71, p. 507]). Prin documente, în sensul art. 248 CP al RM, trebuie de înţeles, în opinia autorului X. Ulianovschi, documentele vamale sau alte documente de trecere a frontierei, care însoţesc bunurile trecute peste frontiera vamală a Republicii Moldova (de exemplu, declaraţia vamală; alte documente necesare efectuării controlului vamal, a căror listă este stabilită de Serviciul Vamal; certificatele referitor la operaţiunile şi conturile persoanelor care trec bunuri peste frontiera vamală a Republicii Moldova, ale brokerilor vamali sau ale altor persoane care desfăşoară activităţi aflate sub supraveghere vamală etc.). [14, p. 474; 28] Operînd cu opinia lansată de către autorii ruşi A. Наумов, И. Козаченко, З. Незнамов, Г. Новоселов, atribuim la calitatea documentelor: - documentele false; - documentele nule; - documentele obţinute pe cale ilegală; - documentele care se referă la alte bunuri decît cele care sunt în realitate însoţite de asemenea documente [157, p. 444; 183, p. 316] În acest sens, se indică corect asupra unor documente false ori documente întocmite corespunzător (veridice), dar folosite în mod ilegal. [173, p. 87] Spre exemplu, cel din urmă caz poate fi relevat prin prisma următorului fapt: trecerea peste frontiera vamală şi prezentarea unui document care reflectă că bunurile transportate nu sunt supuse regimului vamal. [172, p. 97] Ca documente, în sensul deplin al cuvîntului, este recunoscut orice dovadă, certificat etc. care are putere juridică, avînd întărită o informaţie în formă de text, înregistrare individuală, destinată de a fi transmisă în timp şi spaţiu pentru confirmarea anumitor date despre utilizarea personală sau obştească. [67, p. 60] Falsul prezumă ceva care este contrar adevărului; mincinos, neîntemeiat; care are numai aparenţa adevărului, autenticităţii. În calitate de infracţiune, falsul presupune o alterare a adevărului într-un act scris, prin adaosuri ori ştersături făcute cu rea-credinţă, prin imitarea semnăturii, denaturarea conţinutului, substituire de persoane etc. [41, p. 365] Falsul poate reieşi atît din forma documentului, cît şi din conţinutul acestuia. O categorie a documentelor false sunt numite documente care conţin informaţii neautentice – actele care sunt întocmite pe formulare 96 autentice, cu rechizite necesare, dar care conţin informaţii neautentice; adică este vorba de acte valabile după formă, însă false după conţinut. Descriind categoriile de documente, К.Ф. Скворцов, precum şi practica judiciară a Republicii Moldova, pune accentul pe documentele ce conţin informaţii nereale (neautentice) [163, p. 18; 53] – – ca categorie separată de documentele false. Acestea sunt documentele care, în realitate, sunt autentice, însă în ele sunt introduse informaţii ce nu corespund realităţii. Concomitent, ele păstrează elementele şi indicii originalului (se execută pe formular oficial, conţin numele şi posturile persoanelor împuternicite să-l semneze etc.), însă informaţiile introduse în ele (textul, materialele numerice) sunt false [163, p. 18]) Deci, documentele false sunt documentele absolut false ori cele care conţin anumite modificări, care denaturează conţinutul lor. [163, p. 17] Nul este acel act juridic, care nu are valoare legală, considerat ca inexistent. [41, p. 702] La categoria celor nule sunt atribuite şi documentele care nu conţin ştampile, semnături, precum şi documentele cu termen expirat. [163, p. 17] Se consideră ca dobîndite pe cale ilegală acele acte care au fost dobîndite prin violenţă psihică ori fizică, înşelăciune (eliberate pe baza unor informaţii false ori documente false [163, p. 17-18]) etc. Documentele care se atribuie la alte mărfuri şi mijloace de transport sunt documentele originale, veridice, dar nu se referă la bunurile trecute peste frontiera vamală, ci la alte bunuri. [163, p. 18] Un exemplu elocvent în acest din urmă caz ar fi situaţia comiterii de către MP a unei infracţiuni de contrabandă în anul 2007. Astfel, MP, în luna octombrie 2006, a procurat din Germania autovehiculul de model Mercedes Benz 200E (anul fabricării 2000) şi, înregistrîndu-l pe numele fiului său, MN, avînd numerele de înmatriculare tranzit HH-376S, cartea internaţională pentru circulaţie şi certificatul de înmatriculare, a pornit spre Republica Moldova. În aceeaşi perioadă de timp, după ce a trecut frontiera prin postul vamal român cu actele veridice, în zona liberă dintre frontiera Republicii Moldova şi cea a României a înlocuit numerele de înmatriculare tranzit, eliberate de autorităţile germane, cu cele moldoveneşti KNS400 şi a instalat pe parbrizul unităţii de transport ecusonul reviziei tehnice, pe care le avea din timp pregătite. Trecînd postul vamal, a prezentat certificatul de înmatriculare pe autovehiculul de model Mercedes Benz 250D, deşi real a trecut cu automobilul de model Mercedes Benz 200E, valoarea acestuia fiind estimată la 18.900 lei. În speţa invocată, actele nu cad sub incidenţa unui document fals ori a unui document nul, ci este un document care se referă la alt mijloc de transport. În viziunea noastră, utilizarea în dispoziţia art. 248 alin. (1) CP al RM a sintagmei folosirea frauduloasă a documentelor este pe 97 deplin justificată. Or, în acest caz, concurenţa dintre contrabanda manifestată prin trecerea peste frontiera vamală a Republicii Moldova a mărfurilor, obiectelor şi altor valori în proporţii mari săvîrşită cu folosirea frauduloasă a documentelor (art. 248 alin. (1) CP al RM) şi folosirea documentelor oficiale false, care acordă drepturi sau eliberează de obligaţii (modalitate normativă alternativă prin care se manifestă infracţiunea prevăzută în art. 361 CP al RM – confecţionarea, deţinerea, vînzarea sau folosirea documentelor oficiale, a imprimatelor, ştampilelor sau sigiliilor false) nu este deplină, [143, p. 260-261] avînd incidenţă aplicativă doar în ipoteza unor documente false. În cazul folosirii unor documente false, normele juridico-penale concurează de la parte spre întreg, infracţiunea de contrabandă avînd rolul de normă-întreg, iar infracţiunea prevăzută de art. 361 CP al RM - în una dintre modalităţile incidente - avînd calitatea de normă-parte. [144, p. 176; 143, p. 262] Susţinînd concluzia înaintată de către autorul Л. Гаухман, potrivit căreia infracţiunea, a cărei metodă de comitere constituie o infracţiune de sine stătătoare, este încadrată doar în limitele normei, care mai deplin conţine semnele laturii obiective, indicăm asupra faptului că invocarea suplimentară a normei, care prezumă răspunderea penală pentru însăşi metoda de săvîrşire a infracţiunii nu este necesară (art. 361 CP al RM – în unele cazuri, prevede doar metoda de manifestare a infracţiunii de contrabandă). Aceasta constituie o varietate a concurenţei dintre o parte şi întreg. [119, p. 299-300] Potrivit dispoziţiilor normative (art. 118 CP al RM), calificarea juridică a infracţiunilor în cazul concurenţei dintre o parte şi un întreg se efectuează în baza normei care cuprinde în întregime toate semnele faptei prejudiciabile săvîrşite. [24] Folosirea frauduloasă a documentelor presupune utilizarea lor în calitate de mijloace de săvîrşire a contrabandei, [14, p. 473] adică prezentarea acestora controlului vamal în calitate de temeiuri ori condiţii pentru trecerea bunurilor peste frontiera vamală a Republicii Moldova. [183, p. 316] Dacă a avut loc nu doar folosirea frauduloasă a documentelor false pentru trecerea peste frontiera vamală a mărfurilor, obiectelor şi altor valori în proporţii mari, ci şi falsificarea propriu- zisă a acestora, faptele urmează a fi încadrate prin concurs de infracţiuni: infracţiunea de contrabandă (art. 248 alin. (1) CP al RM sau art. 248 alin. (5) CP al RM) şi infracţiunea de confecţionare, deţinere, vînzare sau folosire a documentelor oficiale, a imprimatelor, ştampilelor sau sigiliilor false (art. 361 CP al RM) ori cea de fals în acte publice (art. 332 CP al RM), în dependenţă de faptul dacă subiectul activ al celor din urmă infracţiuni este o persoană fizică responsabilă, care a atins vîrsta de 16 ani (subiect general) ori o persoană cu funcţie de răspundere (subiect special). Adică, doar folosirea nu determină încadrarea infracţiunii prevăzute de art. 248 CP al RM prin concurs cu art. 332 sau 361 CP. [105, p. 161-162] 98 Trecerea mărfurilor fără declararea acestora, adică nedeclararea mărfurilor şi altor obiecte. [105, p. 163-164] Legislaţia vamală, menţionează S. Maimescu, prevede declararea ca o expunere într-o formă determinată (scrisă sau orală) a datelor veridice despre mărfuri şi obiecte, despre scopul trecerii lor peste frontiera vamală, precum şi alte date necesare controlului vamal şi perfectării actelor vamale. [67, p. 57] În acest sens, nedeclararea mărfurilor, obiectelor şi altor valori presupune necomunicarea datelor corecte controlului vamal, fie în declaraţia vamală, fie în mod oral, fie nemijlocit în timpul perfectării actelor, bagajelor, unităţilor de transport supuse controlului vamal. [67, p. 57] Conform art. 173 CV al RM mărfurile şi mijloacele de transport care trec frontiera vamală sunt declarate organului vamal. Declararea se face în scris sau verbal, prin mijloace electronice sau prin alte modalităţi prevăzute de legislaţie. Mărfurile sunt declarate în organul vamal, unde se efectuează vămuirea lor. Mijloacele de transport care transportă mărfurile sunt declarate odată cu acestea, cu excepţia mijloacelor de transport de mărfuri fără încărcătură şi celor de transport de pasageri care sunt declarate la momentul trecerii frontierei vamale. Declaraţia vamală este depusă în termen de 72 ore din momentul trecerii frontierei vamale. Potrivit prevederilor CV al RM, poate fi depusă o declaraţie temporară sau incompletă cînd declarantul nu poate să depună din motive obiective o declaraţie completă. Organul vamal este în drept să primească o declaraţie temporară sau incompletă dacă ea conţine datele principale necesare vămuirii şi dacă datele care lipsesc vor fi prezentate în termenul stabilit. În cazul cînd una şi aceeaşi persoană trece periodic acelaşi tip de mărfuri şi de mijloace de transport, organul vamal poate să-i permită depunerea unei singure declaraţii vamale pentru toate partidele de mărfuri şi toate mijloacele de transport care trec frontiera vamală într-o anumită perioadă. Aceasta poartă denumirea de declaraţie vamală periodică, aceste prevederi conţinîndu-se în art. 183 CV al RM. Din momentul primirii, declaraţia vamală devine act juridic. Declararea neautentică în documentele vamale sau în alte documente de trecere a frontierei vamale. [105, p. 164-165] Documentul vamal este actul, eliberarea căruia este prevăzută de legislaţia vamală în vigoare (declaraţiile vamale, chitanţele, certificatele), autentificat în modul stabilit de persoanele cu funcţie de răspundere în instituţiile vamale. La alte documente sunt raportate documentele necesare pentru controlul vamal, care permit trecerea peste frontiera vamală a mărfurilor şi obiectelor şi sunt eliberate, autentificate de către instituţiile competente şi persoanele cu funcţie de răspundere respective (licenţe, autorizaţii, procuri, certificate etc.). 99 Declaraţia vamală care se depune la organul vamal trebuie să fie însoţită de toate documentele necesare vămuirii. Organul vamal este în drept să ceară informaţii suplimentare pentru a verifica datele din declaraţia vamală sau din alte documente prezentate. După cum s-a menţionat anterior, din momentul primirii, declaraţia vamală devine act juridic. De aceea modificarea, completarea sau retragerea ei poate fi făcută doar cu permisiunea organului vamal. Declaraţia vamală poate fi modificată, completată sau retrasă înainte de: a) verificarea ei; b) controlul mărfurilor şi mijloacelor de transport. Respectiv, după efectuarea acestor acţiuni de către colaboratorul vamal, persoana nu poate introduce nici o completare şi nici o modificare în declaraţia vamală. Un alt aspect important constă în faptul că trebuie să existe o legătură cauzală între nedeclarare sau declarare neautentică şi posibilitatea trecerii mărfurilor peste frontiera vamală. Dacă datele neautentice n-au putut influenţa asupra deciziei organului vamal de a permite trecerea mărfurilor peste frontiera vamală, atunci prezenţa infracţiunii nu se stabileşte. De asemenea, trebuie să evidenţiem faptul că infracţiunea poate fi săvîrşită atît cu folosirea frauduloasă a documentelor, prin nedeclarare sau declarare neautentică, cît şi prin tăinuirea de controlul vamal. Altfel zis, pot fi cumulate mai multe forme ale laturii obiective. Aceasta nu influenţează asupra încadrării juridice a infracţiunii potrivit art. 248 alin. (1) CP al RM. Exemplul nr.1. În anul 2003 la data de 17 februarie, inculpatul P.R.B., procurînd din Germania un autovehicul de model „Opel Vectra”, a comis o tentativă de trecere ilegală peste frontiera de stat a Republicii Moldova, dar a fost reţinut şi costul automobilului a fost estimat la suma de 6.573 lei. Respectiv, acesta a fost învinuit de comiterea infracţiunii prevăzute de art. 27, art. 248 alin. (1) CP al RM. În şedinţa judiciară, inculpatul P.R.B. n-a recunoscut vina şi a declarat că nu este de acord cu învinuirea înaintată în baza art. 248 CP al RM, deoarece ştia că automobilul lui nu costă atît. A fost de acord cu faptul că a schimbat numerele la automobil şi a considerat că urmează să fie pedepsit contravenţional şi nu penal, deoarece, conform raportului expertizei autotehnice, desfăşurate de Institutul Republican de Expertiză Judiciară şi Criminalistică a Ministerului Justiţiei al Republicii Moldova, automobilul este preţuit la suma de 6.573 lei şi nu atinge „proporţiile mari” prevăzute de CP al RM. 100 În cele din urmă, instanţa de judecată a dispus încetarea cauzei penale împotriva lui P.R.B. din lipsa în acţiunile lui a elementelor constitutive ale componenţei de infracţiune de la art.248 alin.(1) CP al RM. El a fost recunoscut culpabil în comiterea contravenţiei prevăzute de art. 193 alin. 12 CCA şi a fost sancţionat cu amendă de 20 salarii minime, adică 360 lei fără confiscarea automobilului ce constituie obiect al încălcării. Automobilul „Opel Vectra” a fost restituit lui P.R.B. Exemplul nr.2. Un caz similar a fost examinat în cadrul aceleiaşi judecătorii tot în 2003. Inculpatul D.V.I., procurînd în Germania, un automobil, a comis o tentativă de trecere ilegală peste frontiera vamală a Republicii Moldova, dar a fost reţinut. Costul automobilului a fost preţuit la 23.367 lei. D.V.I., de asemenea, a fost învinuit de comiterea infracţiunii prevăzute de art. 27, art. 248 alin.(1) CP al RM. În şedinţă, inculpatul a recunoscut vina, dar n-a fost de acord cu valoarea la care a fost estimat automobilul. Apărătorul şi procurorul au fost de acord cu demersul în baza căruia a fost efectuată o expertiză merceologică nouă, conform căreia preţul automobilului este de 8.067 lei. În legătură cu circumstanţele noi apărute, procurorul a solicitat clasarea cauzei penale în privinţa lui D.V.I. cu atragerea la răspunderea contravenţională în baza art. 193 alin. 12 CCA. După cum rezultă din actele cauzei, D.V.I. n-a declarat automobilul transportat peste frontiera de stat a Republicii Moldova, declarîndu-l pe numele lui M.A. Ca şi în situaţia precedentă, cauza penală a fost clasată şi D.V.I. a fost recunoscut vinovat în săvîrşirea contravenţiei administrative de la art. 193 alin. 12 CCA, fiind sancţionat cu amendă în mărime de 10 salarii minime în sumă de 180 lei, fără confiscarea obiectului încălcării, acesta fiind înapoiat proprietarului D.V.I. Exemplul nr.3. În perioada noiembrie 2003 – ianuarie 2004, G.F. încerca să treacă peste frontiera vamală a Republicii Moldova autocarul de model „Renault-420”, utilizînd tehnica computerizată de multiplicat în culori şi anume a imprimantei DJet, culori, cerneală în alte condiţii decît la întreprinderea specializată pentru confecţionarea documentelor „Registru”, a confecţionat neautorizat prin falsificare şi a folosit blancheta certificatului de înmatriculare a autotransportului „Renault-Premium” şi blancheta certificatului de înmatriculare a semiremorcii „Lamberet”. Tot el, la 20 ianuarie 2004, aproximativ la ora 23.00, în interes material, prin intermediul cetăţeanului S.A.T., cu folosirea frauduloasă a numărului de înregistrare BG CA 239, a blanchetei falsificate a certificatului de înmatriculare nr.143454889 a autotransportului 101 „Renault-Premium” cu n/î BG CA 239 şi a numărului de înregistrare K LA 221, precum şi a blanchetei falsificate a certificatului de înmatriculare nr.111111111 din 5 noiembrie 2005 a semiremorcii „Lamberet” cu n/î K LA 221 a trecut peste frontiera vamală a Republicii Moldova prin punctul de control vamal Leuşeni autotransportul „Renault-420” cu preţul de 222.496 lei şi semiremorca de tip „Lamberet”, anul de fabricare 1999, cu preţul de 242.135 lei în valoare totală de 464.631 lei. [48] De asemenea, G.F., la 3 ianuarie 2003, la ora 00.45, în interes material, prin intermediul cetăţeanului S.A.T., cu folosirea frauduloasă a nr./î K MF 992, precum şi a blanchetei certificatului de înmatriculare seria 11 MNB din 3 mai 2002 a semiremorcii „Bartoletti” cu n/î K LL 214, a trecut peste frontiera vamală a Republicii Moldova prin punctul de control vamal Leuşeni autotransportul „Volvo-426”, anul fabricării 2001, preţul de 288.098 lei şi semiremorca de tip „Bartoletti”, anul de fabricare 2001, cu preţul de 107.880 lei, în valoare totală de 395.978 lei. În cele din urmă, G.F. a fost învinuit de comiterea infracţiunilor prevăzute de art. 248 alin. (5) lit. a) şi d), art. 361 alin. (1) CP al RM. În cadrul cercetării judecătoreşti, apărătorul a solicitat încetarea procesului penal pornit în baza art. 361 alin. (1) CP al RM, în privinţa inculpatului G.F. şi aplicarea legii privind amnistia din 16 iulie 2004 în legătură cu aniversarea a X-a de la adoptarea Constituţiei Republicii Moldova. Procurorul în concluzia sa a solicitat încetarea procesului penal în privinţa inculpatului, pornit în baza art. 361 alin. (1) CP al RM,. în legătură cu adoptarea actului de amnistie din 16 iulie 2004. Deci, prin hotărîrea instanţei de judecată, F.G. a fost recunoscut culpabil în comiterea infracţiunii prevăzute de art. 248 alin. (5), lit. a) şi d) CP al RM, cu aplicarea art.79 CP al RM, i-a fost stabilită o pedeapsă în formă de amendă în mărime de 1000 u.c. Exemplul nr.4. Un alt caz de contrabandă prevăzut, în art. 248 alin. (5) lit. d) CP al RM i-a fost incriminat lui V.I. Acesta, exercitînd funcţia de director al Î.I. „VV”, cu scopul trecerii ilicite a mărfurilor peste frontiera vamală a Republicii Moldova, folosind contractul nr.5/5 din 25 martie 2002, încheiat între Î.I. „VV şi S.R.L. „SG”, la data de 5 mai 2003, a introdus prin punctul de trecere şi control vamal Leuşeni în salonul microbuzului de model „Mercedes-Benz”, cu folosirea frauduloasă a invoice-lui nr.98 din 16 februarie 2003, 947 contoare de gaz de tipul „SAMGAS” în valoare de 378.686,36 lei, procurate de la întreprinderea „SAMGAS” România, declarînd neautentic în declaraţia vamală că a importat doar 100 de contoare. 102 În şedinţa judiciară, inculpatul V.I. şi-a recunoscut parţial vina şi a declarat, că în anul 2002, a fost în România, unde a procurat 50 contoare de gaz prin intermediul Î.I „VV”, pe care o conduce în calitate de director. În România a făcut cunoştinţă cu un bărbat, C., care i-a spus că poate să-i acorde servicii la perfectarea actelor, cît şi la trecerea frontierei, atît în România, cît şi în Republica Moldova. Prin intermediul acestuia, V.I. a procurat 947 contoare de gaz. La vamă au fost declarate doar 100 contoare de gaz. Pentru acestea, V.I. i-a achitat lui C. de 500 dolari. Ulterior, a fost efectuată vămuirea mărfii rămase şi pe partide era transportată în or.Bălţi pentru verificarea contoarelor. La Bălţi au fost verificate aproximativ 100 de contoare, dintre care au fost vîndute 20, iar de la depozit au fost furate 200 contoare. Despre furt organele de poliţie n-au fost anunţate, deoarece contoarele au fost aduse prin contrabandă. Organul de urmărire a sechestrat 105 contoare. V.I. a fost recunoscut vinovat de săvîrşirea infracţiunii prevăzute de art. 248 alin. (5) lit. d) CP al RM cu numirea pedepsei închisoare pe un termen de 3 ani. În baza art. 90 CP al RM, pedeapsa dată lui V.I. i-a fost suspendată condiţionat pe un termen de un an. Contoarele au fost confiscate în folosul statului. În baza art. 106 CP al RM de la V.I. au fost încasaţi 8.600 lei pentru contoarele vîndute. Exemplul nr.5. O tentativă de trecere ilegală peste frontiera vamală a Republicii Moldova a sumei de 3200 dolari, echivalentul a 38400 lei, a fost făcută de S.I.M. Acesta n-a declarat banii-valută, motivînd că nu ştia de acest fapt. În baza probelor examinate de către instanţa de judecată, S.I.M. a fost recunoscut culpabil în baza art. 27, 248 alin. (5) lit. d) CP al RM cu numirea pedepsei cu închisoare pe un termen de 3 ani. În baza art. 106 CP al RM, valuta în valoare de 3.200 dolari a fost confiscată în folosul statului. Potrivit art. 105 CP al RM, acesta urma să fie expulzat de pe teritoriul Republicii Moldova. Unele dintre cazurile elucidate demonstrează faptul că o importanţă deosebită la calificarea contrabandei ca infracţiune o are mărimea daunei cauzate prin trecerea ilegală peste frontiera vamală a anumitor obiecte. În funcţie de aceasta, subiectul infracţiunii va fi tras la răspundere contravenţională sau penală. Deci, prin declarare neautentică se înţelege prezentarea de date incorecte în documentele vamale şi alte documente necesare la trecerea frontierei, accentul fiind pus, în primul rînd, anume pe documentele vamale. [67, p. 60] 103 O altă modalitate de săvîrşire a infracţiunii, prevăzută de art. 248 alin. (4) CP al RM este nereturnarea pe teritoriul vamal al Republicii Moldova a valorilor culturale scoase din ţară, în cazul în care întoarcerea lor este obligatorie. Nereturnarea pe teritoriul vamal al Republicii Moldova a valorilor culturale scoase din ţară, în cazul în care returnarea acestora este obligatorie, constituie infracţiune. Această manifestare obiectivă a contrabandei presupune că valorile culturale menţionate se află deja peste frontiera vamală a Republicii Moldova. Ele puteau fi scoase de pe teritoriul vamal al ţării atît în mod legal (decor, podoabă ce se poartă individual sau colecţie de valori culturale). [53] Scoaterea monumentelor peste hotarele Republicii Moldova este interzisă. Excepţii se admit doar în cazul bunurilor imobile cu avizul Parlamentului, în baza propunerii Ministerului Culturii, în cazul bunurilor mobile, cu avizul Guvernului. Scoaterea temporară a monumentelor peste hotarele Republicii Moldova cu scopul de a întreţine relaţii culturale internaţionale se admite în condiţiile stabilite de organele de stat pentru ocrotirea monumentelor, în conformitate cu legislaţia în vigoare. Monumentele ce se află în proprietatea statelor străine, organizaţiilor obşteşti şi cetăţenilor străini şi aduse temporar în republică sunt protejate de stat prin condiţiile Legii privind ocrotirea monumentelor şi a contractelor respective şi pot fi scoase din ea la dorinţa proprietarului, în baza certificatului care atestă aducerea lor. Monumentele se consideră obiecte sau ansambluri de obiecte cu valoare istorică, artistică sau ştiinţifică care reprezintă mărturii ale evoluţiei civilizaţiilor de pe teritoriul republicii, precum şi ale dezvoltării spirituale, politice, economice şi sociale şi care sunt înscrise în Registrul monumentelor Republicii Moldova ocrotite de stat. Valori culturale sunt valorile cu caracter religios sau laic, pe care fiecare stat le consideră ca prezentînd interes pentru arheologie, perioada preistorică, istorie, literatură, artă şi ştiinţă şi care sînt raportate la categoriile următoare: a) colecţii rare şi mostre ale florei şi faunei, mineralogiei, anatomiei şi obiecte care prezintă interes pentru paleontologie; b) valori ce se referă la istorie, inclusiv la istoria ştiinţei şi tehnicii, istoria războaielor şi societăţilor, cît şi cele referitoare la viaţa personalităţilor naţionale de vază, oamenilor de cultură, savanţilor şi artiştilor şi la evenimentele naţionale remarcabile; c) comorile arheologice (inclusiv obişnuite şi secrete) şi descoperirile arheologice; d) părţile componente demontate ale monumentelor de artă şi istorie şi ale locurilor arheologice; 104 e) obiectele cu o vechime de peste 100 de ani, cum ar fi inscripţiile, monedele şi ştampilele imprimate; f) materialele etnologice; g) valorile de artă: - pînze, tablouri şi desene complet lucrate de mînă pe orice bază şi din orice materiale (cu excepţia desenelor şi produselor industriale ornamentate cu mîna); - opere originale de artă sculpturală din orice materiale; - opere originale de gravură, stampă şi litografie; - colecţii originale de artă şi ansambluri din orice materiale; h) incunabule şi manuscrise rare, cărţi, documente străvechi şi publicaţii, care prezintă un interes deosebit (istoric, artistic, ştiinţific, literar etc.), separat sau în colecţii; i) timbre poştale, timbre de impozitare şi analogice, separat sau în colecţii; j) arhive, inclusiv arhive de fonograme, de cinema şi de fotografii; k) mobilă cu o vechime de peste 100 de ani şi instrumente muzicale străvechi. Conform art. 9 din Legea cu privire la modul de introducere şi scoatere a bunurilor pe teritoriul Republicii Moldova de către persoane fizice, acestea din urmă, au dreptul de a introduce pe teritoriul Republicii Moldova valori culturale cu condiţia prezentării organului vamal a autorizaţiei eliberate de autoritatea competentă a statului de expediere, respectării măsurilor de politică economică, achitării drepturilor de import şi declarării în modul stabilit. Aceeaşi normă stabileşte în continuare că, în cazul apariţiei suspiciunilor la obiectul deplasat precum că acesta prezintă valoare culturală, dar persoana fizică nu dispune de autorizaţia respectivă, eliberată de autoritatea competentă a statului de expediere, organul vamal va permite trecerea bunului menţionat cu condiţia prezentării autorizaţiei eliberate de Ministerul Culturii al Republicii Moldova, prin care se va confirma costul lui şi faptul că obiectul respectiv nu prezintă valoare culturală. Persoanele fizice nu au dreptul de a scoate de pe teritoriul Republicii Moldova valori culturale. Alte valori din domeniul artei, literaturii, ştiinţei, culturii şi religiei pot fi scoase de pe teritoriul ţării, cu condiţia prezentării autorizaţiei eliberate de Ministerul Culturii al Republicii Moldova în care se specifică costul obiectului şi faptul că obiectul respectiv nu prezintă valoare culturală. Varianta-tip a infracţiunii de contrabandă prevede trecerea peste frontiera vamală a Republicii Moldova a mărfurilor, obiectelor şi a altor valori în proporţii mari, eludîndu-se controlul vamal ori tăinuindu-le de el, prin ascundere în locuri special pregătite sau adaptate în acest scop, ori cu folosirea frauduloasă a documentelor sau a mijloacelor de identificare vamală, 105 ori prin nedeclarare sau declarare neautentică în documentele vamale sau în alte documente de trecere a frontierei. Un moment esenţial, care merită a fi luat în vedere de către legiuitor în viitorul demers de modificare a legii penale, este faptul că modalitatea normativă analizată – trecerea peste frontiera vamală a Republicii Moldova a bunurilor prin metoda folosirii frauduloase a documentelor nu este prevăzută de art. 248 alin. (4) CP al RM, avînd cadru aplicativ doar în contextul infracţiunii de contrabandă, prevăzută de art. 248 alin. (1)-(3) CP al RM ori în cazul individualizării răspunderii penale anume a acestor infracţiuni, potrivit art. 248 alin. (5) CP al RM. Am accentuat de mai multe ori şi insistăm asupra punctului nostru de vedere precum că reducerea limitelor de conţinut normativ în contextul dispoziţiei art. 248 alin. (4) CP al RM comparativ cu varianta-tip a infracţiunii, în special referitor la modalităţile normative ce pot cădea sub incidenţă penală, dictează posibilităţi de evitare a normativului penal sub acest aspect. Valoarea culturală, neputînd fi evaluată în bani, poate uneori lua o altă formă, poate fi calificată în baza altui conţinut normativ, cu mult mai eficient pentru infractor, avîndu-se în vedere modalitatea faptică de realizare a elementului material. Astfel, în cazul în care are loc trecerea peste frontiera vamală a valorilor culturale, care nu pot fi evaluate în bani, prin folosirea frauduloasă a documentelor, suntem în prezenţa nu a unei contrabande cu valori culturale, ci a unui uz de fals, prevăzut de art. 361 CP al RM, care prevede în formă-tipică pedeapsa cu amendă în mărime de pînă la 300 unităţi convenţionale sau cu muncă neremunerată în folosul comunităţii de la 150 la 200 de ore, sau cu închisoare de pînă la 2 ani. Avîndu-se, în esenţă, în vedere acelaşi grad prejudiciabil al faptei, răspunderea penală îşi găseşte un alt loc în dependenţă de modalitatea de acţiune faptică, soluţie neacceptată din punct de vedere logic, dar admisă de legislaţia în vigoare. Ideea aceasta este confirmată şi de anumite exemple de practică judiciară autohtonă. Astfel, cauza penală nr.2006180151 în privinţa lui RII, a fost din start calificată potrivit art. 248 alin. (1) CP al RM, fără a fi necesară dispunerea unei expertize referitor la faptul dacă bunurile trecute peste frontiera vamală reprezentau sau nu valori culturale. Această soluţie reiese din redarea normativă a unor posibilităţi de calificare limitată în ceea ce vizează patrimoniul cultural naţional. În opinia noastră, este necesară extinderea conţinutului infracţiunii la întreg procesul de export ilegal, neavîndu-se în vedere modalitatea normativă de realizare a elementului material al infracţiunii. În practica judiciară apar anumite dificultăţi la delimitarea infracţiunilor de contrabandă şi cea de eschivare de la achitarea plăţilor vamale. [149, p. 187] După cum consemnează autorii ruşi В.Д. Ларичев, Н.С. Гильмутдинова, aceste două infracţiuni constituie elemente 106 componente ale blocului de infracţiuni în sfera economiei externe. Ele (infracţiunile), menţionează autorii citaţi, posedă anumite particularităţi specifice pentru domeniul economiei externe şi, în acelaşi rînd, sunt descrise prin anumite semne comune din punctul de vedere al laturii obiective. [149, p. 187] În contextul analizat se impune indicarea asupra delimitării infracţiunii de contrabandă în modalitatea folosirii frauduloase a documentelor de eschivarea de la achitarea plăţilor vamale (art. 249 CP al RM), care, neprecizînd expres această formă de realizare a infracţiunii - o prezumă ca posibilă din punct de vedere obiectiv. Deşi şi într-un caz (contrabanda), şi în cel de-al doilea caz (eschivarea de la achitarea plăţilor vamale) poate fi prezentat acelaşi document, care este fals, totuşi, distincţia o rezumăm la următoarea concluzie: în cazul în care indicii denaturaţi materializaţi prin documentul prezentat controlului vamal oferă temeiuri şi creează condiţii necesare pentru trecerea bunurilor peste frontiera vamală a Republicii Moldova, altfel această trecere neputînd avea loc, invocăm prezenţa contrabandei în forma folosirii frauduloase a documentelor; dacă documentul fals indică asupra unor caracteristici ale bunului, fapt care permite şi într-un caz (cazul cînd documentul este veridic), şi în cel de-al doilea caz (cînd documentul este fals) trecerea bunului peste frontieră, doar că se micşorează cotele plăţilor vamale - este vorba despre o eschivare a plăţilor vamale – infracţiune aflată în afara limitelor contrabandei şi între care nu poate fi stabilit un concurs ideal de infracţiuni. Autorii В.Д. Ларичев şi Н.С. Гильмутдинова indică că principalul semn de delimitare între infracţiunea de eschivare de la achitarea plăţilor vamale şi contrabandă este obiectul material al infracţiunii. [149, p. 187] În concluzie, după regulile unor tehnici legislative în materie penală, fapta pentru a fi calificată cît se poate de corect, impune o previziune normativă cît mai clară, fiind redusă în precizarea multor semne de ordin obiectiv. Practica judiciară denotă un şir de modalităţi faptice care oferă posibilitatea evitării cadrului normativ penal. Sistematizarea în continuare a acestora din urmă va oferi multe soluţii legislative capabile a găsi calea adecvată de modificare a legislaţiei penale şi sub acest aspect. În legătură cu locul comiterii infracţiunii de contrabandă, s-a constatat că, de regulă, aceste infracţiuni pot fi comise în: punctele de trecere a frontierei şi terenurile adiacente; orice punct de pe linia de frontieră; porturi, aeroporturi, staţii de cale ferată; prin intermediul mijloacelor de transport rutiere, feroviare maritime şi de transport; prin intermediul societăţilor comerciale, aflate într-un fel sau altul în legătură cu „proprietarii firmelor fantomă”, în proprietatea sau sub controlul contrabandiştilor; prin unităţi specializate în import-export, prin orice alt loc, unde sunt descărcate mărfuri, care ar fi trebuit să tranziteze statul nostru. 107 Stabilirea locului comiterii contrabandei are importanţă şi din următorul punct de vedere: regimul vamal şi relaţiile sociale din domeniul vamal posedă un grad al suveranităţii aplicative. Adică, sistemul de protecţie juridică a relaţiilor sociale din domeniul vamal sunt supuse protecţiei doar în limitele teritoriului vamal. În cazul în care se comite o infracţiune de contrabandă pe teritoriul altui stat, această infracţiune nu poate fi sancţionată potrivit legislaţiei penale a Republicii Moldova. Or, contrabanda comisă în Ucraina, spre exemplu, nu constituie contrabandă în Republica Moldova. 3.4. Latura subiectivă a infracţiunii Pe lîngă latura exterioară a comportamentului infracţional, o importanţă deosebită o are şi atitudinea psihică faţă de acest comportament, motivul şi scopul infracţiunii. Deseori, în literatura de specialitate se menţionează că latura subiectivă se caracterizează prin intenţie directă. Or, latura subiectivă cuprinde – ca semn – vinovăţia sub formă de intenţie ori imprudenţă alăturate căreia apar scopul şi mobilul infracţiunii. Contrabanda este, într-adevăr, o infracţiune intenţionată. Acest lucru este unanim acceptat în literatura de specialitate şi practica judiciară, [86, p.261; 53] fiind indicat că la întreg ansamblul infracţiunilor vamale vinovăţia îmbracă forma intenţiei. Însă, în legătură cu latura subiectivă apar unele întrebări referitoare la faptul dacă poate fi săvîrşită infracţiunea cu intenţie indirectă? În viziunea autorului A. Borodac latura subiectivă a contrabandei este caracterizată numai prin intenţie directă. Pentru calificare nu interesează motivul şi scopul infracţiunii, care are de cele mai multe ori caracter de profit, de ele se ţine cont la aplicarea pedepsei penale. [11, p. 334] Acelaşi punct de vedere este relatat şi de В. Верин. [111, p. 87] Alta este poziţia autorilor români C. Voicu, A. Boroi, F. Sandu, I. Molnar. Potrivit ideii acestora infracţiunea se săvîrşeşte numai cu intenţie, în oricare din formele sale (directă sau indirectă). Nu se cere, ca o condiţie a conţinutului constitutiv al infracţiunii existenţa vreunui scop sau mobil. Acestea vor fi luate în considerare la individualizarea pedepsei. [100, p. 263] Pentru a soluţiona această problemă, trebuie să ne axăm pe faptul că contrabanda este o componenţă formală. Este cunoscut faptul că în cadrul componenţelor materiale, elementul intelectiv se exprimă prin conştientizarea de către subiectul infracţiunii a gradului prejudiciabil al faptei sale şi a urmărilor prejudiciabile, iar momentul volitiv constă în dorinţa sau admiterea conştientă a survenirii urmărilor prejudiciabile. De asemenea, se ştie că în cazul componenţelor materiale, survenirea consecinţelor este obligatorie pentru încadrarea infracţiunii drept consumată, în caz contrar, va fi vorba de o infracţiune neconsumată. 108 Autorul A. Рарог subliniază că infracţiunea poate fi săvîrşită cu intenţie indirectă în cazul cînd aceasta este materială, deoarece în cadrul acestor infracţiuni putem distinge elementul volitiv, adică admiterea în mod conştient a survenirii consecinţelor. De aceea, autorul citat accentuează ideea că intenţia indirectă este caracteristică doar componenţelor materiale. [162, p. 176] Pe cînd în cazul componenţelor formale contează fapta (acţiunea sau inacţiunea), deoarece din momentul săvîrşirii faptei infracţiunea se consideră consumată, indiferent de survenirea consecinţelor. În pofida acestui fapt, există şi alte opinii. Spre exemplu, profesorul Б. Никифоров consemnează că în cadrul componenţelor formale se includ şi urmările prejudiciabile, acestea sunt cuprinse de acţiune. În aceste cazuri, săvîrşirea faptei înseamnă şi producerea rezultatului, deoarece a prevedea rezultatul separat de acţiune este imposibil. Această opinie n-a fost acceptată de mulţi autori, deoarece acţiunea şi consecinţele nu pot fi un tot întreg, iar acţiunea nu poate cuprinde consecinţele. [160] În cazul intenţiei directe, subiectul activ al infracţiunii conştientizează caracterul socialmente periculos al trecerii ilegale peste frontiera vamală a mărfurilor şi obiectelor sau eludarea controlului vamal. De asemenea, se conştientizează că astfel de acţiuni sunt săvîrşite cu folosirea frauduloasă a documentelor sau a altor mijloace de identificare vamală, precum şi prin nedeclararea sau declararea neautentică a mărfurilor şi obiectelor şi doreşte săvîrşirea faptei prejudiciabile printr-o modalitate descrisă. Un alt aspect al laturii subiective este săvîrşirea infracţiunii de o persoană cu funcţie de răspundere cu folosirea situaţiei de serviciu. Folosirea situaţiei de serviciu semnifică, în literatura de specialitate, utilizarea acesteia de către persoana cu funcţie de răspundere contrar intereselor de serviciu. Anume trecerea ilegală peste frontiera vamală a mărfurilor reprezintă o consecinţă a folosirii situaţiei de serviciu în mod abuziv. Această formă de săvîrşire a contrabandei ne permite să vorbim despre o infracţiune cu două forme de vinovăţie. Deci, se poate vorbi despre o infracţiune cu două forme de vinovăţie atunci cînd infracţiunea este săvîrşită de persoana cu funcţie de răspundere cu folosirea situaţiei de serviciu. Alţi autori, dimpotrivă, neagă acest fapt şi consideră că este vorba doar de intenţie directă. [162, p. 176] Au fost exprimate, pe bună dreptate, argumente în detrimentul vinovăţiei duble. În primul rînd, infracţiunea cu două forme de vinovăţie este caracteristică infracţiunilor cu componenţe materiale. [162, p. 177] Or, nu se poate diviza vinovăţia, spunînd că intenţia se atribuie la folosirea situaţiei de serviciu, la fel, intenţia se atribuie şi la trecerea ilegală a mărfurilor peste frontiera vamală, deoarece există o singură componenţă de infracţiune şi o singură formă a vinovăţiei. [162, p. 177] 109 În concluzie, menţionăm că elementul intelectiv constă în conştientizarea pericolului social în cazul folosirii situaţiei de serviciu pentru trecerea mărfurilor peste frontiera vamală şi elementul volitiv rezidă în dorinţa de a săvîrşi această acţiune. În dispoziţia art. 248 CP al RM nu sunt indicate anumite motive sau scopul infracţiunii. De aceea, putem concluziona că motivul şi scopul nu constituie semne obligatorii ale laturii subiective a contrabandei şi nu influenţează calificarea juridică a infracţiunii. Deşi, în limitele opiniilor expuse, se regăseşte şi ideea, conform căreia, contrabanda are la bază un singur motiv: motivul de îmbogăţire. Această ultimă idee este expusă de către autorul M. Качев. [citat după 129, p. 147]. 3.5. Semnele circumstanţiale agravante ale infracţiunii Legiuitorul înăspreşte răspunderea pentru comiterea contrabandei în legătură cu proprietăţile deosebite ale obiectelor atentate. Ultimele se referă la valoarea exclusivă, însemnătatea sau pericolul potenţial pentru societate şi sănătatea persoanelor. O aşa atitudine a legiuitorului privind aprecierea gradului prejudiciabil generează comentarii contradictorii în doctrina penală, discuţii şi propuneri. Prin prisma tuturor opiniilor la acest capitol le vom elucida pe principalele, cele mai problematice. La ele, în viziunea noastră, se referă următoarele elemente: statutul juridic al unor obiecte aparte în legislaţia naţională în vigoare; motivarea social-politică a obiectelor contrabandei, menţionate în art. 248 alin. (2)-(4) CP al RM; posibila lor сalificare; influenţa reciprocă şi puterea juridică a obiectului şi valorii atentării. Anterior am descris categoria calificată/specială a infracţiunii de contrabandă, legată de trecerea frontierei vamale a Republicii Moldova a obiectelor strict determinate de art. 248 alin. (2)-(4) CP al RM. Acum urmează să supunem unui studiu manifestările agravante ale contrabandei. Componenţa agravantă, prevăzută de art. 248 alin. (5) CP al RM, determină şi expune în redacţia dispoziţiei acestei norme anumite semne alternative care califică în mod deosebit (agravant) contrabanda, în caz că ea este săvîrşită: b) de două sau mai multe persoane; c) de o persoană cu funcţie de răspundere, cu folosirea situaţiei de serviciu; d) în proporţii deosebit de mari. Fiecare dintre semnele circumstanţiale prevăzute este suficient pentru a aplica faţă de persoana vinovată în comiterea contrabandei prevederile art. 248 alin. (5) CP al RM. Respectiv, legiuitorul consideră aceste semne alternative şi egale din punctul de vedere al pericolului social pe care ele îl prezintă. Acest deosebit aspect social le consolidează, plasîndu-le în aceeaşi normă 110 juridico-penală - ca semne de expresie antisocială gravă, însă, după conţinut şi formele de manifestare, ele, evident, substanţial se deosebesc unele de altele. Însă acest fapt nu influenţează asupra caracterului de interacţiune şi interconexiune a semnelor nominalizate cu alte elemente şi semne ale sistemului infracţional unic, denumit de legea penală drept contrabandă. Deşi problema comiterii infracţiunii de către o persoană cu funcţie de răspundere a fost tratată în cadrul subiectului infracţiunii, la acest segment al discursului ştiinţific, menţionăm că am putea elucida şi alte aspecte. Spre exemplu, unii autori consideră că în cazul semnului calificativ „de o persoană cu funcţie de răspundere, cu folosirea situaţiei de serviciu” există două infracţiuni distincte: - contrabanda (art. 248 CP al RM); - abuzul de putere sau abuzul de serviciu (art. 327 CP al RM). Altfel zis, autorii în cauză consideră că această agravantă formează o componenţă de sine stătătoare. Această opinie nu a fost susţinută, invocîndu-se ca argument faptul că folosirea situaţiei de serviciu de către persoana cu funcţie de răspundere este un mijloc suplimentar de săvîrşire a contrabandei şi această situaţie nu determină calificarea faptei prin concurs cu art. 327 CP al RM. Folosirea situaţiei de serviciu a fost definită în mod diferit. Ca şi autorul rus A. Н. Tрайнин, profesorii В. Кириченко, В. Meньшагин au argumentat şi au susţinut opinia precum că sintagma „folosirea situaţiei de serviciu”, în sensul legii penale, trebuie interpretată drept săvîrşirea de către o persoană cu funcţie de răspundere a acţiunilor, care sunt condiţionate de atribuţiile funcţionale deţinute, determinate de competenţa de serviciu şi aflate în limitele obligaţiilor lui de serviciu. [128, p. 218; 171, p. 229-230] Н. Папиашвили, И. Лопашенко consideră că persoana cu funcţie de răspundere comite fapta în limitele funcţiilor de serviciu şi nu în legătură cu situaţia de serviciu [citat după 151, p. 118]. O altă opinie este înaintată de către А. Рарог, В. Степалин, O. Шишов. Aceasta din urmă rezidă în faptul că persoana cu funcţie de răspundere poate abuza de situaţia de serviciu nu numai la locul său de muncă, dar şi în altă organizaţie, folosind influenţa şi autoritatea funcţiei (postului) sale. [162, p. 231] O altă întrebare apare în legătură cu faptul dacă pot purta răspundere penală conform acestui semn circumstanţial agravant persoanele fizice, organizaţiile comerciale ce nu se referă la organele statale şi organele administraţiei publice locale. Răspunsul este că aceste persoane nu poartă răspundere conform art. 248 alin. (5) lit. c) CP al RM, acestea nefiind persoane cu funcţie de răspundere. [162, p. 232] 111 Comiterea infracţiunii de două sau mai multe persoane este o agravantă care impune anumite precizări. Vorbind despre această formă calificată, nu putem trece cu vederea săvîrşirea infracţiunii prin participaţie (participaţia simplă, participaţia complexă, grup criminal organizat şi organizaţie criminală). Conform art. 44 CP al RM, infracţiunea se consideră săvîrşită prin participaţie simplă, dacă la comiterea ei au participat în comun, în calitate de coautori, două sau mai multe persoane, fiecare realizînd latura obiectivă a infracţiunii. Menţionăm că pentru forma respectivă a participaţiei este caracteristic faptul că posibilitatea unei înţelegeri apare numai după începerea realizării laturii obiective. Deci, în cazul participaţiei simple, de cele mai dese ori nu există înţelegere prealabilă, însă nu este exclus faptul ca ea să existe. În cazul infracţiunii de contrabandă, înţelegerea va exista, dar contează faptul că persoanele trebuie să participe în calitate de coautori. Spre deosebire de această formă, în cadrul participaţiei complexe participanţii contribuie în calitate de autor, organizator, instigator sau complice la comiterea infracţiunii. Latura obiectivă a infracţiunii manifestată prin participaţie complexă poate fi realizată: de un singur autor ori de doi sau mai mulţi coautori. Această formă se caracterizează prin existenţa unei înţelegeri pînă în momentul săvîrşirii acţiunilor ce constituie latura obiectivă a infracţiunii. În rezultatul înţelegerii, participanţilor le devine cunoscută nu numai informaţia generală despre săvîrşirea infracţiunii, dar şi unele laturi ale activităţii infracţionale ulterioare. Înţelegerea se poate petrece în formă verbală sau scrisă şi se caracterizează prin stabilirea obiectului infracţiunii, uneori şi a metodei acesteia. Pentru calificarea juridică nu are importanţă timpul care a trecut de la înţelegere pînă la momentul comiterii infracţiunii. Acest timp se poate manifesta în minute, ore, zile, luni, chiar şi ani. În CP al FR se menţionează expres agravanta „săvîrşită de un grup criminal organizat”. Legea penală a Republicii Moldova nu include o asemenea formă agravantă. Potrivit art. 46 CP al RM, grupul criminal organizat este o reuniune stabilă de persoane care s-au organizat în prealabil pentru a comite una sau mai multe infracţiuni. Acesta se caracterizează prin: înţelegere prealabilă; elaborarea planului de săvîrşire a infracţiunii; împărţirea rolurilor între participanţi; determinarea metodei de săvîrşire a infracţiunii şi a acţiunilor pentru realizarea planului elaborat. Conform art. 47 CP al RM, se consideră organizaţie (asociaţie criminală) o reuniune de grupuri criminale, organizate într-o comunitate stabilă, a cărei activitate se întemeiază pe diviziune, între membrii organizaţiei şi structurile ei, a funcţiilor de administrare, asigurare şi executare a intenţiilor criminale ale organizaţiei în scopul de a influenţa activitatea economică şi de altă natură a persoanelor fizice şi juridice sau de a o controla, în alte forme, în vederea obţinerii de avantaje şi realizării de interese economice, financiare sau politice. 112 Infracţiunea se consideră săvîrşită de o organizaţie criminală dacă a fost comisă de un membru al acesteia în interesul ei sau de către o persoană care nu este membru al acesteia, la însărcinarea organizaţiei. Evidenţiem că membrul organizaţiei poartă răspundere penală numai pentru infracţiunile la a căror pregătire sau săvîrşire a participat, iar organizatorul şi conducătorul poartă răspundere pentru toate infracţiunile săvîrşite de această organizaţie. Membrul acesteia poate fi liberat de răspundere penală în cazul în care a declarat benevol despre existenţa ei şi a ajutat la descoperirea infracţiunilor săvîrşite de ea ori a contribuit la demascarea organizatorilor, conducătorilor, membrilor organizaţiei. Conştiinţa şi voinţa membrilor asociaţiei criminale trebuie să cuprindă circumstanţele care se referă nu numai la faptele proprii, dar şi la faptele celorlalţi participanţi. Numai în astfel de cazuri vom putea vorbi despre o participaţie la infracţiune. Trebuie să clarificăm situaţia cînd contrabanda este săvîrşită de două sau mai multe persoane în proporţii mari. În acest caz, mărimile contrabandei săvîrşite de fiecare participant se adună cu cea comisă de alt participant şi dacă suma obţinută depăşeşte 2500 u.c., aceasta este imputabilă fiecăruia dintre aceşti membri. [162, p. 169] Cînd contrabanda constituie o infracţiune prelungită, actele separate ale acestei infracţiuni fiind legate între ele, permit ca mărimea sau proporţiile în cadrul fiecărei acţiuni să se adune şi dacă se ajunge la „proporţiile mari”, suntem în prezenţa contrabandei consumate. Ultima circumstanţă agravantă este comiterea contrabandei în proporţii deosebit de mari. Potrivit art. 126 CP al RM dacă valoarea bunurilor trecute peste frontiera vamală depăşeşte la momentul săvîrşirii infracţiunii 5.000 u.c. de amendă, este vorba de proporţii deosebit de mari. Mărimea contrabandei se determină în fiecare caz individual cu luarea în vedere a tuturor circumstanţelor comiterii infracţiunii. [124, p. 285] La determinarea mărimii contrabandei urmează a reieşi nu numai din valoarea bunurilor de contrabandă, dar şi din cantitatea, iar în unele cazuri – valoarea istorică şi artistică, precum şi importanţa ei pentru economia naţională. [171, p. 229; 124, p. 285] S. Maimescu stipulează că circumstanţa agravantă – săvîrşirea contrabandei în proporţii deosebit de mari - este relativ nouă în practica vamală a ţării. În acest sens, se arată că în legislaţiile penale ale statelor vecine, ale ţărilor CSI, îndeosebi în legislaţia penală a Federaţiei Ruse, acest semn calificativ nu este inclus în componenţa contrabandei. Or, în cele din urmă (avînd la bază proporţiile vechi ce erau fixate în art. 126 CP al RM) autorul S. Maimescu concluzionează că contrabanda trebuie calificată ca comisă în proporţii deosebit de mari numai în cazul dacă valoarea bunurilor ce constituie obiectul contrabandei va depăşi nu de 1.000 de ori, 113 ci de 3500 de ori mărimea salariului minim stabilit la momentul săvîrşirii faptei (echivalent a 5.000 dolari SUA, sumă permisă rezidenţilor Republicii Moldova de a fi scoasă la ieşire din ţară fără prezentarea documentelor de provenienţă). [71, p. 30] Suntem de acord cu această ultimă idee şi o precizăm în contextul legislaţiei în vigoare: deoarece suma în valută permisă de a fi scoasă din Republica Moldova nu trebuie să depăşească 10.000 de euro, iar în anumite cazuri – 50.000 de euro, aceasta poate cădea sub incidenţă penală doar în cazul în care depăşeşte această ultimă sumă şi nu cea de 5.000 u.c. – valoarea proporţiilor deosebit de mari, prevăzută de art. 126 alin. (1) CP al RM. Pînă la urmă, totuşi, optăm în vederea excluderii tuturor circumstanţelor agravante ale infracţiunii de contrabandă. Conform art. 30 CP al RM, se consideră infracţiune prelungită fapta săvîrşită cu intenţie unică, caracterizată prin două sau mai multe acţiuni infracţionale identice, comise cu un singur scop, alcătuind în ansamblu o infracţiune. Infracţiunea prelungită se consumă din momentul săvîrşirii ultimei acţiuni sau inacţiuni infracţionale. Raportînd această noţiune la contrabandă, putem spune că scopul reprezintă trecerea ilegală peste frontiera vamală a mărfurilor şi obiectelor. Contrabanda - ca infracţiune prelungită – prezumă situaţia cînd acţiunile infracţionale sunt foarte strîns legate între ele şi este prezentă o intenţie unică, ceea ce face ca în final să constituie o singură infracţiune. Un exemplu din practică cu referire la infracţiunea prelungită poate fi cazul, cînd două persoane, cetăţeni ai Republicii Moldova, transportau peste frontiera Federaţiei Ruse, din regiunea Tiumeni 1200 de tone de petrol, motivînd că acest lucru se face pentru prelucrarea petrolului în întreprinderile străine cu obligaţia de a întoarce în Federaţia Rusă anumite mărfuri compensatorii. Trecerea se efectua cu folosirea frauduloasă a documentelor într-o perioadă mai îndelungată. 3.6. Modalităţi faptice ale infracţiunii de contrabandă cu droguri, armament şi valori culturale Preocupările permanente ale ONU pentru edificarea strategiei internaţionale de combatere a contrabandei drogurilor a fost determinată de amploarea fără precedent pe care o cunoaşte, în prezent, acest fenomen pe plan mondial. Unul dintre subiectele cele mai discutate astăzi, în special la nivelul organismelor internaţionale, îl constituie contrabanda de droguri, asociat, foarte adesea, cu întregul ansamblu de fapte ce definesc criminalitatea de înaltă violenţă. Analizele efectuate de poliţia statelor mai afectate de fenomenul traficului şi consumului ilegal de droguri pun în evidenţă, pe lîngă amploarea şi intensitatea deosebită a afacerilor cu asemenea substanţe şi produse, 114 comportamentul şi reacţia extrem de violentă a grupurilor de traficanţi faţă de intervenţia forţelor de ordine. În ipoteza acestui minim considerent, avem o imagine aproximativă a dimensiunii unui fenomen care nu poate fi analizat şi abordat decît într-o manieră realistă, obiectivă de către fiecare autoritate naţională, dar şi de către organismele internaţionale abilitate a desfăşura, pe multiple planuri, lupta pentru combaterea contrabandei de droguri - preocupare a crimei organizate, a structurilor criminale de tip mafiot. Traficul ilicit de droguri este recunoscut drept una dintre cele mai răspîndite crime transnaţionale. Odată cu apariţia reţelei de telefonie mobilă, inclusiv prin satelit, grupările criminale transnaţionale nu întîlnesc probleme şi obstacole substanţiale în procesul organizării şi coordonării activităţii sale pe întreg globul pămîntesc. Serviciile speciale şi organele de profil din majoritatea statelor, specializate în prevenirea şi combaterea traficului ilicit de droguri puţin au întîrziat cu coordonarea eforturilor sale în combaterea acestui viciu şi s-au mobilizat prea tîrziu la elaborarea şi punerea în aplicare a actelor normative internaţionale, care reglementează problemele subiectului abordat. Astfel, abia în anul 1961 a fost semnată Convenţia privind substanţele narcotice, la 21 februarie 1971, Convenţia asupra substanţelor psihotrope, iar apoi, la 20 decembrie 1988, a fost semnată Convenţia ONU contra traficului ilicit de stupefiante şi substanţe psihotrope. În general, totalitatea dispoziţiilor actelor internaţionale nominalizate, precum şi a celor naţionale în vigoare, au format mecanismul de luptă contra activităţii criminale transfrontaliere, ce ţine de traficul ilicit de droguri, incluzînd în sfera acordurilor internaţionale privind controlul circulaţiei substanţelor narcotice - dispoziţii concrete aferente luptei contra organizaţiilor criminale. În Convenţia din 1961 sunt determinate categoriile substanţelor narcotice, supuse controlului internaţional, iar în cea din 1988, în lista substanţelor controlate au fost incluşi şi principalii reactivi chimici, utilizaţi în producerea substanţelor narcotice. Este bine cunoscut, că o mare parte din opiumul produs în lume parvine din aşa numitul „Triunghiul de aur” (regiunea de sud-est a Asiei, în care intră, în special, teritoriile statelor Myanmar, Thailanda, Laos). O altă regiunea mare, unde se cultivă macul, este aşa numita „Semiluna de aur” (regiunea sud-vestică a Asiei, incluzînd teritoriile Pakistanului, Iranului şi Afganistanului). Macul de opium se cultivă ilicit în proporţii mari şi în alte state ale lumii, inclusiv India, Mexic, Guatemala, Liban, Polonia şi pe teritoriile unor state membre ale CSI (Cazahstan, Chîrghizia, Turcmenistan, Uzbechistan, Ucraina, şi nu în ultimul rînd, Republica Moldova). Pe teritoriul Republicii Moldova condiţii favorabile de cultivare a plantelor cu conţinut narcotic sunt puţine, neavînd în vedere condiţiile climaterice, ci circumstanţele acestei îndeletniciri. Volumul 115 paielor de mac cultivate, însă, în unele cazuri sporadic, ne indică nu despre îndeletniciri masive, ci despre prezenţa unei necesităţi de întrebuinţare a persoanei, care cultivă respectiva plantă. Din aceste considerente putem conchide, că principala masă a substanţelor narcotice (căpătate din mac sau cînepă) întrebuinţate pe teritoriul ţării, îşi au originea din ţări străine, fiind introduse în Republica Moldova prin contrabandă. Principalii furnizori de asemenea substanţe sunt cetăţenii fostelor republici sovietice caucaziene şi asiatice. Dar, trebuie să recunoaştem şi acel fapt, că în perioada ultimilor zece ani, pe teritoriul Republicii Moldova principalii distribuitori de substanţe narcotice sunt ţiganii, predominant locuitori ai zonelor de nord şi nord-est ale ţării. Aceiaşi ţigani moldoveni, fără a pune accentul pe naţionalitate, deseori sunt identificaţi în tranzacţii cu droguri pe teritoriul statelor apropiate - Ucraina şi Federaţia Rusă, unde se scurge principalul volum de droguri. Pe lîngă faptul că aceste persoane se ocupă cu contrabanda de substanţe narcotice, ele activ se adaptează şi la alte activităţi ilegale. În special, emigrînd în una din regiunile ţărilor vecine, aceste persoane înfăptuiesc tentative perseverente de a semăna plante interzise pentru cultivare, cu conţinut narcotic. Deseori aceste persoane izbutesc să cultive mac sau canabis în spaţii protejate (sere), în cantităţi mari. Dar, totuşi, principala modalitate de satisfacere a necesităţilor persoanelor, care admit folosirea ilicită a drogurilor, este contrabanda lor din alte ţări. Pentru traficarea prin contrabandă a substanţelor narcotice, de regulă, se face uz de serviciile aşa numitor „curieri”, care, în primul rînd, cad în cîmpul de atenţie a organelor de drept şi a serviciilor speciale. În ultimii ani, caracteristica socială a curierilor s-a schimbat substanţial, astfel încît dacă anterior la traficarea drogurilor se implicau persoane ce folosesc nemijlocit aceste substanţe, în ultima perioadă, în activitatea de contrabandă cu substanţe narcotice, sarcinile sunt înaintate persoanelor din familii favorabile şi care sunt înstărite. Principala sarcină a unui astfel de curier este transportarea „obiectului” (substanţele narcotice) pe ruta iniţial indicată. De regulă, curierii nu cunosc persoanele care organizează transportarea din punctul de ieşire şi nu se cunosc nici cu persoana care trebuie să recepţioneze „obiectul” în punctul de destinaţie. Legătura cu curierul este menţinută prin telefon mobil de intermediar, care coordonează acţiunile curierului cu acţiunile celorlalţi membri ai schemei de traficare. De aceea, reţinerea unui asemenea curier în momentul trecerii frontierei vamale atinge numai o sarcină şi nu cea mai importantă – ridicarea substanţei narcotice, fără a demasca membrii grupării criminale. Reieşind din aceasta, este optimă introducerea anumitor corectări în unul din elementele caracteristicii criminalistice ale contrabandei, aferent personalităţii subiectului, implicat în 116 contrabanda cu substanţe narcotice. Acesta deja nu este un narcoman, care tinde să mai cîştige bani pentru următoarea doză de groguri, cum se considera anterior, dar o persoană cu ţinută impecabilă, după caz om de afaceri sau funcţionar de stat, care, din interese meschine, a dat acordul să colaboreze cu grupările criminale la traficarea drogurilor. În acest context, ar trebui invocată şi posibilitatea folosirii cifrate a persoanelor transportatoare, cînd ultima nu cunoaşte genul încărcăturii pe care trebuie s-o transporte de la un punct la altul peste frontiera vamală. Următorul element al caracteristicii criminalistice a contrabandei de droguri, care permanent se modifică sub influenţa diverşilor factori obiectivi şi subiectivi, este trecerea drogurilor peste frontiera vamală. Evident, că la contrabanda drogurilor sunt aplicate diverse metode de trecere: atît fizice, cît şi clandestine. Deseori, drogurile se ascund: - în cazul trecerii frontierei în mijloace de transport feroviar: în construcţiile tubulare sau goale pe dinăuntru ale pereţilor vagonului, bagajelor sau încărcăturilor; în locuri special amenajate din vagoane, cupeuri, toalete, coridoare, încărcături; în spaţii goale din obiectele tranzitate, în bagaje şi alte încărcături; - în cazul trecerii frontierei cu transportul auto: în interiorul caroseriilor autoturismelor, în garniturile uşilor, în anvelopele de schimb, în secţiile pentru combustibil sau alte locuri special amenajate (de regulă, în portbagaj, secţia motorului, în carcasa caroseriilor şi uşilor); - în cazul trecerii frontierei pe nave maritime şi alte unităţi de transport acvatice – pe lîngă diversitatea spaţiilor goale în construcţiile navelor şi elementelor carcasei, deseori se face uz de tancuri petroliere sau pentru alte lichide, orificiile cărora sunt înşurubate cu un număr mare de buloane, unde se ascund containerele cu droguri. Pentru toate tipurile de transport este cazul de menţionat metoda traficării drogurilor pe corpul fizic al transportatorului, fie de către om, fie de către animal, cu folosirea brîielor şi jaletelor special confecţionate, precum şi cusute în îmbrăcămintea sau încălţămintea curierilor. Profesorii ruşi Ю. Сучков, Л. Гаухман, С. Максимов menţionează şi folosirea spaţiilor interioare ale corpului omenesc în calitate de ascunziş. În acest context, putem aminti despre conflictul armat din Afganistan, în perioada anilor 1979-1989, cînd în sicrie sau chiar în interiorul cadavrelor ostaşilor căzuţi erau ascunse containere cu heroină şi opium, iar apoi aceste sicrie, fără inspectare cuvenită, erau transportate în URSS, unde, prin reţele de distribuire, erau comercializate populaţiei. [citat după 184, p. 218] De fapt, toate metodele enunţate mai sus au loc şi sunt constatate în practica luptei cu traficul ilicit de droguri atît în Republica Moldova, cît şi în alte ţări. 117 O deosebită atenţie merită metoda de traficare a drogurilor în interiorul corpurilor omeneşti, cînd substanţa narcotică, preventiv ambalată în săculeţe de polietilenă sau cauciuc, se înghit de curieri sau se introduc în orificiile de pe corpurile acestora. Cum reiese din practica cotidiană a subdiviziunilor de profil, prin aşa metodă se transportă cantităţi substanţiale de droguri. În asemenea mod, doi cetăţeni ai Uzbechistanului au pregătit două bile cu dimensiunea de 1 cm (295,4 gr) de opium pe care le-au înghiţit şi le-au transportat în regiunea de nord-vest a Federaţiei Ruse, unde şi au fost reţinuţi. În ultima perioadă de timp, a luat amploare tradiţionala metodă a contrabandei, şi anume contrabanda în afara zonelor de control vamal şi de frontieră, pe drumuri de ţară, peste rîuri şi lacuri. Această metodă în Republica Moldova este mai răspîndită în zona adiacentă regiunii transnistrene, pe unde sistematic se practică traficul ilicit de mărfuri cu bărcile peste rîul Nistru. Dar nu este exclusă trecerea prin contrabandă a mărfurilor peste rîul Prut, care mărgineşte Republica Moldova cu România. Urmele traficării prin contrabandă a drogurilor sunt strîns legate de metodele de transportare şi camuflare a substanţelor narcotice, psihotrope sau cu efect puternic. Nominalizarea tuturor urmelor, ce mărturisesc despre contrabanda cu droguri, este imposibilă, dat fiind faptul că acestea sunt diverse şi, după cum am menţionat, se modifică de la caz la caz. În discuţie cu funcţionarii operativi ai subdiviziunilor de profil, menite să combată circulaţia ilicită a drogurilor, se evidenţiază cîteva metode tipice de detectare a acestor urme: - metode bazate pe cunoaşterea psihologiei contrabandistului; - metode bazate pe cunoaşterea particularităţilor constructive ale autoturismelor şi analiza modificărilor construcţiei mijloacelor de transport ce traversează frontiera vamală şi sunt folosite la contrabanda cu droguri; - metode bazate pe aplicarea profesionistă a rezultatelor activităţii operative de investigaţii. Majoritatea funcţionarilor operativi experimentaţi afirmă că practic întotdeauna ei presimt şi identifică vizual persoanele care trec controlul vamal şi ascund ceva sau nu declară integral, indiferent de natura obiectului ascuns. Deseori, cauza comportamentului neadecvat al persoanei este conştientizarea faptului comis, adică a contrabandei cu droguri. În aşa situaţie, o atenţie deosebită se acordă semnelor exterioare ale persoanei bănuite. Este cunoscut faptul că după exteriorul persoanei poate fi identificată predispunerea acesteia la consumul de alcool sau substanţe narcotice. 118 În acelaşi timp, urmează a fi apreciate şi analizate în ansamblu toate criteriile exteriorului, inclusiv comportamentul verbal şi nonverbal, folosirea argourilor şi expresiilor specifice persoanelor cu antecedente penale şi narcomanilor, prezenţa pe corp a tatuajelor etc. În procesul de cercetare şi studiere a schimbărilor vădite în construcţia mijloacelor de transport ce traversează frontiera vamală, funcţionarii operativi în mod cert pot indica, la prima vedere, despre prezenţa sau lipsa ascunzişurilor. Astfel, deosebirea esenţială a unei anvelope de pe roata autoturismului, după gradul de uzură şi prăfuire, de celelalte anvelope ne permite să conchidem că această anvelopă un timp s-a aflat în portbagajul autoturismului şi s-a asamblat nemijlocit înaintea trecerii frontierei şi urmează a fi scoasă după finisarea procedurii de verificare şi ieşire din zona de control. Aşadar, în ea poate fi amplasat un ascunziş cu droguri. În practică, astfel de versiuni se supun verificării în mod operativ. Cum reiese din analiza rezultatelor activităţii de combatere a traficului ilicit de droguri, cea mai eficientă metodă de identificare a filierelor şi urmelor activităţilor ilicite este aplicarea iscusită a măsurilor şi mijloacelor operative de investigaţii. Primirea neamînată şi la timp a informaţiei de la aparatul auxiliar privind tentativa sau pregătirea de trecere peste frontiera vamală a unei persoane care ar dispune asupra sa de substanţe narcotice permite verificarea prin două din metodele menţionate şi anume prin examinarea vizuală a schimbărilor în exteriorul sau interiorul mijlocului de transport şi aşa-numita ascultare exploratoare. În acest timp, funcţionarul operativ, dialogînd cu persoana bănuită, în mod cifrat şi fără manifestări exterioare, ce ar putea încorda atenţia bănuitului, apreciază presupusa complicitate a acestuia în traficarea drogurilor şi, concomitent, stabileşte posibilele ascunzişuri unde pot fi tăinuite substanţele narcotice. Numai după determinarea semnelor indirecte, care confirmă informaţia parvenită de la aparatul auxiliar, funcţionarul operativ purcede la verificarea detaliată fizică a mijlocului de transport şi a persoanelor aflate în acesta, în vederea depistării, fixării şi ridicării obiectelor cu un exterior specific drogurilor. Este important de menţionat că metoda de comitere a contrabandei cu droguri este strîns legată de metodele de distragere a atenţiei funcţionarilor de la curierul de droguri. În acest scop, se folosesc diverse combinaţii, printre care cele mai răspîndite sunt: sustragerea atenţiei funcţionarilor vamali sau grănicerilor la trecerile auto între frontiere de la automobilul cu droguri prin încălcarea intenţionată a ordinii de rînd sau a regulilor de intrare şi aflare în zona de control vamal de către un alt automobil, care, în consecinţă şi „ca pedeapsă” se supune unui control riguros, dar fără sens; prezenţa în salonul autoturismului, folosit pentru trecerea clandestină a drogurilor, a unei femei cu un copil agitat sau a unei persoane, care ar avea semne de 119 îmbolnăvire gravă; prezentarea funcţionarilor vamali sau grănicerilor a unor încărcături neautentic declarate de către persoana din automobilul de „distragere” etc. Caracteristica criminalistică a contrabandei cu valori culturale de asemenea dispune de careva elemente specifice, condiţionate de obiectul contrabandei şi ca rezultat - de metodele comiterii ei. Ordinea trecerii valorilor culturale poartă un caracter, după caz, permisiv şi, în prezent, este reglementat de Legea nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice (art. 9) şi Legea culturii nr.413-XIV din 27 mai 1999, dar numai în cazul introducerii valorii culturale şi nu scoaterii. Conform art. 16 alin. (1) din Legea culturii, „cetăţenii Republicii Moldova beneficiază de dreptul ... de a exporta valori şi bunuri culturale, în scopul expunerii sau comercializării acestora, în modul stabilit de legislaţia Republicii Moldova şi a statelor respective”. Lupta cu contrabanda valorilor culturale este una dintre principalele direcţii de activitate ale subdiviziunilor de profil, atît din cadrul MAI, cît şi SV, SG, CCCEC şi SIS. Obiecte ale atentatelor criminale sunt, în primul rînd, obiectele vechi (icoane, articole de cult, tablouri, cărţi, monede, ordine şi medalii, articole giuvaiere din metale şi pietre preţioase), care prezintă pentru stat interes istoric şi cultural. S-a observat şi faptul, că dacă în trecut, în special în ex-URSS, valorile culturale se scoteau, prin contrabandă, în majoritatea cazurilor, în ţările vest-europene, acum platoul geografic al traficului ilicit de valori culturale s-a lărgit substanţial. Deşi Republica Moldova nu poate fi inclusă în lista ţărilor cu un volum pronunţat de valori culturale, cum ar fi, de exemplu, Federaţia Rusă, ţările din Asia Mijlocie şi Africa, ea constituie un element, sau, mai bine zis, o arenă de tranzit a valorilor culturale din unele ţări-membre ale CSI în Uniunea Europeană. Ca ţări de destinaţie a obiectelor de cult tot mai des figurează SUA şi Japonia, iar din cauza imperfecţiunii controlului vamal şi de grăniceri între ţările membre ale CSI se observă o creştere a numărului de tentative de contrabandă cu valori culturale în direcţiile menţionate. Acest fapt mai mult este observat de angajaţii autorităţilor vamale ale Federaţiei Ruse, Belarusului şi Ucrainei, unde aceste încercări de scoatere ilicită a valorilor culturale, de regulă, iau naştere. Un fapt evident a devenit nu numai creşterea cantitativă a contrabandei cu valori culturale, dar şi calitativă, în special internaţionalizarea ei. Cum menţionează autorii ruşi Г. Meретуков şi A. Meретуков, actualmente, contrabanda cu valori culturale poartă un caracter organizat, cu implicarea structurilor criminale internaţionale. [citat după М. Журавлев, С. Никулин -181, p. 229] 120 Despre acest fapt ne mărturisesc şi cazurile de depistare nu numai a unor obiecte (cu valoare culturală) în parţial, dar şi a colecţiilor special selectate, precum şi cazurile de reţinere a cetăţenilor din ţările CSI de către autorităţile vamale ale ţărilor vestice (Finlanda, Suedia, Marea Britanie, SUA etc.). De exemplu, la 22 septembrie 1998, serviciul vamal suedez l-a reţinut, în timpul trecerii frontierei baltice, pe cetăţeanul FR II, asupra căruia au fost depistate 22 icoane vechi, cu însemnătate culturală. În acelaşi timp, serviciile vamale finlandeze, la 18 august 1998, au curmat tentativa de contrabandă cu valori culturale, comisă de către cetăţeanul FR IA, care intenţiona să scoată ilicit 21 tablouri pictate şi 17 poziţii de articole giuvaiere, ascunse într-un loc special amenajat în acoperişul autoturismului. La 28 noiembrie 2007, colaboratorii vamali din or. Taganrog (FR) au reţinut un locuitor al Calmîchiei în momentul trecerii frontierei vamale, mărginite cu Ucraina. El intenţiona să scoată din ţară o colecţie de monede de argint (datate cu sec. XVIII, cu imaginea lui Petru I, Ecaterina I, Elizaveta I şi Ecaterina a II-a) şi timbre poştale din perioada anilor 1930-1950, fabricate în URSS. Studierea personalităţilor subiectului contrabandei cu valori culturale - ca element al caracterizării criminalistice a acestui gen de criminalitate - permite să concluzionăm asupra faptului, că în comiterea unor astfel de fraude sunt implicate două categorii principale de subiecte: - cetăţenii străini, care vizitează ţara în calitate de turişti, inclusiv cei care dispun de statut diplomatic; - cetăţenii ţării, inclusiv cei care pleacă în străinătate pentru odihnă, turism, trai permanent sau în baza invitaţiilor particulare. A evidenţia careva trăsături caracteristice ale personalităţii persoanelor implicate în contrabanda cu valori culturale este foarte dificil, deşi, reieşind din practica mondială în acest domeniu, se reţin şi se bănuiesc în comiterea contrabandei cu valori culturale atît persoane cu studii superioare, care se atribuie pe ei înşişi la elita societăţii, cît şi oameni de rînd, cu un nivel mediu de calificare, la care, într-un mod sau altul, au intrat în posesie aceste valori culturale. În multe cazuri, contrabandiştii au o părere eronată despre valoarea reală a obiectului ce se trece peste frontiera vamală, apreciindu-l mai scump sau mai ieftin decît preţul adevărat al acestei valori. Persoanele incompetente sau care nu cunosc prevederile legislaţiei în domeniul scoaterii sau introducerii în ţară a valorilor culturale, de regulă, nu ascund aceste obiecte, considerînd că, 121 dacă acestea se află în posesia lor, ele sunt în drept să le gestioneze sub orice formă, după propria dorinţă, inclusiv să le scoată din ţara de origine. În cercetarea acestei categorii de delicvenţi, funcţionarii operativi se confruntă cu problema depistării obiectului contrabandei, ridicării lui de la posesor, acţiuni însoţite de explicarea motivată şi, în cele mai dese cazuri, repetată a esenţei unui anumit act legislativ sau normativ, ce limitează sau interzice scoaterea unui sau alt obiect de pe teritoriul ţării. O altă categorie de subiecte, care cunosc în măsură suficientă legislaţia în vigoare şi care conştientizează ilegalitatea acţiunilor lor, recurg nu numai la tăinuirea obiectului contrabandei, dar şi la falsificarea actelor oficiale, care acordă dreptul de a scoate acest obiect (valoare culturală) în străinătate. Ascunzişurile cu valori culturale se amenajează aproximativ la fel ca şi în cazurile contrabandei cu droguri sau armament, luîndu-se în consideraţie, evident, volumul şi greutatea acestora. Delicvenţii cunosc faptul că obiectul poate fi bine ascuns atunci, cînd este expus la cel mai vizibil loc. Posibil, conducîndu-se de aceasta, pasagerii unui tren internaţional au încercat să scoată icoane din lemn şi pînză şi alte articole cu valoare culturală, punîndu-le pur şi simplu într- o geantă din bagajul personal. În ceea ce priveşte verificarea actelor oficiale care permit (autorizează) scoaterea obiectelor de artă, cultură, cu caracter ştiinţific sau literar, ce nu constituie valori culturale, este necesar ca funcţionarul operativ să dispună de o experienţă bogată de activitate, să aplice cunoştinţe speciale şi să opereze cu un volum suficient de informaţii. Una dintre aceste surse de informaţie poate fi baza centralizată de date, computerizată şi accesibilă pentru angajaţii subdiviziunilor specializate, cu posibilitatea evidenţei clare şi schimbului de informaţii despre valorile culturale înregistrate pe teritoriul ţării, a celor reţinute şi confiscate, precum şi a celor aflate în căutare de către autorităţile de drept naţionale şi internaţionale. Caracterizarea criminalistică a contrabandei cu armament, dispozitive explozive şi muniţii, de asemenea, se manifestă printr-un semn specific, condiţionat de licenţierea ordinii de circulaţie a armamentului, supravegherii de stat asupra acesteia. Această ordine de trecere peste frontiera vamală a Republicii Moldova este acceptată numai în condiţiile prevăzute de legislaţia naţională în vigoare şi anume de Legea nr.110-XIII din 18 mai 1994 cu privire la arme, Legea nr.1163-XIV din 26 iulie .2000 cu privire la controlul exportului, reexportului, importului şi tranzitului de mărfuri strategice, Legea nr.451-XV din 30 iulie 2001 cu privire la licenţierea unor genuri de activitate, HG nr.606 din 15 mai 2002 cu 122 privire la Sistemul naţional al controlului exportului, reexportului, importului şi tranzitului de mărfuri strategice în Republica Moldova şi HG nr.634 din 6 iunie 2007 cu privire la aprobarea Concepţiei Sistemului Informaţional automatizat „Registrul de stat al armelor”. În Republica Moldova, contrabanda cu armament este generată şi condiţionată de aşa factor precum existenţa regimului separatist al autoproclamatei republici nistrene moldoveneşti, ţinînd cont de faptul, că în această zonă necontrolată de autorităţile Republicii Moldova s-au stocat perpetuu cantităţi enorme de armament, lipsit de evidenţă corespunzătoare, care poate fi scos şi folosit pe teritoriul altor state, inclusiv în Republica Moldova, la atentate criminale, atacuri armate şi alte acţiuni prejudiciabile, orientate spre răsturnarea regimurilor de guvernare şi destabilizarea situaţiei social-politice din ţară. După cum reiese din rezultatele studiului practicii judiciare, structura contrabandei cu armament este destul de dificilă şi include în sine nu numai faza de trecere nemijlocită a armamentului peste frontiera vamală, dar şi, în primul rînd, faza de pregătire a activităţii infracţionale, prelucrarea şi analiza tuturor variantelor posibile de dezvăluire a evenimentelor în cazul depistării armamentului de către angajaţii vamali. Asupra acestui aspect al caracteristicii criminalistice a contrabandei ne atrage atenţia autorul rus С. Невский, în opinia căruia, organizarea contrabandei cu armament include în sine: [158, p. 101] - divizarea fiecărei operaţiuni în cîteva etape; - participarea în fiecare etapă a unui contingent de persoane strict determinat; - preventiva examinare minuţioasă a personalităţii clientului (cumpărătorului armamentului); - livrarea armamentului prin canale şi căi verificate şi prelucrate. Anume din aceste considerente relevarea, descoperirea şi cercetarea contrabandei cu armament este oportun să fie efectuată în strînsă conlucrare între subdiviziunile operative şi de urmărire penală, folosind primordial informaţiile obţinute pe căi operative de investigaţii. Metodele de comitere a contrabandei cu armament - ca element al analizei criminalistice a acestui gen de infracţiune, se caracterizează printr-o varietate pronunţată. Exemplare unice de armament, ca şi drogurile şi valorile culturale, sunt ascunse în diverse ascunzişuri, atît special amenajate, cît şi în locuri adaptate, cum sunt spaţiile goale din uşile automobilelor, secţiile de ventilare din trenuri etc. Partide mari de armament, în cele mai dese cazuri, se încearcă a fi trecute peste frontierele vamale în containere plombate, sub pretextul că au fost deja inspectate de către autorităţile vamale ale ţării de export, camuflate sub mărfuri de larg consum, sub forma materialelor de construcţie, pentru care s-au perfectat actele de însoţire necesare. 123 Reieşind din cele expuse anterior, concluzionăm că cunoaşterea elementelor care punctează caracteristica criminalistică a infracţiunii de contrabandă, de rînd cu cunoaşterea semnelor ce caracterizează infracţiunea ca atare, au o importanţă majoră în descoperirea şi cercetarea infracţiunilor de acest gen – infracţiuni care cunosc o tendinţă de creştere la etapa actuală de dezvoltare a omenirii. 3.7. Delimitarea de alte infracţiuni omogene Contrabanda reprezintă o componenţă de infracţiune, care ar putea avea tangenţe cu alte infracţiuni, prevăzute de CP al RM. Este necesar de a face distincţie între ele pentru a antrena o calificare juridică corectă şi pentru a soluţiona dificultăţile intervenite în practica judiciară şi de urmărire penală. V. Zlătescu subliniază că pentru această categorie de infracţiune este caracteristică asimilarea foarte largă a diferitor alte fapte ca o contrabandă asumată. De exemplu, se indică că simpla aterizare în afara aeroporturilor vamale sau acostarea navelor în afara porturilor respective constituie contrabanda asumată. [102, p. 139] Contrabanda are legătură cu infracţiunile de furt, jaf sau tîlhărie, prevăzute de art. 186, 187, 188 CP al RM. Respectiv, necesită delimitarea contrabandei de aceste infracţiuni. Comiterea infracţiunilor menţionate vizează sustragerea valutei, a valorilor culturale şi trecerea lor peste frontiera vamală prin diverse metode: fie pe cale de tăinuire de controlul vamal, fie prin prezentarea frauduloasă a documentelor vamale, comercializîndu-le pe piaţa Republicii Moldova (făptuitorii însuşesc astfel sume mari de bani). Un exemplu în susţinerea celor expuse ar putea fi cazul cetăţenilor Ucrainei A şi B, care au prezentat pentru control la postul vamal Leuşeni declaraţiile vamale forma T-6, în care au indicat că lor le aparţin confecţiile de aur pe care urmau să le scoată peste frontieră în scopuri personale, pentru a le comercializa. În rezultatul verificării detaliate a acestor confecţii de aur, prezentate de către A şi B şi conform datelor Secţiei afacerilor interne din regiunea Odessa, s-a constatat că aceste obiecte au fost sustrase prin furt din apartamentul colaboratorului de poliţie N. În acest caz, acţiunile acestor persoane urmau a fi calificate drept concurs de infracţiuni: contrabandă consumată, deoarece la intrare în ţară n-au prezentat aurul controlului vamal şi furt. De asemenea, contrabanda are tangenţă cu răpirea mijloacelor de transport, prevăzută de art. 192/1 CP al RM. Spre exemplu, cetăţeanul Ucrainei B, aflîndu-se în Bulgaria, a răpit un autoturism, prezentîndu-l angajaţilor biroului vamal Leuşeni ca autoturism pe care l-a primit în bază de procură, întocmită în Bulgaria. În urma verificării, s-a constatat că toate documentele vamale sunt falsificate, iar procura n-a fost eliberată de organele competente, avînd aplicată pe 124 ea o ştampilă falsificată. Automobilul, confiscat de organul vamal ca obiect de contrabandă, aparţinea unui agent economic din Sofia de la care a fost răpit de necunoscuţi. În situaţia în care automobilul ar fi fost răpit pe teritoriul Republicii Moldova cu expedierea ilicită a unităţii de transport peste frontiera vamală, acţiunile urmau a fi calificate prin concurs: contrabandă şi răpire a mijlocului de transport. În practica vamală a Republicii Moldova deseori apar momente cînd comiterea contrabandei, exprimată prin trecerea ilegală peste frontiera vamală a drogurilor, este intersectată de comercializarea ulterioară nemijlocită a acestora. În practica organelor de urmărire intervin controverse cu referire la delimitarea contrabandei de art. 217, 217/1 CP al RM – circulaţia ilegală a substanţelor narcotice, psihotrope şi a precursorilor cu sau fără scop de înstrăinare. Distincţia constă în faptul că, în cazul art. 217, 217/1 CP al RM, activează într-un cadru legal doi agenţi economici, însă aceştia n-au obţinut autorizaţia de la organul competent, în Republica Moldova este Comitetul Permanent de Control asupra Drogurilor, pentru a efectua tranzacţii cu substanţele narcotice. În cazul contrabandei, făptuitorul trece ilegal aceste substanţe peste frontiera vamală. Unii autori susţin că în toate cazurile de trecere pe cale de contrabandă a substanţelor narcotice trebuie calificate faptele după regulile concursului de infracţiuni. Alţi autori, însă, susţin contrariul. Aceştia din urmă afirmă că calificarea juridică se va face prin concurs de infracţiuni în cazul în care substanţele narcotice au fost introduse ilegal pe teritoriul Republicii Moldova cu scop de desfacere, acesta fiind prevăzut în vechea legislaţie penală la art. 225 CP al RM. În opinia noastră, calificarea se va face prin concurs, în corespundere cu art. 217, 217/1 CP al RM, dacă, pe lîngă semnele prevăzute de art. 248 CP al RM, adică trecerea peste frontiera vamală prin eludarea controlului vamal sau tăinuirea de el, ascunderea în locuri special pregătite sau adaptate în acest scop, ori cu folosirea frauduloasă a documentelor sau a mijloacelor de identificare vamală, prin nedeclarare sau declarare neautentică se conţin şi semnele prevăzute de art. 217, 217/1 CP al RM: elaborarea, producerea, fabricarea, extragerea, prelucrarea, deţinerea, păstrarea, eliberarea, comercializarea, distribuirea, procurarea, livrarea, expedierea, importul, exportul, nimicirea substanţelor narcotice, psihotrope sau a precursorilor. Un semn de calificare a contrabandei este trecerea peste frontiera vamală a Republicii Moldova a armamentului, a dispozitivelor explozive, a armelor de foc şi muniţiilor cu excepţia armelor de vînătoare cu ţeavă lisă şi a cartuşelor pentru ele, comise prin tăinuire de la controlul vamal, fie prin prezentarea frauduloasă a documentelor vamale şi a mijloacelor de identificare vamale, fie prin nedeclararea acestora sau declararea lor neautentică în documentele vamale şi în 125 alte acte vamale de trecere a frontierei. În practică, acestea au tangenţă comună cu infracţiunea prevăzută în art. 290 CP al RM. Potrivit regulilor concursului de infracţiuni au fost calificate acţiunile cetăţeanului Ucrainei BL, care a întreprins tentativa de a expedia peste frontiera vamală a ţării trei grenade de luptă, fapta fiind calificată drept contrabandă şi infracţiunea stipulată în art. 290 CP al RM – purtarea, păstrarea, procurarea, fabricarea, repararea sau comercializarea ilegală a armelor şi muniţiilor. Menţionăm că persoana care a predat de bună voie arma de foc sau muniţiile pe care le deţinea fără autorizaţia corespunzătoare este liberată de răspundere penală. Calificarea juridică prin concurs depinde de locul şi timpul depistării acestor obiecte şi reţinerii făptuitorilor. Însăşi fapta de trecere nelegitime peste frontieră a obiectelor indicate nu alcătuieşte infracţiunea prevăzută în art. 290 CP al RM. Acţiunile din acest articol pot fi interpretate prin procurarea şi păstrarea obiectelor pentru expedierea pe cale de contrabandă peste hotare şi constituie acţiuni premergătoare comiterii ulterioare a contrabandei. Însă, luînd în considerare particularităţile deosebite şi semnele calificative, aceste acţiuni de sine stătătoare formează deja componenţa de infracţiune consumată, care necesită calificare independentă. Atunci cînd subiectul contrabandei este o persoană străină sau apatrid, trebuie să se ţină cont de faptul dacă aceste arme se introduc în ţară sau se scot de pe teritoriul ei. Făptuitorul va fi supus răspunderii penale numai pentru acţiunea de contrabandă dacă peste hotare el legitim posedă armă şi dacă obiectele, materialele contrabandei, au fost depistate de către organele vamale în timpul efectuării controlului vamal. Celelalte acţiuni comise pe teritoriul Republicii Moldova - ca purtarea, păstrarea, procurarea, fabricarea, repararea sau comercializarea ilegală a armelor şi muniţiilor se încadrează în limitele normei prevăzute de art. 290 CP al RM. Contrabanda trebuie delimitată şi de trecerea ilegală a frontierei de stat. Trecerea frontierei de stat este strict stabilită prin punctele de trecere şi control. Ea poate fi făcută şi în afara punctelor de trecere numai în conformitate cu condiţiile şi acordurile încheiate între Republica Moldova şi statele vecine. În esenţă, ambele norme protejează unul şi acelaşi obiect – inviolabilitatea frontierei de stat. Într-un caz, persoana trece ilicit mărfurile, obiectele şi alte valori peste frontiera de stat, fie tăinuindu-le de control vamal, cu folosirea frauduloasă a documentelor sau a mijloacelor de identificare vamală, ori prin nedeclarare sau declarare neautentică. În cazul art. 362 CP al RM, persoana trece ilegal frontiera de stat a Republicii Moldova, fie fără documentele necesare, fie în alte locuri decît cele stabilite de lege. 126 Contrabanda are un şir de indici comuni cu eschivarea de la achitarea plăţilor vamale (infracţiune prevăzută de art. 249 CP al RM). Contrabanda este săvîrşită cu folosirea frauduloasă a documentelor sau a mijloacelor de identificare vamală, precum şi prin nedeclarare sau declarare neautentică în documentele vamale sau în alte documente de trecere a frontierei. Eschivarea de la achitarea plăţilor vamale, însă, în esenţă poate fi comisă prin introducerea în actele vamale a datelor neautentice, prezentarea documentelor neautentice, ce influenţează asupra mărimii plăţilor calculate. Deci, aceste două infracţiuni pot fi săvîrşite prin metode similare. Este incontestabil şi faptul că pericolul social al acestor două infracţiuni este identic, fiind determinat de prejudicierea securităţii publice şi a bugetului, însă, necătînd la aceasta şi la asemănările metodelor de săvîrşire a contrabandei şi eschivării de la achitarea plăţilor vamale, aceste două componenţe de infracţiuni se deosebesc evident după obiectul nemijlocit şi latura obiectivă. Deci, dacă obiectul nemijlocit al contrabandei îl constituie relaţiile vamale şi ordinea de trecere peste frontiera vamală a Republicii Moldova a mărfurilor, obiectelor şi altor valori în proporţii mari, atunci obiectul nemijlocit al eschivării de la achitarea plăţilor vamale este operaţiunea de vămuire a bunurilor şi ordinea de achitare a plăţilor vamale. În contextul celor anterior consemnate, contrabanda şi eschivarea de la achitarea plăţilor vamale se deosebesc şi după latura obiectivă. Eschivarea nu este altceva decît refuzul intenţionat de a achita plăţile vamale în ordinea stabilită de legislaţia în vigoare. Conform art. 124 alin. (1) CV al RM, drepturile de import şi drepturile de export se plătesc în prealabil, pînă la depunerea declaraţiei vamale, adică la etapa precedentă declarării sau la momentul vămuirii, se acceptă plata doar a diferenţei dintre suma calculată şi suma plătită în prealabil. Pe cînd contrabanda poate fi comisă doar paralel etapei de declarare. În aşa mod, acţiunile de achitare a plăţilor vamale şi de trecere peste frontiera vamală a mărfurilor nu coincid după timp, fapt care exclude concursul ideal al contrabandei şi eschivării de la achitarea plăţilor vamale. Se adevereşte doar existenţa concursului real al acestor două infracţiuni. Reieşind din aceasta, nu susţinem pe deplin opiniile unor jurişti (С. Душкин, С. Русов) despre faptul că contrabanda comparativ cu eschivarea de la achitarea plăţilor vamale trebuie recunoscută ca normă specială şi că trecerea peste frontiera vamală a Republicii Moldova a mărfurilor, obiectelor şi altor valori în proporţii mari, cu folosirea frauduloasă a documentelor sau a mijloacelor de identificare vamală, precum şi prin nedeclarare sau declarare neautentică în documentele vamale urmează a fi calificată numai ca contrabandă, fără concurs cu eschivarea de la achitarea plăţilor vamale. [citat după 121] 127 În primul rînd, este evident, că trecerea peste frontiera vamală a mărfurilor şi achitarea plăţilor vamale nu coincid după timpul acţiunii şi diferă după obiect şi latura obiectivă, fapt despre care am menţionat anterior. În practica judiciară şi de urmărire penală sunt întîlnite cazuri cînd, fiind comise prin concurs aceste două infracţiuni, componenţa contrabandei va fi consumată, iar componenţa infracţiunii de eschivare de la achitarea plăţilor vamale – neconsumată şi invers. De aceea, calificînd, în condiţiile concursului real, acţiunile prejudiciabile ale făptuitorului numai ca contrabandă, noi concomitent îl vom elibera nemotivat de răspunderea pentru săvîrşirea altei infracţiuni – eschivarea de la achitarea plăţilor vamale. Mai mult ca atît, nu putem fi de acord cu opinia expusă în literatura de specialitate de a comasa aceste două componenţe în una. Se afirmă că contrabanda se săvîrşeşte numai cu scopul eschivării de la achitarea plăţilor vamale şi deja din aceste afirmaţii decurg şi concluziile ulterioare. Însă trebuie să recunoaştem, că astfel de afirmaţii sunt eronate, dat fiind faptul că în practică contrabanda deseori se comite fără urmărirea scopului de eschivare de la achitarea plăţilor vamale. De exemplu, trecerea peste frontiera vamală a mărfurilor cu acte de însoţire false pentru camuflarea provenienţei reale a acestor mărfuri, a caracterului acestora sau a altor particularităţi, ce puteau face imposibilă trecerea. De fapt, pentru calificarea juridică a acţiunii de contrabandă, motivul săvîrşirii nu joacă nici un rol, din moment ce în art. 249 CP al RM – eschivarea de la achitarea plăţilor vamale – se indică direct în dispoziţia normei. Pe lîngă acestea, propunîndu-se comasarea acestor două componenţe de infracţiuni în una, autorii au scăpat din vedere că în art. 248 CP al RM proporţia mărfurilor trecute peste frontiera vamală constituie valoarea totală a acestora, pe cînd în art. 249 CP al RM – proporţia constituie suma totală a plăţilor neachitate, indiferent de valoarea mărfurilor trecute. În aceeaşi ordine de idei, ca element important în deosebirea contrabandei de eschivarea de la achitarea plăţilor vamale îl putem numi şi pe obiectul material, care, în cazul acţiunii de contrabandă, îl constituie orice obiect pasibil evaluării, pe cînd în cazul eschivării de la achitarea plăţilor vamale, obiect material îl constituie plăţile vamale calculate reieşind din caracteristicile obiectului respectiv. Nu putem fi de acord cu opinia juriştilor ruşi O. Круглов, A. Котельников aferent expunerii acţiunilor de trecere peste frontiera vamală a obiectelor specifice (armamentului, muniţiilor şi substanţelor explozive, substanţelor narcotice, psihotrope etc.), prevăzute de art. 188 alin. (2) CP al FR şi, respectiv, în art. 248 alin. (2), (3) şi (4) CP al RM, într-o normă aparte, 128 care urmează a fi plasată în Cap.XIII „Infracţiuni contra securităţii publice şi a ordinii publice”. [141, p. 20] Componenţelor infracţiunilor prevăzute în Cap. XIII le este caracteristică esenţa laturii subiective, manifestată prin intenţia directă a făptuitorului de a submina securitatea publică şi/sau a tulbura ordinea publică într-o formă sau alta, stabilită prin dispoziţiile normelor respective, pe cînd esenţa laturii subiective a contrabandei se caracterizează prin intenţia directă sau indirectă a făptuitorului de a trece peste frontiera vamală careva valori sau obiecte materiale cu încălcarea de către făptuitor a ordinii stabilite de legislaţia naţională în domeniu, iar dacă concomitent cu contrabanda persoana săvîrşeşte şi alte infracţiuni (art. 217 CP al RM, art. 217/1 CP al RM, art. 290 CP al RM, art. 291 CP al RM, art. 292 CP al RM etc.) acţiunile vinovatului ar trebui să se califice după regulile concursului de infracţiuni. Mai mult ca atît, plasarea infracţiunii de contrabandă, după cum consemnează unii autori, în capitolul infracţiunilor contra securităţii publice şi a ordinii publice va avea urmări negative în ceea ce priveşte caracterul adecvat al practicii judecătoreşti la calificarea juridică corectă şi stabilirea vinovăţiei persoanei pentru acţiunea de contrabandă comisă. Adică, să ne amintim despre expunerea anterioară a infracţiunii de contrabandă în art. 75 CP al RM din capitolul infracţiunilor contra statului (CP al RM adoptat la 24 martie 1961), cînd în instanţele de judecată făptuitorii erau achitaţi din lipsa probelor ce puteau cert să indice asupra intenţiei directe a persoanei de atentare asupra securităţii statului în timpul comiterii acţiunii de contrabandă. 3.8. Elemente de drept penal comparat în materie de contrabandă Din start constatăm că incriminarea infracţiunii de contrabandă în legislaţia penală mai multor state, relevă cu siguranţă un anumit grad prejudiciabil al faptelor ce formează conţinutul acestei infracţiuni. Oricum, deşi la nivelul legislaţiei mai multor state se constată anumite deosebiri, precum şi similitudini, fenomenul contrabandei rămîne a fi unul care ameninţă securitatea economică a statului şi împotriva căruia se impune luarea unor măsuri ferme de combatere, în particular cu caracter juridico-penal. Contrabanda constituie o infracţiune cu caracter transnaţional şi transfrontalier. Acest ultim fapt impune cunoaşterea cu titlu de amănunt nu numai a legislaţiei Republicii Moldova în materie de combatere prin mijloace de drept penal a contrabandei, ci şi a legislaţiei altor state, în special a legislaţiei penale a ţărilor vecine (România şi Ucraina). Or, unele caracteristici iniţiate în materie de drept penal comparat vis-a-vis de infracţiunea de contrabandă, în viziunea noastră, pot oferi posibilitatea perfecţionării cadrului normativ naţional. 129 România. Autorul I. Burlacu subliniază faptul că infracţiunea de contrabandă este incriminată şi sancţionată în Codul vamal al României. [17, p. 153] Reieşind din legislaţia României, într- adevăr stabilim faptul că contrabanda – ca infracţiune şi contrabanda – ca contravenţie - este prevăzută în Legea nr. 86 din 10 aprilie 2006 privind Codul vamal al României. [59] Această ultimă situaţie, în opinia noastră, este meritorie, deoarece se creează imposibilitatea admiterii unor controverse şi incoerenţe de la legislaţie la legislaţie, reglementările şi modalităţile normative ale contrabandei, precum şi posibilităţile de sancţionare a infractorilor sunt prevăzute sistemic în conţinutul Codului vamal al României. Astfel, prin dispoziţiile cuprinse în Codul vamal al României sunt reglementate relaţiile sociale ce ţin de schimbul de mărfuri şi bunuri dintre România şi alte ţări, fără a aduce atingere reglementărilor speciale prevăzute în alte domenii. [59] Reglementările vamale se aplică, reieşind din Codul vamal al României, în mod uniform pe întreg teritoriul vamal al României, în măsura în care nu există dispoziţii contrare prevăzute în acordurile şi convenţiile internaţionale la care România este parte. [59] În Titlul XII (Sancţiuni), Secţiunea 1 (Infracţiuni) sunt prevăzute faptele prejudiciabile considerate infracţiuni şi care afectează regimul vamal al României. Astfel, la categoria acestora sunt atribuite: - introducerea în sau scoaterea din ţară, prin orice mijloace, a bunurilor sau mărfurilor, prin alte locuri decît cele stabilite pentru control vamal, constituie infracţiunea de contrabandă şi se pedepseşte cu închisoare de la 2 la 7 ani şi interzicerea unor drepturi; (art. 270) - introducerea în sau scoaterea din ţară, fără drept, de arme, muniţii, materiale explozibile, droguri, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase constituie infracţiunea de contrabandă calificată şi se pedepseşte cu închisoare de la 3 la 12 ani şi interzicerea unor drepturi, dacă legea penală nu prevede o pedeapsă mai mare; (art.271) - folosirea, la autoritatea vamala, a documentelor vamale de transport sau comerciale care se referă la alte mărfuri sau bunuri ori la alte cantităţi de mărfuri sau bunuri decît cele prezentate în vamă constituie infracţiunea de folosire de acte nereale şi se pedepseşte cu închisoare de la 2 la 7 ani şi interzicerea unor drepturi; (art.272) 130 - folosirea, la autoritatea vamală, a documentelor vamale de transport sau comerciale falsificate constituie infracţiunea de folosire de acte falsificate şi se pedepseşte cu închisoare de la 3 la 10 ani şi interzicerea unor drepturi; (art.273) - faptele prevăzute în art. 270-273, săvîrşite de una sau mai multe persoane înarmate ori de doua sau mai multe persoane împreună, se pedepsesc cu închisoare de la 5 la 15 ani şi interzicerea unor drepturi. (art.274) Spre deosebire de prevederile art. 248 CP al RM, în dispoziţia căruia sunt incluse toate formele de săvîrşire a infracţiunii, în legislaţia română se cuprind mai multe norme (art.270-273) care se referă la contrabandă. În acest cadru de opinii, modalităţile normative de manifestare a infracţiunii de contrabandă, potrivit Codului vamal al României, sunt separate în mai multe norme, cu diferite titluri (spre exemplu, infracţiunea de folosire de acte falsificate, infracţiunea de folosire de acte nereale). Deci, sistemul incriminator repartizat asemenea celui român pare a fi unul justificat din perspectiva aplicării corecte a legislaţiei penale. Însă, luînd în vedere tempoul de dezvoltare a relaţiilor sociale la etapa actuală de existenţă a comunităţii, în particular relaţiile sociale ce vizează regimul vamal, un asemenea mod de previziune normativă, cu elemente de indicare concretă la anumite modalităţi normative, apropiate mult mai mult de cele faptice, în opinia noastră, nu este justificată pentru Republica Moldova, cel puţin la momentul actual. Un caracter aplicativ eficient imprimă normelor prevăzute la art. 270 - 273 al Codului vamal al României, art. 274 -278, prin care se prevede: • Faptele prevăzute la art. 270-273 savîrşite de una sau mai multe persoane înarmate ori de două sau mai multe persoane împreună, se pedepsesc cu închisoare de la 5 la 15 ani şi interzicerea unor drepturi. • Tentativa la infracţiunile prevăzute la art. 270 - 274 se pedepseşte. • Dacă faptele prevăzute la art. 270 - 274 sunt savîrşite de angajaţi sau reprezentanţi ai unor persoane juridice care au ca obiect de activitate operaţiuni de import-export ori în folosul acestor persoane juridice, se poate aplica şi interzicerea unor drepturi. • Cînd mărfurile sau alte bunuri care au făcut obiectul infracţiunii nu se găsesc, infractorul este obligat la plata echivalentului lor în lei. Într-un final, dispoziţiile secţiunii 1 al CV al Rom. se completează cu prevederile CP al Rom., precum şi cu dispoziţiile penale prevăzute în alte legi speciale. Adică, reglementările din CV al Rom. se completează, dar nu, ca în cazul Republicii Moldova, ele se impun cu 131 reglementări diferite, însă, ca efect, cadrul sancţionator în materie penală apare doar în legea penală. Este clară, şi într-o opinie de perspectivă, inclusiv şi sub forma unei propuneri de modificare a cadrului normativ al Republicii Moldova, susţinem pe deplin iniţiativa legiuitorului român de a prevedea întreg ansamblul de obiecte materiale scoase din circuitul civil ori admise cu anumite restricţii în o singură modalitate agravantă a infracţiunii. Previziunea acestora în diferite dispoziţii normative, asemenea art. 248 alin. (2)-(4) CP al RM, creează pe alocuri o dublare a unor semne obiective fără a respecta necesitatea şi eventualitatea includerii în legea penală a unor norme concurente cu caracter special, precum şi indică asupra unor posibilităţi de aplicare ineficientă a legislaţiei penală în vigoare cu privire la infracţiunea de contrabandă. Pornind de la noţiunea generală a contrabandei (trecerea clandestină peste graniţă a unor mărfuri interzise sau sustrase de la plata taxelor vamale [41, p. 219]), acceptăm soluţia legiuitorului Republicii Moldova de a include în acţiune normativă noţiunea generică de trecere, în locul celor de introducere sau scoatere a bunurilor din ţară. Deşi elementul material imprimat este mai iscusit prevăzut de legea penală a Republicii Moldova, considerăm necesar de a invoca anumite rezerve vis-à-vis de modalităţile normative concrete de manifestare a infracţiunii (metodele prin care se comite infracţiunea de contrabandă). Susţinem necesitatea de a crea un fon general acestora, fără a oferi posibilităţi de concurenţă a normelor juridice în acest sens. Adică, este binevenită soluţia din CV al Rom., prin care se prevede introducerea în sau scoaterea din ţară, prin orice mijloace, a bunurilor sau mărfurilor. În acest sens, totuşi nu acceptăm crearea unui cadru de semne cumulative în cazul infracţiunii de contrabandă prevăzută de CV al Rom., adică, figurînd, pe lîngă sintagma anunţată şi prin alte locuri decît cele stabilite pentru control vamal. Or, contrabanda poate fi comisă şi prin locurile stabilite pentru controlul vamal. În viziunea noastră, norma prevăzută de la art. 248 CP al RM se impune a fi modificată, luînd în vedere CV al Rom., sub următorul aspect: - includerea în acţiune a unor metode generale prin care se manifestă infracţiunea de contrabandă; - excluderea unor modalităţi normative de manifestare a infracţiunii de contrabandă din conţinutul acestei norme; - unificarea pe cît se poate de posibilă a obiectelor materiale speciale ale contrabandei în o singură formă agravantă. Ucraina. Legislaţia penală a Ucrainei prevede două categorii de contrabandă: 132 - contrabanda generală, atribuită la categoria celor din domeniul activităţii economice (secţiunea 7, art. 201 CP al Ucr.) şi numită simplu contrabandă; [197] - contrabanda cu substanţe narcotice, psihotrope, analoagele lor sau precursori, atribuită la categoria infracţiunilor din domeniul circulaţiei substanţelor narcotice, psihotrope, a analoagelor ori a precursorilor şi alte infracţiunilor contra sănătăţii populaţiei. (art. 250 CP al Ucr.) Astfel, prin art. 201 CP al Ucr. infracţiunea de contrabandă este definită ca fiind: trecerea bunurilor peste frontiera vamală a Ucrainei în afara controlului vamal ori cu tăinuirea acestora de controlul vamal, săvîrşită în proporţii mari, precum şi trecerea ilegală a valorilor istorice şi culturale, a substanţelor toxice, cu efect puternic, explozive, materialelor radioactive, armelor şi muniţiilor (cu excepţia armei de vînătoare cu ţeavă lisă şi a muniţiilor pentru aceasta), mijloacelor tehnice speciale pentru obţinerea clandestină a informaţiei, precum şi a mijloacelor strategice, faţă de care legislaţia stabileşte anumite reguli de trecere peste frontiera Ucrainei. Toate aceste semne, fiind prevăzute la art. 201 alin. 1 CP al Ucr., întregesc infracţiunea de contrabandă sub aspectul modalităţii de bază, fiind pasibilă de o pedeapsă în forma privaţiunii de libertate pe un termen de la 3 la 7 ani cu confiscarea bunurilor de contrabandă. Ca forme circumstanţiale agravante sunt prevăzute la art. 201 alin. 2 CP al Ucr. comiterea infracţiunii: - prin înţelegere prealabilă de un grup de persoane; - de către o persoană anterior condamnată pentru o infracţiune prevăzută la acest articol; În situaţia prezenţei circumstanţelor agravante, contrabanda este pasibilă de o pedeapsă în forma privaţiunii de libertate pe un termen de la 5 la 12 ani cu confiscarea bunurilor de contrabandă şi confiscarea averii. [197] Potrivit art. 305 alin. 1 CP al Ucr. este sancţionată contrabanda cu substanţe narcotice, psihotrope, analoagelor lor ori precursori, adică trecerea peste frontiera vamală a Ucrainei eludînd controlul vamal ori tăinuindu-le de el. Sancţiunea prevede privaţiune de libertate pe un termen de la 3 la 8 ani cu confiscarea substanţelor narcotice, psihotrope, a analoagelor lor ori precursorilor, care au constituit obiectul material al contrabandei. În cazul în care fapta de contrabandă prevăzută la art. 205 alin. 1 CP al Ucr. este comisă în mod repetat ori prin înţelegere prealabilă de către un grup de persoane, precum şi dacă obiectul material al acestor fapte a fost constituit din substanţe narcotice ori psihotrope deosebit de periculoase sau substanţe narcotice, psihotrope, analoagele lor ori precursori în proporţii mari, 133 acestea sunt pasibile, potrivit art. 205 alin.2 CP al Ucr., de o pedeapsă în forma privaţiunii de libertate pe un termen de la 5 la 10 ani cu confiscarea mijloacelor narcotice, psihotrope, analoagelor lor ori precursorilor, care au constituit obiectul material al contrabandei, şi cu confiscarea averii. Legiuitorul a stabilit o pedeapsă în forma privaţiunii de libertate pe un termen de la 8 la 12 ani cu confiscarea substanţelor narcotice, psihotrope, a analoagelor lor şi a precursorilor, care au constituit obiectul material al contrabandei şi cu confiscarea averii (art. 205 alin. 3 CP al Ucr.) dacă contrabanda cu mijloace narcotice, psihotrope, a analoagelor lor şi precursori, este comisă de un grup criminal organizat, precum şi dacă obiectul material al contrabandei a fost constituit din mijloace narcotice, psihotrope, analoagele lor ori precursori în proporţii deosebit de mari. Formula după care este deosebită contrabanda generală de contrabanda cu mijloace narcotice, psihotrope, a analoagelor lor şi precursori pare a fi logică din punctul de vedere al diferenţierii obiectului juridic al infracţiunii şi individualizării mai elocvente a pedepsei în cazul grupului de infracţiuni cu acelaşi obiect juridic de atentare. Însă, în acest cadru de idei, nu este clară soluţia legiuitorului ucrainean de a lăsa fără diferenţiere contrabanda cu arme, muniţii, substanţe explozive, substanţe toxice şi cu efect puternic. Mai mult ca atît, legiuitorul a invocat asupra unui acelaşi nivel şi grad de pericol social în cazul în care contrabanda este comisă cu oricare obiecte materiale, doar că avînd proporţia mare, şi contrabanda cu arme, muniţii etc. Cu efect de noutate de prezintă legislaţia penală ucraineană, indicînd asupra agravării răspunderii penale pentru contrabanda comisă cu mijloace narcotice deosebit de periculoase. Practica Republicii Moldova nu face distincţie între careva mijloace narcotice ori psihotrope mai puţin periculoase, periculoase şi deosebit de periculoase. În concluzie, legiuitorul Republicii Moldova ar putea prelua anumite repere de tehnică legislativă adoptate în Ucraina, în special făcînd referire strictă la esenţa obiectului juridic al infracţiunii de contrabandă. În cazul în care ar fi admisă teza că obiectul juridic este constituit în primul rînd din relaţiile sociale privitoare la regimul vamal, acesta ar putea constitui infracţiunea de contrabandă economică, iar dacă obiectul juridic este format, în principal, din relaţiile sociale privitoare la sănătatea publică, ar fi necesară o reevaluare sub aspect tehnic, inclusiv prin previziunea unor norme separate legate de contrabanda cu diferite obiecte materiale. Germania. Legislaţia Germaniei prevede răspunderea pentru contrabandă în Instrucţiunea Germaniei cu privire la impozite (Abgabeordnung) din 16 martie 1976. [142] Instrucţiunea operează cu două categorii de contrabandă, nefăcîndu-se diferenţa între diferite categorii de obiecte materiale ce vizează contrabanda: 134 - contrabanda simplă (§372); - contrabanda calificată (§373). Contrabanda simplă constă în faptul că vinovatul, în pofida interdicţiei introduce, scoate ori transportă anumite bunuri fără prezentarea corespunzătoare a lor vămii. Ca pedeapsă este prevăzută privaţiunea de libertate pe un termen de pînă la 5 ani ori amendă. În formă calificată contrabanda presupune comiterea acestea sub formă de îndeletnicire, cu aplicarea violenţei, ori în componenţa bandei cu folosirea armei de foc. În această formă calificativă pedeapsă poate fi privaţiunea de libertate pe un termen de la 3 luni la 5 ani. [142] Merită atenţie sancţiunile adoptate de către legiuitorul german în caz de comitere a infracţiunii de contrabandă. Probabil nivelul de dezvoltare a acestei ţări dictează o asemenea posibilitate şi necesitate. Or, Republica Moldova nu poate admite, cel puţin la moment, preluarea unor limite de sancţionare atît de minime pentru comiterea infracţiunii de contrabandă. Federaţia Rusă. Legiuitorul rus, făcînd distincţie în cadrul infracţiunilor din sfera economică între infracţiuni contra patrimoniului (Cap.21 - art.158-168 CP al FR), infracţiuni în domeniul activităţii economice (Cap.22 – art.169-200 CP al FR) şi infracţiuni contra intereselor de serviciu în organizaţiile comerciale şi alte organizaţii (Cap.23 - art. 201-204 CP al FR), include infracţiunea de contrabandă la cel de-al doilea grup. Asemenea legislaţiei Republicii Moldova, se operează cu o singură normă referitoare la contrabandă (art. 188 CP al FR). [195] Astfel, art. 188 alin. 1 CP al FR prevede răspunderea penală pentru contrabandă, adică trecerea în proporţii mari peste frontiera vamală a Federaţiei Ruse a mărfurilor şi a altor bunuri, cu excepţia celor indicate la art. 188 alin. 2 CP al FR, comisă eludîndu-se controlul vamal ori tăinuindu-le de el ori prin folosirea frauduloasă a documentelor ori mijloacelor de identificare vamală, sau însoţită de nedeclararea ori declararea neautentică, fiind aceasta pasibilă de o pedeapsă în forma amenzii de la 100.000 la 300.000 ruble ori în mărimea salariului ori altui venit al condamnatului de la 1 la 3 ani ori cu privaţiune de libertate pe un termen de pînă la 5 ani. În viziunea noastră, legiuitorul rus a adoptat o soluţie eficientă în vederea creării unui cadru sancţionator adecvat gradului prejudiciabil al infracţiunii. Astfel, la art. 188 alin. 2 CP al FR este prevăzută răspunderea penală pentru trecerea peste frontiera vamală a federaţiei Ruse a mijloacelor narcotice, psihotrope, analoagelor lor, plantelor, care conţin substanţe narcotice ori psihotrope, instrumentelor şi dispozitivelor aflate sub control special pentru producerea şi fabricarea substanţelor narcotice şi psihotrope, substanţelor cu efect puternic, toxice, explozive, radioactive, cu efect de radiaţie, nucleare, armamentului, muniţiilor, armelor de nimicire în 135 masă, mijloacelor de transportare a lor, altor muniţii, tehnici militare, faţă de care sunt prevăzute reguli speciale de trecere peste frontiera vamală a Federaţiei Ruse, a mijloacelor strategice importante şi valorilor culturale, faţă de care de asemenea sunt prevăzute reguli speciale de trecere peste frontiera vamală a Federaţiei Ruse, comisă prin eludarea controlului vamal ori tăinuindu-le de el ori cu folosirea frauduloasă a documentelor ori mijloacelor de identificare vamală, sau însoţită de nedeclararea ori declararea neautentică. Aceste fapte sunt pasibile de o pedeapsă penală în forma privaţiunii de libertate pe un termen de la 3 la 7 ani cu amendă în mărime de pînă la 1.000.000 ruble ori mărimea salariului ori a altui venit al condamnatului pe un termen de pînă la 5 ani ori fără aceasta şi cu limitarea de libertate pe un termen pînă la 1 an ori fără aceasta. Ca semne circumstanţiale agravante pentru normele prevăzute la art. 188 alin. 1-2 CP al FR apar: b) comiterea faptelor cu folosirea situaţiei de serviciu; v) cu aplicarea violenţei faţă de persoana care realizează controlul vamal, acestea fiind pasibile de o pedeapsă în forma privaţiunii de libertate pe un termen de la 5 la 10 ani cu amendă în mărime de pînă la 1.000.000 ruble ori mărimea salariului ori a altui venit al condamnatului pe un termen de pînă la 5 ani ori fără aceasta şi cu limitarea de libertate pe un termen pînă la 1,5 ani ori fără aceasta. Circumstanţa deosebit de agravantă, care este efectivă pentru întreg conţinutul normei (art. 188 alin.1-3 CP al FR), este comiterea infracţiunii de către un grup criminal organizat, ca pedeapsă fiind prevăzută privaţiunea de libertate pe un termen de la 7 la 12 ani cu amendă în mărime de pînă la 1.000.000 ruble ori mărimea salariului ori a altui venit al condamnatului pe un termen de pînă la 5 ani ori fără aceasta şi cu limitarea de libertate pe un termen pînă la 2 an ori fără aceasta. Deşi, prin intermediul normei prevăzute la art. 188 CP al FR are loc o unificare, sub aspect de protecţie penală, a diferitor obiecte juridice, totuşi nu susţinem necesitatea protejării prin asemenea normă a relaţiilor care vizează sănătatea şi integritatea corporală a persoanei care efectuează controlul vamal. Probabil, acest lucru a constituit teza principală la includerea în acţiune a termenului de contrabandă, doar pentru art. 188 alin.1 CP al FR, normele prevăzute la art. 188 alin.2-4 CP al FR nefăcînd referire la această noţiune. Or, legiuitorul Republicii Moldova nu foloseşte în conţinutul dispoziţiei termenul de contrabandă, acesta fiind specific întreg conţinutului normei. În ansamblu, componenţa de infracţiune, prevăzută în art. 248 CP al RM, este asemănătoare după conţinut cu cea a contrabandei stipulată la art. 188 CP al FR, [131, p. 456- 136 457] în mod special, identificîndu-se tangenţe în raport cu modalitatea de descriere a laturii obiective (metodele descrise normativ prin care se caracterizează infracţiunea de contrabandă sunt aceleaşi). Anumite deosebiri sunt stabilite în cazul obiectului material. În particular, în conţinutul art.188 CP al FR sunt incluse unele obiecte materiale neprevăzute de art.248 CP al RM: arme de distrugere în masă (atomică, chimică, biologică); materiale şi dispozitive care pot fi folosite la confecţionarea armelor de distrugere în masă; materii prime de importanţă strategică, trecute peste frontiera vamală. [178, p. 268-269] Aceste obiecte materiale urmează, în opinia noastră, să configureze şi conţinutul infracţiunii prevăzute de art.248 CP al RM. În raport cu formele agravante ale infracţiunii, nu se punctează, însă, comiterea contrabandei de către două sau mai multe persoane sau comiterea acesteia în proporţii deosebit de mari. [133, p. 423] Franţa. Codul vămilor din Franţa, prin Cap. VI (Dispoziţii represive) din Titlul XII conţine reglementări cu privire la contrabandă şi la alte infracţiuni vamale. În baza art. 408 C.văm.fr., există cinci clase de contravenţii vamale şi trei clase de delicte vamale. Contrabanda constituie un delict vamal, definită de art. 417 alin. 1 C.văm.fr. ca import sau export efectuat în afara birourilor vamale, ca şi orice violare a dispoziţiilor legate sau reglementare referitoare la deţinerea şi transportul mărfurilor în interiorul spaţiului vamal. Un delict vamal de clasa I are ca obiect mărfuri prohibite sau pentru care sunt prevăzute taxe mari. Acesta se sancţionează cu închisoare de maximum 3 ani, confiscarea obiectului fraudei, confiscarea mijloacelor de transport, confiscarea obiectelor care au servit la ascunderea (mascarea) fraudei şi cu o amendă cuprinsă între o dată şi de două ori valoarea obiectului fraudei. Potrivit art. 417 alin. 2 C.văm.fr. pot constitui, în particular, acte de contrabandă: ־ debarcarea sau îmbarcarea frauduloasă de mărfuri în incinta porturilor sau în afara acestora (pe coaste); ־ sustragerea sau substituirea în timpul transportului a mărfurilor expediate sub regim suspensiv, nerespectarea fără un motiv legitim a itinerarelor şi orarelor fixate, manevrele avînd ca scop sau ca rezultat falsificarea ori aducerea în stare de neîntrebuinţare a sigiliilor, mijloacelor de siguranţă sau de identificare a mărfurilor şi, în genera, orice fraudă vamală referitoare la transportul mărfurilor în regim suspensiv; ־ importurile sau exporturile fără declaraţie, cînd mărfurile sunt trecute printr-un birou vamal şi sustrase de la control (sau de la „vizita” serviciului vămilor) prin ascundere 137 în ascunzători special amenajate sau în spaţii goale care nu sunt în mod normal destinate depozitării mărfurilor. Sunt considerate a fi introduse prin contrabandă mărfurile prohibite sau supuse unor taxe mari la intrare, precum şi unor taxe de consum interior dacă: ־ au fost găsite în zona vamală fără a fi însoţite de o chitanţă de plată, permis de trecere sau un alt act valabil pentru drumul pe care acestea îl parcurg şi pentru timpul în care se face transportul; ־ au depăşit biroul vamal la care trebuia efectuat controlul chiar dacă sunt însoţite de documentele necesare (art. 418 C. văm. fr.). Sunt, de asemenea, considerate a fi importate prin contrabandă mărfurile neînsoţite de documente care să le justifice originea ori dacă aceste documente sunt false, inexacte, incomplete sau inaplicabile (art. 419 C.văm.fr.). Tot delict vamal de clasa I este importul sau exportul fără declaraţie de mărfuri prohibite sau pentru care se prevăd taxe mari. Potrivit art. 423 C.văm.fr., această infracţiune constă în: ־ importurile sau exporturile prin birourile vamale fără declaraţie în detaliu sau cu o declaraţie în detaliu privind alte mărfuri (inaplicabilă mărfurilor prezentate); ־ sustragerea de la vămuire prin substituirea mărfurilor; ־ nedepunerea în termenul acordat a declaraţiei complementare în cadrul procedurii vamale simplificate. Fac obiectul unui import fără declaraţie: ־ mărfurile declarate pentru export temporar sau pentru obţinerea unui permis de circulaţie în zonă, în caz de neprezentare sau de prezentare a altor mărfuri decît cele declarate; ־ obiectele interzise sau cu taxă mare la intrare sau pasibile de taxe interne, descoperite la bordul navelor aflate în limitele porturilor şi radelor de comerţ în afara mărfurilor care compun încărcătura şi proviziile de bord pentru care există forme legale; ־ mărfurile special desemnate prin hotărîrea ministrului economiei şi finanţelor, descoperite la bordul navelor de mai puţin de 100 tone net sau 500 tone brut, navigînd sau găsindu-se la ancoră în zona maritimă a regiunii vamale (art. 424 C. văm. fr.). Sunt considerate ca fiind importate sau exportate fără declaraţie coletele ce depăşesc numărul declarat (art. 425 C.văm.fr.). Legea vamală franceză consideră, de asemenea, infracţiune de import sau export fără declaraţie următoarele activităţi: 138 ־ vînzarea, împrumutul sau cesiunea unei licenţe, precum şi obţinerea sau încercarea de a obţine eliberarea unei licenţe prin mijloace frauduloase; ־ orice declaraţie falsă, avînd ca scop eludarea măsurilor de precauţie; ־ declaraţii false referitoare la natura, valoarea sau originea mărfurilor, la destinatarii şi expeditorii reali, atunci cînd delictul s-a comis cu ajutorul facturilor, certificatelor sau a oricăror alte documente false, inexacte, incomplete sau privind alte bunuri; ־ declaraţii false ori manopere frauduloase avînd ca scop sau ca efect obţinerea, în întregime sau parţial, a unei rambursări, exonerări, reduceri sau avantaj legat de import sau export; ־ procurarea, ajutorul acordat la procurarea unei facturi, certificat sau orice alt document fals, utilizarea lui în scopul obţinerii unui regim preferenţial în favoarea mărfurilor care intră sau ies din teritoriul francez; ־ declaraţiile false, manoperele frauduloase, în general, orice act avînd ca scop eludarea sau compromiterea perceperii taxelor (art. 426 C. văm. fr.). Sunt considerate infracţiuni de import sau export fără declaraţie a mărfurilor interzise următoarele fapte: ־ debarcarea frauduloasă a mărfurilor interzise la intrare sau la ieşire; ־ nedepunerea în termenul acordat a declaraţiei referitoare la reparaţia navelor franceze în afara teritoriului vamal francez; ־ francizarea frauduloasă a navelor precum şi prezentarea unor documente de bord sau de naţionalitate false, falsificate, inaplicabile în apele teritoriale, porturi pentru navele de orice tonaj şi în zona maritimă a regiunii vamale pentru nave mai puţin de 100 tone net sau de 500 tone brut; ־ înmatricularea, fără îndeplinirea prealabilă a formalităţilor vamale, a automobilelor, motocicletelor sau aeronavelor; ־ deturnarea mărfurilor prohibite de la destinaţia lor privilegiată; ־ deturnarea produselor petroliere de la o destinaţie privilegiată din punct de vedere fiscal şi, mai ales, utilizarea carburanţilor agricoli în alte scopuri decît cele prevăzute de lege (art. 427 C. văm. fr.). Tot în sfera infracţiunii de import sau export fără declaraţie intră orice încălcare a dispoziţiilor legale referitoare la interzicerea exportului sau reexportului ori supunînd exportul sau reexportul la plata taxelor sau la îndeplinirea unor formalităţi deosebite. De asemenea, se include încălcarea regulilor de control a destinaţiei finale a mărfurilor ca în cazul reexportului prin derogare la o interzicere de ieşire, avînd ca destinaţie o ţară determinată, cînd mărfurile, 139 după sosirea în acea ţară, sunt reexpediate într-o ţară terţă. Exportatorul este susceptibil în acest caz de a fi sancţionat pentru export fără declaraţie dacă această reexpediere a fost efectuată pe baza dispoziţiilor sale, cu complicitatea ori instigarea sa (art. 428 C. văm. fr.). În temeiul art. 415 C.văm.fr., un delict de clasa a II-a (sancţionat mai sever) constă în încercarea sau recurgerea prin export, import, transfer sau compensaţie, la o operaţiune financiară între Franţa şi alte state referitoare la fonduri despre care se ştie că provin, direct sau indirect, dintr-un delict prevăzut în Codul vămilor sau dintr-o infracţiune la legislaţia substanţelor sau plantelor otrăvitoare considerate stupefiante. Acest delict se pedepseşte cu închisoare de la 2 la 10 ani, confiscarea sumelor provenite din infracţiune sau a unei sume echivalente cînd acestea nu se mai găsesc şi cu amendă între o dată şi de cinci ori suma la care s- a ridicat infracţiunea sau tentativa de infracţiune. Delictul de clasa a III-a este contrabanda calificată, care constă în săvîrşirea delictului vamal de către mai mult de şase persoane ori de trei sau mai multe persoane, dacă au întrebuinţat un vehicul, o navă sau orice ambarcaţiune maritimă sau fluvială. În privinţa contravenţiilor vamale, care în sistemul dreptului penal francez sunt infracţiuni, se impun următoarele constatări: ־ există cinci clase de contravenţii vamale reglementate de art.410-413 bis. C.văm.fr.; ־ contravenţiile de clasa a IV-a, prevăzute în art. 413, au fost abrogate prin Legea nr.87-502 din 8 iulie 1987; ־ contravenţiile vamale sunt sancţionate, în funcţie de gravitatea lor, fie numai cu amendă, fie cu amendă şi închisoare de la 10 zile la o lună, la care se adaugă confiscarea mărfurilor. Exemplificăm cîteva contravenţii incriminate de C.văm.fr.: Contravenţii din prima clasă (art.410 C.văm.fr.): ־ orice omisiune sau inexactitate referitoare la una din indicaţiile pe care declaraţiile vamale trebuie să le conţină, dacă neregula nu are nici o influenţă asupra aplicării taxelor sau prohibiţiilor; ־ orice încălcare a regulilor de calitate sau de ambalare, impuse la import sau la export, cînd aceasta nu are ca scop sau ca efect obţinerea unei rambursări, unei exonerări, unei taxe reduse sau unui avantaj financiar. Sancţiunea este amenda de la 300 la 3000 euro. Contravenţii din a doua clasă (art. 411 C. văm. fr.): ־ deficite (lipsuri, diferenţe) la numărul de colete declarate sau transportate cu permis de liberă trecere sau document doveditor; 140 ־ deficite referitoare la calitatea mărfurilor aflate sub regim suspensiv, în magazii şi arii de vămuire sau de export; ־ prezentarea la destinaţie cu sigiliul rupt sau falsificat a mărfurilor expediate cu sigilii de plumb sau alte sigilii de vamă; ־ surplusul de greutate, număr şi măsură declarate. Condiţia existenţei acestor contravenţii este aceea ca ele să se refere la mărfuri pasibile de impozite şi taxe. Sancţiunea pentru infracţiunile din categoriile celor enumerate este amenda echivalentă cu o dată sau de două ori suma totală a impozitelor şi taxelor eludate. Contravenţii din a treia clasă (art. 412 C. văm. fr.): ־ orice declaraţie falsă despre felul, valoarea sau originea mărfurilor importate, exportate sau aflate sub un regim suspensiv, cînd un impozit de vamă sau o taxă oarecare este eludată sau diminuată; ־ orice declaraţie falsă despre desemnarea destinatarului real sau a expeditorului real; ־ orice declaraţie falsă vizînd obţinerea pe nedrept a beneficiului dispoziţiilor prevăzute prin reglementarea comunitară în materie de scutire de taxe; ־ orice deturnare de mărfuri neprohibite de la destinaţia lor privilegiată; ־ absenţa listei vamale sau neprezentarea originalului listei; ־ orice omisiune de mărfuri pe liste sau în declaraţii; ־ orice diferenţă privitoare la natura mărfurilor înscrise pe liste sau declarate sumar. Faptele din această categorie sunt sancţionate cu amendă între 150 şi 1500 euro şi confiscarea mărfurilor litigioase. Contravenţii din a V-a clasă (art. 413 bis): ־ nedeclararea banilor sau a operaţiunilor efectuate; ־ fapta persoanei căreia i s-a retras aprobarea sau autorizaţia de vămuire şi care continuă fie să îndeplinească pentru altcineva, direct sau indirect, formalităţile de vamă privind declararea detaliată a mărfurilor, fie să beneficieze, direct sau indirect, de tot sau de o parte din remuneraţiile prevăzute în lege. Sancţiunea pentru aceste infracţiuni este închisoarea timp de o lună şi amenda cuprinsă între 90 şi 450 de euro. Mai trebuie menţionat, că în temeiul art. 600, raportat la art. 369 C. văm. fr., se prezumă că au fost introduse în Franţa prin fraudă, obiectele şi mărfurile aflate în zona de supraveghere vamală fără un titlu de circulaţie valabil. Persoanele acuzate de comiterea vreunui delict sau contravenţie vamală vor trebui să dovedească un fapt precis de forţă majoră pentru a înlătura această prezumţie legală. 141 Susţinem pe deplin ideea autorului V. Zlătescu, care subliniază că acest sistem normativ prezintă o clasificare originală a infracţiunilor respective: contrabanda de importuri – adică orice introducere a mărfurilor în teritoriul vamal, altfel decît drumul direct să treacă prin locuri de control vamal, precum şi introducerea pe calea ilegală, dar închisă traficului internaţional (pe cale terestră; pe cale maritimă; pe cale aeriană); contrabanda la exporturi – adică acţiuni de scoatere a mărfurilor în afara Birourilor de Vamă. [102, p. 142] În concluzie, legislaţia franceză în domeniul vamal se situează, în viziunea noastră, de pe anumite poziţii superioare comparativ cu alte legislaţii în acest domeniu, stabilind clar deosebirea dintre o contravenţie şi un delict vamal nu numai după anumite proporţii, ci şi în baza unor modalităţi clar definite şi consecvent aranjate în Codul francez al vămilor. Italia. În dreptul penal italian, contrabanda este incriminată de Textul unit al legilor vămilor (TULV), aprobat printr-un decret al preşedintelui Republicii Italiene nr. 43. din 23 ianuarie 1973. Acest TULV este o reluare a Legii vamale din 1940, adaptată noilor condiţii economice. Potrivit art. 282 din TULV contrabanda este un delict care constă în sustragerea mărfurilor introduse sau scoase din ţară, de la plata taxelor vamale şi de la efectuarea controlului vamal. Tentativa se pedepseşte, ca şi în dreptul francez, cu aceeaşi sancţiune prevăzută pentru infracţiunea consumată. Pe lîngă pedeapsă, legea prevede obligarea făptuitorilor la plata taxelor vamale şi măsura confiscării în totalitate a mărfii. Tot de inspiraţie franceză este şi prevederea referitoare la prezumţia de vinovăţie asupra mărfurilor aflate în zona de vigilenţă vamală. Potrivit acesteia, făptuitorii sunt obligaţi să facă dovada provenienţei licite a mărfurilor cu înscrisuri, precum şi a operaţiilor efectuate cu acestea. Deşi Constituţia Italiei consacră prezumţia de nevinovăţie, practica judiciară italiană în materie a considerat prezumţia de vinovăţie asupra mărfurilor din zona de vigilenţă vamală ca fiind constituţională. De altfel, jurisprudenţa italiană s-a pronunţat constant asupra unor aspecte legate de contrabandă. Astfel, cu privire la momentul consumării contrabandei s-a apreciat că aceasta, fiind o infracţiune instantanee, se consumă în momentul trecerii frontierei care constituie şi linia vamală. Tot în acel moment se naşte şi dreptul administraţiei financiare de a încasa taxa ori taxele de rigoare. Aşadar, acest criteriu al liniei de frontieră şi al liniei vamale se aplică în egală măsură şi atunci cînd prin contrabandă se urmăreşte eludarea măsurilor fiscale. Pentru existenţa contrabandei este indiferent dacă prin fapta de introducere sau de scoatere frauduloasă a mărfurilor din ţară s-a eludat o taxă vamală sau numai controlul vamal. Cu privire la participaţie, jurisprudenţa a considerat că răspunderea celor implicaţi într-un fel sau altul trebuie să fie identică, adică să se aplice autorilor, complicilor şi instigatorilor 142 acelaşi tratament sancţionator. În asemenea context, s-a decis că răspund pentru infracţiunea de contrabandă, fără nici o deosebire, atît achizitorii de origine, cît şi cei succesivi. Dacă fapta este concepută şi pregătită de mai mulţi participanţi, aceştia vor fi supuşi răspunderii penale chiar dacă acţiunea a fost dusă la capăt în mod concret numai prin contribuţia unui singur coparticipant. În art. 295 din TULV sunt prevăzute următoarele forme agravate ale contrabandei: ־ Folosirea unor mijloace de transport aparţinînd altor persoane decît făptuitorii. Se are în vedere descurajarea infractorilor de a folosi mijloace de transport ale altor persoane pentru a evita confiscarea lor; nu are importanţă dacă făptuitorul cunoştea proprietarul mijlocului de transport şi nici dacă acesta şi-a dat consimţămîntul pentru utilizarea vehiculului. ־ Săvîrşirea infracţiunii de către o persoană înarmată. Doctrina a considerat că expresia „persoană înarmată” se referă la faptul că infractorii poartă armele în mod vizibil pentru a intimida. ־ Săvîrşirea infracţiunii de trei sau mai multe persoane între care a existat o înţelegere fie tacită, fie expresă. ־ Săvîrşirea contrabandei în concurs cu un alt delict (cum ar fi acela de fals ori de corupţie). Mai trebuie subliniat faptul că în legislaţia italiană, pe lîngă contrabanda vamală, care reprezintă noţiunea generală, mai există şi alte delicte de contrabandă considerate speciale în raport cu prima. Astfel, există contrabandă de monopol, referitoare la încălcarea monopolului asupra tutunului, zahărului, brichetelor automate, sării, chininei, chibriturilor etc. Un asemenea delict este considerat de natură fiscală, în timp ce primul are o natură vamală. Deşi sunt de aceeaşi natură prejudiciabilă, însă diferite ca conţinut şi esenţă, nu suntem promotorii unei unităţi între infracţiunea de contrabandă şi cea de eschivare de la achitarea plăţilor vamale, soluţie admisă de legiuitorul italian, în particular prin prevederea că contrabanda este sustragerea mărfurilor introduse sau scoase din ţară, de la plata taxelor vamale şi de la efectuarea controlului vamal. Marea Britanie. Legea vamală a Regatului Unit al Marii Britanii (RUMB) nr.55/1987 a intrat în vigoare la 1 septembrie 1987 şi a fost modificată de şaptesprezece ori, ultima modificare operîndu-se prin Legea nr.82/1998, care amendează diferite legi, inclusiv legea vamală. Cele mai multe modificări au avut loc în anul 1991. Cap. XIV din lege cuprinde prevederi referitoare la faptele care constituie infracţiuni, pedepsele şi celelalte măsuri, cum ar fi confiscarea mărfurilor. 143 Trebuie evidenţiat faptul că legea vamală britanică nu foloseşte noţiunea de contrabandă pentru niciuna dintre infracţiunile vamale prevăzute la art. 123-135. Totuşi, avîndu-se în vedere conţinutul textelor de incriminare, se poate aprecia că există o similitudine între ceea ce consideră contrabandă legislaţiile neolatine şi infracţiunile vamale din legea britanică. Astfel, în art. 123 din Legea nr.55/1987 a RUMB este prevăzută infracţiunea de import ilegal care constă în: ־ aducerea mărfurilor din străinătate sau dintr-o zonă liberă fără anunţarea autorităţilor vamale în condiţiile prevăzute de lege; ־ folosirea sau mutarea mărfurilor din depozite fără permisiunea autorităţilor vamale; ־ descărcarea de pe nave, fără permisiunea autorităţilor vamale sau prin orice mijloace de eludare a controlului, a mărfurilor nedeclarate, a celor încărcate iniţial pentru export sau a celor admise la export prin compensare sau scutire de taxe; ־ încărcarea pe nave a mărfurilor fără a fi menţionate în manifestul încărcăturii (cargo manifest) şi fără a fi declarate la autoritatea vamală; dacă mărfurile au fost descoperite înaintea plecării navei din port, fapta se consideră încercare de efectuare a unui import ilegal (tentativă); dacă nu se descoperă posesorul mărfurilor, responsabilitatea pentru această marfă revine comandantului navei. De asemenea, se vor pedepsi cu amendă, conform legii, comandantul sau alţi ofiţeri din echipaj care nu depun toate eforturile pentru a preveni importul ilegal cu vasul lor sau neglijează controalele necesare în acest sens. Potrivit art. 124 importul ilegal se pedepseşte cu amendă sau cu închisoare pînă la doi ani, dacă nu este prevăzută o pedeapsă mai mare în alte legi. Cuantumul amenzii este stabilit prin art. 187 lit.a din Legea nr. 82/1998, care modifică diferite legi, inclusiv legea vamală. Aceeaşi pedeapsă este aplicabilă şi persoanei care vinde sau livrează, cumpără sau primeşte mărfuri, cunoscînd că acestea au fost introduse prin import ilegal. Tentativa de import ilegal se pedepseşte ca şi infracţiunea consumată. În acest sens, legea britanică se aliniază celei franceze şi italiene. În privinţa participaţiei se aplică prevederile Codului penal. Dacă pentru infracţiunea de import ilegal sunt prevăzute pedepse mai aspre în alte legi, se vor aplica acele prevederi. Folosirea de profituri obţinute prin săvîrşirea infracţiunilor incriminate de legea vamală se pedepseşte conform prevederilor art. 264 din Codul penal (art. 125 din Legea nr.55/1987 a RUMB). În baza art. 126 din legea vamală britanică, persoana care în mod premeditat sau din neglijenţă, ori repetat oferă informaţii incorecte sau eronate privind tipul, cantitatea sau valoarea încărcăturii sau a mărfurilor, ori nu oferă documentaţia prevăzută de lege se pedepseşte cu 144 amendă cuprinsă între dublul valorii taxelor vamale şi de zece ori aceste taxe. Dacă fapta a fost comisă cu intenţia de a eluda taxele vamale sau pentru a obţine privilegii vamale, ori este gravă sau repetată, pe lîngă amendă se poate aplica şi pedeapsa închisorii pînă la 6 ani. Oferirea sau încercarea de a oferi documente sau certificate incorecte în aspecte importante privind originea produselor de export islandeze sau alţi factori, care ar asigura că produsele primesc regim preferenţial la importul într-o altă ţară sau sunt considerate a fi bune pentru o zonă de tarif preferenţial, în virtutea acordurilor internaţionale, se pedepseşte cu amendă şi cu închisoare pînă la 2 ani. Cînd nu se poate stabili cine a semnat documentele sau certificatele incorecte, responsabilitatea penală va reveni persoanei autorizate sau directorului executiv al companiei ori instituţiei competente să emită înscrisurile în discuţie. Prin art. 138 din Legea nr.69/1996 de amendare a legii vamale, s-a introdus la art. 126 din nr.55/1987 dispoziţia conform căreia o persoană juridică sau conducătorul ei poate fi făcută responsabilă şi obligată la plata unei amenzi chiar dacă nu s-a dovedit o încălcare a regulilor vamale de către angajaţii săi, dar s-a dovedit că încălcarea s-a făcut în beneficiul persoanei juridice. Constituie infracţiune, potrivit art. 127 din legea vamală britanică şi se pedepseşte cu amendă sau cu închisoare pînă la 2 ani - dăruirea, vînzarea sau livrarea într-un alt mod ori mutarea bunurilor aflate în regim de duty-free de la bordul navelor, fără a se plăti în prealabil taxele de import, dacă nu cumva alte prevederi legale privind importul au fost îndeplinite. Violarea sau îndepărtarea unui sigiliu vamal sau altor simboluri ale vămii atrage pedeapsa cu amendă sau închisoare pînă la 6 luni. Aceeaşi sancţiune se aplică şi persoanei care accede la mărfurile aflate sub sigiliul vamal fără a-l viola ori deteriora (art. 128). Se pedepseşte cu amendă sau închisoare pînă la 2 ani vînzarea sau livrarea prin alte mijloace a mărfurilor transportate în regim duty-free în ţară, conform Legii nr.110/1951 de legalizare a acordului de apărare dintre Islanda şi SUA şi privind statutul legal al forţelor SUA şi posesiunilor lor, cînd destinatarul nu beneficiază de privilegii vamale în concordanţă cu această lege. Aceeaşi pedeapsă se aplică şi pentru primirea unor asemenea mărfuri, precum şi pentru încercarea de a-i vinde fără a achita taxele de import ori a îndeplini alte condiţii privind importul (art. 129). Folosirea abuzivă a autorizaţiilor, scutirilor sau privilegiilor vamale obţinute în mod legal, dacă s-au produs violări grave ale prevederilor legii, se pedepseşte cu amendă şi cu închisoare pînă la 2 ani (art. 130). Potrivit art. 132, comandantul, armatorul sau operatorul unui vas va putea fi amendat dacă documentele şi certificatele prescrise de lege nu se află la bord, nu conţin informaţiile 145 cerute despre toate mărfurile sau nu sunt menţionate aşa cum stipulează legea, regulamentele sau alte instrucţiuni ce ar putea fi emise, sau dacă a neglijat să le prezinte la controlul unui agent vamal. Cînd din cauza neglijenţei armatorului sau operatorului este necesară o investigaţie sau un control al mărfii de pe navă, ce impune descărcarea, aceştia vor suporta costurile operaţiunilor. Comandantul vasului va fi amendat, dacă bunurile încărcate pe navă, conform declaraţiei întocmite de autorităţile vamale din străinătate, unde a oprit vasul, nu sunt declarate la sosirea în Marea Britanie, nu sunt găsite pe vas sau nu sunt declarate corespunzător. În această privinţă legea britanică a creat o prezumţie legală conform căreia căpitanul vasului „ştia sau ar fi trebuit să ştie” despre situaţia tuturor mărfurilor luate la bord. Aceleaşi măsuri se aplică şi proviziilor care conform listei bunurilor sub sigiliu au fost depozitate printre proviziile sub sigiliul vămii, dacă aceste provizii depăşesc în mod substanţial necesarul normal de provizii ale vasului. Acei membri ai echipajului, care au semnat chitanţe sau liste de bunuri sub sigiliu pentru asemenea mărfuri, ar putea fi supuşi aceleiaşi răspunderi. Conform art. 133, fapta comandantului unui vas sau a angajatului la un antrepozit de a elibera mărfuri nedeclarate, fără permisiunea directorului vămii ori a agentului său, constituie infracţiune şi se pedepseşte cu amendă sau închisoare pînă la 6 ani. Art. 135 din Legea nr.55/1987 a RUMB conţine o dispoziţie care nu se întîlneşte în legislaţia franceză ori italiană. Potrivit acestui text, alte încălcări ale legii, regulamentelor sau instrucţiunilor, emise în conformitate cu aceasta, se vor pedepsi cu amendă şi cu închisoare pînă la 2 ani în cazuri grave şi repetate. Dispoziţia a fost introdusă prin art. 187 din Legea nr.82/1998, formularea fiind atît de generală, încît întruneşte toate trăsăturile unui „cec în alb”. Legiuitorul a lăsat pe seama agenţilor constatatori şi ai justiţiei stabilirea faptelor concrete care constituie „alte încălcări”. În afara pedepselor cu amendă şi închisoare, prevăzute de legea britanică pentru infracţiunile vamale, aceasta conţine şi dispoziţii cu privire la confiscarea mărfurilor ce au făcut obiectul faptelor incriminate, precum şi a mijloacelor folosite la încălcarea normelor legale. Astfel, art. 136 dispune că bunurile importate ilegal, introduse în ţară prin încercare de import ilegal sau pe alte căi ilicite, indiferent de proprietar sau de restricţii care ar putea fi impuse asupra lor, se pot confisca. Cînd bunurile supuse confiscării nu prezintă interes (sunt deteriorate, alterate, au termenul de valabilitate expirat etc.) sau confiscarea se dovedeşte a fi imposibilă (bunurile au dispărut), făptuitorii pot fi obligaţi la plata valorii bunurilor, a taxelor şi altor impuneri legate de ele. 146 În caz de încălcare gravă, mijlocul de transport care a fost utilizat la săvîrşirea infracţiunii poate fi confiscat. Confiscarea este permisă chiar dacă mijlocul de transport nu aparţine făptuitorului, în situaţia cînd există motive de a suspecta proprietarul că a ştiut sau ar fi trebuit să ştie în ce scop a fost utilizat vehiculul sau nava sa. În locul mijloacelor de transport se poate confisca valoarea acestora. Confiscarea acestor mijloace se poate dispune chiar dacă nu s-a pronunţat o pedeapsă penală. Cînd identitatea infractorului nu poate fi stabilită în 30 zile de la efectuarea importului ilegal sau de la descoperirea bunurilor importate ilegal, acestea se predau trezoreriei de stat fără vreo decizie judecătorească ori a altei autorităţi publice. În conformitate cu prevederile art. 137, mijloacele de transport utilizate la săvîrşirea infracţiunilor vamale, inclusiv în forma tentativei, pe teritoriul Marii Britanii sau în interiorul teritoriului vamal al Islandei, se pun sub sechestru pentru a garanta plata taxelor, a amenzilor şi costurilor pe care operatorii, echipajele sau alţi angajaţi sunt obligaţi să le plătească. Republica Belarus. Să examinăm în continuare modalităţile de reglementare a infracţiunii de contrabandă în legislaţia penală a altor state. În CP al Republicii Belarus (art. 228), contrabanda are un conţinut similar cu cel din CP al FR. Art. 228 alin. 1 CP RB – trecerea în proporţii mari peste frontiera vamală a Republicii Belarus a mărfurilor şi altor valori interzise sau limitate în trecerea frontierei, cu excepţia celor indicate în alin. 2 al prezentului articol, săvîrşită cu eludarea controlului vamal sau tăinuindu-le de el, ori cu folosirea frauduloasă a documentelor sau a mijloacelor de identificare vamală, sau însoţite de nedeclarare sau declarare neautentică. [191, 192] În art. 228 alin. 2 CP al RB sunt prevăzute obiectele materiale trecute peste frontiera vamală, care determină schimbarea calificării juridice dintr-o formă normativă (art. 228 alin. 1 CP al RB) în alta (art. 228 alin. 2 CP al RB). [191, 192] La fel ca şi în legislaţia penală rusă, întîlnim aceleaşi circumstanţe agravante. În plus, se invocă comiterea contrabandei de două sau mai multe persoane (analogic art. 248 alin. (5) lit. b) CP al RM) şi comiterea contrabandei de o persoană anterior judecată pentru asemenea faptă. Nu susţinem această ultimă idee normativă, fiind, în esenţă, contrară principiului non bis in idem. Georgia. În CP geor. contrabanda poartă o altă denumire. Din conţinutul art. 214 CP geor., denumit „Încălcarea regulilor vamale”, deducem că este vorba despre infracţiunea de contrabandă. Art. 214 alin. (1) CP geor. prevede introducerea sau scoaterea peste frontiera vamală a Georgiei a bunurilor mobile în proporţii mari, săvîrşite cu eludarea controlului vamal, cu 147 folosirea frauduloasă a documentelor sau a mijloacelor de identificare vamală, cu introducerea datelor false în declaraţia vamală. [187] La alineatele următoare se prevăd, de asemenea, obiectele materiale trecute peste frontiera vamală şi circumstanţele agravante. Trebuie să menţionăm că atît în art. 188 CP al FR, cît şi în art. 228 CP al RB, art. 214 CP geor. este prezentă o notă care se referă la valoarea sau mărimea proporţiilor mari. În art. 248 CP al RM, valoarea bunurilor trecute peste frontiera vamală trebuie să depăşească 2500 u.c., sumă ce constituie proporţie mare. Spre exemplu, în CP al RB, valoarea mărfurilor transportate trebuie să depăşească de 2000 ori valoarea salariului minim stabilit la ziua săvîrşirii infracţiunii. [187] Cu titlu de noutate se prezintă legislaţia penală georgiană, prevăzînd în conţinutul normei categoria bunurilor ce formează obiectul material al contrabandei – bunuri mobile. În viziunea noastră, o asemenea formulă legislativă apare nu prea justificată. Or, trecerea – ca element material al infracţiunii – denotă de acum ideea existenţei unui bun mobil - ca obiect material al infracţiunii. Bulgaria. Contrabanda este prevăzută în legislaţia penală a Bulgariei de art. 242 din CP bulg. Spre deosebire de legislaţia penală a ţărilor membre ale CSI, legiuitorul bulgar determină formele contrabandei în dependenţă de obiectul material al acesteia, enumerîndu-se mărfurile, obiectele şi alte valori trecute fără autorizaţia necesară. Astfel, în baza art. 242 alin. (1) CP bulg. cine trece peste frontiera ţării bunuri fără anunţarea şi permisiunea organelor vamale, dacă fapta este săvîrşită: a) de către o persoană care sistematic se ocupă cu o asemenea activitate; b) cu folosirea unui document oficial străin ori fals, ori a unui document oficial care conţine informaţii incorecte; c) de către o persoană cu funcţie de răspundere, nemijlocit legată de serviciul vamal; d) la trecerea substanţelor toxice ori cu efect puternic, mijloacelor explozive, armamentului şi muniţiilor sau e) la trecerea bunurilor ori mărfurilor în cantitate mare în scop de realizare a activităţii de întreprinzător ori de producere; g) de două sau mai multe persoane prin înţelegere prealabilă [193] se pedepseşte pentru contrabandă calificată cu privaţiune de libertate pînă la 6 ani şi amendă pînă la 2000 de leva. [193] Potrivit art. 242 alin. (2) CP bulg. cine fără permisiunea corespunzătoare va trece peste frontiera ţării substanţe narcotice şi (sau) analoagele lor, care prezintă un pericol social, se 148 pedepseşte cu privaţiune de libertate de la 10 pînă la 15 ani şi amendă de la 100 la 200 mii de leva. [193] În baza art. 242 alin. (3) CP bulg. cine fără permisiunea corespunzătoare va trece peste frontiera ţării precursori ori mijloace şi instrumente pentru producerea substanţelor narcotice, va fi pedepsit cu privaţiune de libertate de la 2 pînă la 10 ani şi amendă de la 50 la 100 mii de leva. [193] Dacă obiectul material al contrabandei, prevăzut de alineatele anterioare, va fi în proporţie deosebit de mare şi cauza este deosebit de gravă ori careva dintre persoane, indicate la lit. g) a alin. (1) este un funcţionar vamal, pedeapsa: în cazul infracţiunii prevăzute de alin. (1) - privaţiune de libertate de la 5 pînă la 15 ani şi amendă de la 50 la 200 mii de leva; în cazul alin. (2) şi (3) - privaţiune de libertate de la 15 pînă la 20 ani şi amendă de la 200 la 300 mii de leva. [193] În cazul prevăzut de lit. a), d), e) ale alin. (1), alin. (2)-(4), instanţa poate în loc de amendă de a stabili confiscarea unei părţi ori a întregii averi a vinovatului, iar în cazul lit.a) şi expulzarea obligatorie. [193] Obiectul material al contrabandei este ridicat în folosul statului, indiferent de faptul cui aparţine acesta cu drept de proprietate, iar dacă acesta lipseşte ori este înstrăinat, atunci se încasează valoarea acestuia în baza preţurilor stabilite pe piaţă la unitate. Pregătirea infracţiunii prevăzute de alin. (2)-(4) se pedepseşte cu privaţiune de libertate pînă la 5 ani. [193] Armenia. Estonia. Legislaţia penală a Armeniei operează cu noţiunea de contrabandă în contextul infracţiunii prevăzute de art. 215 CP arm. Astfel, în baza art. 215 alin. 1 CP arm. este prevăzută răspunderea penală pentru contrabandă, adică trecerea peste frontiera vamală a Republicii Armenia a mărfurilor, valorilor culturale ori altor bunuri, cu excepţia celor prevăzute la art. 215 alin. 2 CP arm., eludînd controlul vamal ori tăinuindu-le de el, ori cu folosirea frauduloasă a documentelor vamale ori a altor documente, dacă este comisă în proporţii mari. [190] În cazul în care contrabanda este comisă cu substanţe narcotice, psihotrope, cu efect puternic, toxice, radioactive ori explozive, muniţii, arme, cu excepţia armei de vînătoare cu ţeavă lisă şi a muniţiilor pentru aceasta, arme de nimicire în masă cu caracter chimic, biologic etc., mărfuri strategice importante şi valori culturale, pentru care sunt stabilite reguli speciale, răspunderea penală intervine în baza art. 215 alin. 2 CP arm. [190] 149 Aceeaşi formulă legislativă este adoptată şi de către legiuitorul eston, doar că contrabanda este definită prin următoarele metode de manifestare: prin tăinuire, prin eludare, prin oricare alt mijloc fraudulos. [198] Ca circumstanţe agravante, potrivit legii armene, sunt prevăzute: Art. 215 alin. 3 CP arm. - comiterea infracţiunii cu folosirea situaţiei de serviciu; - de către o persoană eliberată de anumite forme ale controlului vamal ori de către persoana împuternicită pentru trecerea peste frontiera vamală a unor mărfuri ori mijloace de transport, eliberate de formele corespunzătoare de control vamal; - cu aplicarea violenţei faţă de persoana care realizează controlul vamal. Art. 215 alin. 4 CP arm. - comiterea infracţiunii de către un grup criminal organizat. [190] Operînd cu norma ce prevede răspunderea penală pentru contrabandă potrivit CP arm. stabilim că legiuitorul armean apreciază în aceeaşi măsură gradul prejudiciabil al infracţiunii de contrabandă cu valori culturale şi alte bunuri, fapte invocate la art. 215 alin. 1 CP arm. Însă, se admit şi anumite incoerenţe sub aspect de previziune normativă, valorile culturale găsindu-şi reflectare dublă, în calitatea de obiect material. Doar, că în cazul art. 215 alin. 1 CP arm. acesta trebuie să fie caracterizat de anumite semne cantitative, iar art. 215 alin. 2 CP arm. nu reflectă asemenea condiţiuni. Însă formula legislativă, după care sunt prevăzute într-un singur cadru toate obiectele materiale care au caracter special în contextul infracţiunii de contrabandă, este, în viziunea noastră, una plauzibilă. [190] Republica Azerbaidjan. Republica Cîrgîzstan. Potrivit art. 206.1 CP azerb., art. 204 CP kîrg. [186, 188] contrabanda este definită ca fiind trecerea în proporţii mari peste frontiera vamală a Republicii Azerbaidjan/Republicii Cîrgîstan a mărfurilor şi altor bunuri, cu excepţia celor indicate în art. 206.2 CP azerb., comisă prin eludarea controlului vamal sau tăinuindu-le de el ori cu folosirea frauduloasă a documentelor ori mijloacelor de identificare vamală, sau însoţită de nedeclararea ori declararea neautentică. În cazul unor obiecte materiale speciale - arme, muniţii, substanţe narcotice, valori culturale etc. – faptele urmează a fi calificate în baza art. 216.2 CP azerb. [186] La nivelul unor forme agravante ale infracţiunii, contrabanda prevăzută de art. 216.3- 216.4 CP azerb. prevede: - comiterea infracţiunii în mod repetat; - de un grup de persoane prin înţelegere prealabilă; - de către o persoană cu funcţie de răspundere cu folosirea situaţiei de serviciu; 150 - cu aplicarea violenţei faţă de persoana care realizează controlul vamal; - comisă de către un grup criminal organizat. Este evidentă indicaţia legiuitorului azerbaidjan asupra sintagmei persoană cu funcţie de răspundere „cu folosirea situaţiei de serviciu”, stabilind o anumită claritate în acest sens. Or, legislaţia Republicii Moldova nu este univocă în acest demers de calificare juridică. Legislaţia cîrgîstană la acest capitol doar exclude din lista circumstanţelor agravante comiterea infracţiunii de un grup de persoane prin înţelegere prealabilă. [188] Turcmenistan. În conformitate cu art. 254 alin. (1) CP turcm. contrabanda constituie trecerea în proporţie mare peste frontiera vamală a Turcmenistanului a bunurilor şi mărfurilor, faţă de care sunt stabilite anumite reguli speciale de trecere peste frontiera vamală a Turcmenistanului, cu excepţia celor indicate în art. 254 alin. (3) CP turcm., comisă prin tăinuirea de controlul vamal sau eludîndu-se controlul vamal, ori prin folosirea frauduloasă a documentelor sau mijloacelor de identificare vamală, sau însoţită de nedeclararea ori declararea neautentică. [196] În cazul în care fapta indicată la art. 254 alin. (1) CP turcm. este comisă în mod repetat, de un grup de persoane prin înţelegere prealabilă ori de către un grup criminal organizat, de către o persoană cu funcţie de răspundere cu folosirea situaţiei de serviciu ori de către o persoană eliberată de control vamal, precum şi în cazul contrabandei cu aplicarea violenţei faţă de persoana care realizează controlul vamal, calificarea juridică are loc în baza art. 254 alin.(2) CP turcm., aceasta constituind o componenţă cu circumstanţe agravante în raport cu componenţa de bază anterior amintită. După aceeaşi metodă de tehnică legislativă, se conduce legiuitorul turcmen pentru a indica asupra altor obiecte materiale care pot determina existenţa contrabandei. Astfel, în cazul în care are loc trecerea peste frontiera vamală a Turcmenistanului a substanţelor narcotice, psihotrope, toxice, armamentului, muniţiilor, valorilor culturale etc., prin metodele prevăzute la art. 254 alin. (1) CP turcm., aceasta se califică în baza art. 254 alin.(3) CP turcm., iar dacă este comisă în una dintre formele agravante prevăzute la art. 254 alin. (2) CP turcm., calificarea se face potrivit art. 254 alin.(4) CP turcm. În viziunea noastră, deşi din punct de vedere teoretic principiul sistematicităţii normelor penale nu este în deplină măsură aplicat de către legiuitorul turcmen, totuşi, din punct de vedere aplicativ, norma penală prevăzută la art. 254 CP turcm. este eficientă. În concluzie, în viziunea noastră, fenomenul contrabandei este cunoscut pentru toate comunităţile, însă combaterea acestuia este particularizat de la un sistem normativ la altul. Este cert că sistemul vamal este suveran, dar, totuşi, combaterea fenomenului de contrabandă – care 151 se situează de pe poziţia unei infracţiuni transfrontaliere - trebuie să urmeze anumite particularităţi specifice şi unificate. Altfel, fenomenul urmează să capete o dezvoltare şi mai mare decît a fost înregistrată în perioada contemporană. 3.9. Concluzii la Capitolul 3 1. Incriminarea infracţiunii de contrabandă este un imperativ absolut pentru asigurarea ordinii în domeniul raporturilor juridice vamale, adică pentru protejarea regimului juridic vamal. 2. Luînd în vedere faptul că contrabanda este o acţiune ilicită de eludare a taxelor vamale, se apreciază că incriminarea infracţiunii a avut drept cauză principală asigurarea încasării acestui impozit. 3. Legislaţia Republicii Moldova, prin conţinutul art. 248 CP al RM face referire, în viziunea noastră, între contrabanda simplă, contrabanda specială şi contrabanda calificată. Or, componenţa infracţiunii prevăzute la art. 248 alin. (2) – (3) CP al RM nu este o formă agravantă a infracţiunii, ci o indicare a aplicării regulilor de delimitare a infracţiunii pe bază de obiect material. De asemenea, unele modalităţi normative nu-şi găsesc incidenţă în cazul tuturor acestor conţinuturi de lege. În ceea ce vizează componenţa infracţiunii prevăzute de art. 248 alin. (5) CP al RM, aceste este un conţinut circumstanţial agravant. Sub aspectul individualizării răspunderii penale, norma art. 248 alin. (5) CP al RM, în viziunea noastră, nu corespunde unor strategii adecvate de combatere juridico-penală a contrabandei şi urmează a fi exclusă din acest cadru normativ. 4. Obiectul juridic nemijlocit al infracţiunii de contrabandă este format din ansamblul de relaţii sociale referitoare la regimul vamal, relaţii a căror normală desfăşurare şi dezvoltare este condiţionată de respectarea regulilor impuse de lege pentru controlul vamal de mărfuri sau de alte bunuri. 5. Există un şir de divergenţe în ceea ce priveşte etimologia unei singure entităţi materiale, care, la rîndul ei, poate dicta interpretarea diferită. Pornind de la faptul că o interpretare extensivă defavorabilă nu este admisă de legea penală în vigoare, precum şi că contradicţiile de legislaţie se aplică în interesul persoanei vinovate, se determină că noţiunea de valori culturale, utilizată în dispoziţia art. 248 alin. (4) CP al RM, nu corespunde pe deplin sensului avut în vedere de legiuitor. Alegaţia abordată doar în Convenţia de la Paris din 1970 nu este pe deplin justificată, impunîndu-se şi o referire la alte acte normative de nivel naţional şi internaţional, care o completează. 6. În cazul contrabandei, ca persoane cu funcţie de răspundere pot fi: persoanele care exercită funcţii de control la frontiera republicii; persoanele care au dreptul de a se afla în zona 152 de supraveghere vamală; persoanele care exercită funcţiile de reprezentant al puterii de stat la trecerea frontierei; persoanele responsabile pentru transportarea peste frontiera vamală a mărfurilor, obiectelor şi a altor valori care sunt pasibile controlului vamal; persoanele care se bucură de facilităţi vamale în baza legislaţiei în vigoare. 7. Trecerea peste frontiera vamală a Republicii Moldova a bunurilor prin metoda folosirii frauduloase a documentelor nu este prevăzută în art. 248 alin. (4) CP al RM, avînd cadru aplicativ doar în contextul infracţiunii de contrabandă, prevăzută în art. 248 alin. (1)-(3) CP al RM ori în cazul individualizării răspunderii penale anume a acestor infracţiuni potrivit art. 248 alin. (5) CP al RM. Reducerea limitelor de conţinut normativ în contextul dispoziţiei art. 248 alin. (4) CP al RM comparativ cu varianta-tip a infracţiunii, în special, referitor la modalităţile normative ce pot cădea sub incidenţă penală, dictează posibilităţi de evitare a normativului penal sub acest aspect. Valoarea culturală, neputînd fi evaluată în bani, poate uneori lua o altă formă, poate fi calificată în baza altui conţinut normativ, cu mult mai eficient pentru infractor, avîndu-se în vedere modalitatea faptică de realizare a elementului material. 8. În concluzie, menţionăm că elementul intelectiv constă în conştientizarea pericolului social în cazul folosirii situaţiei de serviciu pentru trecerea mărfurilor peste frontiera vamală şi elementul volitiv rezidă în dorinţa de a săvîrşi această acţiune. 9. Stabilirea locului comiterii contrabandei are importanţă şi din următorul punct de vedere: regimul vamal şi relaţiile sociale din domeniul vamal posedă un grad al suveranităţii aplicative. Adică, sistemul de protecţie juridică a relaţiilor sociale din domeniul vamal sunt supuse protecţiei doar în limitele teritoriului vamal. În cazul în care se comite o infracţiune de contrabandă pe teritoriul altui stat, această infracţiune nu poate fi sancţionată potrivit legislaţiei penale a Republicii Moldova. Or, contrabanda comisă în Ucraina, spre exemplu, nu constituie contrabandă în Republica Moldova. 10. În marea majoritate a cazurilor, eschivarea de la achitarea plăţilor vamale constituie o premisă a infracţiunii de contrabandă. Gradul prejudiciabil al acestor infracţiuni, în viziunea noastră, este, cel puţin, de acelaşi nivel, fapt care impune majorarea limitelor de pedeapsă pentru infracţiunea prevăzută în art. 249 CP al RM pînă la limita minimă a celei de contrabandă. 11. Principalul semn care face delimitarea infracţiunii de contrabandă (art. 248 CP al RM) de contravenţia de încălcare a regulilor vamale în forma contrabandei (art. 287 alin. (10) Ccon. al RM) este gradul prejudiciabil al infracţiunii şi previziunea normei în legea penală. Or, gradul prejudiciabil constituie caracteristica rezultatului influenţei faptei asupra grupului de relaţii sociale determinate prin norma juridico-penală. 153 12. După regulile unor tehnici legislative în materie penală, fapta pentru a fi calificată cît se poate de corect, impune o previziune normativă cît mai clară, fiind redusă în precizarea multor semne de ordin obiectiv. Practica judiciară denotă un şir de modalităţi faptice care oferă posibilitatea evitării cadrului normativ penal. Sistematizarea în continuare a acestora din urmă va oferi multe soluţii legislative capabile a găsi calea adecvată de modificare a legislaţiei penale şi sub acest aspect. 13. Reieşind din specificul pasibilităţii de pedeapsă pentru infracţiunea de contrabandă, concluzionăm că pedepsele, de fapt, creează o premisă iniţială de comitere a faptei infracţionale în această formă, efectul aplicării legii penale fiind nesemnificativ din punct de vedere economic comparativ cu efectele comiterii infracţiunii în ansamblu. 14. În viziunea noastră, norma prevăzută de la art. 248 CP al RM se impune a fi modificată, luînd în vedere CV al Rom., sub următorul aspect: - includerea în acţiune a unor metode generale prin care se manifestă infracţiunea de contrabandă; - excluderea unor modalităţi normative de manifestare a infracţiunii de contrabandă din conţinutul acestei norme; - unificarea pe cît se poate de posibilă a obiectelor materiale speciale ale contrabandei în o singură formă agravantă. 15. Cu titlu de noutate se prezintă legislaţia penală georgiană, prevăzînd în conţinutul normei categoria bunurilor ce formează obiectul material al contrabandei – bunuri mobile. În viziunea noastră, o asemenea formulă legislativă apare nu prea justificată. Or, trecerea – ca element material al infracţiunii – denotă de acum ideea existenţei unui bun mobil - ca obiect material al infracţiunii. 16. Deşi sunt de aceeaşi natură prejudiciabilă, însă diferite ca conţinut şi esenţă, nu suntem promotorii unei unităţi între infracţiunea de contrabandă şi cea de eschivare de la achitarea plăţilor vamale, soluţie admisă de legiuitorul italian, în particular prin prevederea că contrabanda este sustragerea mărfurilor introduse sau scoase din ţară, de la plata taxelor vamale şi de la efectuarea controlului vamal. 17. În concluzie, legislaţia franceză în domeniul vamal se situează, în viziunea noastră, de pe anumite poziţii superioare comparativ cu alte legislaţii în acest domeniu, stabilind clar deosebirea dintre o contravenţie şi un delict vamal nu numai după anumite proporţii, ci şi în baza unor modalităţi clar definite şi consecvent aranjate în Codul francez al vămilor. 18. Merită atenţie sancţiunile adoptate de către legiuitorul german în caz de comitere a infracţiunii de contrabandă. Probabil nivelul de dezvoltare a acestei ţări dictează o asemenea 154 posibilitate şi necesitate. Or, Republica Moldova nu poate admite, cel puţin la moment, preluarea unor limite de sancţionare atît de minime pentru comiterea infracţiunii de contrabandă. 19. Legiuitorul Republicii Moldova ar putea prelua anumite repere de tehnică legislativă adoptate în Ucraina, în special făcînd referire strictă la esenţa obiectului juridic al infracţiunii de contrabandă. În cazul în care ar fi admisă teza că obiectul juridic este constituit în primul rînd din relaţiile sociale privitoare la regimul vamal, acesta ar putea constitui infracţiunea de contrabandă economică, iar dacă obiectul juridic este format, în principal, din relaţiile sociale privitoare la sănătatea publică, ar fi necesară o reevaluare sub aspect tehnic, inclusiv prin previziunea unor norme separate legate de contrabanda cu diferite obiecte materiale. 155 CONCLUZII GENERALE ŞI RECOMANDĂRI Cercetările ştiinţifice desfăşurate pe parcursul mai multor ani, asimilate deprinderilor aplicative acumulate, au determinat înaintarea unui şir de concluzii generale şi recomandări, inclusiv cu caracter de lege ferenda, care au ca obiect infracţiunea de contrabandă. În particular, concluziile generale ale tezei sunt: 1. Problema ştiinţifică importantă soluţionată prin intermediul cercetării ştiinţifice realizate reiese din conturarea unei politici clare a Republicii Moldova în ceea ce priveşte combaterea contrabandei prin mijloace de drept penal, reieşind, în principal, din crearea unor limite de cadru normativ mai eficiente în aplicare, excluderea diferitor controverse sub aspect de norme adoptate şi aflate în acţiune la momentul actual, precum şi includerea în circuitul normativ a unor norme care să supună răspunderii penale faptele ilegale de pseudocontrabandă. 2. Luînd în vedere particularităţile aşezării geografice a Republicii Moldova, precum şi reglementarea normativă a domeniului vamal în diferite state, se constată faptul că o atenţie aparte asupra regimului juridic vamal se impune drept necesară. Această necesitate apare, în primul rînd, din eventualitatea identificării locului comiterii infracţiunii de contrabandă şi al acţiunii legii penale în spaţiu. Cu atît mai mult, că regimul vamal se impune printr-un cadru normativ suveran. Or, nu poate fi vorba despre o contrabandă comisă la frontierele Republicii Moldova şi supusă răspunderii penale în alte state şi, respectiv, comiterea infracţiunii de contrabandă în alte state şi supusă răspunderii penale potrivit legislaţiei Republicii Moldova. 3. Contrabanda, ca infracţiune, formează diferite tipuri de componenţe normative: componenţe de bază alternative – în contextul art. 248 alin. (1)-(4) CP al RM, şi o singură componenţă cu circumstanţe agravante – art. 248 alin. (5) CP al RM, care se referă la toate aceste componenţe de bază. Sub aspectul individualizării răspunderii penale, norma art. 248 alin. (5) CP al RM, în viziunea noastră, nu corespunde unor strategii adecvate de combatere juridico- penală a contrabandei şi urmează a fi exclusă din acest cadru normativ. 4. Prin conţinutul normei prevăzute în art. 248 alin. (4) CP al RM nu întotdeauna se reuşeşte, în viziunea noastră, a supune protecţiei juridice adecvate relaţiile sociale care suportă daune. Acest ultim lucru reiese din incertitudinile de definire a valorii culturale, precum şi din metodele prevăzute de comitere a infracţiunii în această formulă normativă. Ideea legiuitorului de a include în conţinutul art. 248 alin. (4) CP al RM doar unele modalităţi normative prevăzute la art. 248 alin. (1) CP al RM pare a fi nu prea clară şi optimală. Această soluţie poate dicta, uneori, posibilitatea evitării normativului penal sub acest aspect. 156 5. Legiuitorul a admis anumite corelaţii de norme juridice, cînd unele componenţe de infracţiune nu dictează posibilitatea netă de delimitare de alte componenţe de infracţiuni. În particular, apelăm la infracţiunile legate de circulaţia ilegală a drogurilor (art. 217 alin. (2)-(4); art. 217/1 alin. (2)-(4); 217/2, 217/3 CP al RM), transportarea ilegală a substanţelor explozive ori a materialelor radioactive (art. 292 CP al RM) etc. 6. Infracţiunea de contrabandă şi cea de eschivare de la achitarea plăţilor vamale nu pot forma un concurs ideal de infracţiuni, deoarece se impun cu deosebiri esenţiale, distincţia începînd chiar cu obiectul lor nemijlocit. 7. În marea majoritate a cazurilor, eschivarea de la achitarea plăţilor vamale constituie o premisă a infracţiunii de contrabandă. Gradul prejudiciabil al acestor infracţiuni, în viziunea noastră, este, cel puţin, de acelaşi nivel, fapt care impune majorarea limitelor de pedeapsă pentru infracţiunea prevăzută în art. 249 CP al RM pînă la limita minimă a celei de contrabandă. 8. Reieşind din specificul pasibilităţii de pedeapsă pentru infracţiunea de contrabandă, concluzionăm că pedepsele, de fapt, creează o premisă iniţială de comitere a faptei infracţionale în această formă, efectul aplicării legii penale fiind nesemnificativ din punct de vedere economic comparativ cu efectele comiterii infracţiunii în ansamblu. Această idee are la bază anumite soluţii nu prea eficiente. Astfel, în cazul în care persoana fizică comite infracţiunea de contrabandă, prevăzută de art. 248 alin. (1) CP al RM, în lipsa unor circumstanţe agravante generale, care ar individualiza pedeapsă penală, limita minimă a sancţiunii ar putea fi 150 u.c. Contrabanda, însă, în această formă trebuie să fie comisă în valoare de pînă la 5000 u.c. Alta este situaţia în care contrabanda, depăşind la minimum valoarea a 5000 u.c. şi calificată potrivit art. 248 alin. (5) CP al RM, va fi urmată de posibilitatea aplicării unei pedepse exclusiv în forma închisorii pe un termen de la 3 la 10 ani. 9. Nu toate modalităţile aplicative care au legătură cu încălcarea regimului vamal şi prezintă pericol pentru sistemul economic al Republicii Moldova sunt prevăzute de legea penală, fapt care impune adoptarea unor noi norme în vederea completării acestor viduri legislative. Este necesară completarea CP al RM cu infracţiunea de pseudocontrabandă. În contextul celor relatate în teza de doctorat, am înaintat şi cîteva recomandări, în special: - excluderea normei de trimitere de la art. 133 CP al RM, în legătură cu analiza sintagmei „valori culturale”. În acest sens, se impune racordarea dispoziţiei la norma prevăzută în Legea culturii, dat fiind faptul, că anume aceasta conţine explicarea noţiunii de valoare culturală şi bun cultural; - modificarea prin unificare a alin. (2) şi (3) din art. 248 CP al RM; 157 - excluderea circumstanţelor agravante prevăzute în alin. (5) art. 248 CP al RM şi cele prevăzute în alin. (2) şi (3) art. 249 CP al RM; - modificarea sancţiunilor reieşind din proporţia daunei cauzate prin infracţiunea de contrabandă şi cea de eschivare de la achitarea plăţilor vamale. Infracţiunea prevăzută la art. 249 CP al RM trebuie să atingă cel puţin limitele minime ale pedepsei prevăzute la art. 248 în alin. (1) CP al RM; - incriminarea acţiunii de pseudoexport sau pseudoimport, incluzînd în acest sens o normă concretă în legislaţia penală naţională. Ca rezultat, în viziunea noastră, norma penală prevăzută de art. 248 CP al RM urmează a fi expusă în următoarea redacţie sau formulă legislativă: Articolul 248. Contrabanda (1) Trecerea peste frontiera vamală a Republicii Moldova a mărfurilor, obiectelor şi a altor valori în proporţii mari, eludîndu-se controlul vamal ori tăinuindu-le de el, prin ascundere în locuri special pregătite sau adaptate în acest scop, ori cu folosirea frauduloasă a documentelor sau a mijloacelor de identificare vamală, ori prin nedeclarare sau declarare neautentică în documentele vamale sau în alte documente de trecere a frontierei, se pedepseşte cu amendă în mărime de la 300 la 600 unităţi convenţionale sau cu muncă neremunerată în folosul comunităţii de la 180 la 240 de ore ori cu închisoare de la 1 la 4 ani, iar persoana juridică se pedepseşte cu amendă în mărime de la 2000 la 5000 unităţi convenţionale cu privarea de dreptul de a exercita o anumită activitate. (2) Trecerea peste frontiera vamală a Republicii Moldova a substanţelor narcotice, psihotrope, analoagelor lor, precursorilor, precum şi a materialelor ori utilajelor destinate producerii, preparării sau prelucrării substanţelor narcotice, psihotrope sau a analoagelor lor; a substanţelor cu efecte puternice, toxice, otrăvitoare, radioactive, a deşeurilor nocive; a armamentului, substanţelor şi dispozitivelor explozive, muniţiilor, materialului nuclear şi instalaţiilor nucleare, eludîndu-se controlul vamal ori tăinuindu-le de el, prin ascundere în locuri special pregătite sau adaptate în acest scop, ori cu folosirea frauduloasă a documentelor sau a mijloacelor de identificare vamală, ori prin nedeclarare sau declarare neautentică în documentele vamale sau în alte documente de trecere a frontierei, se pedepseşte cu amendă în mărime de la 600 la 5000 unităţi convenţionale sau cu închisoare de la 4 la 6 ani, iar persoana juridică se pedepseşte cu amendă în mărime de la 6000 la 10000 unităţi convenţionale cu privarea de dreptul de a exercita o anumită activitate sau cu lichidarea persoanei juridice. 158 (3) Trecerea peste frontiera vamală a Republicii Moldova a valorilor culturale, eludîndu-se controlul vamal ori tăinuindu-le de el, prin ascundere în locuri special pregătite şi/sau adaptate în acest scop ori cu folosirea frauduloasă a documentelor sau a mijloacelor de identificare vamală, ori prin nedeclarare sau declarare neautentică în documentele vamale sau în alte documente de trecere a frontierei, precum şi nereturnarea pe teritoriul vamal al Republicii Moldova a valorilor culturale scoase din ţară, în cazul în care întoarcerea lor este obligatorie, se pedepseşte cu închisoare de la 3 la 8 ani, iar persoana juridică se pedepseşte cu amendă în mărime de la 7000 la 10000 unităţi convenţionale cu privarea de dreptul de a exercita o anumită activitate sau cu lichidarea persoanei juridice. Articolul 248/1. Pseudocontrabanda Pseudotrecerea peste frontiera vamală a Republicii Moldova a mărfurilor, dacă aceste acţiuni au cauzat daune în proporţii mari, se pedepseşte cu amendă în mărime de la 200 la 500 unităţi convenţionale sau cu muncă neremunerată în folosul comunităţii de la 180 la 240 de ore ori cu închisoare de pînă la 3 ani, iar persoana juridică se pedepseşte cu amendă în mărime de la 2000 la 5000 unităţi convenţionale cu privarea de dreptul de a exercita o anumită activitate. Planul de cercetări de perspectivă este orientat spre: - investigarea criminalistică a infracţiunii de contrabandă; - analiza juridico-penală a infracţiunii de eschivare de la achitarea plăţilor vamale, argumentîndu-se necesitatea menţinerii acestei incriminări penale ori invocarea posibilităţii de excludere a acesteia din conţinutul normativului penal; - caracteristica criminologică a infracţiunilor care afectează regimul vamal al Republicii Moldova; - estimarea posibilităţilor de elaborare a unui cadru juridic unic de combatere a fenomenului contrabandei în regiune; - evaluarea impactului acţiunii normei privind pseudocontrabanda; - evaluarea posibilităţilor de racordare a legislaţiei vamale la standardele comunitare. 159 BIBLIOGRAFIE 1. Antoniu G. Urmarea imediată. Contribuţii la clarificarea conceptului. În: Revista de drept penal, Bucureşti, 1999, Anul VI, nr.1, ianuarie-martie, p. 38-39. 2. Aramă E. Istoria dreptului românesc. Chişinău, 1995. 291 p. 3. Avrigeanu T. Reflecţii asupra valorii sociale ca obiect al ocrotirii penale. În: Revista de drept penal, Bucureşti, 1997, anul IV, nr.3, iulie-septembrie, p. 68-74. 4. Barbăneagră A. ş.a. Codul penal al Republicii Moldova. Comentariu. Chişinău: Centrul de drept al avocaţilor, 2009. 860 p. 5. Barbăneagră A. ş.a. Codul penal comentat şi adnotat. Chişinău: Cartier Juridic, 2005. 656 p. 6. Basno C., Dardac N., Floricel C. Monedă. Credit. Bănci. Bucureşti: Editura Didactică şi Pedagogică, R.A., 1995. 375 p. 7. Berliba V., Sobieţki R. Aspecte de drept penal privind contrabanda cu valori culturale, p. 82-87. În: Materialele Conferinţei ştiinţifico-practice internaţionale Protecţia juridică a valorilor culturale în Republica Moldova. Chişinău: Academia Ştefan cel Mare, 2008. 290 p. 8. Berliba V., Sobieţki R. Finanţarea terorismului – fenomen cu nuanţe factoriale multiple, p. 61-65. În: Materialele Conferinţei ştiinţifico-practice internaţionale Tendinţe globale şi regionale ale terorismului la etapa contemporană. Probleme de cooperare a poliţiei în contracararea terorismului. Chişinău: Academia Ştefan cel Mare, 2007. 166 p. 9. Borodac A. Drept penal. Calificarea infracţiunilor. Chişinău, 2006. 192 p. 10. Borodac A. Drept penal. Partea generală. Chişinău, 2005. 242 p. 11. Borodac A. Manual de drept penal. Partea specială. Chişinău: Academia „Ştefan cel Mare” a MAI, 2004. 622 p. 12. Boroi A. Drept penal. Partea generală. Ediţia II-a. Bucureşti: All Beck, 2000. 352 p. 13. Brăunştein B. Dreptul penal al R.P.R. Partea specială. Partea III. Bucureşti, 1962. 165 p. 14. Brînză S., Ulianovschi X., Stati V., Ţurcanu I., Grosu V. Drept penal. Partea specială. Volumul II. Chişinău: Cartier, 2005. 804 p. 15. Bujor V., Pop O. Criminalitatea în domeniul fiscal. Timişoara: Editura Mirton, 2002. 90 p. 16. Bulai C. Drept penal român. Partea generală. Vol.I. Bucureşti, 1992. 23 6p. 160 17. Burlacu I. Sugestii privind armonizarea legislaţiei noastre în raport cu legislaţia europeană în ce priveşte infracţiunile la regimul vamal. În: Teoria cu privire la cauzele penale şi contravenţiile administrative - Dreptul, 2002, nr.1, p. 153. 18. Caraiani Gh., Cazacu C. Vămuirea mărfurilor de export-import. Bucureşti: Editura Economică, 1996. 680 p. 19. Cernea E., Molcuţ E. Istoria statului şi dreptului românesc. Bucureşti: Şansa-SRL, 1994. 169 p. 20. Cernea E., Molcuţ E. Istoria statului şi dreptului românesc. Bucureşti: Şansa-SRL, Universul, 1993. 280 p. 21. Ciobanu I. Criminologie. Vol. II. Chişinău: Cartdidact, 2004. 298 p. 22. Codul contravenţional al Republicii Moldova din 24 octombrie 2008, nr. 218-XVI. În: Monitorul Oficial din 16 ianuarie 2009, nr.3-6/15. 23. Codul fiscal al Republicii Moldova din 24 aprilie 1997, , nr.1163-XIII În: Monitorul Oficial al Republicii Moldova din 18 septembrie 1997, nr.62/522. 24. Codul penal al Republicii Moldova din 18 aprilie 2002, nr.985-XV. În: Monitorul Oficial al Republicii Moldova din 14 aprilie 2009, nr.72-74/195. 25. Codul penal al Republicii Moldova, adoptat de Sovietul Suprem al RSS Moldoveneşti la 24 martie 1961. În: Veştile Sovietului Suprem al RSS Moldoveneşti, 1961, nr.10. 26. Codul penal al României. Codul de procedură penală. Bucureşti, Loba Lex, 2000. 27. Codul penal român al vămilor. În: Monitorul Oficial din 15 iunie 1874. 28. Codul vamal al Republicii Moldova, aprobat prin Legea nr.1149-XIV din 20 iulie 2000. În: Monitorul Oficial, 23 decembrie 2000, nr.160-162/1201. Republicat în: Monitorul Oficial al Republicii Moldova, Ediţie specială din 1 ianuarie 2007, p. 103. 29. Constituţia Republicii Moldova, adoptată de Parlamentul Republicii Moldova la 29 iulie 1994. În: Monitorul Oficial al Republicii Moldova, 1994, nr.1. 30. Convenţia culturală europeană, adoptată la Paris, la 19 decembrie 1954. În vigoare pentru Republica Moldova din 24 mai 1994. Aderat prin Hotărîrea Parlamentului nr.98-XIII din 12 mai 1994. În ediţia oficială "Tratate internaţionale", 2006, Volumul 35, p.9 „Tratate internaţionale”, 1999, Vol. 7, p. 193. 31. Convenţia Europeană pentru Apărarea Drepturilor Omului şi Libertăţilor Fundamentale, ratificată prin Hotărîrea Parlamentului Republicii Moldova din 24 iulie 1997. În: Monitorul Oficial al Republicii Moldova, 1997, nr.54-55. 161 32. Convenţia internaţională privind asistenţa administrativă reciprocă pentru prevenirea, investigarea şi reprimarea infracţiunilor vamale din 9 iunie 1977, ratificată prin Legea nr.275-XV din 21 iunie 2001. 33. Convenţia pentru protecţia bunurilor culturale în caz de conflict armat din 14 mai 1954. Aderat prin Hotărîrea Parlamentului nr.597-XIV din 24 septembrie 1999. În vigoare pentru Republica Moldova din 9 martie 2000. În: Ediţia oficială „Tratate internaţionale”, 2001, Vol.27, p. 132. 34. Convenţia privind protecţia patrimoniului mondial, cultural şi natural din 23 noiembrie 1972. Aderat prin Legea Republicii Moldova nr.1113-XV din 6 iunie 2002. 35. Costin M. Răspunderea juridică. Cluj, 1974. 66 p. 36. Covalciuc T. Răspunderea contribuabililor pentru încălcarea legislaţiei privind taxa pe valoarea adăugată. În: Contabilitate şi audit, 2001, nr.7, p. 17. 37. Culegeri de hotărîri explicative ale CSJ. Hotărîrea Plenului CSJ nr.19 din 10 iulie 1997, cu modificările pînă în 2001. 146 p. 38. Curtea Supremă a Republicii Moldovei. Dosarul nr. 1ra – 160/2008. 39. Cuşnir V., Berliba V. Aspecte juridico-penale ale evaziunii fiscale a întreprinderilor, instituţiilor şi organizaţiilor. Studiu monografic. Chişinău: Academia „Ştefan cel Mare”, 2002. 208 p. 40. Declaraţia Universală a Drepturilor Omului, adoptată la 10 decembrie 1948. 41. DEX - Dicţionarul Explicativ al Limbii Române. Ediţia a II-a. Bucureşti: Univers Enciclopedic, 1998. 1194 p. 42. Dima T. Drept penal. Partea generală. Ediţia a II-a, revăzută şi adăugită în baza Legii nr.-278/2006 de modificare a Codului penal. Bucureşti: Hamangiu, 2007. 762p. 43. Dobrinoiu V., Pascu I., Lazăr V., Nistoreanu Gh., Molnar I., Boroi A. Drept penal. Partea generală. Bucureşti, 1992. 192 p. 44. Dorobanţu H. Tranzacţii comerciale. Bucureşti: Lumina Lex, 1998. 246 p. 45. Dumbravă H. Infracţiunea de înşelăciune. Controverse. În: Revista de drept penal, Bucureşti, 1998, Anul V, nr.4, octombrie - decembrie, p. 30-36. 46. Dumitrescu C. Infracţiuni împotriva intereselor financiare ale Comunităţii Europene. În: Revista de drept penal (Penal law review). Anul XV. Bucureşti: R.A. „Monitorul Oficial”, 2008 (ianuarie-martie), p. 81-94. 162 47. Economie politică. Vol. II. Ediţia a II-a revăzută şi îmbunătăţită. Bucureşti: Editura Didactică şi Pedagogică, 1973. 600 p. 48. Florea V., Gîlcă V., Bodarev A. Momentul de consumare a infracţiunii de diminuare a plăţilor la bugetul public naţional de către întreprinderi, instituţii şi organizaţii. În: Revista Naţională de Drept, 2002, nr.7, p. 50. 49. Gliga I. Consideraţii privind definiţia răspunderii juridice. Cluj, 1970. 145 p. 50. Gomien D. Introducere în Convenţia Europeană a Drepturilor Omului (Strasbourg, 1991). Bucureşti: Editura ALL, 1993. 66 p. 51. Hotărîrea Guvernului Republicii Moldova, 22 ianuarie 2009, nr. 27 Cu privire la aprobarea Acordului de parteneriat între Guvern şi Academia de Ştiinţe a Moldovei pentru anii 2009-2012. În: Monitorul Oficial, 3 februarie 2009, nr. 19- 21, art. 79. 52. Hotărîrea Plenului Curţii Supreme de Justiţie a Republicii Moldova cu privire la practica judiciară de aplicare a unor prevederi ale legislaţiei fiscale, 1997, nr.13. În: Buletinul Curţii Supreme de Justiţie a Republicii Moldova, 1997, nr.6 53. Hotărîrea Plenului Curţii Supreme de Justiţie a Republicii Moldova Privind practica judiciară în cauzele referitoare la contrabandă, eschivarea de la achitarea plăţilor vamale şi contravenţiile vamale din 24 decembrie 2010, nr.5. În: Buletinul Curţii Supreme de Justiţie a Republicii Moldova, 2011, nr.2-3, p. 23. 54. http://facultate.regielive.ro/proiecte/drept/contrabanda-26937.html 55. http://lex.justice.md/index.php?action=view&view=doc&lang=1&id=330544 56. http://unimedia.md/?mod=news&id=18534. 57. http://www.moldpres.md/pdf/3350445_md_program_activi.pdf 58. Lefterache L. Infracţiunile economice. În: Revista de drept penal. Bucureşti, 1998, Anul V, nr.3, iulie-septembrie, p. 113. 59. Legea 86 din 10 aprilie 2006. Codul vamal al României. În: Monitorul Oficial, Partea I, 19 aprilie 2006, nr. 350. 60. Legea culturii nr.413-XIV din 27 mai 1999. În: Monitorul Oficial al Republicii Moldova, 5 august 1999, nr.83-86/401. 61. Legea nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoanele fizice. În: Monitorul Oficial, 2002, nr.185-189. 62. Legea privind cultele religioase şi părţile lor componente nr.125-XVI din 11 mai 2007 În: Monitorul Oficial nr.127-130/546 din 17 august 2007. 163 63. Legea Republicii Moldova cu privire la antreprenoriat şi întreprinderi, 3 ianuarie 1992, nr.845-XII. În: Monitorul, 28 februarie 1994, nr.2/33. 64. Legea Republicii Moldova cu privire la prevenirea şi combaterea spălării banilor, 15 noiembrie 2001, nr.633-XV. În: Monitorul Oficial al Republicii Moldova, 15 noiembrie 2001, nr.139-140/1084. 65. Legea Republicii Moldova privind taxa pe valoarea adăugată, 8 noiembrie 1994 nr.264-XIII. În: Monitorul Oficial al Republicii Moldova, 1995, nr.10/96. 66. Legea Serviciului public, 4 mai 1995, nr.443-XIII. În: Monitorul Oficial, 2 noiembrie 1995, nr.6/681 67. Maimescu S. Comiterea contrabandei prin metoda nedeclarării mărfurilor, obiectelor şi a altor valori, sau declararea neautentică a lor în documentele vamale şi alte documente, necesare la trecerea frontierei, p. 55-67. În: Materialele Conferinţei ştiinţifico-practice republicane Criminalitatea organizată şi economia tenebroasă în Republica Moldova (26 februarie 1999). Chişinău: ARC, 1999. 68. Maimescu S. Obiectul material al contrabandei ca obiect de atentare asupra securităţii publice a statului. În: Revista Naţională de Drept, 2005, nr.1, p.21. 69. Maimescu S. Traficul de fiinţe umane şi contrabanda: aspecte comune şi delimitări. În: Revista Naţională de Drept, 2004, nr.5, p. 19. 70. Maimescu S. Unele aspecte practice ale executării sentinţelor pronunţate pe cauzele penale de contrabandă intentate persoanelor juridice pe teritoriul vamal al Republicii Moldova. În: Revista Naţională de Drept, 2009, nr.10-12, p. 190. 71. Maimescu S., Florea C. Contrabanda comisă în proporţii deosebit de mari. În: Avocatul poporului, 2000, nr.7-9, p.30. 72. Mariţ A. Drept penal. Partea generală. Vol.I. Chişinău: S.n., 2002. 355 p. 73. Minea M., Chiriac L., Costaş C. Dreptul finanţelor publice. Cluj-Napoca: Accent, 2005. 502 p. 74. Mladen C. Drept vamal românesc şi comunitar. Bucureşti: Editura Economică, 2003. 368 p. 75. Mutu M. Deosebirea contrabandei de eschivarea de la achitarea plăţilor vamale. În: Teoria cu privire la cauzele penale şi contravenţiile administrative - Revista Naţională de Drept, 2003, nr.12, p. 26. 76. Negruş M. Plăţi şi garanţii internaţionale. Bucureşti: Editura ALL, 1996. 460 p. 77. Nistoreanu G. Prevenirea infracţiunilor prin măsuri de siguranţă. Bucureşti, 1991. 196 p. 164 78. Nistoreanu G., Păun C. Criminologie. Bucureşti, Editura Didactică şi Pedagogică R.A., 1995. 352 p. 79. Noană R. Contrabanda - sursa de alimentare a economiei subterane. În: Legea şi viaţa, 2007, nr.6, p. 30. 80. Noană R. Contrabanda incriminată în vechiul drept românesc. În: Legea şi viaţa, 2009, nr.3, p. 55. 81. Oancea I. Curs de drept penal general. Vol.I-III. Bucureşti, 1954. 293 p. 82. Paladii A., Sobieţki R. Circulaţia ilegală a materialelor şi utilajelor destinate producerii sau prelucrării substanţelor narcotice, psihotrope sau a analoagelor lor. În: Materialele Seminarului ştiinţifico-practic internaţional Probleme de politică penală în domeniul prevenirii şi combaterii traficului illicit de droguri. Chişinău: Academia “Ştefan cel Mare”, 2007, p. 83-91. 83. Pana M.-M. Evoluţia noţiunii de contrabandă în România. În: Legea şi viaţa, 2010, nr.4, p. 26. 84. Pantea M. Evaziunea fiscală şi contrabanda în domeniul proprietăţii intelectuale. În: Criminality Investigation Magazine/ Revista de investigare a criminalităţii, 2008, anul I, nr.1, p. 96-105. 85. Pitulescu I., Abraham P., Derşidan E., Ranete I. Dicţionarul explicativ şi practic de drept penal şi procesual penal. Bucureşti: Editura Naţional, 1997. 178 p. 86. Predescu O. Dreptul penal al afacerilor. Bucureşti: Editura Continent XXI, 2000. 268 p. 87. Protocolul la Convenţia privind importul de publicaţii cu caracter instructiv, ştiinţific şi cultural din 1 martie 1977. Adoptat la Nairobi, la 26 noiembrie 1976. Aderat prin Hotărîrea Parlamentului nr.70-XIV din 2 iulie 1998. În vigoare pentru Republica Moldova din 3 martie 1999. În ediţia oficială „Tratate internaţionale”, 2001, Vol.26, p.154. 88. Rusu Gh. Criminalitatea organizată şi economica tenebră în Republica Moldova, p. 81-89. În: Materialele Conferinţei ştiinţifico-practice republicane Criminalitatea organizată şi economia tenebroasă în Republica Moldova (26 februarie 1999). Chişinău: ARC, 1999. 89. Sandu F. Contrabanda - componentă a crimei organizate. Bucureşti: Editura Naţional, 1997. 287 p. 90. Sîrbu E., Melnic V. Reglementări vamale: sistemul destinaţiilor vamale în Republica Moldova. Chişinău: 2009. 308 p. 165 91. Sobieţki R. Situaţia reală din domeniul antreprenorial autohton, analizată prin prisma contrabandei, evaziunii fiscale şi relaţiilor delicvente cu firme fantomă. În: Materialele Conferinţei ştiinţifică internaţională Aspecte economico-financiare şi sociale ale economiei Republicii Moldova în contextul transformărilor sistemice şi integrării în spaţiul european. Chişinău: USM, 2010. 92. Sobieţki R. Unele elemente care definesc caracteristica criminalistică a contrabandei cu droguri, armament şi valori culturale. În: Legea şi viaţa, 2010, aprilie, p. 53-58. 93. Sobieţki R., Spatari V. Folosirea frauduloasă a documentelor – modalitate normativă alternativă prin care se poate manifesta infracţiunea de contrabandă. În Revista Naţională de Drept, 2010, nr.12, p. 37-40. 94. Ungureanu A. Drept penal român. Partea generală. Bucureşti: Lumina Lex, 1995. 232 p. 95. Văcărel I., Bercea F., Bistriceanu G., Anghelache G., Bodnar M., Moşteanu T., Georgescu F. Finanţe publice. Bucureşti: Editura Didactică şi pedagogică, 1992. 187 p. 96. Voicu C. Drept penal al afacerilor. Bucureşti: Editura Rosetti, 2002. 186 p. 97. Voicu C. Spălarea banilor murdari. Bucureşti: Editura Sylvi, 1999. 98. Voicu C., Amuza A.; Stanciu B. Istoria statului şi dreptului românesc. Bucureşti: Editura Sylvi, 2001. 428 p. 99. Voicu C., Boroi A., Sandu F., Molnar I. Drept penal al afacerilor. Bucureşti: Rosetti, 2002. 464 p. 100. Voicu C., Sandu F., Dascălu I. Frauda în domeniul financiar, bancar şi al pieţei de capital, Bucureşti: Editura TREI, 1998. 372 p. 101. www.referat.ro-Ionutzz40dcc 102. Zlătescu V. Panorama marilor sisteme contemporane de drept. Bucuresti 1994. 268 p. 103. Zosim A., Tuluc A. Unele consideraţiuni vizînd obiectul material al infracţiunilor legate de droguri. În: Materialele Seminarului ştiinţifico-practic internaţional Probleme de politică penală în domeniul prevenirii şi combaterii traficului illicit de droguri. Chişinău: Academia “Ştefan cel Mare”, 2007, p. 55-61. 104. Белецкая Л. Юридическая сила доказательств по уголовным делам о контрабанде. În: Российский судья, 2004, №9, р. 30. 166 105. Бойко А.И., Родина Л.Ю. Контрабанда. Санкт-Петербург: Юридический центр Пресс, 2002. 299 р. 106. Бутырин С. Административная ответственность за контрабанду. În: Законность, 2004, №3, р. 14. 107. Вакуленко A. Международное сотрудничество в сфере борьбы с контрабандой. În: Закон и право, 2005, №2, р. 8. 108. Вакуленко A. О понятии „контрабанда” в законодательстве РФ и международном праве. În: Закон и право, 2004, №9, р. 48. 109. Вандышева А.М. Уголовная ответственность за уклонение от уплаты налогов или страховых взносов в государственные внебюджетные фонды с организации и проблемы его квалификации. Диссертация на соискание ученой степени к.ю.н. (архив Российской Государственной Библиотеке, г.Москва – код 61:03-12/917-9). Москва: 2002. 242 p. 110. Вдовенков В., Широков В. Контрабанда. Криминологический анализ и вопросы ответственности. În: Российский судья, 2004, №11, р. 28. 111. Верин В.П. Преступления в сфере экономики. Москва: Издательство Дело, 1999. 200 р. 112. Витвицкий А.А. Преступления в сфере внешнеэкономической деятельности. Ростов на Дону, 2003. 201 р. 113. Волженкин Б.В., Сальников А.В. Проблема ответственности за хозяйственные преступления. În: Законность, 1994г., №8, р. 32. 114. Волженкин Б.В. Экономические преступления. СПб. Издательство «Юридический центр Пресс», 1999. 298 p. 115. Гармаев Ю.П. Невозвращение из-за границы средств в иностранной валюте (уголовно-правовая, криминалистическая и оперативно-розыскная характеристика, основы методики расследования). Москва: Издательство Юрлитинформ, 2001. 176 р. 116. Гасанов Э.Г. Уголовная политика в сфере борьбы с транснациональной преступностью. În: Современная уголовная ролитика в сфере борьбы с транснациональной организованной преступностью и коррупцией. Материалы Третьего парламентского международного «круглого стола» по проблемам борьбы с транснациональной преступностью (Иркутск-Москва). Москва: АО «Центр ЮрИнфоР», 2002. 176 р. 117. Гаухман Л.Д. Хозяйственные преступления. Москва, 1994. 168 p. 167 118. Гаухман Л.Д., Maксимов С.В. Преступления в сфере экономической деятельности. Mocквa, 1998. 270 р. 119. Гаухман Л.Д., Квалификация преступлений: закон, теория, практика. 2-е издание. Москва: АО «Центр ЮрИнфоР», 2003. 120. Гельфер М.А. Хозяйственные преступления. Москва, 1988. 166 p. 121. Глебов Д.А. Уголовно-правовая борьба с уклонением от уплаты налогов. Диссертация на соискание ученой степени к.ю.н. (архив Российской Государственной Библиотеке, г.Москва – код 61:02-12/1087-5). Владивосток: 2002. 122. Дагель П.С., Котов Д.П. Субъективная сторона преступления и ее установление. Воронеж, 1974. 145 p. 123. Диканова Т., Осипов В. Борьба с таможенными преступлениями и отмыванием денег. Москва: Издательство Закон и право, 2000. 200 p. 124. Загородников Н.И. Советское уголовное право. Общая и Особенная части. Москва: Юридическая литература, 1976. 568 p. 125. Запорожан И. Уклонение от уплаты налогов и ответственность за это преступное деяние. Кишинэу: S.n., 2003. 464 p. 126. Звечаровский И. Момент окончания преступлений, связанных с уклонением от уплаты обязательных платежей. În: Российская юстиция, 1999, №9, p. 41- 42. 127. Иванов Н., Романов И. Статистические коллизии по делам о контрабанде. În: Уголовное право, 2003, №1, р. 116. 128. Кириченко А.Ф. Ответственность за должностные преступления по советскому уголовному праву. Mосква, 1956. 288 р. 129. Кисловский Ю.Г. Контрабанда: история и современность. Под ред. Круглова А.С. Москва: ИПО «АВТОР», 1996. 432 р. 130. Комментарий к Уголовному кодексу Республики Казахстан. Алма-Ата: Баспа, 1999. 131. Комментарий к Уголовному кодексу Российской Федерации. 2-е издание, переработанное и дополненное. Под редакцией В.М.Лебедева. Москва: Норма, 2004. 896 p. 132. Комментарий к Уголовному Кодексу Российской Федерации, под ред. Кузнецовой Н.Ф. Москва: Из-ство «Зерцало», 1998. 368 p. 168 133. Комментарий к Уголовному Кодексу Российской Федерации. Под редакции Скуратова Ю.И., Лебедева В.М. Издание 2-е. Москва, 1999. 832 p. 134. Комментарий к Уголовному Кодексу Российской Федерации. Под редакции Скуратова Ю.И., Лебедева В.М. Издание 3-е. Москва, 2000. 834 p. 135. Конвенция о мерах, направленных на запрещение и предупреждение незаконного ввоза, вывоза и передачи права собственности на культурные ценности. Париж, 14 ноября 1970 г. Legea privind ratificarea Convenţiei asupra măsurilor ce urmează a fi luate pentru interzicerea şi împiedicarea operaţiunilor ilicite de import, export şi transfer de proprietate al bunurilor culturale nr.141-XVI din 21 iunie 2007. În: Monitorul Oficial nr.94-97/422 din 6 iulie 2007. 136. Коржанский Н.И. Объект и предмет уголовно-правовой охраны. Москва: Академия МВД СССР, 1980. 248 р. 137. Коротков А.П. Преступления в сфере экономической деятельности как угроза экономической безопасности России. Научно-практическое издание. Под ред. Б.Д.Завидова. Москва: Издательство «ПРИОР», 2002. 96 p. 138. Красиков Ю. Контрабанда и уклонение от уплаты таможенных платежей. În: Российская юстиция, 2000, №12, р. 39. 139. Красиков Ю.А. Множественность преступлений (понятия, виды, наказуемость). Москва, 1988. 162 р. 140. Криминология. Под ред. В.Н. Кудрявцева. Москва: Юридическая литература, 1976. 168 р. 141. Круглова О., Котельников А. Контрабанда и уклонение от уплаты таможенных платежей. În: Законность, 2001, №5, р. 20. 142. Кубанцев С.П. Ответственность за контрабанду наркотиков и ряд иных преступлений, связанных с наркотиками, по уголовному законодательству некоторых зарубежных государств. Журнал «Российское право в Интернете», №2009(04). http://www.rpi.msal.ru/prints/200904kubancev.html 143. Кудрявцев В.Н. Теоретические основы квалификации преступлений, Москва: Государственное издательство юридической литературы, 1963. 144. Куринов Б.А. Научные основы квалификации преступлений. Москва: Издательство Московского университета, 1984. 145. Курс советского уголовного права. Т.1. Ленинград: ЛГУ, 1968. 342 p. 146. Курс советского уголовного права. Т.2. Москва: Наука, 1970. 284 p. 147. Курс советского уголовного права. Т.4. Москва: Наука, 1970. 302 p. 169 148. Кучеров И.И. Преступления в сфере налогообложения. Москва, 1999. 168 p. 149. Ларичев В.Д., Гильмутдинова Н.С., Таможенные преступления. Уклонение от уплаты таможенных платежей (виды, характеристика преступных деяний, способы совершения, выявление и предупреждение, уголовная ответственность). Москва: Экзамен, 2001. 268 p. 150. Ларютина И.А. Избежание двойного налогообложения и уклонение от уплаты налогов в международном налоговом праве. Диссертация на соискание ученой степени кандидата юридических наук (архив Российской Государственной Библиотеке, г.Москва - код 61:03-12/945-3). Москва, 2002. 151. Лопашенко И.А. Преступления в сфере экономической деятельности. Ростов на Дону, 1999. 231 р. 152. Лысенко В.В. Расследование уклонений от уплаты налогов, совершенных должностными лицами организаций, предприятий, учреждений. Харьков: Фирма «Консум», 1997. 192 р. 153. Ляпунов Ю.И. Хозяйственные преступления. Москва, 1964. 198 p. 154. Малков В.П. Совокупность преступлений (Вопросы квалификации и назначения наказания). Казань, 1974. 233 р. 155. Меретуков Г.М., Меретуков А.Г. Проблемы методики расследования контрабанды. Краснодар, 2002. 165 р. 156. Модестов П.А. Контрабанда: общественная опасность, квалификация, вопросы ответственности. Нижний Новгород, 2002. Диссертация канд. юрид. наук: 12.00.08 – М.: РГБ, 2003 (Из фондов Российской Государственной Библиотеки - 61:03-12/1037-1). 244 р. 157. Наумов А.В. Российское уголовное право. Курс лекций. Том 2. Особенная часть (главы I-X). 4-е издание, переработанное и дополненное. Москва: Волтерс Клувер, 2008. 504 p. 158. Невский С.А. Борьба с незаконным оборотом оружия. Moсква, 2002. 132 р. 159. Некипелов П.Т. Понятие и система хозяйственных преступлений по советскому уголовному праву. Издательство Ростовского Университета, 1963. 164 p. 160. Никифоров Б.С. Объект преступления по советскому уголовному праву. Москва, 1960. 98 p. 170 161. Приложение к Положению о порядке возврата незаконно вывозимых и ввозимых культурных ценностей, утвержденному Решением глав правительств государств-участников Содружества от 9 октября 1997 г. 162. Рарог А., Степалин В., Шишов О. Уголовное право. Особенная часть в вопросах и ответах. Москва: Юрист, 2000. 132 p. 163. Расследование контрабанды. Практическое пособие. Под редакцией К.Ф. Скворцова. Москва: Издательство Юристь, 1999. 208 р. 164. Расследование преступлений в сфере экономики. Руководство для следователей. Под ред. Кожевникова И.Н. Москва: Спарк, 1999. 166 p. 165. Рогатых Л. Уголовно наказуемая контрабанда и Таможенный кодекс 2003 года. În: Уголовное право, 2005, №2, р. 56. 166. Рогатых Л.Ф. Контрабанда (Проблемы уголовно-правовой характеристики). Санкт Петербург, 1999. Диссертация канд. юрид. наук: 12.00.08 – М.: РГБ, 2002 (Из фондов Российской Государственной Библиотеки - 61:00-12/603-1). 207 р. 167. Родина Л. Обратная сила закона об ответственности за контрабанду. În: Законность, 1998, №6, р. 13. 168. Сидоренко В.Г. Проблемы расследования уклонение от уплаты налогов с организаций. Диссертация на соискание ученой степени к.ю.н. (архив Российской Государственной Библиотеке, г.Москва – код 61:04-12/1620). Краснодар: 2004. 177 p. 169. Смаков Р. Верховный Суд вгляделся в физические лица. În: Российская газета. Ведомственное приложение «Экономический союз», 5 июля 1997. 170. Соболев В., Душкин С. Спорные вопросы при рассмотрении дел о контрабанде. În: Российская юстиция, 2002, №3, р. 55. 171. Советское уголовное право. Общая и особенная части. Под редакцией Ю.В.Солопанова. Москва: Юридическая литература, 1981. 464 р. 172. Советское уголовное право. Особенная часть. Под редакцией В.Д.Меншагина, Н.Д.Дурманова, Г.А.Кригера. Москва: Издательство Московского Университета, 1971. 173. Советское уголовное право. Особенная часть. Под редакцией П.И.Гришаева, Б.В.Здравомыслова. Москва: Юридическая литература, 1988. 174. Таможенное право. Под ред. В.Г. Драганова, М.М. Рассолова. Ответственный редактор Н.Д. Эриашвили. Москва: Закон и право, 2001. 639 р. 171 175. Таций В.Я. Ответственность за хозяйственные преступления. Объект и система. Харьков, 1984. 204 p. 176. Тимейко Г.В. Общее учение об объективной стороне преступления. Ростов, 1997. 104 p. 177. Уголовное право России. Особенная часть. Под ред. Кудрявцева В.Н., Наумова А.В. Москва, 2000. 346 p. 178. Уголовное право Российской Федерации. Особенная часть. Под pед. Рарога А.И. Москва: «Юристь», 2001. 638 р. 179. Уголовное право Российской Федерации. Особенная часть. Учебник. Под ред. Иногамовой-Хегай Л.В. Москва: ИНФРА-М, 2006. 448 р. 180. Уголовное право Российской Федерации. Под pед. Здравомыслова Б.В. Москва: Юристъ, 2000. 480 р. 181. Уголовное право. Общая и особенная части. Учебник для вузов. Под общей редакцией Журавлева М.П., Никулина С.И. 2-е издание, переработанное и дополненное. Москва: Норма, 2007. 816 р. 182. Уголовное право. Общая часть. Под ред. Кузнецовой Н., Ткачевского Ю., Борзенкова Г. Москва, 1993. 268 p. 183. Уголовное право. Особенная часть. Ответственные редакторы: Козаченко И.Я., Незнамова З.А., Новоселов Г.П. Москва: М-НОРМА, 1997. 188 p. 184. Уголовное право. Особенная часть. Учебник. Под редакцией Гаухмана Л.Д., Максимова С.В. 2-е издание, переработанное и дополненное. Москва: Издательство Эксмо, 2005. 704 р. 185. Уголовное право. Часть общая. Часть особенная. Учебник под редакцией Ветрова Н.И., Ляпунова Ю.И. Москва, 2001. 186 p. 186. Уголовный кодекс Азербайджанской республики. Научный редактор И.М. Рагимова. Санкт-Петербург: Юридический центр Пресс, 2001. 325 р. (http:// legislationline.org/download/action/download/id/1215/file/d5b27e504e9c30cec20b d7bb6bce.htm/preview.) 187. Уголовный кодекс Грузии. Под ред. З.К.Бигвава. Санкт-Петербург: Юридический центр Пресс, 2002. 409 р. http://law.vl.ru/comments/show_arti cle.php?art_id=489&sec_id=61&law_id=12&law_name=%CC%E5%E6%E4%F3 %ED%E0%F0%EE%E4%ED%FB%E5+%EE%F2%ED%EE%F8%E5&sec_name =%D3%E3%EE%EB%EE%E2%ED%FB%E5+%EA%EE%E4%E5%EA%F1%F 172 B+&art_name=%D3%E3%EE%EB%EE%E2%ED%FB%E9+%EA%EE%E4%E5 %EA&page=1. 188. Уголовный кодекс Кыргызской Республики. Санкт-Петербург: Юридический центр Пресс, 2002. 352 р. http://legislationline.org/ru/documents/action/popup/id/ 14305/preview. 189. Уголовный кодекс Латвийской Республики. Под редакцией А.И.Лукашова, Э.А.Саркисовой, Минск, 1999. 190. Уголовный кодекс Республики Армения. Под ред. Е.Р. Азаряна, Н.И. Мацнева. Санкт-Петербург: Издательство Р. Асланова «Юридический центр Пресс», 2004. 450 р. http://www.parliament.am/legislation.php?sel=show&ID=13 49&lang=rus. 191. Уголовный кодекс Республики Беларусь (текст кодекса по состоянию на октябрь 2009 г.). Санкт-Петербург: Юридический центр Пресс, 2001. 474 р. http://pravo.kulichki.com/vip/uk/. 192. Уголовный кодекс Республики Беларусь. Под редакцией Н.Ф.Кузнецовой, Э.А.Саркисовой, А.И.Лукашова, Минск, 1999. 193. Уголовный кодекс Республики Болгария. Научный редактор А.И. Лукашова. Санкт-Петербург: Юридический центр Пресс, 2001. 298 р. 194. Уголовный кодекс Республики Казахстан (кодекс Республики Казахстан от 16.07.1997 №167-I). Санкт-Петербург: Юридический центр Пресс, 2001. 466 р. http://www.pavlodar.com/zakon/?dok=00087&uro=08215. 195. Уголовный Кодекс Российской Федерации от 13 июня 1996, №63-Ф3. Принят Государственной Думой 24 мая 1996г., одобрен Советом Федерации 5 июня 1996г. и подписан Президентом Российской Федерации 13 июля 1996г. Вступил в силу 1 января 1997г. http://www.uk-rf.com/. 196. Уголовный кодекс Туркменистана. гор. Ашгабат, 12 июня 1997 г. № 222-1. http://www.legislationline.org/ru/documents/action/popup/id/14380/preview. 197. Уголовный кодекс Украины, Киев, 5 апреля 2001г., №2341-III/ Голос Украины, 19 июня 2001г., №107(2607). С изменениями от 5 июля 2011 http://meget.kiev.ua/kodeks/ugolovniy-kodeks/. 198. Уголовный кодекс Эстонии. http://law.vl.ru/comments/show_article.php?art_ id=458&sec_id=61&law_id=12&law_name=%CC%E5%E6%E4%F3%ED%E0% F0%EE%E4%ED%FB%E5+%EE%F2%ED%EE%F8%E5&sec_name=%D3%E3 %EE%EB%EE%E2%ED%FB%E5+%EA%EE%E4%E5%EA%F1%FB+&art_na 173 me=%D3%E3%EE%EB%EE%E2%ED%FB%E9+%EA%EE%E4%E5%EA&pag e=1. 199. Фоков A. О судебной практике по делам о контрабанде. În: Российский судья, 2008, №7, р. 2. 200. Халипов С.В. Таможенное право. Москва: Зерцало-М, 2004. 384 р. 201. Чемеринский К.В. Ответственность за уклонение от уплаты налогов с организаций (уголовно-правовые и криминологические проблемы). Диссертация на соискание ученой степени к.ю.н. (архив Российской Государственной Библиотеке, г.Москва – код 61:01-12/409-0). Кисловодск: 2000. 202. Шишко И.В. Экономические правонарушения. Санкт-Петербург: Юридический центр Пресс, 2004. 307 р. 203. Щиголев Ю.В. Квалификация подлогов документов по российскому уголовному праву. Москва, 1998. Диссертация канд. юрид. наук: 12.00.08 – М.: РГБ, 2003 (Из фондов Российской Государственной Библиотеки - 61:99- 12/292-4). 204. Яковлев А.М. Совокупность преступлений. Москва, 1960. 187 р. 205. Яни П.С. Длящиеся преступления с материальным составом. К вопросу квалификации преступного уклонения от уплаты налогов. În: Российская юстиция, 1999, №1, p. 40-42. 206. Яни П.С. Экономические и служебные преступления. Москва, 1997. 134 p. 207. Berliba V., Sobietsky R. Problemy polityki prawnokarnej w sferze z przemytem w Republice Mołdawii. În: Prawa człoweka. Human Rights, 2009, nr.12, p. 118-123. 208. Code penal de la France, Editions Dalloz,11,rue Soufflot, 75240 Paris cedex 05, 1994-1995. 209. Dictionaire usuel, Larousse. Paris, 1992. 863 p. 210. Francesco La Licata, Storia di Giovanni Falcone, Rizzoli, 1993. 211. Groves H. Financing government. New York-Chicago-San Francisco: Edit. “Rinehart and Winston”, 1964. 224 p. 212. Marcelle Padovani e Giovanni Falcone, Cose di Cosa Nostra, Rizzoli, Milano, 1991. 213. Le nouveau Petit Robert, Dictionare alphabetique et analogique de la lanque francaise. Paris, 2001. 85 p. 174 DECLARAŢIA PRIVIND ASUMAREA RĂSPUNDERII Subsemnatul, Sobieţki Rostislav, declar pe proprie răspundere că materialele prezentate în teza de doctorat se referă la propriile activităţi şi realizări, în caz contrar, urmînd să suport consecinţele, în conformitate cu legislaţia în vigoare. Sobieţki Rostislav / / 29 august 2011 175 CV-ul AUTORULUI Date personale: Sobieţki Rostislav Data naşterii: 30 aprilie 1979 Locul naşterii: mun. Bălţi Studii: Facultatea Drept, Academia „Ştefan cel Mare” a MAI, 2001 Stagieri: Ucraina (Odessa, Lvov); România (Bucureşti, Galaţi, Iaşi). Activitatea profesională: 2001-2003 inspector / inspector superior al poliţiei economice a CP sect. Buiucani, mun.Chişinău; 2003-2007 – specialist principal al secţiei contrabandă a DDTI; 2007-2009 – şef-adjunct al secţiei contrabandă a DIF; 2009-2010 – şef al serviciului delicte transnaţionale a SPCDCIT „CENTRU”; 2010-prezent – şef al serviciului combaterea contrabandei SIF mun. Chişinău. Domeniile de activitate ştiinţifică: Probleme teoretice şi aplicative vizînd infracţiunile care afectează regimul vamal. Participări la foruri ştiinţifice internaţionale: Conferinţa ştiinţifico-practică internaţională Tendinţe globale şi regionale ale terorismului la etapa contemporană. Probleme de cooperare a poliţiei în contracararea terorismului, 2007; Conferinţa ştiinţifico-practică naţională cu genericul Protecţia juridică a valorilor culturale în Republica Moldova, organizată de Academia „Ştefan cel Mare”, 2008; Conferinţa ştiinţifică internaţională anuală a tinerilor cercetători Republica Moldova în contextul geopolitic contemporan şi perspectivele integrării europene, 2010; Conferinţa ştiinţifică internaţională Aspecte economico-financiare şi sociale ale economiei Republicii Moldova în contextul transformărilor sistemice şi integrării în spaţiul european. Chişinău: USM, 2010. Participări în proiecte ştiinţifice naţionale şi internaţionale: participarea la avizarea unui cumul de acte, în special Legea cu privire la standardizare, Codul vamal, Codul penal etc. Premii şi menţiuni: 8 mulţumiri, 2 insigne „Pentru merite deosebite”, ordinul „Pentru merite deosebite gradul II, insigna „Colaborator eminent”, ordinul „Pentru serviciu impecabil” de gradul II şi III, alte menţiuni; Date de contact: (adresă: m. Chişinău, str. Drumul Viilor, 99 ap.30; tel.060025050) Publicaţii la tema tezei: 1. Sobieţki R. Unele aspecte care definesc caracteristica criminalistică a contrabandei cu droguri, armament şi valori culturale. În: Legea şi viaţa, 2010, nr. 4, p.53-58. 176 2. Sobieţki R. (în coautorat) Folosirea frauduloasă a documentelor – modalitate normativă alternativă prin care se manifestă infracţiunea de contrabandă. În: Revista Naţională de Drept, 2010, nr. 12, p.37-40. 3. Sobietsky R. (în coautorat) Problemy polityki prawnokarnej w sferze z przemytem w Republice Moldawii. În: Prawa cyloweka. Human Rights_ 2009, nr. 12, p.118-123. 4. Sobieţki R. Elemente de drept penal comparat în materie de contrabandă. În: Materialele Conferinţei ştiinţifice internaţionale anuale a tinerilor cercetători Edificarea statului de drept şi punerea în valoare a patrimoniului cultural şi istoric al Moldovei în contextul integrării europene. Ediţia a V-a. Chişinău: IISD al AŞM, 2011, p.202-211. 5. Sobieţki R. Situaţia reală în domeniul antreprenoriatului autohton, analizată prin prisma contrabandei, evaziunii fiscale şi relaţiilor delicvente cu firme fantomă. În: Materialele Conferinţei ştiinţifice internaţionale Aspecte economico-financiare şi sociale ale economiei Republicii Moldova în contextul transformărilor sistemice şi integrării în spaţiul european. Chişinău: USM, 2010, p. 509-513. 6. Sobieţki R. Semne definitorii care particularizează obiectul material al infracţiunilor de contrabandă (art. 248 C.pen. al RM) şi de eschivare de la achitarea plăţilor vamale (art.249 C.pen. al RM). În Materialele Conferinţei ştiinţifico-practice internaţionale Reformele cadrului legal şi instituţional din Republica Moldova prin prisma practicilor europene. Chişinău, USEM, 2010, p.73-80. 7. Sobieţki R. (în coautorat) Aspecte de drept penal privind contrabanda cu valori culturale. În: Materialele Conferinţei ştiinţifico-practice internaţionale Protecţia juridică a valorilor culturale în Republica Moldova. Chişinău: Academia „Ştefan cel Mare”, 2008, p. 82-87. 8. Sobieţki R. (în coautorat) Finanţarea terorismului – fenomen cu nuanţe factoriale multiple. În: Materialele Conferinţei ştiinţifico-practice internaţionale Tendinţe globale şi regionale ale terorismului la etapa contemporană. Probleme de cooperare a poliţiei în contracararea terorismului. Chişinău: Academia „Ştefan cel Mare”, 2007, p. 61-65. 9. Sobieţki R. (în coautorat) Circulaţia ilegală a materialelor şi utilajelor destinate producerii sau prelucrării substanţelor narcotice, psihotrope sau analoagelor lor. În: Materialele Seminarului ştiinţifico-practic internaţional Probleme de politică penală în domeniul prevenirii şi combaterii traficului ilicit de droguri. Chişinău: Academia „Ştefan cel Mare”, 2007, p. 83-91. 